
PRÉFACE. 


La  Belgique  et  la  Hollande,  sœurs  jumelles,  eurent 
pendant  une  grande  partie  du  xvi^  siècle  une  des- 
tinée commune.  C'est  dans  le  passé  la  période  la 
plus  glorieuse  ou  du  moins  la  plus  accidentée  et  la 
plus  émouvante  de  leur  histoire. 

Aussi  de  toutes  parts  se  reporte-t-on  avec  ardeur 
à  1  étude  de  cette  mémorable  époque.  C'est  qu'une 
grande  lutte  s'y  produisit,  fertile  en  événements, 
féconde  en  conséquences  pour  l'ordre  politique  euro- 
péen et  pour  la  conscience  humaine,  lutte  de  l'éman- 
cipation des  peuples  et  de  Taffranchissement  de 
l'âme.  Voilà  sa  portée.  Ajoutez-y  le  spectacle  de 
l'héroïsme,  les  péripéties  diverses  et  les  émotions  de 
trente  années  de  combat,  et  vous  comprendrez  pour- 
quoi non-seulement  Belges  et  Hollandais,  —  chose 
naturelle,  —  mais  Anglais,  Allemands  et  Français, 
et  même  jusqu'à  ces  enfants  d'un  autre  continent, 
les  Américains,  fouillent  avec  amour  les  archives  de 

notre  passé  et  en  retracent  avec  admiration  les  annales 
glorieuses. 

Deux  grands  hommes  dominent  l'histoire  de  ces 
temps;  plus  que  tout  autre,  Guillaume  le  Taciturne, 
prince  d'Orange,  et  Philippe  de  Marnix  de  sainte 
Aldegonde,  y  jouèrent  un  rôle  éclatant  et  prolongé  : 
nobles  cœurs  de  patriotes,  génies  profonds,  leur\ûe 
et  leurs  écrits  renferment  pour  ainsi  dire  l'histoire 
des  Pays-Bas  à  cette  époque. 

Les  écrits  qu'ils  ont  laissés  révèlent  leurs  senti- 
ments, leurs  pensées  en  même  temps  qu'ils  éclairent 
d'un  jour  plus  complet  ces  années  tumultueuses  où 
l'homme  d'État  se  doublait  du  guerrier. 

Les  ouvrages  politiques  de  Marnix ,  pamphlets , 
rapports,  mémoires ,  justifications ^  lettres,  etc., 
pièces  rares  et  précieuses ,  offriront  une  riche  mine 
aux  savants,  tout  autant  qu'un  vaste  monument  litté- 
raire aux  amis  de  l'art  (1). 

Guillaume  d'Orange  a  aussi  laissé  deux  pièces 
capitales, en  dehors  de  sa  correspondance  si  étendue. 
Nous  les  donnons  ici  au  public,  d'après  les  éditions 
originales.  La  Justification  de  1567  et  la  célèbre 
Apologie  de  1581  sont  presque  introuvables  aujour- 


(1)  Les  Œuvres  politiques  de  Marnix  vont  paraître  en  deux  volumei 
et  feront  connaître  le  diplomate  habile,  le  grand  politique,  le  publîcîstc 
éloquent,  l'iiistorien  sévère  de  nos  luttes.  Elles  renferment  ses  œuvres 
manuscrites  en  même  temps  que  ses  discours  et  ses  pamphlets  célèbres... 

d'hui.  Nous  y  avons  joint  tous  les  documents  de 
l'époque  qui  se  rapportent  aux  événements  auxquels 
elles  ont  trait  et  qui  les  complètent. 

La  lecture  de  ces  pièces  est  par  elle-même  un  récit 
historique  plein  d'intérêt. 

La  Justification  et  V Apologie  enferment  entre 
elles  toute  la  période  active  de  la  vie  du  Taciturne 
(1567-1581). 

Suivons  l'ordre  des  dates. 

La  Justification  est  de  1567;  elle  est  une  réponse 
péremptoire  aux  calomnies  et  aux  accusations  que  le 
roi  d'Espagne  et  ses  ministres  répandaient  contre  le 
pringe  d'Orange,  proscrit.  Cette  réponse  fut  provo- 
quée par  une  citation  décrétée  contre  le  prince 
d'Orange  par  Philippe  II  lui-même  et  un  mandat  de 
comparution  devant  un  juge  illégal,  afin  d'avoir  à  se 
justifier  de  prétendus  griefs  que  les  Espagnols  repro- 
chaient au  Taciturne.  Celui-ci,  connaissant  la  justice 
sommaire  du  duc  d'Albe,fit  bien  de  ne  pas  accéder  à 
l'ordre  qui  lui  était  donné.  Il  eût  couru  le  sort  d'Eg- 
mont  et  de  Horn.  Mais  il  prit  à  cœur  de  démontrer 
les  calomnies  de  ses  adversaires ,  des  adversaires  de 
la  nationalité.  Il  le  fit  dans  trois  pièces  que  nous 
reproduisons  :  sa  réponse  à  la  citation  du  fiscal  ;  sa 
lettre  au  duc  d'Albe,  et  enfin  sa  Justification  même, 
où  il  rappelle  tout  son  passé,  décrit  l'état  de  nos 
provinces  depuis  Charles-Quint,  montre  les  usur- 

pations  et  les  persécutions  commises  par  l'Espagne. 
D'autres  pièces  importantes  se  groupent  autour  de 
cette  justification;  elles  figurent  dans  le  volume;  nous 
allons  les  énumérer  d'après  l'ordre  chronologique  : 
1^  Le  texte  du  Placcard  de  1340,  rappelant  et  con- 
firmant celui  de  1531  ; 
2^  Le  texte  du  Placcard  de  1530,  complétant  et 

reproduisant  les  décrets  de  1544  et  1546; 
3^  Le  texte  du  Placcard  général  et  perpétuel  de 
'     1550,  confirmé  en  1556, 1560,  1564. 

C'est  là  le  point  de  départ  de  la  grande  lutte  du 
XVI®  siècle.  Philippe  veut  faire  exécuter  rigoureuse- 
ment ces  décrets  contre  la  liberté  de  conscience. 
L'émotion  gagne  le  pays  entier. 

Le  premier  acte  posé  par  la  noblesse  fut  une 
réclamation  auprès  de  la  gouvernante.  Cette  récla- 
mation, donnée  ici,  porte  le  titre  de  : 
¥  La  Requête  des  Nobles  des  Pays-Bas;  elle  est 

suivie  de  : 
5^  La  Réponse  et  apostille  de  la  Régente; 
6°  La  Détermination  du  roi  sur  les  réclamations  ; 
7^  Le  Commandement  de  la  Duchesse,  adressé 

en  suite  des  ordres  royaux,  aux  chancelier  et  gens 

du  conseil  du  roi  ; 
8^  La  Lettre  du  Prince  d'Orange  à  la  Régente , 

lettre  par  laquelle  il  déclare  avoir  l'intention  de 

se  désister  de  ses  hautes  charges  ; 

9^  La  Responsive  de  la  Régente  à  cette  lettre  ; 
10^  La  Missive  de  Philippe  II  au  Taciturne,  docu- 
ment où  le  roi  adresse  les  éloges  les  plus  vifs  au 
prince  et  semble  disposé  à  tenir  compte  de  ses 
conseils,  tandis  que  sous  main  il  préparait  déjà 
les  voies  au  duc  d'Albe  et  à  sa  politique  inflexible. 
Cette  double  conduite  de  Philippe  est  mise  au  jour 
par  d'autres  pièces  que  nous  donnons.  Politique 
hypocrite  :  d'un  côté  les  confédérés  belges  recevaient 
des  protestations  d'amitié  et  d'égard  de  la  part  du 
roi  et  de  la  gouvernante;  d'un  autre  côté,  les  lettres 
intimes  des  ministres  espagnols ,  dévoilant  les  vrais 
desseins  du  monarque,  dénonçaient  les  seigneurs 
mécontents,  conseillaient  de  les  ménager  en  appa- 
rence pour  les  endormir  et  les  mieux  frapper  ensuite. 

Nous  avons  en  effet  d'une  part  : 
H^  \! Accord  entre  la  Régente  et  les  Confédérés; 
12°  Les  Lettres  d'assurance  aux  Confédérés; 
13°  et  14°  Leurs  Lettres  reversâtes  et  les  Lettres 
closes  de  la  Régente  omx  conseils  des  Pays-Bas; 
Et  d'autre  part  : 
16°  et  17°  Deux  Lettres  étendues  et  importantes  de 
l'ambassadeur  de  Madrid  en  France,  à  Margue- 
rite de  Parme. 

Guillaume  seul  n'était  pas  dupe  de  ces  me- 
nées; l'événement  donna  raison  à  ses  méfiances; 
il  dut  quitter  le  pays,  se  retirer  en  Allemagne,  atten- 


dant  des  jours  meilleurs.  C'est  là  qu'il  fut  poursuivi 
par  l'implacable  Philippe,  et  dénoncé  comme  traître. 
A  ces  événements,  qui  marquent  l'origine  de  la  révo- 
lution, se  rattachent  : 

18^  La  Citation  contre  le  prince  d'Orange; 
19^  La  Copie  de  V exploit  dlmissier  et  exécution; 
20*^  La  Responsive  du  prince  à  la  citation  du 

Fiscal; 
21  <^  La  Responsive  de  Guillaume  au  duc  d'Albe; 
22°  La  Justification  (1567). 

La  lutte  est  entamée  dès  ce  moment;  la  défense 
du  pays  s'organise;  les  atteintes  successives  portées 
aux  privilèges  et  aux  droits  de  la  nation  poussent 
celle-ci  à  la  révolution  même  ;  la  Hollande  se  consti- 
tue indépendante;  la  Belgique,  malgré  les  nobles 
efforts  de  Marnix,  échoue  dans  ses  tentatives  d'éman- 
cipation. LeTaciturne  a  joué  un  grand  rôle  dans  tous 
ces  événements;  Philippe  II  l'a  proscrit, il  met  main- 
tenant sa  tête  à  prix,  et  rend  public  le  marché 
infâme  qu'il  propose  à  des  assassins  :  vingt-cinq 
mille  écus,  l'anoblissement,  la  remise  de  tout  crime 
quelconque,  à  celui  qui  tuera  le  chef  de  la  famille 
des  Nassau,  dénoncécomme(c/)es^ejow&/27Me.))  Tel  est  : 
23**  Ce  fameux  Ban  et  édit  de  proscription  de  1581 . 

A  sa  suite  apparaissent  : 
24^  Les  Lettres  du  prince  de  Parme  aux  gouver- 
neurs, commandant  la  publication  de  ce  ban  ; 

25^  La  Remontrance  de  Guillaume  d'Orange  aux 

États-Généraux   des  Pays-Bas^  les    prenant  à 

témoin  et  pour  juges  de  son  innocence,  et  leur 

annonçant  l'envoi  de  son  Apologie  ; 

26^  La  Réponse  des  États-Généraux  y  confirmant  la 

justice  de  la  cause  du  prince; 
27^  Une  nouvelle  Lettre  du  Taciturne  aux  Etats; 
28^  La  Lettre  du  prince  aux  rois  et  potentats  de  la 
Clwétienté  contre  les  accusations  de  l'Espagnol  ; 
Et  enfin  29^   la  célèbre  Apologie  (1S81),  monu- 
nument  littéraire  et  historique  à  la  fois,  plein  de 
dignité ,  de  fierté  et  d'audace  ;  où  l'accusé  se  fait 
l'accusateur  du  tyran  espagnol,  l'écrase  par  sa 
réponse  victorieuse  à  d'odieuses  calomnies,  et, 
par  le  simple  récit  de  sa  propre  vie,  nous  donne 
une  leçon  de.  patriotique  dévouement ,  de  désin- 
téressement, de  loyauté. 

Le  retentissement  de  cette  œuvre  fut  immense, 
l'effet  en  fut  profond.  Voici  comment,  en  quelques 
mots,  M.  Nestor  Considérant  l'apprécie  : 

<c  Cet  écrit  immortel ,  en  retraçant  tous  les  for- 
faits du  tyran  espagnol,  renversa  l'absurde  système 
d'accusation,  à  l'aide  duquel  Philippe  avait  voulu 
justifier  sa  conduite.  Il  suffit,  pour  connaître  les 
deux  hommes  et  les  deux  causes,  de  comparer  le 
style  véhément  et  chaleureux  de  l'apologie  aux  allé- 
gations mensongères ,  aux  basses  perfidies  accumu- 

lées  par  le  monarque  dans  son  édit  de  proscription. 
C'est  au  nom  des  sentiments  les  plus  élevés  que  le 
prince  d'Orange  exhorte  les  États  à  persévérer  dans 
leur  résistance.  )> 

Pour  juger  de  la  valeur  littéraire  de  l'œuvre  et 
donner  une  idée  de  l'accent  de  dignité,  d'honnêteté 
qui  y  règne ,  il  nous  suffira  d'en  reproduire  la  fin  : 

«  Plut  à  Dieu,  messieurs,  ou  que  mon  exil  perpétuel,  ou 
même  ma  mort  vous  put  apporter  une  vraie  délivrance  de 
tant  de  maux  et  de  calamités  que  les  Espagnols  vous  apprê- 
tent. 0  que  ce  bannissement  me  serait  doux,  que  cette  mort 
me  serait  agréable!  Car  pourquoi  ai-je  exposé  tous  mes 
biens?  Est-ce  pour  m'enrichir?  Pourquoi  ai-perdu  mes  pro- 
pres frères  que  j'aimais  plus  que  la  vie?  Pourquoi  ai-je  laissé 
mon  fils  si  longtemps  prisonnier,  mon  fils,  dis-je,  que  je  dois 
tant  désirer,  si  je  suis  père?  M'en  pouvcz-vous  donner  un 
autre  ou  me  le  pouvez-vous  restituer?  Pourquoi  ai-je  mis  ma 
vie  si  souvent  en  danger?  Quel  prix,  quel  loyer  puis-jc  atten- 
dre de  mes  long  travaux  qui  sont  parvenus  pour  votre  ser- 
vice jusqu'à  la  vieillesse  et  la  ruine  de  tous  mes  biens,  sinon 
de  vous  acquérir  et  acheter,  s'il  en  est  besoin ,  au  prix  de 
mon  sang  une  liberté?  Si  donc  vous  jugez,  messieurs,  ou 
que  mon  absence,  ou  que  ma  mort  même  vous  peut  servir, 
me  voilà  prêt  à  obéir  :  commandez,  envoyez-moi  jusques 
aux  fins  de  la  terre,  j'obéirai.  Voilà  ma  tête  sur  laquelle  nul 
prince  ni  monarque  n'a  puissance  que  vous  :  disposez-en 
pour  votre  bien,  salut  et  conservation  de  votre  République... 
Si  vous  jugez  que  ma  vie  vous  peut  encore  servir,  que  j'aie 
quelque  suffisance  pour  conseiller...  allons  ensemble  de 
même  cœur  et  volonté ,  embrassons  ensemble  la  défense  de 

ce  bon  peuple...  et  ce  qui  sera  par  vousYésolu,  pour  le  bien 
et  conservation  de  vous ,  vos  femmes  et  enfants ,  —  toutes 
choses  saintes  et  sacrées,  je  le  maintiendrai.  » 

ce  Je  le  maintiendrai,  »  mot  héroïque,  immortelle 
devise  du  Taciturne  ! 

Il  nous  reste  une  dernière  question  à  traiter. 
Vy4pologie  de  Guillaume  fut-elle  écrite  par  lui- 
même?  Les  opinions  sont  partagées  à  cet  égard, 
ce  Suivant  quelques  bibliographes ,  dit  M.  Charles 
Rahlenbeck  (1),  le  prince  d'Orange  serait  lui-même 
l'auteur  de  son  Apologie.  Dans  ce  cas,  il  eût  manié 
la  plume  aussi  bien  que  l'épée,  car  c'est  un  morceau 
plein  d'éloquence  et  peut-être  un  des  meilleurs  qu'ait 
produits  le  xvi®  siècle.  Grotius  l'attribue  à  Pierre 
Loyseleur,  dit  de  Villiers,  et  Duplessis-Mornay 
confirme  cette  opinion.  »  L'incertitude  subsiste 
encore  aujourd'hui ,  et  nous  croyons  pouvoir  conclure , 
avec  un  éminent  historien  américain,  auteur  de  la 
plus  complète  et  la  plus  remarquable  Histoire  de  la 
Révolution  des  Pays-Bas  au  xvi^  siècle  (2),  M.  John 
Lothrop  Motley,  que  Guillaume  a,  en  tous  cas,  pris 
une  part  importante  à  la  rédaction  et  la  publication 
de  son  Apologie.  Lui  seul  a  pu  en  fournir  les  nom- 

(1)  Dans  son  livre  si  intéressant  :  L'Inquisition  et  la  Réforme,  1857. 

(2)  Cet  important  ouvrage,  publié  en  Amérique,  réimprimé  en  Angle- 
te'rre,  traduit  en  hollandais,  en  allemand,  a  eu  une  foule  d'éditions  déjà. 
Une  traduction  française  va  en  paraître  en  Belgique  et  populariser  ainsi 
davantage  encore  le  nom  de  l'auteur  et  le  récit  émouvant  de  ce  vaste  drame. 


—    XIV    — 

breux  documents ,  en  inspirer  la  pensée ,  l'esprit 
général;  il  a  dû  la  revoir,  lui  donner  l'unité,  en  un 
mot,  il  en  a  fait  son  œuvre.  —  Mais  ce  n'est  là 
qu'une  question  accessoire  qui  n'enlève  rien  à  la 
haute  valeur  historique  et  littéraire  de  l'écrit  que 
nous  remettons  au  jour  pour  les  amis  de  la  science, 
les  explorateurs  du  passé  des  nationalités ,  pour  tous 
ceux  enfin  qui  gardent  le  culte  pieux  des  grands 
hommes  et  portent  ^n  eux  l'amour  de  la  liberté  et 
de  la  patrie.  —  Et  ils  sont  encore  nombreux,  ceux-là, 
Dieu  merci  ! 

Albert  Lacroix. 

IS  mai  1838. 

DEFENSE  DE  TRESIUCSTRE  PREVCE  GUILLAUME, 

PAR  LA  GRACE  DE  DIEU  PRINCE  d'ORANCE  : 

Conte  de  Nassau,  de  Catzenellenbogen ,  Dietz,  Vianden,  etc.  Burch- 
grave  d'Anvers,  et  Viscontc  de  Bezançon;  Baron  de  Breda,  Diest, 
Grimberge,  d'Arlai,  Nozeroi,  etc.  Seigneur  de  Chastel-Bellin,  etc.  Lieu- 
^nant  gênerai  es  païs  bas,  el  Gouverneur  de  Brabant,  Hollande,  Zelandc, 
Utrecht,  et  Frise  :  et  Admirai,  etc. 


LE  BAN  ET  EDICT  PUBLIÉ  PAR  LE  ROI  D'ESPAIGIVE, 

par  lequel  il  proscript  ledict  Seigneur  Prince;  dont  apperra 
des  calumnies  et  faulses  accusations  contenues  en  ladicte 
proscription, 

PRESENTEE 

A  MESSIEURS  LES  ESTAIS  GENERAULS  DES  PAÏS  BAS. 

ENSEMBLE  LEDICT  BAN   OU   PROSCRIPTION. 


M.  D.  LXXXI. 


I 


BAM  ET  EDICT 

m  mmi  m  fmummm, 

FAIT  PAR  LA  MAJESTÉ  DU  ROY  NOSTRE  SIRE, 
ALENCONTRE  DE 

GUILLAUME  de  Nassau  y  Prince  d'Oranges,  comme 
chef  et  perturbateur  de  l' estât  de  la  Clirestienté;  et 
speciallement  de  ces  Pays  bas  :  Par  lequel  chacun  est 
authorisé  de  l'offenser  et  oster  du  monde,  comme 
peste  publicque,  auec  pris  à  qui  le  fera  et  y  assistera. 

Philippes,  par  la  grâce  de  Dieu,  Roy  de  Castille,  de 
Léon,  d'Arragon,  de  Nauarre,  de  Naples,  de  Sicilîe,  de 
Mallorcque,  de  Sardaine,  des  Isles,  Indes  et  terre  ferme, 
de  la  mer  Occeane,  Archiduc  d'Austrice,  Duc  de  Bour- 
goingne,  de  Lothier,  de  Brabant,  de  Lembourg,  de 
Luxembourg,  de  Gheldres  et  de  Milan  :  Conte  de  Habs- 
bourg, de  Flandres,  d'Arthois,  de  Bourgoingne,  Palatin 
etdeHaynault,de  Hollande,  deZelande,  de  Namur  et  de 

Zutphen,  Prince  de  Zvvaue,  Marquiz  du  sainct  Empire, 
Seigneur  de  Frize,  de  Salins,  de  Malines,  des  cité, 
villes,  et  pays  d'Vtrecht,  d'Oueryssel  et  Groninge, 
et  Dominateur  eu  Asie  et  en  Afrique.  A  tous  ceux  qui 
ces  présentes  verront  salut. 

Il  est  notoire  à  tout  le  monde  comme  feu  de  tres- 
haulle  mémoire  l'Empereur  Charles  le  Quint  Monsei- 
gneur et  Père,  que  Dieu  absolue,  a  traitté  fauorablement 
Guillaume  de  Nassau  pour  la  succession  de  feu  René 
de  Cliallon  Prince  d'Oranges  son  cousin.  Et  comme  de 
là  en  auant  dés  sa  première  ieunesse  (encoires  qu'il  fut 
estranger)  luy  a  faict  auancement,  ce  que  nous  auons 
tousiours  successiuement  continué  et  augmenté  de  plus 
en  plus,  l'ayant  faict  de  nostre  ordre,  enapres  nostre 
Lieutenant  gênerai  au  gouuernemenl  de  Hollande,  Ze- 
lande,  Vtrechtet  de  Bourgoigne  :  ioinctement  de  nostre 
conseil  d'Eslat,  luy  faisant  plusieurs  biens  et  honneurs. 
Par  ou  et  à  raison    des   sermens  de   fidélité  et  hom- 
mages qu'il  nous  a  aussi  fait,  à  c^use  des  fiefz,  terres  et 
Seigneuries  tenuz  de  nous  en  diuers  noz  pays  et  prouin- 
ces,  il  estoit  grandement  submis  et  obligé  à  nous  obeyr, 
seruir  et  tenir  sa  foy,  et  procurer  le  bien  et  vtilité  de 
noz  affaires  :  consequamment  maintenir  tout  rcpoz  et 
tranquillité  en  noz  estatz  et  pays.  Toutesfois  chacun 
scait  que  n  auons  eu  si  tost  le  pied  tourné  de  noz  pays 
bas,  que  ledict  Guillaume  de  Nassau  fait  par  le  moyen 
que  dessus  Prince  d'Oranges,  n'ait  par  ses  sinistres 
practiques,  trames  et  astuces  tenté, premièrement  de  gai- 
gner  les  voloutez  de  ceux  qu'il  cognoissoit  malcontens. 

chargez  de  debtes,  hayneux  de  la  Iiistice ,  studieux  de 
nouueaultez,  et  sur  tout,  ceulx  qui  estoyent  suspectz 
de  la  Religion,  les  caressant,  sollicitant,  et  tirant  à  soy 
par  belles  parolles,  promesses  et  vaines  persuasions, 
iusques  à  là  qu'il  a  esté  le  principal  auteur,  promoteur 
et  instructeur  de  la  première  requeste  présentée  par 
quelques  troupes  de  ieusnes  gentilzhommes  fi^quentans 
iournellement  sa  maison  et  table;  mesmes  le  complot  en 
fut  faict  en  sadicte  maison,  à  l'assistence  du  Conte  Loys 
de  Nassau  son  frère,  grand  hérétique.  Et  iaçoit  qu'il 
fut  directeur  de  toutes  ces  menées,  si  frequenloit  il  en 
ce  temps  là  iournellement  le  conseil  d'Estat, estant  présent 
à  toutes  délibérations  et  resolutions  que  s'y  prenoyent  :  de 
manière  que  chacun  peult  remarquer  sa  bonne  foy,etrob- 
seruancedesessermens.Etainsipassantdeladicte  requeste 
oultre,luy  et  ses  adherens  introduyrent  les  presches  hé- 
rétiques, et  assemblées  publiques  en  plusieurs  lieux  de 
nosdictz  pays,  pendant  que  la  Ducesse  de  Parme,  lors 
Régente  et  Gouuernante  generalle  de  noz  Pays  bas  nos- 
tre  treschere  et  tresaimée  sœur  auoit  enuoyé  vers  nous 
pour  donner  ordre  sur  ladicte  requeste.  Et  pareille- 
ment par  l'aduis,  du  sceu  et  participation  dudict  d'O- 
ranges commencèrent  les  hérétiques  (guidez  par  ces 
présentateurs  de  ladicte  requeste,  fauorisez  de  luy)  a 
tumultuairement  rompre  images,  autelz  et  Eglises,  pro- 
phaner  toutes  choses  sainctes  et  sacrées, voire  les  Sacre- 
mens  ordonnez  de  Dieu  :  neantmoins  par  la  grâce  diuine 
et  la  prouidence  de  ladicte  Dame,  les  choses  furent  ainsi 
gouuernées  et  remédiées,  qu'il  fut  contrainct  se  retirer 

de  nosdicts  pays  et  quicter  sesdicls  gouuernemens  : 
loulesfois  non  sans  estre  plain  de  courroux  et  menaces 
de  s'en  vouloir  venger.  Ce  qu'il  pensa  Tannée  ensuyuantc 
exécuter  par  armes,  mais  en  vain,  car  il  fut  sy  viuement 
poursuyui  de  nostre  armée  allant  continuellement  à  sa 
suyle,qu'il  fut  dechasséde  tous  nosdicts  pays, sans  ypou- 
uoir  demeurer  quelque  pari.  iMais  comme  aucun  temps 
après  se  leua  en  pluî^ieurs  lieux  quelque  mescontenlemenl 
de  nosdictz  subiectz  contre  le  gouuernement  du  Duc  d'A- 
iue,  succédé  à  ladicte  Dame  audict  gouuernement,  entre 
aultres,  es  prouinces  de  Hollande  et  Zelande,  il  practi- 
qua  d'y  pouuoir  retourner.  A  quoy  toutesfois  il  ne  fut 
receu  que  premièrement  ne  iura  sainclement  aux  estatz 
desdits  pays,  et  aux  villes,  qu'il  mainliendroit  lesdicts 
pays  et  villes  pour  nous  et  en  nostre  obéissance,  et  qu'il 
ne  cliangeroit  riens  que  fut  en  l'ancienne  Religion  Catho- 
lique et  Romaine.  Seulement  comme  gouuerneur  les 
assisteroit  et  deflenderoit  contre  ledict  Duc  d'Alue,  s'il 
les  vouloil  forcer  et  violenter  à  ce  qu'il  pretendoit  : 
assauoir  aux  dixième  et  vingtième  deniers  d'imposition 
qu'il  vouloit  mettre  sus;  chose  que  ne  luy  auions  com- 
mandé, ny  entendions  estre  faite,  sinon  du  hon  gré  el 
volonté  de  nosdicts  subiectz;  encoires  au  lieu  d'aultres 
aydes  et  impositions,  dont  on  les  entendoit  descharger. 
Toutesfois  si  tost  que  ledict  de  iNassau  fut  entré  et  receu 
dedans  ledict  gouuernement,  commencea  par  ses  minis- 
tres et  supposlz  introduire  les  presches  hérétiques,  ou  il 
pouoit,  persécutant  tous  les  bons  pasteurs,  prédicateurs, 
religieux  et  gens  de  bien,  dont  il  dechassa  vu  bien  grand 

nombre;  et  entre  iceux,  il  eu  fit  massacrer  plusieurs,  ou 
dissimula  au  massacre  qui  en  fut  fait  par  aucuns  ses 
adherens,  jusques  à  ce  que  lesdictz  Estatz  grandement 
offensez  de  ceste  cruaulté  en  voulurent  auoir  raison  : 
lors  faignit  la  chose  luy  desplaire.  Et  neantmoins  du 
depuis  retourna^à  son  premier  but,  mal  traittant  ceulx 
qu'il  recognoissoit  Catholiques,  et  contraires  à  ses  des- 
seingz,  s'assistant  du  conseil  des  ministres  hereticques 
tant  estrangers  que  dudict  pays,  changeant  semblable- 
ment  les  Magistratz  qu'il  scauoil  ne  fauoriser  ses  entre- 
prinses  et  desseings  :  et  depuis  est  venu  à  introduire 
liberté  de  conscience,  ou  (à  vray  dire)  confusion  de  Reli- 
gion, dont  tost  après  est  aduenu  que  les  Catholiques  ont 
esté  ouuertement  persécutez,  deiectez  et  deschassez,  les 
Eglises  et  Monastères  tant  d'hommes  que  femmes, 
rompuz,  ruynez  et  iectez  par  terre  :  les  Religieux  et 
Religieuses  mal  traittez,  banniz  et  exterminez,  s'ilz  ne 
vouloient  apostater  et  mesmes  se  marier,  car  des  aultres 
il  ne  se  confioit.  Comme  aussi  luy  depuis  homme  marie 
qu'il  estoit,  viuant  encoires  sa  seconde  femme,  auroit 
prins  vue  Religieuse  et  Abbesse  beniste  solemnellement 
de  main  Episcopalle,  qu'il  tient  encoires  auprès  de  luy  : 
chose  la  plus  deshontée  et  infâme  que  puisse  estre,  non 
seulement  selon  la  Religion  Chreslienne,  mais  aussi  par 
les  loix  Romaines ,  et  contre  toute  honnesteté  :  et  fina- 
blement  a  tant  procédé  qu'il  n'a  donné  plus  lieu  à  la  Re- 
ligion Catholique,  souffrant  tous  les  erreurs  et  impietez 
de  toutes  aultres  sectes  et  hérésies,  pour  exterminer  et 
desrâciner  (s'il  pouuoit)  la  nostrc  Catholique  et  saincte, 

obseruée  de  tout  temps  par  Fvniuers  estai  des  Clires- 
tiens.  Ce  pendant  il  a  ainsi  fait  opiniatrer  noz  paourcs 
subiectz  de  Hollande^  et  Zelande,  et  reduict  en  telz  ter- 
mes, que  presque  toutes  les  villes  Tvne  deuant,  lautre 
après,  ont  esté  assiégées  et  prinses,  aucunes  d'assault, 
aultres  par  composition  et  reddition  ;  tellement  que  plus 
d'vne  fois  il  a  esté  sur  le  poinct  d'estre  boulé  bors  par 
noz  armes,  iusques  que  estant  mort  le  grand  Comman- 
deur de  Castille,  lequel  auions  commis  aussi  successeur 
eniceluy  gouuernement  après  ledictDucd'Alue(par  nous 
rappelle  pour  plus  donner  de  contentement  à  noz  sub- 
iectz) les  choses  seroient  venues  en  vn  desordre  et  déso- 
béissance des  gens  de  guerre,  ayans  prin^  la  ville  de  Zi- 
riczee,  lequel  desordre  commencea  à  donner  quelque  fa- 
veur audict  de  iVassau;  ettot  après  lesEstatzgeneraulxde 
noz  pays  de  pardeça  desirans  vne  fois  sortir  de  ces  cala- 
mitez  de  guerre,  persuadez  dudict  d'Oranges,  disant  et 
simulant  ne  désirer  que  le  bien,  repos  et  tranquillité  des 
pays,  les  faire  quicles  des  gens  de  guerre  eslrangcrs,  et 
retenir  le  pays  soubs  noslre  obéissance ,  ensemble  con- 
seruer  en  ieeux  l'ancienne  Religion  Catholique,  telle 
qu  elle  j  auoit  toujours  esté  exercée,  et  garder  les  preui- 
leges  et  liberté  dudit  pays,  feirent  auec  lui  le  traicté  de 
Gand ,  estably  expressément  sur  ces  deux  fondomens 
speciaulx,  de  maintenir  icelle  religion  et  noslre  obéis- 
sance. Eniretant  enuoyasmes  noslre  bon  frère  feu  le  Sei- 
gneur Don  loan  d'Austrice  (de  bonne  mémoire)  auec 
commandement  et  intention  de  accommoder, reconcilier  et 
accorder  tous  les  troubles  de  nosdicts  pays  par  la  plus 


—  M  — 

doulce  et  gratieuse  voie  que  faire  se  pourroit  :  ce  qu'il 
feit,  indulgeant  à  noz  subieclz  tout  ce  qu'aucunement  leur 
pouuoit  estre  concédé  :  ratifliant  aussi  ledict  traitté  de 
Gand,  qu'il  fît  publier  par  tout  en  la  manière  accoustu- 
mée.  ^.  quoy  contredit  de  toutes  ses  forces  ledict  d'O- 
ranges ;  mais  ne  le  pouant  empescher,  ne  voulut  oncques 
par  après  le  faire  publier  es  lieux  de  ses  gouuernemens, 
indigné  qu'il  ne  l'auoit  peu  empescher  (comme  dit  est  :  ) 
nonobstant  que  nous  mesmes  eussions  depuis  approuué, 
emologué  et  ratiffié  l'vn  et  l'autre  accord  et  traicté,  et 
que  nostredit  bon  frère,  ensemble  les  députez  des  autres 
Estats  eussent  enuoyé  diuers  grands  et  bons  personnages 
vers  ledict  d'Oranges  pour  le  persuader  à  cela,  affm  d'ef- 
fectuer de  sa  part  ce  à  quoy  il  estoit  tenu  et  obligé  par  les 
capitulations  dudict  traitté  de  Gand  ;  et  pource  qu'il  cau- 
soit  et  alleguoit  tousiours  de  debuoir  recouurer  son  gou- 
uernement  entier,  consequamment  que  les  villes  qui  ne 
l'auoyent  voulu  recognoistre  pour  gouuerneur,  ou  bien 
celles  que  depuis  auions  reprins  par  force  d'armes,  et  re- 
duict  autrement  en  nostre  obeyssance  ,  fussent  mises 
soubz  sondict  gouuernement,  il  y  futsatisfait  par  la  bonté 
et  facilité  de  nosditz  Estatz ,  qui  n'auoyent  encoires  lors 
assez  cogneu  ses  impostures  et  periures,  moyennant  tou- 
tesfois  qu'il  iura  qu'il  ne  cbangeroit  riens  de  la  forme  de 
ladicte  ancienne  Religion  Catholique  et  Romaine,  et  que 
pource  donna  les  seuretez  et  satisfactions  que  les  magis- 
tratz,  bourgeois  et  inhabitans  de  chacune  ville  pouuoient 
iustement  demander.  Sur  quoy  ayant  esté  disputé  long 
temps  sur  les  seuretez  que  chacune  ville  demandoit,  alllin 

que  leur  fut  gardé  ce  que  ledict  d  Oranges  leur  proniel- 
loit,  se  seroient  remises  soubz  son  gouuernement ,  après 
qu'il  eust  iuré  les  poinlz  susdilz  et  auUres  contenuz  es 
instruments  d'icelles  satisfactions  :  mais  tant  s'en  fauit 
([u  il  ait  tenu  et  obserué  sesdictes  promesses  iurées,  que 
au  contraire  il  a  incontinent  introduit  en  icelies  ses  mi- 
nistres et  prédicateurs  Caluinistes,  il  a  fait  retourner  les 
hérétiques  banniz,  il  a  illecq  pracliqué  liberté  de  con- 
science, et  faict  faire  quelques  scandales  en  quelques 
églises,  s'altachant  premièrement  aux  mendiantz,  après 
aux  magistratz,  qu'il  a  petit  à  petit  persécuté,  et  mys  en 
fuyte  les  bons  pasteurs;  finablement  expulsé  et  banny 
loute  la  Religion  Catholique,  et  interdit  rexerciced'icclle. 
Quoy  faisant  vsoit  de  ses  hypocrisies  et  simulations  ac- 
coustumées,  disant  luy  desplaire,  et  qu'il  n'y  pouuoit  re- 
médier :  neantmoins  instigeoil  soubz  main,  tant  par  luy 
(jue  ses  administres,  tous  les  séditieux  et  hérétiques  à 
vser  de  ces  malices  :  et  pour  ce  faire  par  Fassistence  des 
siens,  meltoit  fil  à  fil  garnison  dedens  les  villes  contre  ses 
pactions  et  promesses  iurées,  ce  pendant  ne  cessoit  ac- 
cuser noslredict  frère  Don  loan,  qu'il  machinoit  contre 
les  Ëstatz,  ce  que  toulesfois  nostredict  frère  nous  a  tou- 
siours  asseuré  n'estre  vray  :  trop  bien, que  voyant  l'obsti- 
nation et  malices  dudict  d'Oranges,  pouuoit  auoir  com- 
muniqué auec  aultres,  comme  on  le  pourroit  amener  à  la 
raison,  et  empescher  qu'il  ne  troublast  derechef  tout  le 
repos  publicq  desdicts  pays,  comme  il  a  fait  par  après. 
Ce  nonobstant  ledit  d'Oranges  n'a  désisté  iusques  que 
par  ses  practicques  et  trames  (à  luy  bien  propres)  a  mis 

vue  telle  diffidence  entre  nostredict  frère  et  les  Eslatz  de 
nosdictz  pays,  que  ne  se  voyoit  que  vng  tresgrand  et  eui- 
dent  massacre  apparant  :  de  sorte  que  pour  euiter  ce 
desordre,  ou  du  moins  l'emprisonnement  de  sa  personne, 
iceluy  Don  loan'se  mist  à  seureté  en  noz  ville  et  chasteau 
de  Namur.  A  quoy  fut  meu  de  tant  plus  qu'il  n'estoit  en 
riens  armé,  au  contraire  qu'il  estoit  clair  et  certain  que 
ledict  d'Oranges  par  tous  ses  émissaires  et  ministres  ap- 
postez,  ne  cessoit  d'inciter  les  factieux  à  faire  le  sembla- 
ble sur  sa  personne  ,  comme  la  mesme  année  auoit  fait 
faire  sur  ceux  de  nostre  conseil  d'eslat  commis  au  gou- 
uernement  gênerai  de  nosdictz  pays  :  que  lors  ledict  d'O- 
ranges estimant  auoir  le  toutgaigné,commencea  à  desco- 
clier  toutes  ses  flesches, ruses  et  armes, pour  attirer  nostre 
peuple  en  guerre  ouuerte  contre  nostredict  frère  Lieute- 
nant gênerai. Toutesfois  par  interuention  de  bons  person- 
nages estans  prez  sa  personne  et  d'aultres  gens  debiendu 
costé  des  Estatz,  les  cboses  esloyent  sy  auant  venues, 
que  le  tout  s'estoit  accommodé,  et  que  d'vne  part  et  d'aul- 
tre,  pour  euiter  toute  occasion  de  dilîidence,  auoit  ac- 
cordé se  retirer  du  gouuernement  et  passer  en  Italie, 
comme  aussi  en  estoit  nostre  vouloir  :  et  estoyent  les 
Députez  des  Estatz  vers  luy,  pour  accepter  et  signer  ré- 
ciproquement les  offres  et  contre-offres.  Mais  de  malheur 
cest  ennemy  commun  perturbateur  du  repos  publicq,  le- 
quel (cognoissant  que  du  lieu  de  Hollande  ou  il  estoit,  ne 
pouuoitauectous  ses  artifices  plus  empescliercestepaixet 
reconciliation)  se  hasla  venir  sur  ce  point  à  Bruxelles,  et 
simulant  vouloir  la  paix,  procuroit  la  guerre,  mettant  en 

auant  nouuelles  conditions  non  encoires  pourparlées  ny 
ouuertes,  tellement  qu'il  paruint  à  son  but,  rompant  tout 
l'accord  (comme  il  est  à  chacun  notoire.)  En  après  es- 
tant venue  la  chose  à  rupture  de  guerre  ouuerte  et  très- 
cruelle,  se  feit  par  force  et  tumulte  populaire  contre  la 
volonté  des  Eslalz  dcclairer  Revvart  ou  protecteur  de 
nostre  pays  de  Brabant,  et  après  second  Lieutenant  de 
tous  noz  pays  bas  :  comme  aussi  en  fin  s'est  fait  choisir 
par  les  tumultes  de  Gand,  et  de  quelques  aultres  lieux, 
Gouuerneur  de  Flandres  :  ayant  aussi  fait  venir  ses  frère 
et  beaufrere  estrangers  pour  auoir  aultres  gouuernemens 
de  noz  prouinces  :  et  ce  pendant  trauaillenl  luy  et  les 
siens  nostre  peuple  de  toutes  sortes  d'impositions, d'exac- 
tions, demandes,  Icuces,  et  quottisations,  les  plus  dures, 
barbares,  et  lyranniques,  qu'oncques  ne  sont  estez  ouyes 
pareilles,  qu'il  a  exécuté  à  main  forte  cl  armes  sans  ac- 
cord de  nostre  peuple,et  sans  rendre  compte  :  et  si  quel- 
ques vngs  en  parlent,  iecte  la  main  sur  eulx,  ou  les  faict 
piller,  mal  traitter,  emprisonner,  ou  tuer.  D'aullre  part 
est  manifeste,  ce  que  nous  auons  continuellement  fait, 
pour  accommoder  et  pacifier  le  mal  entendu,  surucnu 
(comme  dit  est)  entre  nostredict  Lieutenant  gênerai  et 
les  Estatz  :  mais  tout  ce  qui  a  esté  fait  de  bien  par  nous, 
oii  nostredict  frère,  a  esté  supprimé  et  caché  :  Au  con- 
traire dequoy,  ledict  d'Oranges  et  les  siens,  ont  inuenté 
mille  calomnies  pour  abuser  dauantagenosdiclz  subiectz, 
mesmes  comme  en  la  conjuncture  de  la  victoire  de  Gem- 
bloux  auions  enuoyé  le  Baron  de  Selles  auec  conditions 
tresraisonnables  ,  pour  recepuoir  en  grâce  nosdictz  sub- 


iectz,  et  reconcilier  le  tout,  riens  ne  s'ensuyuit  par  l'em- 
peschement  qu'il  y  a  sceu  mettre  :  combien  que  par  tout 
ce  temps  nosdiclz  subiectz  escripuans  tant  à  nous  que  à 
nostre  bon  frère  et  nepueu  TEmpereur  et  aultres  Poten- 
tatz  pour  iustifier  les  differens  qu  ilz  auoyent  contre  ice- 
luy  nostre  Lieutenant  gênerai,  protestoient  ouuertement 
de  ne  vouloir  aucune  chose  changer  en  la  Religion  an- 
cienne Catholique  Romaine,  telle  quelle  auoit  esté  de 
tout  temps  gardée  ennosdictz  pays:  et  ioinctement  soubz 
icelle  nous  rendre  Tobeissance  que  de  droit  diuin  et  hu- 
main nous  estoit  deuë;  quiesloyent  les  seulz  deux  pointz 
qu  auions  tousiours  demandé  et  demandions  lors  d'eulx, 
et  en  quoy  estions  d'accord.  Toutesfois  iceluy  d'Oranges 
craignant  la  reconciliation  de  nosdictz  subiectz  auec  nous, 
seroit  venu  à  traîner  derechef  nouuelles  inuentions,  pour 
non  seulement  empescher  cecy,  mais  aussi  rendre  (s'il 
pouuoit)  pour  iamais  la  chose  désespérée  et  irrémédia- 
ble, par  le  moyen  de  corrompre  le  tout  par  hérésie  :  à 
quoy  est  paruenu  en  plusieurs  lieux,  tant  par  ruses,  fi- 
nesses, malices  et  panures  bien  cognuz  à  luy  et  à  tous 
liereticques,  que  aussi  par  pure  force,  vsant  du  mesme 
qu'il  auoit  fait  parauant  pour  gaster  et  perdre  les  prouin- 
ces  de  Hollande  et  Zelande  :  mettant  tout  en  vne  combus- 
tion de  tumulte  populaire, elde  saccagement  d'églises, pro- 
phanations  deSacrcmens,  massacre  ou  emprisonnement 
d'Euesques,  Pasteurs,  lesuites,  Rehgieux,  Religieuses, 
et  de  plusieurs  personnes  de  bien  et  d'honneur  séculières, 
renouuellant  tous  les  magistratz,  priuant  contre  tout  or- 
dre de  droit,  priuileges ,  vsances  et  obseruances  ancien- 

nés, les  Presidens,Conseilliers,  Goiiuerneurs  des  places, 
Baillyfz,  Preuostz ,  Drossatz,  Escouletles,  Eschciiins  et 
aultres  officiers  catholiques  affectionnez  à  nous,  bien  et 
repos  du  pays  :  remettant  en  lieud'iccux  etextraordinaire- 
nient  et  par  son  authorilé,  et  souuent  par  tumulte  popu- 
laire par  luy  excité  (entre  lequel  il  règne  et  triumphe) 
tous  sectaires,  séditieux  et  personnes  turbulentes  viuans 
'de  proye  et  sacq,et  aultres  semblables  à  luy  ;  de  manière 
(|u  il  a  mis  le  tout  en  vne  confusion  la  plus  tyrannicque, 
barbare  et  sanguinaire  qu'oncques  fut  ouye.  Dont  estant 
desplaisantes  aucunes  prouinces  catholicques  ,  mesmes 
de  veoir  les  consciences  des  bons  ainsi  oppressées  et  vio- 
lentées ,  les  Eglises,  Cloistres,  Abbayes  ,  Chasteaux  et 
maisons  des  gentilz  hommes  et  bons  personnages  mises 
par  terre  ,  et  leurs  biens  donnez  en  proye  à  tous  mes- 
chans  à  discrétion  de  cestuy  estranger,  et  tout  Testât 
du  pays  subverti  par  luy,  voires  iusques  à  y  vouloir 
forcer  Provinces  entières  contre  leur  serment  et  vo- 
lonté, se  sont  voulu  reconcilier  aucc  nous  :  ce  qu'il  a 
lasché  de  toutes  partz  contredire  et  empescher:  mais 
elles  ont  esté  plus  fortes  et  constantes  que  luy.  Qui 
pis  est,  combien  que  ledict  Seigneur  Empereur  à  Tin- 
stante  requeste  desdictz  Eslatz  (qui  luy  auoient  sup- 
l)lié  d'estre  intercesseur  et  médiateur  d'vnc  pacification 
entre  nous  et  eulx)  eust  esté  content  de  prendre  le  tout 
en  main  pour  le  vuider  :  à  quoy  pour  le  désir  qu'auions 
(le  veoir  nostre  peuple  deliuré  de  ces  calamitez,  serions 
voloiUairement  condescenduz  :  et  de  fait  sa  Maiesté  Im- 
j)erialle  auroit  enuoyé  à  cest  effect  ses  Commissaires  en 

Coulongne,  tant  Princes,  Electeurs,  qu'aulres  des  plus 
principaux  du  sainct  Empire,  pour  entendre  les  pointz 
differentiaulx,  encoires  cecy  ne  l'a  en  riens  diuerty,  ny 
retenu  de  ses  mauuaises  et  peruerses  intentions  :  et  de 
fait  iceulx  Commissaires,  ayans  le  tout  ouy  et  debatu 
par  bonne  espace  de  temps  sur  les  demandes  desdiclz 
Estatz  et  noz  offres,  ont  résolu  et  décerné  les  poinclz  et 
articles  qu  ilz  ont  fait  publier  et  imprimer  pour  estre  ac- 
ceptez d'vnepart  et  d'aultre.  Neantmoins  le  tout  a  esté 
sans  aucun  effect,  non  obstant  que  lesdictz  articles  fus- 
sent si  gratieux,  iustes  et  raisonnables  qu'il  n'y  ayt  per- 
sonne de  bon  iugement  qui  ne  confesse  qu'ilz  sont 
plus  que  souffissans,  et  qu'avons  ofl'ert  plus  de  ce, 
que  par  raison  nous  debuoient  requérir  nosdictz  su- 
biectz.  Entretant  et  pendant  ceste  communication  le  dict 
dOranges,  pour  contreminer  à  l'Empereur,  et  à  nous, 
affîn  de  désespérer  le  tout,  faict  faire  vne  assemblée 
en  Vtrecht  des  Députez  de  quelques  villes  et  pays 
qu'il  tient  en  son  pouuoir,  pour  pracliquer  illec  vne 
nouuelle  ligue  ou  conspiration  manifeste  et  notoire  con- 
tre ladicte  Religion  et  nous,auec  parolles  et  sermens  exé- 
crables et  détestables,  ne  s'abstenans  d'iniurier  les  Com- 
missaires dudict  Seigneur  Empereur  :  pour  quoy  faire, 
se  faict  assister  par  sesdictz  frère  et  beaufrere  et  aultres 
apostez  :  ce  que  par  grandes  sollicitations,  practiques, 
calomnies  et  importunes  promesses,  et  presque  par  force 
a  extorqué  de  plusieurs  quartiers  :  et  nonobstant  tous 
debuoirs  faits  par  lesdicts  Commissaires  de  faire  enten- 
dre aux  prouinces  leurdicte  bonne  et  saincte  résolution 

si  salutaire  à  noz  subieclz,  il  a  fait  par  ses  adherens  et 
personnes  supposées  (dont  il  se  sert  pour  instruments) 
que  lesdictz  articles  ont  esté  long  temps  supprimez,  et 
comme  ne  se  pouuoient  plus  celer,  n'a  seulement  empes- 
ché  qu'ilz  ne  fussent  acceptez,  mais  a  procuré  que  fus- 
sent escriptz  liures  pernicieux  au  contraire  farciz  de 
tous  mensonges  et  calomnies  :  et  de  plus  en  fin  les  Dé- 
putez qu'il  a  en  Anuers  auprès  de  luy  de  la  mesme  farine 
ont  demandé  articles  plus  griefz,  impertinens,  exorbi- 
lans,  scandaleux  et  pleins  d'impiété  contre  Dieu  et  nous 
leur  souverain  Seigneur  et  Prince  naturel,  telz  que  ne  se 
peult  dire  plus  :  mesmement  comme  il  a  veu  que  encores 
auec  tous  ses  arts,  persuasions,  et  Irauaulx,  il  ne  les 
peult  du  tout  gaigner,  il  s'est  délibéré  en  fin  sortir  d'An- 
uers,  dont  il  n'auoit  bougé  par  plus  de  deux  ans,  et  est 
allé  en  nosireditc  ville  d'\'lrecbt,  aflin  de  paracbeuer 
1  exécution  de  ladicte  damnablc  ligue,  et  pour  à  iamais 
rendre  toutes  cboses  irrémédiables  :  et  generallement 
s'est  ainsi  comporté  en  toute  sorte  de  tyrannie,  qu'il  a 
descbassé  et  exterminé  tous  gens  d'église,  mesmes  a  ainsi 
traitté  les  S",  et  toute  la  principalle  noblesse  de  noz 
pays,  qu'ilz  ont  esté  contrainctz  se  retirer  et  abandonner 
leur  pays,  affin  que  luy  y  règne  et  domine  plus  absolu- 
Icment  entre  les  furies  et  tumultes  populaires,  estans  les 
bons  descbassez  :  et  pource  que  toute  ceste  confusion 
et  malbeur,  que  souffrent  noz  pays,  se  recognoisl  procé- 
der du  conseil,  enbort,  instigation,  et  du  faict  de  ce  mal- 
beureux  bypocrite,  par  son  esprit  irrequiet,  et  qui  mect 
toute  sa  félicité  au  trouble  de  noz  subieetz;  consequam- 

ment  qu'il  est  notoire  tant  qu'il  soit  en  noz  pays,  iamais 
n  y  peult  y  auoir  paix,  repos ,  ny  aucune  quiétude, 
fondant  tout  sur  une  dilïïdenee  perpétuelle,  qu'il  a  tou- 
siours  en  bouche,  (chose  ordinaire  à  meschantz  qui  ont 
la  conscience  exulcerée  auec  Caym,  ludas  et  leurs  sem- 
blables) aussi  que  non  obstant  les  réquisitions  et  offres 
que  luy  sont  esté  faites,  mesmes  par  les  Commissaires 
Impériaux,  luy  présentant  tresgrands  auantages,  aflin 
qu'il  voulsist  se  retirer  au  lieu  de  sa  naissance,  (ou  na- 
turellement chacun  doibt  désirer  viure  le  plus)  n'y  a 
voulu  entendre,  et  luy  estranger  ayme  mieulx  perdre 
noz  pays,  qu'acquiescer,  à  ce  qu'il  conuient  pour  le  bien 
de  noz  subiectz  naturelz  d'iceux. 

Pour  ces  causes,  qui  sont  si  iustes,  raisonnables,  et 
iuridicques  ;  nous  vsans  en  ce  regard  de  l'autorité  qu'a- 
uons  sur  luy,  tant  en  vertu  des  sermens  de  fidélité  et 
obéissance  qu'il  nous  a  souuent  fait,  que  comme  estant 
Prince  absolut  et  souuerain  desditz  pays  bas  :  pour  tous 
ses  faitz  peruers  et  malheureux,  et  pour  estre  luy  seul 
Chef,  autheur  et  promoteur  de  ces  troubles,  et  principal 
perturbateur  de  tout  nostre  estât,  en  somme,  la  peste 
publicque  de  la  republicque  Chrestienne,  le  declairons 
pour  trahistre  et  meschant,  ennemy  de  nous  et  du  pays. 
Et  comme  tel  l'auons  proscript  et  proscripuons  perpé- 
tuellement hors  de  nosdictz  pays,  et  tous  autres  noz 
Estatz,  Royaumes  et  S"^^  interdisans  et  defendans  à  tous 
noz  subiectz  de  quelque  estât,  condition  ou  qualité  qu'ilz 
soyent,  de  hanter,  viure,  conuerser,  parler,  ny  commu- 
niquer auec  luy,  en  appert,  ou  couuert,  ny  le  receuoir, 

ou  loger  en  leurs  maisons,  ny  luy  administrer  viures. 
boire,  feuz,  ny  autres  nécessitez  en  aucune  manière,  sur 
paine  d'encourir  nostre  indignation,  comme  c\  après  sera 
dit.  Ains  permellons  a  tous,  soyent  noz  subiectz  ou  aul- 
Ires,  pour  Texeculion  de  nostredicte  Déclaration,  de 
Tarrester,  empescher,  et  s'asseurer  de  sa  personne,  mes- 
mes  de  Toffenser  tant  en  ses  biens  qu'en  sa  personne  et 
vie,  exposant  à  tous  ledit  Guillaume  de  Nassau,  comme 
ennemy  du  genre  bumain,  donnant  à  cliacun  tous  ses 
biens,  meubles  et  immeubles,  ou  qu'ilz  soyent  situez  et 
assiz,  qui  les  pourra  prendre  et  occuper,  ou  conquérir  : 
exceptez  les  biens  qui  sont  présentement  soubz  nostre 
main  et  possession.  Et  aflin  mesmes  que  la  cbose  puisse 
estre  eiïectuée  tant  plus  promptement,  et  pourtant  plus 
tost  deliurer  nostredicl  peuple  de  cesle  tyrannie  et  op- 
pression, vueillant  appreinier  la  vertu  et  cbastier  le 
crime,  promenons  en  parolic  de  Roy,  et  comme  ministre 
de  Dieu,  que  s'il  se  trouue  quelcun  soit  de  noz  subiectz 
ou  estrangers,  si  généreux  de  cœur,  et  désireux  de  nos- 
tre seruice  et  bien  publicq,  qui  sache  moyen  d'exécuter 
nostredicte  ordonnance,  et  de  se  faire  quicle  de  ceste 
dicte  peste,  le  nous  deliurant  vif  ou  mort,  ou  bien  luy 
ostant  la  vie  :  nous  luy  ferons  donner  et  furnir  pour  luy 
le  ses  hoirs  en  fondz  de  terres  ou  deniers  comptans  à  son 
chois,  incontinent  après  la  chose  effectuée,  la  somme  de 
vingtcincq  mil  escuz  d'or  :  et  s'il  a  commis  quelque  de- 
lict  ou  fourfaict,  (quelque  grief  qu'il  soit)  nous  luy  pro- 
mettons pardonner,  et  des-maintenant  luy  pardonnons, 
mesmes  s'il  ne  fut  noble,  l'anoblissons  pour  sa  valeur  : 

et  si  le  principal  facteur  prend  pour  assistence  en  son  en- 
treprinse,  ou  exécution  de  son  faict,  aultres  personnes, 
leurs  ferons  bien  et  mercede,  et  donnerons  à  chacun 
d'iceux  selon  leur  degré  et  seruice  qu  ilz  nous  auront 
rendu  en  ce  poinct  ,leur  j^ardonnant  aussi  ce  que  pourroyent 
auoir  mesfaict,  et  les  anoblissant  semblablement.  Et 
pour  autant  que  les  receptateurs,  fauteurs  et  adherens 
de  telz  tyrans  sont  ceulx  qui  sont  cause  de  les  faire  con- 
tinuer, nourrir,  et  entretenir  en  leur  malice,  sans  les- 
quelz  ne  peuuent  les  ineschans  dominer  longuement  : 
Nous  déclarons  tous  ceux  qui  dedans  un  mois  après  la 
publication  de  la  présente  ne  se  retireront  de  tenir  de 
son  costé,  ains  continueront  luy  faire  faueur  et  assis- 
tence, ou  aultrement  le  hanteront,  fréquenteront,  suy- 
vront,  assisteront,  conseilleront,  ou  fauoriseront  directe- 
ment ou  indirectement,  ou  bailleront  argent  d'icy  enauant, 
semblablement  pour  rebelles  de  nous  et  ennemys  du 
repos  publicq,  et  comme  telz  les  priuons  de  tous  biens, 
noblesse,  honneurs  et  grâces  présentes  et  aduenir,  don- 
nans  leurs  biens  et  personnes,  où  quMlz  se  puissent 
trouuer,  soit  en  noz  Royaumes  et  pays,  ou  hors  d'iceux, 
à  ceux  qui  les  occuperont,  soyent  marchandises,  argent, 
debtes  et  actions, terres, S'"'^^  et  aultres,  si  auant  qu'iceulx 
biens  ne  soyent  encoires  saisiz  en  nostre  main  (comme 
dit  est  :  )  Et  pour  paruenir  à  larrest  de  leurdicte  per- 
sonne ou  biens,  souffira  pour  preuue,  de  monstrer  qu'on 
les  auroit  veu  après  le  terme  mis  en  ceste, communiquer, 
parler,  traitter,  hanter,  fréquenter  en  publicq  ou  secret 
auec  ledict  d'Oranges,ou  luy  auoir  donne  particulière  fa- 

ucur,  assistence  ou  ayde  direclenient  ou  indirectement. 
Pardonnant  toutesfois  à  tous,  tout  ce  que  iusques  audicl 
temps  auroyentfaitau  contraire, se  venans  reduyre  et  re- 
meltresoubzladeueetlegittimeobeissance,quilznousdoi- 
buent,en  acceptantledict  traicté  d'Arras  arresté  à  Mons, 
ou  les  articles  des  Députez  de  TEmpereur  à  Coulongne.Si 
donnonsen  mandement  à  noztreschers  etfeaulxles  Chefs, 
Presidens,  et  gens  de  noz  Priué  et  Grand  Consaulx, 
Chancelier  et  gens  de  nostre  conseil  en  Brabant,  Gou- 
\erneur.  Président  et  gens  de  nostre  conseil  à  Lu.xem- 
bourg,  Gouuerneur,  Chancelier  et  gens  de  nostre  conseil 
en  Gheltfres,  Gouuerneur  de  Lembourg,  Faulquemont, 
Daelhem  et  d'autres  noz  pays  d'oultremeuze,  Gouuer- 
neur, Presidens  et  gens  de  noz  consaulz  en  Flandres  et 
Arthois,  Granlbailly  de  Haynau,  et  gens  de  nostre  con- 
seil à  Mons,  Gouuerneur  Président  et  gens  de  nostre 
conseil  en  Hollande,  Gouuerneur,  Président  et  gens  de 
nostre  conseil  à  Namur,  Gouuerneur,  Président  etgefis 
de  nostre  conseil  en  Frize,  Gouuerneur,  Chancelier  et 
gens  de  nostre  conseil  en  Oueryssel,  Lieutenant  de  Gro- 
ningen,  Gouuerneur,  Président  et  gens  de  nostre  conseil 
à  Vtrecht, Gouuerneur  de  Lille  Douayet  Orchies  Preuost, 
le  Conte  à  Vallenchiennes,  Bailly  de  Tournay  et  du 
Tournesiz,  Rentmaistres  de  Bevvest  et  Beoisterschelt  en 
Zelande,  Escoulette  de  Malines,  et  tous  aultres  noz  iusli- 
ciers  et  ofticiers  et  ceulx  de  noz  vassaulx  qui  ce  regar- 
dera, leurs  Lieutenans  et  chacun  d'eulx  endroit  soy  et 
si  comme  à  luy  appartiendra,  que  ceste  nostre  présente 
déclaration,  edicl  et  ordonnance  ilz  facent  publier  cha- 

cun  en  son  endroit  es  lieux  et  limites  de  leur  iurisdictioii, 
où  on  est  accoustumé  faire  cryz  et  publications,  alïin 
que  nul  n'en  puissepretendre  cause  d'ignorance  :  et  au  sur- 
plus gardent,  obseruent  et  entretiennent,  et  facent  gar- 
der, obseruer  et  entretenir  inuiolablement  tous  les  pointz 
et  articles  y  contenuz  selon  leur  forme  et  teneur,  procé- 
dant et  faisant  procéder  respectiuement  à  la  recompense, 
appremiation,  paine  et  punition  dessus  mentionnées 
sans  aucune  faneur,  port  ou  dissimulation.  De  ce  faire 
et  que  en  dépend  leur  donnons  et  à  chacun  d'eux  plain 
pouuoir,  auctorité  et  mandement  especial,  mandons  et 
commandons  à  tous,  que  à  eulx  le  faisant  ilz  obéissent 
et  entendent  diligemment.  Et  neantmoins  comme  présen- 
tement lesdictes  publications  ne  se  pourront  faire  es 
villes,  pays  et  chastelenies  occupées  par  la  rébellion 
dudit  d'Oranges.  Nous  voulons  que  les  publications  que 
se^  feront  aux  plus  prochaines  villes  estans  en  nostre 
obeyssance  soyent  de  toute  telle  valeur  et  effect,  comme 
si  faites  estoient  par  tout  es  lieux  et  places  accoustumées, 
et  pour  telles  les  auons  auctorisées  et  auctorisons  par 
cesdites  présentes,  mesmes  voulons  et  commandons  que 
incontinent  elles  soyent  imprimées  par  imprimeurs  iurez 
de  noz  vniuersitez  de  Louuain  ou  Douay,  en  deux 
diuerses  langues,  affîn  qu'il  vienne  plus  facillement  à  la 
cognoissance  de  tous  :  et  telle  est  nostre  grâce,  décret  et 
bon  plaisir.  En  tesmoing  de  ce  nous  auons  fait  mettre 
nostre  grand  seel  à  ces  présentes  que  furent  faites  en  no- 
stre ville  de  Maestricht  le  xv™'^  •  jour  du  mois  de  Mars, 
l'An  de  grâce  mil  cinq  cens  quatrevinglz,  de  noz  règnes. 

asscauoir  des  Espaignes,  Sicille  etc.  le  xxV"'-  El  de 
Naples  le  xxvij"** 

Par  ordonnance  expresse  de  sa  Maiesté, 

VERREYCREN. 

Et  sont  lesdictes  lettres  scellées  du  grand  seel  de  sa 
Maiesté  en  cyre  vermeille  et  double  queue  pendant. 


LETTRES  DE  MONSEIGNEVR 

Plaisance  etc.  Aux  Gomierneurs  et  Consaulx  prouin- 
ciaux  de  pardeça,  commandant  la  publication  de  ce 
ban. 

Alexandre  Prince    de   Parme   et   de   Plaisance   etc. 
Lieutenant  Gouuerneur  et  Capitaine  General. 

Mon  Cousin,  treschers  et  bien  aymez.  Comme  le  Roy 
Monseigneur  par  deux  réitérées  lettres  siennes,  nous  ayt 
mandé  bien  expressément  de  faire  incontinent  publier  es 
pays  de  pardeça  la  proscription  et  ban  icy  ioinct  allen- 
contre  de  Guillaume  de  Nassau  Prince  d'Oranges  pour 
les  causes  contenues  en  iceluy  ban,  nous  ne  pouuons 
laisser  pour  obeyr  au  commandement  de  sa  Maiesté,  de 
\ous  l'enuoyer,  vous  requérant  et  neantmoins  au  nom 
et  de  la  part  de  sa  Maiesté  ordonnant,  qu'incontinent 
ceste  veue  ayez  à  le  publyer  et  faire  publyer  par  toutes 
les  villes  et  places  de  vostre  Ressort  et  lurisdiction,  en 


—  26  — 

la  manière  accoustumée,  à  fin  que  personne  n'en  puisse 
prétendre  cause  d'ignorance,  et  n'y  faites  faulte. 
A  tant  mon  Cousin,  treschers  et  bien  aimez  nostre  Sei- 
gneur vous  ail  en  garde.  De  Mons  le  quinzième  iour  de 
luing.  1580.  Ainsi  soubzscript  Alexandre,  et  contresi- 
gné Verreyken. 

Â  ux  gouuerneurs  et  Consaulx  prouinciaux 
de  par  deçà. 


COPIE  DE  LA  LETTRE 

,  escriple  par  le  Roi  de  sa  main  propre, 
AU  PRINCE  D'ORANGES, 

TRADUICTE      DE      l'eSPAIGNOL      EN      FRANÇOIS      (1). 


J'ai  receu  avec  grande  affection  vostrelettre  du27  delVïay, 
et  depuis  celle  que  m'avez  escript  le  14de  Juing,et  parce 
quej'ai  escript  à  ma  seur  avez  peu  entendrele  peu  d'occasion 
que  avez  de  penser  ce  que  m'escrivezencelledu27  deMay, 
mais  bien  le  contraire;  aussi  est  certain,  que  vous  vous 
tromperiez  beaucoup  de  penser,  que  je  n'auroie  de  vous 
toute  confidence,  et  quant  ores  quelque  un  eust  voulu 
faire  contraire  office  vers  moi,  y  restoit,  que  je  ne  suis  si 

(i)  Celle  Iraduction  française  a  élé  publiée  par  le  prince  d'Orange  à  la 
suite  de  sa  Justificatioii  de  1368  Quant  aux  lettres  des 27  mai  et  U  juin  1566 
du  prince  d'Orange,  auxquelles  il  est  fait  allusion  par  le  roi  Philippe, 
M.  Gachard  (corresp.  de  Guill,  le  tacit.  t.  h.  p.  clx)  dit  que  nous  ne  les 
possédons  pas;  leur  substance  était  que  l'inquisition  et  les  placards  ne  pou- 
vant, selon  lui,  être  exécutés  sans  de  grands  inconvénients,  il  désirait  obte- 
nir la  démission  de  ses  charges,  d'autant  plus  qu'il  avait  des  raisons  de 
croire  qu'il  ne  jouissait  pas  de  la  confiance  du  Roi. 

léger,  quej'y  eusse  adjousté  foi,  aiantsi  grande  expérience 
de  vostre  loiaulté  et  services,  pourtant  voHis  povez  de  ce 
desabuser,  et  vous  reposer  aus  lettres  que  par  le  passé 
vous  ai  escript  en  cest  endroict,  et  à  vos  œuvres,  mais 
nullement  à  ce  que  aulcuns  (peult  estre  ennemis  de  mon 
service  et  de  vostre  bien)  vous  doibvent  avoir  faict  en- 
tendre. Touchant  le  congé  que  requérez,  pour  laisser  vos 
charges,  il  me  deplaist  que  vos  affaires  particulières  sont 
aus  termes  que  dictes,  et  estant*  les  affaires  d'iceus  païs 
en  la  façon  que  se  trouvent,  je  ne  puis  laisser  vous  dé- 
clarer que  ce  n'est  raison  que  telles  personnes,  comme 
la  vostre,  auquel  je  me  confie  et  repose,  les  abandon- 
nent, signamment.  Moi  estant  si  éloigné  d'iceus,  mes- 
mes  seroit  raison,  que  cens  qui  fussent  à  leurs  maisons, 
accourrussenl  à  ceste  nécessité,  et  s'emploiassenl  à  ce 
que  sont  obligez,  comme  vous  avez  faict  présentement, 
en  allant  en  Anvers,dont  j  ai  receu  grand  contentement, 
et  suis  bienasseuré  que  vous  ferez  illecq  tout  ce  que  con_ 
viendra  le  plus  pour  mon  service  et  pour  le  repos  et 
tranquillité  d'icelle  ville  et  du  païs.  Et  pour  éviter  les 
desordres,  que  y  aura,  comme  je  me  confie  de  vous  et 
Je  vous  encharge  bien  expressément,  et  sçai  que  vous  ne 
vous  monstrerez  autre  de  ce  que  vous  avez  monstre  toute 
vostre  vie.  Et  affm  que  |voiez  comme  je  traicte  libre- 
ment avecq  vous,  je  ne  laisserai  de  vous  dire,  que  l'on  a 
par  deçà  parlé  beaucoup  sur  ce  que  vostre  frère  s'est 
trouvé  en  ces  choses  que  passent  par  de  la.  Et  pource 
que  ne  puis  délaisser,  de  m'en  resentir  beaucoup,  je  vous 
encharge  que  regardez  comment  l'on  y  pourroit  remédier 

que  ne  passe  plus  avant  :  et  le  eflfectuez.  Et  s'il  vous 
semble  convenir,  l'esloigner  pour  quelquesjoursdevous, 
que  le  faisiez. 

Du  bois  de  Segovia,  le  premier  d'Aougst  MDLXVI. 

Soubsigné  : 
PHILIPPE. 

Et  sur  le  dos  escript  : 

Au  prince  d'Orange. 

Et  seellé  du  seau  du  Roi. 


REMONSTRANCE 

DE    MONSEIGNEUR 

LE    PRINCE 

A  MESSEIGNEURS  LES  ESTAIS  GENERAUS  DES  PAIS  BAS. 

MESSIEURS, 

Vous  avez  veu  par  ci  devant  une  certaine  sentence 
en  forme  de  proscription,  qui  a  esté  envoiée  par  le  Roi 
d'Espaigne,  et  depuis  publiée  par  ordonnance  du  Prince 
de  Parme.  Et  comme  par  icelle,  mes  ennemis  contre  tout 
droict  et  raison  se  sont  essaiez  de  toucher  grandement 
à  mon  honneur,  et  faire  trouver  mes  actions  passées 
mauvaises  :  j'ai  bien  voulu  prendre  Fadvis  de  plusieurs 
personages  notables,  et  de  qualité,  mesmes  de  princi- 
pauls  Consauls  de  ces  païs.  Mais  pour  raison  de  la  qua- 
lité d'icelle  proscription,  les  énormes  et  atroces  crimes, 
desquels  je  suis  chargé,  ores  que  ce  soit  à  tort  :  loutesfois 
j'ai  esté  conseillé  ne  pouvoir  satisfaire  aultrcment  à  mon 
honneur,  sinon  en  monstrant  par  escriplpublicq, combien 

injustement  j'estoi  accusé  et  chargé  de  plusieurs  crimes, 
comme  aussi  j'estoi  publicquement  injurié  et  calumnié. 
Suivant  lequel  advis,  Messieurs,  attendu  que  je  vous  re- 
cognoi  seuls  en  ce  monde  pour  mes  supérieurs,  je  vous 
présente  ceste  mienne  défense  escritte  contre  les  crimina- 
tions  de  mes  adversaires,  par  laquelle  j'espère  non  seule- 
ment avoir  descouvert  leurs  impostures  et  calumnies, 
mais  aussi  légitimement  justifié  toutes  mes  actions  pas- 
sées. Et  d'aultant  que  leur  principal  but  et  intention  est 
de  cercher  tous  les  moiens  de  m'osler  la  vie,  ou  bien  me 
faire  bannir  de  ces  pais,  et  pour  le  moins  diminuer  Tau- 
thorité  qu'il  vous  a  pieu  me  donner,  comme  si  obtenant 
telle  chose,  le  tout  leur  viendroit  à  souhait  :  et  d'aultre 
part,  d'aultant  qu'ils  me  calumnient,  que  par  moiens  illi- 
cites je  retien  mon  authorité  :  je  vous  supplie  3Iessieurs, 
de  croire,  ores  que  je  suis  content  de  vivre  tant  qu'il 
plaira  à  Dieu  entre  vous,  et  vous  continuer  mon  fidèle 
service,  toutesfois  que  ma  vie  que  j'ai  dédiée  à  vostre  ser- 
vice et  ma  présence  au  milieu  de  vous,  ne  me  sont  point 
si  chères,  que  Iresvoluntiers  je  n'abandonne  ma  vie,  ou 
que  je  ne  me  retire  du  pais,  quand  vous  cognoistrez  que 
l'un  ou  l'autre  vous  peult  aucunement  servir  pour  vous 
acquérir  une  certaine  liberté.  Et  quant  à  l'authorité  qu'il 
vous  a  pieu  me  donner,  vous  sçavez.  Messieurs,  combien 
de  fois  je  vous  ai  supplié  de  vous  contenter  de  mon  ser- 
vice et  me  descharger,  si  vous  trouvez  qu'il  convienne 
pour  le  bien  de  vos  affaires  :  comme  encores  je  vous  en 
requier,  offrant  toutesfois,  comme  j'ai  tousjours  faict  en 
tout  ce  qu'il  vous  a  pieu  me  commander,  de  continuer  à 

mVmploier  au  service  de  la  patrie,  au  pris  de  laquelle  je 
n'estime  rien  de  ce  qui  est  en  ce  monde  :  comme  je  le 
vous  remonstre  plus  amplement  en  ceste  mienne  défense, 
laquelle  si  vous  jugez  convenir,  je  vous  supplie  trou- 
ver bon  qu'elle  soit  mise  en  lumière,  aflîn  que  non  seule- 
ment vous  Messieurs,  mais  aussi  tout  le  monde  puisse 
juger  de  l'équité  de  ma  cause,  et  de  l'injustice  de  mes 
adversaires. 

Présentée  par  Monseigneur  le  Prince  d'Orange  à 
Messeigneurs  les  députez  des  Estais  generauls  et  des 
Provinces  unies  assemblez  en  la  ville  de  Delft,  le 
XHi  Décembre  MDLXXX. 

Soubs  estoit  escript. 

Moi  PRESENT, 

I.  HOUFFLIN. 


LA  RESPONSE 

m  mtmmm  mtmiMi  mmtmi 


Les  Estais  generaus  aiants  depuis  quelques  jours  veu 
cl  leu  une  proscriplion  publiée  par  les  ennemis  conlre  la 
personne  de  vostre  Excellence,  par  laquelle  ils  imposent 
à  icelle  de  crimes  énormes,  essaiants  la  rendre  odieuse, 
comme  si  par  moiens  illégitimes  et  voies  sinistres  elle 
auroit  usurpé  le  lieu  et  degré  auquel  elle  est  constituée  ; 
et  d'exposer  sa  personne  en  proie  et  lui  osier  son  hon- 
neur :  aiants  veu  pareillement  la  défense  proposée  par 
vostre  Exe.  contre  ladicle  proscription,  trouvent  par  la 
vérité  de  ce  qui  est  passé  en  ces  pais,  et  qu'à  chascun 
d'eus  en  son  endroict  est  cogneu  et  manifeste ,  lesdicts 
crimes  et  blasmes  avoir  esté  à  tort  imposez  à  icelle  :  Et 
quant  aus  charges  tant  de  Lieutenant  gênerai  que  des 
gouvernements  particuliers, après  avoir  esté  légitimement 
choisi  et  esleu,  ne  les  avoir  acceptez  sinon  à  nos  instantes 
requestes,  esquelles  auroit  aussi  continué  à  nos  prières, 
et  avec  entier  contentement  et  satisfaction  du  pais  :  et  la 
supplient  encores  lesdicts  Estais  y  vouloir  continuer,  lui 

promettant  toute  aide  et  assistence,sans  espargner  aulcuns 
de  leurs  moiens,  et  de  lui  rendre  prompte  obéissance. 
Et  d  aullant  qu'ils  cognoissent  les  services  fidels  rendus 
par  vostreExc.  à  cespaïs  et  cens  qu'ils  espèrent  encores 
à  l'advenir,  ils  lui  offrent  pour  l'asseurance  de  sa  per- 
sonne d'entretenir  une  compagnie  de  gens  à  cheval  pour 
sa  garde,  la  suppliant  l'accepter  de  la  part  de  cens  qui 
se  sentent  obligez  à  la  conservation  d'icelle.Et  entant  que 
touche  lesdicls  Estats  qui  se  treuvenl  aussi  chargez  par 
ladicte  proscription,  entendent  de  brief  aussi  se  jusliiicr, 
ainsi  qu'ils  trouveront  convenir.  Ainsi  arresté  en  l'as- 
semblée de  Messeigneurs  les  Estats  Generaus  en  la  ville 
de  Delft,  le  dixseptiesme  jour  de  Décembre  xv  c.  qua- 
trevingts. 

Par  ordonnance  expresse  desdicts  Estats, 
Signé  I.  HOUFFLIN. 


A  MESSIEURS  LES  ESTATS  GENERAULS. 

Vous  avez  cogncu  Messieurs  par  ma  vie  passée  el  mes 
deportemenls  que  je  n'ai  voulu  oncques  respondre  aux 
libelles  diffamatoires  qu'aulcuns  calumniateurs  avoient 
divulguez  contre  moi,  tellement  que  n'eust  esté  la  qua- 
lité de  rinjure  qui  m'a  esté  faicte  par  la  proscription, que 
le  Roi  d'Espaigne  a  faict  publier,  je  m'en  fusse  encores 
passé,  et  n'eust  esté  aussi  que  mon  honneur  me  com- 
mandoit  le  contraire,  comme  je  l'ai  plus  amplemeni 
deduict^en  ma  défense  laquelle  je  vous  ai  présentée.  De- 
puis est  tombée  e'ntre  mes  mains  une  lettre  faulse  et  con- 
trefaicle  par  mes  ennemis  qu'ils  disent  avoir  esté  par  eus 
interceptée  et  par  moi  envoiee  à  Monseigneur  le  Duc 
d'Anjou,  ou  comme  ils  disent  au  Duc  d'Allançon,  de  la- 
quelle aulcuns  personnages  d'entre  eus  et  de  la  plus 
grande  qualité  ont  envoie  des  copies  tant  en  aulcunes 
villes  de  pardeça,qu'à  aulcuns  Princes  estrangers.  Geste 
lettre  Messieurs  est  escripte  si  ineptement  soit  qu'on  re- 
garde le  style,  ou  qu'on  veulle  prendre  esgard  au  sub- 
ject  qui  y  est  contenu,  lequel  par  sa  simple  lecture  des- 
couvre assez  qu'il  n'y  a  aulcune  apparence  de  verilé  : 

que  telle  invention  impudente  ne  mérite  point  de  res- 
ponse,  comme  aussi  Dieu  merci  ne  s'est  trouvé  homme 
(le  pardeça  qui  s'en  soit  aulcunement  esmeu.  Au  con- 
traire a  esté  cogncu  à  un  cliascun,  leur  but  n'avoir  esté 
aultre  que  d'obscurcir  par  telles  fumées,  la  clarté  par 
laquelle  leur  misérable  et  pernicieuse  intention  contre  ce 
païs,  a  esté  descouverte  es  lettres  du  Cardinal  de  Gran- 
velle,  et  aultres  que  vous  avez  conuiiandé  estre  impri- 
mées après  avoir  recogneu  leurs  mains,  leurs  signes  et 
leurs  seaiils  :  et  pour  se  donner  subject  et  matière  de  des- 
gorgcr  à  la  mode  de  femmes  elIVonlees  des  mesdivsances 
pleines  de  mensonges.  Mais  tant  s  en  fault  qu'ils  aient  eu 
par  ce  moien  l'eirect  pour  mon  regard  qu'ils  prelendoient 
(juaucontraire  ils  mont  faict  plaisir  en  divulgant  telles 
inepties,  par  ce  que  par  icelles  ils  verilientd'advanlage  ma 
défense,  prouvant  suflisament  qu'ils  sont  menteurs 
effrontez,calumnialeurstresimpudents,  et  faulsaires  trcs- 
ineptes,  qui  sert  de  j>lus  en  plus  à  justifier  mon  inno- 
cence ,  et  donner  approbation  à  mes  actions.  Car  puis- 
qu'il est  notoire  à  un  cbascun,  que  la  meilleure  nouvelle 
qu'ils  pourroient  recepvoir  ce  seroit  (fue  je  leur  quittasse 
le  pairs,  je  leur  offre  iMessieurs,  et  vous  promets  sus  mon 
honneur  de  l'accomplir.  Si  ils  peuvent  vérifier  en  vos 
présences  que  j'aie  oncques  escrit  ni  conmiandé  estre  es- 
critc,  ou  envoiée  une  telle  lettre,  qu'incontinent  je  sorti- 
rai le  païs,  et  me  retirerai  sans  jamais  m'opposer  à  eus  : 
et  leur  promets  sur  la  simple  demande  leur  envoier  tels 
passeports  et  saufconduicls,  et  en  telle  forme  qu'ils  les 
pourront  ou  vouldront  demander.  Mais  ce  sera  à  telle 

condition,  s'ils  ne  veullent  accepter  ceste  offre  tant  rai- 
sonnable, que  touts  ceuls  qui  ont  esté  aulheurs  d'un  tel 
escrit,  ou  qui  l'ont  publié  ,  et  qui  l'ont  envoie  es  villes 
de  pardeça,  ou  aus  Princes  et  païs  estrangers  soient 
tenus  pour  menteurs,  calumniateurs  et  mesdisants  , 
comme  de  faict  ils  sont  tels.  Fait  à  Delft  le  xxv  janvier, 
MDLXXXI. 


LA    LETTRE 

DE  MONSEIGNEUR 

ENVOIEE   AUS   ROIS,    ET   AULTRES   POTENTATS   DE    LA 
CHRESTIENTÉ. 

SIRE, 

Je  ne  double  point  que  Vostre  Majesté  n  aist  esté  acl- 
vertie  d'une  proscription  que  le  Roi  d'Espaigne  a  faict 
publier  contre  moi,  d'auUant  qu'il  l'a  faict  divulguer  en 
toutes  langues,  et  l'a  envoiée  en  plusieurs  endroicts  de 
laChrestienté.Il  m'a  semblé,  et  à  tous  mes  meilleurs  amis, 
que  je  ne  pourroi  satisfaire  à  mon  honneur  (lequel  pour 
rien  je  ne  suis  conseillé  de  mettre  en  dangier)  sinon  en  op- 
posant une  juste  défense  àceste proscription.  Suivant  quoi 
j'ai  présenté  à  Messieurs  les  Estats  de  ces  païs  ma  res- 
ponse,  laquelle  aussi  pour  maintenir  mon  honneur,  et  ma 
réputation  envers  les  Princes  et  Potentats  de  l'Europe, 
lesquels  pour  raison  de  leurs  preeminencesctdignitez  sonl 

le  secours  des  paoures  Princes  et  Seigneurs  affligez,  j'ai 
pris  la  hardiesse  de  leur  envoier,  et  à  vous  Sire  parlicu- 
lierement,  suppliant  Ireslnimblomcnt  A'ostre  ^Fajesté, 
l'aiant  veuc  en  faire  pareil  jugement  qu'il  a  pieu  faire  à 
Messieurs  les  Eslats,  qui  ont  este  tresfuleles  tesmoings 
de  toutes  mes  actions,  en  juger  comme  il  plaira  à  Vostre 
Majesté  le  cognoistre  par  leur  advis,  qui  est  aussi  joincl 
à  madicle  défense. 

Et  d'aullant  Sire  que  Vostre  Majesté  pourroit  trouver 
estrange,  le  Roi  d'Espaigne  m'aiant  par  ci  devant  ravi 
tous  mes  biens,  après  que  jeu  remis  mes  gouvernenients 
es  mains  de  la  Duchesse  de  Parme  lors  Gouvernante  de 
cest  estât,  je  m'estoi  retiré  au  païs  d'Allcmaigne  lieu  de 
ma  nativité,  où  je  me  tenoi  paisiblement,  avec  mes  frères, 
parents  et  amis,  ce  que  j'avoi  délibéré  de  continuer  :  au 
mesme  temps,  aiant  enlevé  des  escoles  mon  fils  le  Conte 
deBueren,  et  contre  les  privilèges  du  païs  et  son  ser- 
ment faict  mener  prisonnier  en  Espaigne,  où  il  est  enco- 
res  détenu  cruellement  :  et  d'abondant  m'aiant  faict  con- 
demner  à  la  mort  par  son  ministre  le  Duc  d'Alve  :  pour 
toutes  ces  raisons,  qui  esloient  toutesfois  grandes,  que  je 
n'ai  publié  aulcune  défense  qui  s'adressast  audit  Roi  : 
ce  que  neantmoins  je  fais  à  présent, et  monstre  par  icelle 
que  les  crimes  dont  le  Roi  d'Espaigne  me  veull  charger 
lui  appartiennent  :  Je  supplie  treshumblement  A'ostre 
Majesté  Sire  devant  que  juger  de  ce  mien  escript,  vouloir 
considérer  la  qualité  des  crimes  et  blasmes  dont  je  suis 
chargé  par  ceste  proscription,  et  celle  de  ma  personne. 
Car  si  le  Roi  d'Espaigne  se  fust  contenté  de  me  retenir 

mon  Fils  et  mes  biens,  quil  a  en  sa  possession,  et  encores 
de  présenter,  comme  il  fait,  vintcincq  milescus  pour  ma 
teste,  promettre  d'anoblir  les  bomicides,  leur  pardonner 
tels  crimes  qu'ils  pourroient  avoir  commis  :  j'eusse  essaie 
par  tout  aultre  moien,  comme  j'ai  faicl  parci devant,  de  me 
conserver  moi  et  les  miens,  el  de  pouvoir  rentrer  en  ce 
qui  est  mien,  et  eusse  suivi  la  mcsmc  façon  de  vivre  que 
j'ai  faict.  Mais  le  Roi  d'Espaigne  aiant  publié,  par  tout  le 
monde  que  je  suis  peste  publicquc,  ennemi  du  monde, 
ingrat,  infidèle,  trabistre  et  mescbant  :  ce  sont  injures 
Sire  que  nul  gentilbomme,  voire  des  moindres  qui  soit 
des  subjects  naturels  du  Roi  d'Espaigne,  peut  et  doit 
endurer  :  tellement  Sire  quand  je  seroi  l'un  de  ses  sim- 
ples et  absoluts  vassauls  :  si  est  ce  que  par  telle  sentence, 
et  si  inique  en  toutes  ses  parties,  et  aiant  esté  par  lui  des- 
pouilléde  mes  terres  etSeigneuries,à  raison  desquelles  je 
lui  auroi  eu  serment  par  ci  devant,  je  me  tiendroi  absouls 
de  toutes  mes  obligations  envers  lui,  et  essaieroi, comme 
nature  l'enseigne  à  un  chascun,  par  touts  moiens  à  main- 
tenir mon  bonneur,qui  me  doibt  estre  et  à  touts  bommes 
nobles  plus  eber  que  la  vie  et  les  biens.  Toutesfois  puis 
qu'il  a  pieu  à  Dieu  me  fîiire  la  grâce,  d'estre  nai  Seigneur 
libre,  ne  tenant  d'aultre  que  de  l'Empire,  comme  font 
les  Princes  et  aullres  Seigneurs  libres  d'Allemaignc  et 
d'Italie,  et  en  oultre  que  je  porte  tiltre  de  Prince  abso- 
lut, ores  que  mon  Principaulté  ne  soit  bien  grand;  quoi 
qu'il  en  soit,  ne  lui  estant  subject  naturel,  ni  aiant  rien 
tenu  de  lui  sinon  à  raison  de  mes  Seigneuries,  desquelles 
il  m'a  entièrement  dépossédé  :  il  m'a  semblé  ne  pouvoir 

salisfaire  à  mon  honneur,  et  donner  contentement  à  mes 
parents  proelies,  à  plusieurs  Princes  ausquels  j'ai  cest 
honneur  d'appartenir,  et  à  toute  ma  postérité  :  sinon  en 
respondant  par  escrit  puhlicq  à  ceste  accusation  propo- 
sée en  la  face  de  toute  la  Chrestienté.  Et  combien  que  je 
ne  Tai  peu  faire  sans  toucher  à  son  honneur,  j'espère 
neantmoins  Sire  que  Vostre  iMajesté  l'imputera  plustost 
à  la  contraincte  que  m'a  apporté  la  qualité  de  ceste  pros- 
cription que  non  pas  à  ma  nature  ou  à  ma  volonté.  Car 
quanta  cequ'aulcuns  pourroient  trouver  cstrange  que  je 
me  défende  en  ceste  sorte,  veu  que  j'ai  aultre  fois  tenu 
plusieurs  terres  et  Seigneuries  de  lui  :  je  supi)lieraitres- 
humblement  Vostre  Majesté  de  considérer  l'atrocité  de 
l'injure  qui  m'est  faicte,  que  jamais  vrai  gentilhomme 
n'endura,  que  je  ne  lui  suis  subjecl  naturel,  et  quant  à 
mes  fiefs  qu'il  m'en  avoit  despouillé.  iMais  quand  j'en 
eusse  lousjours  jouï,  si  est  ce  que  le  mesme  droict  dont 
il  use  ne  me  pcult  estre  refusé.  Il  lient  du  lloi  de 
France  (1),  à  foi  et  hommage  et  comme  vassal  de  son 
Seigneur,  le  Conté  de  Charollois,  pour  cela  il  n'a  laissé 
de  faire  la  guerre  à  la  couronne  de  France,  et  ne  cesse 
louts  les  jours  de  machiner  contre  icelle.  Il  prend 
pour  fondement,  qu'estant  d'allieurs  Souverain  il  lui  est 
licite  se  vanger  du  tort  qu'il  pretendoit  lui  avoir  esté 
faict  par  le  feu  Roi  Henri  de  treshaulte  mémoire.  Quand 
il  iil  la  guerre  au  Pape  Caralfe,  d'  aultant  cju'il  tenoit  de 
lui  comme  vassal  les  Roiaulmes  de  Sicile  et  de  Xaples,  il 

(1  /  Es  IcUrcs  au  rui  do  France  est  cscri|>l  :  Il  tient  de  vosirc  Majesté. 

publia  sa  défense,  par  laquelle  il  se  maintient  estre  ab- 
souls  de  son  serment,  à  cause  que  le  Pape  ne  s  estoit 
tenu  es  termes,  que  le  Seigneur  doibt  vers  son  vassal, 
suivant  les  drcficts  feodauls  qui  sont  mutuels.  Or  il  n'est 
rien  si  naturel  Sire,  sinon  qu'un  chascun  reçoive  en  son 
endroit  la mesme  règle,  qu'il  veult  estre  receueparaultrui. 
Pourtant  il  ne  doit  trouver  estrange,  si  estant  oultragé 
en  tant  de  sortes  de  lui,  et  ne  lui  estant  subject,  je  m'aide 
des  moiens  que  Dieu  me  donne,  et  desquels  il  s'est  voulu 
aider  contre  ses  Seigneurs,  qui  ne  l'avoient  offensé  en 
chose  quelconque  approchante  des  torts  que  j'ai  soufferts 
de  lui,  et  de  ceste  marcque  ignomineuse,  dont  il  essaie 
de  me  flaistrir  et  ma  race.  Et  d'aultant  que  Messieurs 
les  Estats  qui  ont  de  plus  près  cogneu  la  vérité  de  ce 
qui  est  contenu  en  ceste  mienne  défense,  l'ont  approuvée, 
m'aianls  rendu  assez  suffisant  tesmoignage  de  ma  vie 
passée  :  je  supplie  aussi  Vostre  Majesté  Sire  treshum- 
blement  en  approuvant  icelle  mienne  response,  croire 
que  je  ne  suis  ni  trahislre,  ni  meschant,  mais  que  je  suis 
Dieu  merci  Gentilhomme  de  bonne  et  tresancienne  mai- 
son, et  homme  de  bien,  véritable  en  tout  ce  que  je  pro- 
mets, non  ingrat,  ni  infidèle,  n'aiant  commis  chose  dont 
un  Seigneur  et  Chevalier  de  ma  qualité  puisse  recepvoir 
aulcune  reproche.  Vous  suppliant  trcshumblement  me 
tenir  au  nombre  de  vos  treshumbles  serviteurs.  Et 
après  avoir  trcshumblement  baisé  les  mains  de  V.  M.  je 
prierai  Dieu, 

Sire, 


—  /*r,  — 

lui  donner  en  parlaicle  santé   tresheurcuse    el    ires- 
iongue  vie. 

A  Delft  en  Hollande  le  lui  jour  de  IVbv^ier,  mdlxxxi. 

DE  VOSTnE  MAJESTI%, 

Treshumble  et  trosobeissant  scrvitein , 
GLILLAIME  DE  > ASSAl . 

APOLOGIE  OU  DEFENSE 

DE  MONSEIGNEUR 

LE  PRINCE  D'ORANGE, 

Conte  de  Nassau,  de  Catzenellenhogen,  Dletz,  Vianden,etc, 
Burchgrave  d' Anvers ,  et  Viscoîite  de  Bezançmi;  Baron  de 
Breda,  Diest,  Grimherge,  d'Arlaij  Nozeroijetc.  Seigneur 
de  Chastel-Bellin ,  etc.  Lieutenant  gênerai  es  pats  bas, 
et  Gouverneur  de  Brahant,  Hollande,  Zelamle,  Utrecht, 
et  Frise  :  et  Admirai  j 

CONTRE  LE  BAN  ET  EDICT  PUBLIÉ 

PAR 

LE  ROI   D'ESPÂIGNE, 

PAR    LEQUEL    IL   PROSCRIPT   LEDICT   SEIGNEUR, 

Dmit  apperra  des  calumnies  et  faulses  accusations 
contenues  en  ladicte  Proscription, 

Ce  que  j'ai  tousjours  demandé  à  Dieu,  Messieurs,  et  désiré 
de  tout  mon  cœur,  n>e  vouloir  accorder  des  le  temps  que  j'ai 
voué  ma  i>ersonne  et  ce  que  j'avoi  de  moiens  en  ce  monde. 

pour  le  ivcouvrement  de  vostrc  liberté,  l'asseurance  de  vos 
personnes,  biens  et  consciences,  si  dis-je  j'auroi  oncques 
préposé  ce  qui  me  touche  en  particulier  à  vostre  salut  en  gê- 
nerai, en  ce  cas  que  je  portasse  une  peine  et  ignominie  éter- 
nelle laquelle  j'auroi  attirée  sur  moi  par  ma  propre  volunté  : 
^lais  au  contraire  si  ce  que  j'ai  faict  parcidevant  eust  esté 
seulement  entrepris  par  moi  pour  la  consoi'valion  de  vostrc 
estât,  et  que  j'eusse  soustenu  une  grande  partie  du  faix  de 
cesle  présente  guerre  seulement  pour  le  salut  commun  de  la 
])atrie;  que  la  haine  conceuë  par  les  meschants  contre  le  païs 
et  contre  toutes  gens  de  bien  et  d'honneur,  aiant  esté  pour 
quelque  temps  dissimulée  et  couverte  en  leurs  cœurs,  vint  à 
se  desgorger  tout  à  la  fois  plustost  sur  moi  seul  que  sur  tant 
de  gens  de  bien,  et  mesmes  sur  le  gênerai  de  la  Republicipie  : 
que  si  ma  volunté  avoit  esté  telle  envers  vous,  Messieurs,  vos 
enfans,  vos  villes,  et  comnumaultés,  j'en  peusse  rapporter 
quelque  jour  un  tesmoignage  solennel  tant  pour  le  repos  de 
ma  conscience  que  pour  mon  honneur  envers  tous  peuples 
de  la  terre,  et  envers  toute  la  postérité  :  Maintenant  je. me 
resjouï  grandement  et  rends  grâces  immortelles  à  nostre  bon 
Dieu  et  ai  grande  occasion  de  contentement  et  satisfaction 
puis(pi'il  permet  m'en  estre  rendue  une  si  rare,  si  noble  et  si 
excellente  marcque  par  ccste  proscription  cruelle,  barbare,  et 
dont  jamais  n'a  esté  ouië  la  SiMublable  en  vv!>  païs, recomman- 
dez envers  tous  peuples  et  nations  pour  leur  singulière  et  in- 
croiabb?  humanité.  Car  combien  que  rien  ne  soit  plus  désirable 
à  riiomme  (fu'un  cours  de  sa  vie  entière, heureux,  prospère,  et 
égal  sans  aucun  heurt  ou  mauvaise  rencontre  :  toutesfois  si 
toutes  choses  me  fussent  venues  à  souhait  et  sans  avoir  ren- 
contré la  hai?ie  de  la  nation  Espaignolle  et  de  ses  adherens, 
j'auroi  perdu  l'avantage  de  ce  tesmoignage  qui  m'est  rendu 

par  mes  (Minciuis,  1(M{uc1  j'estime  cstre  le  plus  exeellent  fleu- 
ron de  gloire  dont  j'eusse  peu  desin^r  devant  ma  moi't  estre 
couronné.  Qu'est-ce  qu'il  y  a  plus  aggreable  en  ce 'monde  et 
principalement  à  celui  qui  a  entrepris  un  si  grand  et  excel- 
lent ouvrage,  comme  est  la  libertckl'unsi  bon  peuple,opprimé 
par  si  meschantes  gens,  que  d'estre  haï  mortellement  par 
s('S  ennemis,  et  ennemis  ensemble  de  la  patrie;  et  par  leur 
propre  bouche  et  conCession  recevoir  un  dous  tesmoignage 
de  sa  fidélité  envers  les  siens,  constance  contre  les  tyrans  et 
perturbateurs  du  repos  publicq  ?  Tellement  que  de  tant  de 
plaisirs  que  les  Espaignolz  et  leurs  adhérons  m'ont  faicts  pen- 
sants me  faire  desplaisir,commepar  ceste  infâmes  proscription 
ils  ont  plus  pensé  me  nuire, aussi  ils  m'ont  d'advantageresjouï 
et  m'ont  donné  plus  de  contentement.  Car  non  seulement  j'en 
ai  receu  ce  fruict,  mais  aussi  ils  m'ont  ouvert  un  champ 
pour  me  defendr(^  plus  ample  que  je  n'eusse  osé  désirer,  et 
pour  faire  cognoistre  à  tout  le  monde  l'équité  et  justice  de 
mes  entreprises,  en  laisser  à  ma  postérité  un  exemple  de 
v(îrtu  imitable  à  tous  ceux  qui  ne  vouldront  deshonnorer  la 
noblesse  des  ancestres  dont  nous  sommcis  descendus,  et  des- 
quels un  seul  n'a  jamais  favorisé  la  tyrannie,  ains  tous  ont 
aimé  la  liberté  des  peuples,  entre  lesquels  ils  ont  eu  charge 
et  authorité.  Je  n'ai  point  occasion  de  me  plaindre  que  je 
n'aie  eu  par  ci-devant  assez  anjple  subject  pour  parler  de 
moimesmes  et  taxer  les  faultes  lourdes  et  énormes  de  mes 
ennemis,  mais  ni  la  pudeur  me  permettoit  de  chanter  moi- 
mesmes m(  s  louanges,  ce  qui  est  trop  difficile  de  ne  fain», 
(juelque  modestie  qu'on  se  propose  en  tel  subject,  ni  l'hon- 
nesteté  i)ublique  vouloit  que  je  m'eslargisse  à  reciter  les 
crimes  de  mes  ennemis,  aimant  trop  miens  ensevelir  une  par- 
lie  de  leurs  énormes  entreprises  sous  silence,  qu'(^n  les  di- 

vulgant  (ores  qu'en  vérité,)  me  nullre  en  danger  dVncourrir 
le  soupçon  d'estre  mesdisant.  Puis  doncq,  Messieurs,  qu'en 
ceste  proscription  il  n'est  point  seulement  question  de  taxer 
ma  personne  et  l'exposer  barbarement  en  proie,  mais  aussi 
il  est  cogneu  à  un  chascun  que  par  mes  plaies  on  veult  na- 
vrer la  Republicque  et  Testât  dé  tous  ces  païs  :  comme  ce 
n'est  plus  par  petits  libelles  diffamatoires  composez  par  gens 
de  néant,  et  desquels  le^  injures  ne  m'esmouvoient  non  plus 
que  la  langue  de  quelque  petit  serpent,  qu'il  fault  plustost 
cscachcr  du  pied  que  s'amuser  à  le  combattre  par  les  armes  : 
3ïais  que  gens  de  si  grande  qualité  rabaissoient  tellement  et 
si  vilementleur  grandeur  que  de  s'amuser  à  mesdire  faulse- 
ment  et  à  calumnier  ;  il  m'a  semblé  estre  du  tout  nécessaire 
de  parler,  aflin  que  la  patrie  commune,  pour  laquelle  je  suis 
prest  d'exposer  la  vie,  comme  j'ai  faict  les  biens,  ne  se  sen- 
tist  intéressée  par  mon  silence,  et  que  d'autre  part  ces  tiltres 
illustres  de  tant  de  païs  et  de  Roiaulmes  et  s'eslendants  jus- 
qucs  sur  l'Africque  et  l'Asie,  n'esblouïssent  les  yeus  de  plu- 
sieurs qui  jugent  plustost  les  affaires  de  ce  monde  par  les 
umbres  et  apparences,  que  non  pas  par  la  fermeté  et  solidité 
de  la  raison.  Je  cognoi  toutesfois  que  cens  qui  me  proscrivent 
en  plusieurs  choses  ont  advantage  sur  moi,  et  principalement 
en  deux  points,  l'un  est  qu'ils  font  monstre  et  parade  de 
leurs  grandes  qualités  qui  surpassent  infiniment  ma^  condi- 
tion, l'autre  comme  il  est  naturel  à  tous  hommes  d'ouvrir 
voluntier  les  oreilles  aux  mesdisances  et  calumnies  (car  j'ai 
souvent  oui  le  plus  élégant  de  tous  les  Poètes  avoir  bien 
dict  qu'il  n'y  a  en  un  bancquet  saulse  si  doulce  au  palais 
quclamesdisance  est  à  l'oreille)  et  d'aultre  part  rien  n'est  tant 
ouï  à  contrecœur  que  la  parolle  de  celui  qui  se  loue  soi- 
mesme.  De  ces  deux  ce  qui  apporte  du  plaisir  est  donné  à 

mon  ennemi,  et  j'ai  en  partage  ce  qui  est  dur  et  déplaisant 
quasi  à  tout  le  monde.  Mais  j'espère  moiennant  Yostre  faveur 
et  bonne  volunté  ordinaire  que  l'un  et  l'aultre  ne  m'apporte- 
ront aulcun  dommage,  comme  ainsi  soit  que  depuis  longtemps 
vous  avez  esprouvé  que  ces  grandes  et  illustres  qualitez  si 
elles  sont  tachées  de  tyrannie  ne  peuvent  beaucoup  gaigner 
sur  des  cœurs  francqs  et  genereus.  Et  d'aultrepart  cognois- 
sant  le  train  ordinaire  de  ma  vie  qui  n'aime  non  plus  taxer 
aultrui  que  me  louer  moi-mesmes,  s'il  faut  que  je  face  l'un 
ou  l'autre  comme  il  est  difficile  de  m'en  passer  (combien  que 
ce  sera  en  la  plus  grande  modestie  que  je  pourrai)  et  s'il  y  a 
quelque  chose  qui  semble  moins  séant,  sera  à  vous,  Mes- 
sieurs, de  l'attribuer  plustost  à  la  nécessité  de  ce  faire  qui 
m'a  esté  créée  par  mes  ennemis  que  non  pas  à  ma  nature, 
et  parainsi  me  descharger  et  rejetter  entièrement  la  coulpe 
sur  leur  impudence  et  împortunité.  Et  vous  prierai,  Mes- 
sieurs, de  vous  souvenir  que  je  suis  faulsement  accusé  d'es- 
tre  ingrat j  infidèle j  hereticque,  hypocrite,  semblable  à  Ju- 
das et  à  Gain,  perturbateur  du  pats,  rebelle,  estranger,  en- 
nemi du  genre  humain j  peste  publicque  de  la  republîcque 
Chrestienne,  trahistre  etmeschant,  que  je  suis  exposé  pour 
estre  occis  comme  une  beste,  uvecq  salaire  à  tous  assasi- 
neurs  et  à  tous  empoisonneurs,  qui  le  vouldront  entrepren- 
dre, vous  laissant  à  juger.  Messieurs,  s'il  est  possible  que  je 
me  purge  de  telles  calumnies,  sans  passer  pn  quelque  chose 
l'ordinaire  train  de  ma  vie  et  de  ma  coustume  de  parler  de 
moi  et  d'aultrui.  Cependant  je  suis  tellement  asseuré  de 
la  justice  de  ma  cause,  de  mon  intégrité  et  fidélité  envers 
vous ,  et  d'autre  part  de  vostre  équité  et  rondeur,  et  de 
la  cognoissance  que  vous  avez  comment  toutes  affaires  sont 
passées,  que  je  ne  vous  demande  autre  chose  sinon  que  vous 

jugiez  et  cognoissiez  de  ce  faict,  et  en  ordonniez,  pour  vostre 
bien,  salut,  et  conservation,  ce  que  les  lois,  franchises,  li- 
bertés, et  privilèges  du  pais  vous  commandent,  suivant  l'es- 
pérance que  tout  le  peuple  a  de  vostre  sagesse  et  intégrité,  ce 
que  je  vous  prie  de  faire,  voire  obteste  par  toutes  choses  sain- 
tes et  sacrées,  et  mesmes  par  vostre  serment  et  obligation  que 
vous  avez  au  païs  :  m'asseurant  certainement  comme  en  plii- 
,sieurs  aultres  choses  je  suis  moindre  que  mes  ennemis, aussi 
que  je  serai  en  ce  poinct  d'aultant  leur  supérieur,  que  par 
tous  moiens  et  artifices  ils  ont  voulu  violer,  rompre  et  op- 
primer vos  lois,  vos  privilèges, et  libériez  :  mais  au  contraire 
que  je  me  suis  de  bon  cœur  et  avecq  toute  fidélité  emploie 
pour  les  maintenir  et  conserver. 

Et  combien,  3Iessieurs,  que  je  ne  suis  pas  tellement  en- 
nemi de  ma  bonne  renommée  que  je  ne  prinse  à  gré  (comme 
j'cspere  mes  actions  le  mériter)  d'estre  en  bonne  estime  en- 
vers tous  les  Princes,  Potentats,  et  Republicqucs  de  ce  monde, 
fors  envers  les  Espaignolz,  et  leurs  adlierens,  desquels  per- 
sévérants en  la  poursuite  de  leur  tyrannie,  je  ne  désire  ni 
grâce,  ni  faveur,  ni  amitié  quelconque  :  toutesfois  puis  que 
vous  estes  seuls  en  ce  monde  à  qui  j'ai  serment,  au\(juels 
seuls  je  me  tiens  obligé,  qui  seuls  avez  puissance  d'approuver 
mes  actions,  ou  de  les  improuver,  je  me  tiendrai  pour  ^)ien 
satisfaict  quand  j'aurai  receu  tesmoignage  de  vostre  part  con- 
forme à  mes  intentions,  qui  ont  esté  tousjours  conjointes  à 
vostre  bien,  utilité  et  service:  et  endurerai  patiemment  les  aul- 
tres peuples  et  nations  en  juger  selon  leurs  passions  et  affec- 
tions, ou  bien  ce  que  plus  je  désire  selon  l'equl'',  droiture 
et  justice,  aians  premieremons  despouillé  tout  préjugé  et  de- 
livre  leurs  entendemens  des  nuages  de  ces giandcurs  qui  les 
pourroiept  avoir  esblouïs  par  ci  devant. 


Or  si  mes  ennemis,  3Iessieurs,  fussent  venus  droict  au 
point  de  la  proscription,  mettans  en  avant  les  raisons  sur 
lesquelles  ceste  sentence  barbare,  et  qui  monstre  par  trop 
leur  cœur  bas  et  forlignant  de  la  vertu  de  leurs  ancestres,  est 
fondée,  je  n'eusse  aussi  usé  d'aucuns  circuits,  et  d'entrée 
j'eusse  déclaré  qu'elle  est  mon  innocence,  et  combien  leurs 
fondemens  sont  débiles  et  ruineus.  Mais  puis  que  pour  me 
rendre  odieus,  ils  ont  mieus  aimé  jetter  desl'entrceau  devant 
des  yeus  de  tout  le  monde  un  amas  d'injures,  et  les  entre- 
lasser sans  propos  au  cours  de  leur  oraison  parlants  de  moi 
si  impudemment  :  je  pense  qu'il  est  nécessaire  et  mesmes 
très  juste  que  je  responde  à  telles  calumnies,  affin  qu'aulcun 
estant  esmeu  ou  persuadé  par  tels  propos  ne  reçoive  ceste 
mienne  défense  d'un  cœur  plus  aliéné  de  moi  que  le  droict 
receu  entre  tous  peuples,  et  la  justice  ne  le  requiert. 

Quant  à  cest  amas  doncq  d'injures  par  lesquelles  je  suis 
impudemment  deschiré,  et  lesquelles  estant  retirées  de  ceste 
proscription  rien  n'y  restera  qu'une  fumée,  voiez.  Messieurs, 
combien  la  défense  de  laquelle  j'use  est  simple  et  sans  fard. 
Si  vous  me  cognoissez  estre  tel  que  mes  ennemis  me  publient, 
si  je  porte  ou  en  corps  ou  en  ame  telles  couleurs  dont  le 
forgeron  de  cest  escrit  dict  qu'il  m'a  dépeint  (car.  Messieurs, 
vous  m'avez  cogneu  des  ma  jeunesse,  et  n'ai  passé  mon  eage 
ailleurs  qu'avecq  vous)  fermez  incontinent  vos  oreilles,  et 
refusez  d'entendre  une  seule  parolle  sortant  de  ma  bouche. 
Mais  si  au  contraire  en  toute  ma  vie  j'ai  esté  plus  homme  de 
bien,  plus  entier,  plus  continent,  moins  avare  que  les 
autheurs  de  cest  infâme  escrit,  et  que  celui  qui  l'a  publié,  à 
sçavoir  le  Prince  de  Parme  et  ses  prédécesseurs,  desquels  les 
faicts  sont  trop  cogneus  par  les  histoires,  si  dis-jc  vous  me 
cognoissez  et  mes  ancestres  plus  gens  de  bien  que  cens  ci 

(car  je  ne  parle  point  encores  du  Roi)  et  leurs  ancestres, 
croiez  comme  ils  calumnient  faulsemcnt  des  l'entrée,  qu'ils 
ne  seront  aussi  non  plus  croiables  en  tout  le  reste  de  leurs 
impudentes  accusations.  Car  jo  vous  prie,  à  quoi  sert  tout 
ce  récit  de  tant  d'injures,  sinon  pour  monstrer  à  tout  le 
monde,  que  mes  ennemis  sçavent  bien  mesdire  et  detracter, 
et  celui  qu'ils  n'ont  peu  par  la  grâce  de  Dieu  meurdrir  ni 
par  poison,  ni  par  glaive,  ni  tromper  par  promesses  et  amu- 
ser par  vaines  espérances,  pour  le  moins,  ils  essaient  le  na- 
vrer du  venin  de  leur  langue  accoustumee  des  leur  jeunesse 
à  un  si  infâme  mestier? 

On  faict  un  récit  des  l'entrée  de  plusieurs  bienfaicts,  que 
fat  receus  de  l'Empereur  pour  le  regard  de  la  succession 
de  feu  Monsieur  le  Prince  d'Orange  mon  cousinj  que  le  lioi 
m'auroit  faict  de  son  ordre,  Lieutenant  gênerai  au  gouver- 
nement de  Hollande j  Zelande,  Vtrecht,  et  Hourgoigne,  et  du 
Conseil  d' Estât.  A  quelle  fin  ces  choses?  pour  monstrer  que 
je  suis  grandement  obligé  à  la  maison  d'Espaigne,  et  que  je 
ne  puis  éviter  d'cstre  condamné  d'ingratitude  :  et  d'advan- 
tage  à  raison  des  serments  par  moi  Aiicts,  et  des  terres  et 
Seigneuries  que  je  tenoi  à  hommage  dudict  Seigneur  j'estoi 
tenu  de  procurer  le  bien  et  advancement  de  ses  affaires, 
pensants  me  rendre  pareillement  coulpable  d'infidélité. 

Voiremcnt  je  confesse  et  suis  d'accord  avecq  le  Roi  et  avecq 
toute  la  maison  d'Espaigne,  que  rien  n'est  tant  h  condamner 
en  ce  monde,  que  l'homme  souillé  de  ces  deux  taches,  à  sca- 
voir  d'ingratitude  et  infidélité,  et  qui  a  dict  ces  deux  injures 
à  un  homme,  il  lui  en  a  dict  autant  que  s'il  avoit  faict  amas 
de  tout  le  reste  des  conviées  que  gens  sages  et  fols,  discrets  et 
indiscrets  pourroient  rassembler  :  etprincipalementd'aultant 
qu'un  Seigneur  est  de  maison  plus  noble  et  illustre,  d'aultant 

plus  sera  il  deshonnoré  s'il  peut  estre  convaincu  de  telles  faul- 
tes  :  et  ne  refuse  point  d'estre  haï  de  tout  le  monde,  exter- 
miné de  la  terre,  que  ma  mémoire  soit  flestrie  à  jamais  si 
je  suis  tromé  tel.  3Iais  ce  sera  à  ceste  condition  si  je  monstre 
qu'il  n'y  a  Prince  en  ce  monde  plus  ingrat  envers  un  paoure 
Seigneur,  cjue  celui  qui  m'accuse  et  me  veult  condamner,  est 
envers  moi  et  les  miens  ;  que  l'infidélité  dont  il  a  usé  en  mon 
endroit  (car  je  ne  veuil  encores  parler  de  la  foi  violée  public- 
quement  envers  le  pais)  est  incroiable,  qu'il  soit  aussi  assub- 
jecti  à  pareille  condition,  et  qu'il  soit  tenu  pour  tel  qu'il  est, 
envers  tous  les  vivants  et  toute  la  postérité  :  et  j'estimerai  ceste 
punition  plus  grande  en  son  endroit  qu'il  ne  faict  au  mien  en 
ce  qu'il  monstre  cercher  par  ceste  tragique  proscription,  qui 
ne  m'estonne  par  la  grâce  de  Dieu  non  plus  qu'un  lantosme. 
Premièrement,  Messieurs,  je  proteste  que  la  mémoire  de  l'Em- 
pereur Charles  me  sera  tousjours  honorable, tant  pour  raison 
de  ses  gesties,  que  pource  que  lui  a  pieu  me  faire  tant  d'hon- 
neur de  m'avoir  nourri  en  sa  chambre  l'espace  de  neuf  ans,  au- 
quel aussi  j'ai  faict  service  tresfidele  et  tresvoluntiers.  Mais  si 
celui  qui  par  raison  entre  tous  les  humains  est  le  plus  obligé 
à  maintenir  sa  renommée  vient  m'accuser  d'ingratitude  pour 
n  avoir  recogneu  les  biens  qu'il  dict  que  j'ai  receu  de  l'Empe- 
reur, je  vous  supplie  m'excuser  si  estant  contrainct  je  déclare 
pour  mon  innocence  quant  aux  biens,  que  je  n'en  ai  receus 
aulcuns  de  lui,  ains  qu'en  lui  faisant  service  j'ai  receu  de  très- 
grandes  pertes,  comme  vous  entendrez  clairement  s'il  vous 
plaist  m'escouter  patiemment. 

Or  doncques  il  dict  que  pour  la  succession  de  feu  Monsieur 
le  Prince  René  mon  cousin,  l'Empereur  m'a  traicté  favorable- 
ment. 3Iais  en  quoi?  premièrement  il  ne  s'est  jamais  trouvé 
Seigneur  si  mal  advisé  qui  ait  voulu  quereller  contre  moi  la 

succession,  tellement  que  si  elle  ne  m'a  esté  empeschée  par 
l'Empereur,  qu'a  ilfaict  pour  moi  que  le  plus  ennemi  juge  que 
j'eusse  peu  avoir  n'eust  faict  pareillement?  ne  se  trouvant  par- 
tie aulcune  si  téméraire  qui  aist  osé  se  présenter  pour  la  dé- 
battre? Et  quand  j'eusse  eu  des  parties,  si  mon  droit  estoit  si 
clair  et  si  bien  fondé  que  rien  n'eust  jamais  peu  estre  allégué 
au  contraire  qui  l'eust  sceu  obscurcir  ni  esbransler,  et  que  la 
dessus  rEmpereur|eust  donné  arrest  à  mon  prouffit,qu'eustil 
faict  pour  moi  sinon  qu'il  m'eust  administré  justice,  et  ne 
m'eust  voulu  oster  ce  que  les  lois,  la  raison,  et  la  nature  mes- 
mes  me  donnoient?  Mais  s'il  vous  plaist,  Messieurs,  de  consi- 
dérer la  nature  de  la  succession,  vous  trouverez  mon  droit 
avoir  esté  tel,  que  l'Empereur  n'eust  peu  m'en  priver  sans  un 
tort  extrême  et  injure  trop  évidente. 

11  y  avoit  en  la  succession  deux  membres  principaus,  à 
sçavoir'ce  qui  venoit  de  nostre  maison  de  Nassau,  dont  Mes- 
sieurs mes  prédécesseurs  aycul  et  bisayeuls,  oncles  pater- 
nels et  cousin  germain  paternel  ont  jouï  :  à  sçavoir  les  biens 
qui  m'appartiennent  aujourd'hui  en  Brahant,  Flandres,  Hol- 
lande et  Lucembourg  :  laultre estoit  la  succession  de  la  mai- 
son de  Chaallon.  Quant  à  la  succession  de  Nassau  (ju'on 
appelle  communément  de  Breda,  pour  estre  le  lieu  principal 
de  mes  Seigneuries,  et  ou  moi  et  mes  prédécesseurs  avons 
tenu  nos  chambres  de  comptes,  conseil,  et  principauls  en- 
seigncmens,  qui  est  ce  qui  me  pouvoit  troubler  en  icelle, 
sinon  Monsieur  mon  perc  qui  estoit  oncle,  et  moi  cousin 
germain  de  Monsieur  le  Prince  René  fds  unique  de  Monsieur 
le  Conte  Henri  de  Nassau  mon  oncle  et  frère  de  Monsieur 
mon  père?  Mais  tant  s'en  fault  que  je  fusse  empesché  en  la 
succession  par  mon  dict  Seigneur  et  père,  que  luy  mesmes 
prit  la  peine  de  venir  soliciter  que  j'en  fusse  mis  en  posses- 

sion,  et  ne  se  trouva  jamais  homme  si  impudent  qui  s'y  vou- 
lust  opposer,  sinon  le  Président  Schoore,  lequel  en  conseil 
dict  que  Filius  hœretici  non  débet  succedere.  D'aultant  que 
3Ionsieur  mon  pcre  ensuivant  les  exemples  des  bons  Rois 
comme  David,  Josias,  et  aultres,  avoit  reformé  les  églises  de 
ses  terres  qu'il  tenoit  en  Allemaigne  et  les  avoit  repurgees 
des  abus  selon  la  parolle  de  Dieu,  et  mesmes  par  la  permis- 
sion de  l'Empereur.  Et  toutesfois  pour  cela  ne  laissa  le  Con- 
seil de  donner  advis  selon  raison  et  équité,  comme  aussi 
il  ne  pouvoit  aultrement,  mesmes  aiant  esté  maintenu  Mon- 
sieur le  Conte  de  Kungstain  mon  oncle  en  la  succession  du 
Conte  de  Rochefort,  combien  que  lui  mesme  fust  protestant. 
Puis  doncque  que  c'estoit  un  différent  (si  différent  se  doibt  ap- 
peller  qui  estoit  en  nostre  maison,  soit  que  la  succession 
susdicte  fustadjugee  au  père  ou  au  fils,  toutesfois  suivant  les 
lois)  aultres  que  nous  n'y  pouvoient  prétendre  aulcun  droit. 
Quant  à  la  maison  de  Chaallon,  Premièrement  il  ne  se 
peult  dire  pour  les  Baronnies  que  je  tien  et  possède  paisible- 
ment au  duché  de  Bourgoigne  et  au  Daulphiné  de  Viennois 
que  j'en  soi  obligé  à  l'Empereur,  car  il  n'y  avoit  non  plus  de 
puissance  que  moi,  le  tout  estant  en  la  puissance  du  Roi  de 
France  qui  saisissoit  egallement  î^  Conté  de  CharoUois  ap- 
partenant à  l'Empereur,  et  imes  baronnies,  quand  la  guerre 
se  mouvoit  entre  eus  deux,  tellement  que  je  ne  lui  en  puis 
estre  aulcunement  obligé,  sinon  de  ce  que  je  fu  compris  au 
traicté  de  paix  de  Soissons,  qui  est  le  moindre  debvoir  qu'il 
eustpeu  rendre  à  la  mémoire  de' Monsieur  mon  Cousin  qui 
estoit  peu  de  temps  auparavant  mort  en  la  mesme  expédi- 
tion et  à  ses  pieds  au  siège  de  saint  Disier,  après  tant  de 
faicts  d'armes  pour  son  service.  Et  moins  m'a  il  peu  favori- 
ser en  mon  principaulté  d'Orange,  ou  il  n'avoit  rien  à  veoir 

ni  lui  ni  Prince  quelconque,  le  tenant  en  souveraineté  nuë  et 
absolue,  ce  que  peu  d'autres  Seigneurs  pourront  dire.  Et  n'y 
a  Prince  pour  le  regard  de  mon  dict  Principaulté  duquel 
j'aie  besoin  de  l'amitié  et  bonne  grâce  sinon  du  Roi  de 
France,  lequel  j'espcre  ne  vouldra  toucher  à  ce  qui  appar- 
tient à  un  paoure  Prince  qui  lui  est  treshumble  serviteur, 
pourcc  que  la  raison  ne  le  permet,  laquelle  il  ne  vouldra 
oultrepasser,  et  aussi  en  considération  des  loiaus  services 
(|ue  mes  prédécesseurs  ont  faict  à  la  Couronne  de  France  et 
Duché  de  Breta igné  (dont  il  est  descendu  et  est  héritier)  avecq 
grands  dangers  de  leurs  vies,  grandes  despenses,  et  infinis 
travaus. 

Il  reste  doncq  ce  qui  m'apjMirtient  au  Conté  de  Bourgoigne 
et  dequoi  si  iniustement  et  tyrannicquement  j'ai  esté  si  long 
temps  spolié  et  dépossédé,  qui  me  revient  jusques  à  présent 
à  prest  de  deux  millions  de  perte.  Mais  je  vouldroi  en  pre- 
mier lieu  qu'on  se  souvint  pourquoi  le  Conté  de  Bourgoigne 
est  appelle  Franc,  à  sçavoir  entre  aultres  raisons  par  ce  que 
la  franchise  et  liberté  des  Seigneurs  et  tenans  biens  audict 
païs,  est,  qu'ils  ont  puissance  de  tester  cl  disposer  de  leurs 
biens  comment  et  à  qui  bon  leur  semble,  sans  pouvoir  estre 
ni  pour  femmes  ni  pour  cnfans  ou  héritiers  quelconques  for- 
cez à  disposition  aultre  de  leurs  biens  sinon  comment  il 
plaist  à  leur  volunté.  Puis  donc  que  Monsieur  le  Prince  René 
meu  de  sa  propre  volunté  sans  aultre  esgard  qu'il  eust  à 
moi,  qui  estoi  encores  lors  jeusne  enfant  vivant  en  Alle- 
maigne  soubs  la  puissance  et  discipline  de  mes  maistres  et 
gouverneurs,  et  u'aiant  aultre  respect  sinon  que  j'estoi  son 
cousin  germain,  m'a  institué  son  héritier  universel,  ce  qu'il 
a  faict  suivant  la  puissance  qu'il  en  avoit  selon  les  lois  et 
coustumes  du  païs,  si  dis-je  j'en  doi  rendre  grâces  à  quel- 

qu'un,  c'est  à  la  mémoire  dudict  Seigneur  Prince  lequel 
estant  l'aisné  de  nostre  maison  a  voulu  comme  je  lui  debvoi 
succéder  à  ce  rang  d'aisneesse,  que  je  vinsse  aussi  à  lui  suc- 
céder en  ses  biens.  Je  ne  veoi  point  doncques  jusques  à  pré- 
sent que  je  soi  oblige  de  rien  pour  ceste  succession  à  la  mai- 
son d'Espaigne,  et  n'y  a  homme  du  monde  qui  le  peult  dire 
avecq  vérité. 

Mais  l'Empereur  donna  ottroi  audict  Seigneur  Prince  de 
tester  à  qui  bon  luy  sembleroit,  et  en  vertu  de  l'ottroi  le 
Prince  m'a  choisi  pour  héritier.  Cela,  Messieurs,  est  à  mon 
tresgrand  advantage,  et  ne  peult  servir  à  mon  ennemi.  Car 
quand  l'Empereur  a  accordé  l'ottroi,  il  ne  sçavoit  pas  qui 
debvoit  estre  nommé  héritier  par  le  Prince,  et  n'a  esté  sceu 
de  personne  jusques  au  jour  de  l'ouverture  du  testament  qui 
fust  faicte  en  la  présence  de  la  Roine  Marie,  depuis  la 
mort  dudict  seigneur  Prince,  tellement  que  l'Empereur  ac- 
cordant l'ottroi,  puis  que  son  intention  n'estoit  de  m'advan- 
cer,  je  ne  me  sens  aussi  lui  estre  obligé,  ceste  faveur  qui 
fust  faicte  au  Prince  (laquelle  neantmoins  la  moindre  per- 
sonne qui  soit,  peult  facilement  obtenir  par  lettres  ordi- 
naires de  la  chancellerie)  n'estant  faicte  en  ma  contemplation. 
Car  de  juger  de  l'ottroi  par  ce  qui  en  est  par  après  ensuivi, 
seroit  juger  contre  les  règles  que  j'ai  si  souvent  ouï  repeter 
à  l'Empereur,  qui  disoit  les  conseik  debvoir  estre  examinez, 
approuvez ,  ou  reprouvez  par  les  causes  et  non  par  les 
effects.  Or  posons  qu'il  n'y  eust  point  eu  d'ottroi.  Toutesfois 
rien  n'a  esté  ordonné  par  le  testament  de  Monsieur  le  Prince 
René  que  selon  les  lois  ainsi  qu'il  a  esté  dict. 

Mais  que  respondront  ils  quand  oultre  toutes  ces  raisons 
je  leur  dirai,  que  le  testament  de  Monsieur  mon  cousin  est 
un  testament  militaire,  ce  qu'ils  ne  peuvent  débattre  ni  obs- 

curcir,  voirc  faict  avec  telle  solennité  et  maturité.  Faict  dis- 
je  et  fondé  par  parolles  expresses  sur  ce  que  ledict  Seigneur 
Prince,  qui  avoit  ja  au  paravant  senti  que  c'estoit  des  dan- 
gers de  la  guerre  en  tant  d'expéditions  pour  le  service  de 
l'Empereur,  estoit  ja  en  chemin  pour  aller  à  une  guerre  si 
dangereuse  et  auecq  un  si  grand  Prince  que  le  Roi  François  : 
et  combien  que  je  ne  sois  pas  un  grand  docteur  en  lois,  si  est 
ce  qu'il  me  souvient  tresbien  avoir  ouï  plusieurs  sçavants  per- 
sonnages disputans  de  ceste  matière  en  présence  de  Monsieur 
mon  père,  qui  disoient  non  seulement  les  testaments  militai- 
res mais  aussi  les  codicilles  estre  de  telle  valeur  suivant  les 
lois  Impériales,  que  si  l'homme  de  guerre  avant  sa  mort  avoit 
faict  la  moindre  marcque  de  sa  volunté,  le  plus  i)etit  signe 
qu'on  peut  imaginer,  comme  aiant  tracé  de  son  sang  sur  sa 
targe  le  nom  de  celui  qu'il  veult  instituer,  ou  de  la  pointe 
de  sa  hallebarde  ou  espee  escript  en  terre  :  que  ceste  ordon- 
nance de  dernière  volunté  est  inviolable,  et  est  préférée  à 
toute  aultre  institution,  suivant  les  anciens  privilèges  de  c^^us 
qui  sont  honorez  du  bauldrier  militaire.  Combien  plus  ce 
privilège  estoit  il  deu  à  un  si  vaillant  Prince  et  si  gentil  che- 
valier? Car  ici  il  n'est  point  question  d'une  simple  marque  :  il 
y  a  un  testament  bien  faict  et  meurement,  non  point  à  la 
haste  ou  par  un  simple  soldat  blessé,  tendant  à  la  mort; 
mais  par  un  Prince  de  vertu  et  digne  d'honneur  immor- 
tel, assisté  de  son  conseil  et  acheminé  à  l'expédition  :  non 
point  à  un  estrangier,  mais  à  son  cousin  germain  :  non 
pointa  un  importun  flatteur, maisàunenfantestantbienloing 
de  l'armée  Impériale  qui  alloit  assiéger  Saint-Disier  et  deli- 
beroit  de  donner  jusques  à  Paris.  Ordonnance  dis-je  faicle 
non  point  au  desccu  de  l'Empereur,  mais  avec  son  ottroi,  or- 
donnance suivant  les  lois  et  coustumes  des  lieus.  Estant 

doncq  si  ferme,  il  n'a  esté  en  la  puissance  d'aulcun  de  la  dé- 
battre et  moins  de  m'en  frustrer,  sinon  paF  une  voie  qui  eust 
esté  par  trop  tyrannique,  et  qui  peult  estre  eust  plus  apporté 
de  dommage  à  la  renommée  de  l'Empereur  que  d'advanîage, 
s'il  eust  voulu  me  faire  aultre  chose  que  la  raison.  Et  comme 
il  y  a  eu  entre  mes  prédécesseurs  aulcuns  qui  ont  bien  trouvé 
moien  de  se  faire  faire  raison  à  des  Princes  injustes  et  ingrats 
qui  leur  detenoient  leur  bien,  aussi  j'espère  que  Dieu  me 
fera  ençores  la  grâce  d'avoir  heureuse  issue  contre  celui  qui 
m'a  injustement  despouillé  de  mes  biens  et  me  veult  barba- 
rement  oster  la  vie.  Mais  puis  que  je  suis  contraint  de  parler 
encores  de  ceste  succession,  ie  vouldroi  qu'on  me  dict  si  l'Em- 
pereur me  laissant  jouir  de  la  succession,  m'a  donné  de  son 
bien  ou  non,  car  si  je  n'ai  rien  reccu  sinon  ce  qui  avoit  ap- 
partenu à  Monsieur  le  Prince  René  :  je  ne  veoi  point  que  le 
Roi  puisse  en  façon  quelconque  me  reprocher,  que  lui,  ou 
que  l'Empereur  son  père  m'aient  donné  quelque  chose,  si  ce 
n'est  libéralité  faire  largesse  du  bien  d'aultrui. 

Mais  au  contraire  ores  que  pour  le  présent  je  taise  les  torts 
qui  me  sont  faicts  audict  Conté,  auquel  j'ai  tels  droicts  et 
prééminences,  et  dont  on  m'a  despouillé,  et  desquels  je  ne 
parle  pour  le  présent,  les  remettans  à  débattre  quand  les  ar- 
mes m'auront  faict  plus  de  raison,  que  l'injustice  de  celui  qui 
me  détient  le  tout  :  je  n'eu  pas  si  tost  appréhendé  la  succes- 
sion, qu'aussi  tost  je  fu  despouillé  de  la  Seigneurie  de  Chas- 
tel-belin,  laquelle  est  de  si  peu  de  valeur  qu'à  présent  me 
sont  deus  trois  cents  cincquantc  mille  livres  d'arrierage  à  cause 
d'icelle.  Et  voici  le  comble  d'injustice.  L'Empereur  fust  re- 
quis par  Monsieur  mon  pcre,  que  pour  le  moins  selon  les 
droicts  je  fusse  premièrement  réintégré  en  la  possession  en 
laquelle  avoit  esté  mon  prédécesseur,  il  ne  le  voulust  par- 

mettre,  seulement  me  permit  (estant  toutesfois  despouillé) 
de  poursuivre  mon  droit  par  justice,  en  quoi  il  me  laissoit 
au  moins  quelque  ouverture,  d'aulfant  qu'il  ne  mVmpeschoit 
pas  de  débattre  mon  droit  contre  lui,  estant  la  cause  evocquee 
au  Parlement  de  Malines.  Mais  le  (ils  qui  neantmoins  ose  me 
reprocher  ses  bienfaicts,  voiant  la  cause  preste  à  juger,  le 
jour  mesmes  que  le  procès  se  debvoit  vuider,  les  advis  des 
Président  et  Conseilliers  estoient  ja  enregistrez,  et  avoi  eu 
advertissement  de  cercher  argent  pour  les  espices,  (voiez. 
Messieurs,  que  la  Justice  estoit  bien  rendue  par  celui  qui  mv 
l'avoit  jurée  et  aux  Barons  de  ces  païs)  Il  interdict  à  sa  cour 
de  passer  oultre,  et  laisse  le  procès  pendu  au  crocq,  ou  il  est 
encores  à  présent.  Voila  les  grands  advantages  que  j'ai  receu 
de  la  maison  d'Espaigne,  voila  le  fondement  et  la  base  des 
reproches,  et  surquoi  est  appuice  ceste  infâme  structure  de 
Proscription. 

Mais  si  au  contraire  je  vien  à  déduire  combien  la  maison 
d'Espaigne  est  obligée  à  mes  prédécesseurs  (car  de  moi  je 
n'en  dirai  encores  rien,)  j'ai  peur  d'entrer  en  une  mer  que  je 
ne  puisse  passer  en  plusieurs  mois.  Je  toucherai  doncques 
seulement  les  principaus  points  laissant  à  vous,  Messieurs,  et 
aux  lecteurs  la  recerche  particulière  desdictes  obligations 
aux  histoires  et  anciens  registres  de  ce  païs. 

Celui  qui  est  premièrement  venu  de  la  maison  d'Austriche 
au  païs  bas  et  long  temps  après  qi^c  mes  prédécesseurs  y  te- 
noient  Contez  et  Baronnies,  est  l'Empereur  Maximilian,  lors 
Archiducq  d'Austriche,  qui  est  ce  qui  ne  cognoist  que  le 
Conte  Engelbért  mon  grand  oncle,  est  celui  qui  a  maintenu 
Icdict  Empereur,  emploiant  ses  biens,  sa  vie,  et  son  enten- 
dement pour  le  conserver?  N'est  ce  point  le  Conte  Engelbért 
avecq  Monsieur  de  Romont,  lequel  gaigna  la  journée  de  Gui- 

ncgaste,  aiant  par  son  asseurance  retenu  les  gens  de  pied  en- 
semble estans  les  gens  de  che\al  mis  en  routte,  au  moien  de- 
quoi  furent  arrestees  les  grandes  conquestes  du  Roi  Louis 
unziesme,  ce  qui  asseura  depuis  Testât  de  3Iaximilian?  N'est 
ce  pas  lui  qui  au  retour  de  sa  prison  de  France  trouva  Maxi- 
milian  embrouillé  en  Flandre  contre  Monsieur  de  Raves- 
tain  et  cens  de  Bruges,  et  qui  fist  tant  par  armes  et  par  con- 
seil que  l'appointement  se  fist  :  qui  fusi  cause  de  maintenir 
derechef  ledit  Archiduc,  et  qui  fist  pareillement  entretenir 
l'accord  aus  habitants  .de  Bruges,  dont  encores  en  demeurent 
aujourd'hui  les  marcqucs  illustres  et  de  sa  fidélité ,  et  de  la 
gratitude  des  Brugeois?  C'est  ce  mesme  Engelbert  qui  a 
dompté  cens  qui  se  rebelloient  vers  les  confins  du  Rhin,  et  a 
rendu  ledict  Empereur  paisible  des  païs  d'Oultremcuze.  Sans 
parler  des  voiages  dangereus  entrepris  pour  ledict  Empe- 
reur, comme  de  Bretaigne  pour  le  traicté  du  mariage  entre 
ledict  Sieur  Archiduc  etde Madame  Anne  héritière  du  duché, 
et  depuis  Roine  de  France  deux  fois  :  et  avoit  si  bien  négo- 
cié que  tout  estoit  accordé  et  fust  passé  oultre,  sans  que 
Monsieur  Jehan  Prince  d'Orénge  père  de  Monsieur  Phili- 
bert rompist  ce  coup,  et  procura  le  mariage  de  ladicte  dame 
sa  cousine  germaine  avecq  Charles  Roi  de  France.  Et  furent 
les  mérites  et  valeurs  dudit  Sieur  Conte  si  grands  en  ces  païs 
qu'il  fust  Lieutenant  gênerai  par  tout  le  païs  bas. 

Le  successeur  et  héritier  es  biens  de  ces  païs  dudict  Sieur 
Conte  Engelbert,  fust  Monsieur  le  Conte  Jehan  de  Nassau  son 
frère  et  mon  ayeul  :  et  après  sa  mort  succéda  Monsieur  le 
Conte  Henri  mon  oncle  fils  aisné  dudict  Seigneur  Conte  Jehan 
aux  biens  de  pardeça,  en  Brabant,  Luxembourg,  Hollande, 
et  Flandres  :  Monsieur  le  Conte  Guillaume  mon  père  aux 
biens  d'Allemaigne.  Personne  ne  peult  nier  que  de  son  temps 

il  n'y  a  eu  Seigneur  en  ces  païs  qui  plus  ait  travaillé  pour 
le  service  de  l'Empereur  Charles  que  lui  :  et  alFin  que  je  ne 
m'estende  à  reciter  ce  qui  est  tant  cogneu,  seulement  je  vous 
dirai  en  un  mot  que  c'est  lui  qui  a  mis  la  couronne  Impériale 
sur  la  teste  de  l'Empereur,  aiant  poursuivi  tellement  cest 
affaire  lors  que  l'Empereur  pour  son  jeune  eage,  et  pour  son 
absence  (car  il  estoit  en  Espaigne)  n'estoit  capable  de  le  pour- 
suivre, qu'il  persuada  aux  Electeurs  de  préférer  lEmpercur 
au  Roi  de  France  qui  conlendoit  aussi  pour  le  faict  de  la- 
dicte  élection.  Et  comme  il  est  notoire  à  un  chacun  que  ceste 
couronne  Impériale  a  esté  le  pont,  qui  parapres  a  faict  pas- 
sage à  l'Empereur  pour  t-ant  de  conquestes,  on  ne  peult  de- 
nier que  la  recognoissance  n'en  doibve  estre  faicle  audit 
Seigneur  Conte.  Mais  me  pourra  on  à  présent  monslrer  une 
seule  marque  de  recompense,  un  seul  bienfaict  que  nostre 
maison  aie  receu  de  celle  d'Espaigne?  On  veoit  en  plusieurs 
places  de  ces  païs  les  pièces  d'artillerie  aux  armes  de  Hon- 
grie, que  le  Roi  de  Hongrie  a  donné  à  mes  prédécesseurs, 
pour  tesmoignagc  et  mémoire  de  leur  vertu  qu'ils  avoient 
emploiéeà  leur  service  contre  les  Turcqs,  desquelles  pièces 
aulcunes  m'ont  esté  violentemenl  emportées  par  le  Duc 
d'Alve  hors  de  ma  maison  de  Breda  lors  qu'il  tyrannisoit  en 
ce  pais,  et  aulcunes  y  sont  encores  demourees,  ce  que  je  mets 
en  avant  pour  dire  que  tant  que  ces  pièces  dureront,  tant 
aussi  dureront  les  marques  de  la  vertu  de  mes  ancestres,  et 
un  illustre  tesmoignagc  qui  leur  a  esté  rendu  par  le  Roi  de 
Hongrie.  Mais  comme  mes  prédécesseurs  ont  esté  si  nobles, 
et  par  la  grâce  de  Dieu  et  leur  bon  mesnage  n'estoient  i)oint 
paoures,  ils  n'ont  rien  demandé  des  Princes  de  ces  païs,  ni 
aussi  n'ont  rien  receu  de  gratuit.  Et  toutesfois  pour  le  moins 
la  couronne  Impériale  meritoil  bien  quelque  recompense.  J' 


confesse  que  la  succession  de  Chaallon  et  du  Principaulté 
d'Orange,  a  esté  un  grand  accroissement  à  nostre  maison. 
xMais  si  nous  en  sommes  obligez  à  quelqu'un,  vraiement  cest 
au  grand  Roi  François,  qui  donna  en  mariage  à  Monsieur 
mon  oncle  la  seur  de  Monsieur  le  Prince  Philibert,  fille  de 
Monsieur  le  Prince  Jehan,  laquelle  avoit  esté  nourrie  avecq 
la  Roine  Anne,  belle-mere  dudict  Seigneur  Roi,  et  de  laquelle 
estoit  cousine  ladicte  Princesse.  EtYoiez  ici,  Messieurs,  l'hon- 
nesteté  de  ce  monarque.  L'Empereur  a  receu  sa  couronne  par 
les  peines  et  travauls  de  mon  oncle,  le  Roi  François  qui  sça- 
voit  ce  que  ledict  Seigneur  avoit  faict  pour  son  compétiteur 
ne  laisse  lui  donner  ceste  Princesse  en  mariage,  héritière 
presum^tive  de  son  frère  Monsieur  le  Prince  Philibert,  reco- 
gnoissant  ledict  Roi  ne  debvoir  sçavoir  mauvais  gré  à  celui 
qui  avoit  constamment  suivi  le  parti  qu'il  avoit  pris.  Telle- 
mont  que  je  puis  dire  comme  disent  les  historiographes  de 
son  temps,  que  c'a  esté  un  gentil  cœur  de  Prince  et  libéral. 
Et  quand  l'Empereur  auroit  concédé  quelque  chose  à  la  mé- 
moire de  Monsieur  le  Prince  René,  et  que  suivant  la  disposi- 
tion dernière,  il  auroit  accordé  à  sa  volunté  quelque  privilège 
et  bénéfice  extraordinaire  :  je  vous  prie  estant  un  si  valeureux 
Prince  qui  lui  avoit  tant  faict  de  services,  aiant  par  la  force 
des  armes  non  seulement  reparé  le  dommage  d'une  bataille 
perdue  pour  l'Empereur,  mais  aussi  lui  aiant  reconquis  le 
duché  de  Gueldre,  et  par  après  venir  icelui  mesme  mourir 
aux  pieds  de  l'Empereur  et  pour  son  service,  seroit  ce  toutes- 
fois  recompense  condigne  rendue  à  si  loiaus  et  si  signalez 
services  ? 

Que  dirai-je  du  Prince  Philibert,  lequel  seul  luy  a  acquis 
la  Lombardie,  le  Roiaulme  de  Naples,  et  avec  Monsieur  de 
Bourbon  lui  a  asseuré  Testât  de  Rome,  et  lui  a  pris  le  Pape, 

en  somme  Ta  rendu  comblé  de  toute  grandeur  et  félicité  :  et 
maintenant  le  filz  viendra  reprocher  à  la  mémoire  de  tels 
Princes  que  l'Empereur  a  faict  justice  à  leur  successeur  et 
Cousin?  Que  si  ceus  de  Nassau  n'avoient  vescu  par  [cy  de- 
vant, si  ceus  d'Orange  n'avoient  tant  faicts  d'armes  devant 
que  le  Roi  fust  nai  :  il  n'auroit  pas  mis  tant  de  tiltres  sur  le 
front  de  ceste  proscription,  par  laquelle  faulsement  et  ca- 
lumnieusemeivt  il  me  prononce  trahistre  et  meschant,  ce  qui 
ne  tumba  jamais  et  espère  ne  tumbera  en  aulcun  de  ma  race. 
Mais  qu'on  me  responde  par  le  commandement  de  qui  le 
Cardinal  de  Granvelle  a  empoisonné  l'Empereur  Maximilian 
dernier  estant  encores  Roi  des  Romains?  Je  sçai  ce  qu'il 
m'en  a  dict,  et  que  depuis  il  a  eu  telle  crainte  du  R{^  et  des 
Espaignols,  qu'il  en  a  esté  plus  craintif  à  faire  profession  de 
la  Religion  laquelle  il  cognoissoil  lonlesfois  esirc  l;i  nn-jl- 
leure. 

Il  poursuit  cl  dict,  qu'il  m'a  successivement  coulinuè  et 
augmenté  déplus  en  plus  j  m'aiant  faict  de  son  ordres  en 
après  Lieutenant  gênerai  au  gouvernement  de  Jfollande, 
Zelande,  Vlrecht,  et  Bourgoigne,  de  son  conseil  d' Estât,  et 
m'a  faict  plusieurs  biens  et  hontieurs.  Quant  aux  biens  je  ne 
piiis  aulcuncment  le  recognoistre,  si  on  ne  vcull  appeller 
bienfaicts  les  grandes  despenses  que  j'ai  faicles  tant  pour  le 
service  de  l'Empereur  que  du  Roi.  Car  ceus  qui  ont  vescu  de 
ce  temps,  et  principalement  du  Roi,  peuvent  avoir  souve- 
nance comme  la  cour  a  tousjours  esté  grandement  accomjiai- 
gnee  de  noblesse  de  plusieurs  et  diverses  nations,  et  pour  la 
pluspart  de  noblesse  Allemande.  Or  chascun  scait  que  ma 
maison  a  tousjours  esté  ouverte,  et  que  j'avoi  ordinairement 
la  descharge  et  le  defrai,  soustenant  les  despenses  de  la  cour 
pour  le  peu  d'ordre  qu'il  y  avoit  de  la  part  du  Roi.  Un  chas. 


I 

cun  sçait  aussi  la  grande  et  excessive  despense  qu'il  me  con- 
vint soustenir  au  voiage,  auquel  contre  ma  volunté  et  plu- 
sieurs protestations  faictes  à  l'Empereur   et  à  la  Roine  de 
Hongrie,  je  fu  contrainct  de  porter  la  couronne  de  l'Empireà 
l'Empereur  Ferdinand,  d'aultant  qu'il  ne  me  sembloit  raison- 
nable que  j'emportasse  la  couronne  de  dessus  la  teste  de  mon 
maistre,  qui  y  avoit  esté  mise  par  mes  prédécesseurs.  Depuis 
je  fis  le  voiage  de  France,  auquel  je  fu  envoie  pour  l'un  des 
hostages  pour  l'exécution  de  la  paix  de  Chasteau  en  Cambre- 
sis,  qui  m'apporta  aussi  une  extrême  despense,  tellement 
que  je  puis  bien  asseurer  en  ces  trois  articles,  joinct  aussi  aux 
frais  que  j'ai  faicts  aux  dernières  armées  et  principalement 
celles  de  Philippeville  et  de  Charlemont  ou  j'estoi  gênerai, 
avoir  faict  despense  de  plus  de  quinze  cents  mille  florins,  et 
toutesfois  la  chambre  des  comptes  peult  encores  faire  foi  que 
je  n'ai  jamais  eu  recompense  d'une  maille  pour  ces  services, 
mesmement  estant  Lieutenant  gênerai  d'armée  que  je  n'ai 
receu  pour  tous  gages  que  iij^  florins  par  mois,  qui  n'estoit 
pas  pour  paier  les  serviteurs  qui  tendoient  mes  tentes.  Tout 
au  contraire,  si  la  Roine  de  Hongrie  vivoit  encores,  elle  au- 
roit  bien  souvenance  de  ce  qu'elle  me  dict,  quand  l'Empereur 
se  trouvant  en  la  plus  grande  extrémité  qu'il  fust  jamais, 
par  les  armes  du  Duc  Maurice  et  du  Landtgrave  Guillaume 
d'une  part,  et  de  l'autre  par  celles  du  Roi  de  France,  fist  la 
paix  de  Passau,  à  si  grand  interest  de  nostre  maison,  la- 
quelle lui  servit  (avecq  nostre  grand  perte  et  despens)  de  lui 
conserver  l'empire  qu'elle  lui  avoit  acquis  au  paravant.  Car 
comme  en  plaine  assemblée  de  l'empire  par  advis  des  Elec- 
teurs l'Empereur  élevé  en  son  throsne  et  siège  impérial  nous 
eust  adjugé  et  par  arrest,  le  Conté  de  Catzenellenbogen  avecci 
plus  de  deux  millions  de  florins  d'arricrage,  il  fit  toutesfois 
sa  paix  à  nos  despens,  remettant  par  l'accord  de  Passau  nos 

parties  en  possession,  sans  aulciine  récompense  :  ce  que  je 
ne  propose  pour  faire  resusciter  le  procès,  duquel  nostre 
maison  depuis  a  appointé  avecq  la  tresillustre  maison  des 
Landtgraves  de  Hessen,  desquels  nous  sommes  bons  parents 
et  serviteurs  :  mais  c'est  pour  faire  entendre  à  tout  le  monde 
les  grands  biens  que  nous  avons  receu  de  la  maison  d'Es- 
paigne,  et  que  chascun  entende  qui  c'est,  qui  peult  à  bon 
droictestre taxé  d'ingratitude.  Ce  n'est  pas,  Messieurs,  le  pre- 
mier semblable  traict  qu'on  nous  a  faict  :  car  Monsieur  le 
Prince  René  aisné  pour  lors  de  nostre  maison  poursuivant 
si  valeureusement  la  guerre  de  Cleves,  l'Empereur  lui  pro- 
mist  de  n'appointer  jamais  avecq  le  Duc  de  Cleves,  sinon  à 
condition  de  nous  laisser  paisibles  du  tiers  du  Duché  de 
Juilliers,  qui  nous  appartient  par  la  succession  de  Monsieur 
le  Conte  Jehan  de  Nassau  mon  bisaieul,  et  Marguerite  Con- 
tesse  de  Juilliers  et  de  la  Marck  :  toutesfois  se  voiant  victo- 
rieus  appointa  comme  il  lui  pleust,  oubliant  que  ceste 
victoire  lui  estoit  acquise  par  la  sueur  et  vaillnntise  de  mon- 
dict  sieur  et  cousin. 

Quant  aux  honneurs,  je  ne  dénierai  jamais  ronime  jai  dict 
ci  dessus,  que  l'Empereur  ne  m'ait  grandement  honoré, 
m'aiant  nourri  et  faict  de  sa  chambre  l'espace  de  neuf  ans, 
et  depuis  en  mes  deus  premières  guerres  m'aiant  donné 
charge  sur  toutes  les  ordonnances  de  ces  pais.  Et  combien 
que  je  n'eusse  attaint  encores  l'cage  de  vingt  et  un  ans,  estant 
mesmes  absent  de  la  cour  asçavoir  à  Bueren,  neantmoins  le 
Duc  deSavoie  faisant  un  voiage,  l'Empereur  me  choisit  pour 
gênerai  de  l'armée,  combien  que  les  Seigneurs  du  Conseil,  et 
la  Roine  mesme  en  présentassent  plusieurs  aultres,  desquels 
la  capacité  estoit  tresgrande,  asçavoir  Messieurs  les  Contes 
de  Boussu,  de  Lalaing,  Martin  van  Rossem  vieuls  chevalliers, 
et  les  Contes  d'Arenbergh,  de  Meghen,  et  d'Egmond  cpii 

osloit  eagé  de  douze  ans  plus  que  moi  :  ce  ncantmoins  ores 
que  je  ne  fusse  nommé  d'aulcun  (comme  depuis  ils  respon- 
dirent  à  l'Empereur)  à  raison  de  ma  jeunesse,  si  est  ce  qu'il 
pleut  à  l'Empereur  me  choisir  pour  les  raisons  que  lors  il 
déclara,  et  lesquelles  la  Roine  de  Hongrie  me  contraignant 
de  prendre  la  charge,  me  fit  entendre  par  après,  lesquelles 
aussi  pour  le  présent  j'aime  mieus  taire  que  les  exposer, 
pour  ne  sembler  vouloir  moimesmes  par  trop  me  hautloucr 
et  priser.  Je  di  encores  plus,  qu'il  pleust  à  l'Empereur  me 
faire  venir  du  camp,  lors,  Messieurs,  qu'il  vous  déclara  la 
volunté  qu'il  avoit  de  remettre  ses  Roiaulmes  entre  les  mains 
du  Roi,  et  lui  pleut  encores  tant  m'honorer,  qu'il  ne  voulut 
faire  cest  acte  solennel  en  mon  absence,  et  mesmes  voulut  se 
présenter  en  vostre  assemblée  estant  appuie  sur  moi  à  cause 
de 'son  infirmité,  ce  que  plusieurs  estimèrent  pour  lors 
m'avoit  esté  à  tresgrand  honneur.  Mais  quand  ainsi  seroit 
que  depuis  le  Roi  m'eust  faict  quelques  honneurs,  toutesfois 
je  ne  voi  point  qu'il  s'en  puisse  en  sorte  quelconque  préva- 
loir, puis  que  contre  tout  droit  et  raison,  et  contre  son  propre 
serment,  il  me  les  a  voulu  oster. 

Car  quant  à  l'ordre  si  l'Empereur  et  le  collège  des  cheval- 
liers m'ont  donné  leur  vois,  je  n'ai  non  plus  d'obligation  à 
lui  qu'à  un  des  aultres  chevalliers,  veu  qu'il  lui  estoit  néces- 
saire de  trouver  bon  ce  que  le  collège  approuvoit,  comme  il 
sçait  que  contre  son  advis  et  sa  volunté  nous  eleumes  au 
dernier  chapitre  de  l'ordre  tenu  en  ces  pais  à  pluralité  de 
suffrages,  plusieurs  chevalliers,  et  les  fismes  recevoir.  Mais 
quand  ainsi  seroit  que  je  lui  en  seroi  redevable,  toutesfois 
tant  s'en  fault  .qu'il  me  le  puisse  reprocher,  qu'au  contraire 
il  en  est  lui  mesme  decheu.  Il  a  juré  et  est  contenu  aus  cha- 
pitres d'icelui,  que  les  chevalliers  de  l'ordre  doivent  estre 
jugez  par  leurs  frères.  De  faict  il  ne  fut  jamais  en  la  puis- 

sance  du  Duc  Philippe  surnommé  le  Bon  de  contraindre 
Messire  Jehan  de  Luxcnbourg  à 'quitter  le  serment  qu'il 
avoit  au  Roi  d'Angleterre  remettant  ledict  Seigneur  de  Luxen- 
hourg  la  décision  de  leur  différent  au  collège  des  chevalliers. 
Mais  les  frères  que  le  Roi  a  donnez  à  Messieurs  les  Contes 
d'Egmond  et  de  Homes,  Marquis  de  Bergues,  et  de  Monti- 
gny,  ont  esté  des  facquins,  des  chicquaneurs  et  gens  de 
néant,  par  lesquels  aussi  il  m'a  faict  condamner  contre  toute 
voie  de  droit,  ainsi  que  j'ai  par  ci  devant  protesté  et  ai  allé- 
gué les  nullités  devant  toute  l'Europe.  Tellement  qu'aiant  lui 
mesme  contrevenu  î\  son  serment  contre  les  chapitres  du 
collège  il  n'est  aulcunement  à  ouïr  en  telles  reproches, 
esquelles  se  trouvent  gravées  les  marques'  de  son  serment 
rompu  et  violé.  Et  au  reste  si  je  doi  rendre  grâces  à  aulcun, 
de  l'ordre,  des  gouvernemens  et  aultres  dignitez  :  c'est  à 
l'Empereur  lequel  l'a  ainsi  voulu  et  l'a  ordonné  devant  que 
partir  du  païs,  niant  au  paravanl  cognu  mes  debvoirs  et  ma 
lidelité,  nommément  pour  raison  de  mes  services  en  la  con- 
duite de  son  armée,  en  laquelle  j'avoi  en  teste  Monsieur  de 
Xevers,  et  feu  Monsieur  de  Chastillon  Admirai  de  France, 
qui  a  bien  faict  depuis  cognoistre  qu'il  cstoit  une  rude  par- 
tie, ce  neantmoins  Dieu  merci  n'emportèrent  rien  sur  moi, 
ains  j'édifiai  à  leur  barbe  Philippe-ville  et  Charlemont,  ores 
que  la  peste  affligea  estrangement  nostrc  armée. 

Quant  au  gouvernement  de  Bourgoigne,  je  puis  bien  as- 
seurer  n'en  avoir  jamais  receu  aulcunc  chose,  joint  que  mes 
prédécesseurs  ont  de  tout  temps  maintenu  qu'il  leur  appar- 
tcnoit  héréditairement  :  et  de  faict  Madame  Philibertc  de 
Luxembourg,  estant  Monsieur  le  Prince  Philibert  son  fils  en 
Italie,  fist  assembler  les  estats  de  Bourgongne  en  ma  ville  de 
Xozeroi  :  et  sur  ce  qu'aulcuns  le  trouvèrent  mauvais,  pour 
cstre  madicte  ville  sur  l'une  des  frontières  du  Conté  de 

Bourgongnc,  elle  respondit  qu'elle  vouloit  entretenir  la  pos- 
session des  Seigneurs  de  la  maison  de  Chaallon  qui  estoient 
gouverneurs  héréditaires  du  Conté  de  Bourgongnc.  Mais 
quoi  qu'il  en  soit,  les  deportemens  du  Roi  en  mon  endroit 
monstrent  assez  qu'il  ne  peut  m'objecter  ces  honneurs  les- 
quels contre  toutes  règles  d'honneur  il  m'a  voulu  oster  avecq 
la  vie  et  les  biens,  m'aiant  contre  tout  droict  divin  et  hu- 
main, ravi  mon  propre  enfant  mesmes  contre  les  privilèges 
du  pais  qu'il  a  jurez  à  la  joieuse  entrée. 

Car  quant  à  la  charge  de  conseillier  d'Estat,  j'ai  assez  suffi- 
samment monstre  en  ma  défense  faicte  par  ci  devant  en  l'an 
soixante  sept,  que  le  Cardinal  et  aultres  avoient  practiqué 
que  j'y  fus  appelle  pensants  se  couvrir  seulement  de  mon 
authorité  envers  le  peuple,  et  pourtant  je  ne  me  doi  sentir 
leur  obligé,  puis  que  ce  faisant  ils  ne  cerchoient  pas  tant 
liion  advantage  que  leur  proufit.  Que  si  ils  sont  decheus  de 
leur  espérance,  il  fault  qu'ils  l'attribuent  ou  à  leur  incapacité 
de  n'avoir  peu  assez  sagement  conduire  leur  entreprise,  ou 
ce  qui  est  le  plus  véritable  (car  ils  n'avoient  pas  faulte  de 
sens)  leur  meschanceté  a  esté  si  grande,  si  visible  et  si  pal- 
pable que  persone  ne  les  a  peu  souffrir,  ains  ont  esté  jettez 
hors  du  pais  comme  un  venin ,  poison ,  et  une  peste  pu- 
blicque. 

Or  d'aultant  qu'on  ne  s'est  pas  seulement  addressé  à  ma  per- 
sone pour  m'accuser  d'ingratitude  et  d'infidélité,  mais  aussi 
comme  la  rage  et  fureur  mord  egallement  tout  le  monde, 
aussi  bien  l'innocent  comme  celui  qu'on  juge  estre  coulpa- 
ble,  ainsi  leur  pétulance  a  esté  si  grande  que  de  vouloir  tou- 
cher à  l'honneur  de  ma  compaigne  par  le  blasme  qu'ils  cui- 
dent  mettre  sus  à  mon  dernier  mariage.  Je  ne  sçai  si  je  les 
trouve  plus  à  condamner  en  impudence  ou  en  bestise,  n'aiant 
sceu  ces  sçavants  hommes  qui  se  vantent  d'estre  si  bons  pein- 

tres practicquer  la  leçon  chantée  et  rechantee  par  les  plus 
petits  escoUiers,  Celui  qui  s'appareille  pour  mesdire  d'aul- 
Irui  do\bt  estre  exempt  de  tout  crime.  Car  c'est  une  impu- 
dence et  témérité  si  ils  cognoissent  leurs  faultes  si  notables, 
et  neantmoins  passent  pardessus  leurs  espines  et  chardons 
comme  si  c'estoient  roses  :  ou  si  ils  ne  les  cognoissent,  quelle 
bestise  est  ce,  quelle  stupidité,  de  ne  point  veoir  ce  qui  se 
présente  à  toutes  heures  à  leurs  yeus?  Ils  voient  touts  les 
jours  un  roi  incestueus  qui  est  à  un  seul  demi  degré  près  un 
Juppiter  mari  de  Junon  sa  propre  seur  :  et  ils  m'osent  repro- 
cher un  mariage  saint,  honeste,  légitime,  faict  selon  Dieu, 
célébré  selon  les  ordonnances  de  l'église  de  Dieu!  Et  dere- 
chef je  suis  ici  contraint  de  vous  prier,  Messieurs,  ne  penser 
ce  que  vous  n'avez  jamais  veu  en  moi  que  je  soi  esmeu  par 
mesdisance  à  descouvrir  ces  abominables  ulcères,  et  mettre 
devant  les  yeus  de  tout  le  monde  le  cautère  de  telles  con- 
sciences :  mais  qu'il  vous  plaise  l'imputer  à  ceste  rage  et 
fureur  désespérée  des  ennemis  de  Dieu,  de  toute  la  Chres- 
tienté,  et  les  voslres  en  particulier,  qui  ne  sont  enflambcz 
contre  moi  pour  aultre  raison  que  pour  ce  qu'ils  cognoissent 
quel  a  esté  mon  soing,  ma  diligence,  et  fidélité  à  vostre  con- 
servation. Celui  doncq  qui  a  espousé  sa  nièce,  ose  me  repro- 
cher mon  mariage  !  un  mariage  di-je  légitime  et  selon  Dieu  ! 
Celui  lequel  pour  parvenir  à  un  tel  mariage  a  cruellement 
meurdri  sa  femme,  fille  et  seur  des  Rois  de  France!  comme 
j'enten  qu'on  en  a  en  France  les  informations  :  Sa  femme 
légitime!  mère  de  deus  filles  vraies  héritières  d'Espaigne! 
comme  je  ne  doubte  que  la  couronne  de  France,  laquelle  par 
ci  devant  a  donné  la  couronne  de  Castille  à  un  bastard  du- 
duquel  Philippe  est  descendu,  dépossédant  un  tyran,  toutes- 
fois  légitime,  n'aura  moins  de  puissance  de  la  maintenir  aux 
vraies  héritières,  si  Dieu  qui  est  juste  juge  et  qui  ne  laisse 

jamais  telles  meschancetez  impunies  n'en  faict  la  vengeance 
durant  sa  vie  le  privant  de  son  estât,  comme  il  l'a  tresbien 
mérité,  quand  il  n'auroit  faict  aultre  faulte  qu'en  cest  inceste 
accompagné  d'un  meurdre  si  abominable.  Mais  il  a  eu  dis- 
pense. De  qui?  du  Pape  de  Rome  qui  est  un  Dieu  en  terre. 
Certes  c'est  ce  que  je  croi  :  car  le  Dieu  du  ciel  ne  l'auroit 
jamais  accordé.  Or  quel  a  esté  le  fondement  de  cestc  terres- 
tre-divine dispense?  c'est  qu'il  ne  falloit  pas  laisser  un  si 
beau  Roiaulme  sans  héritier  :  et  voila  pourquoi  a  esté 
adiousté  à  ces  horribles  faultes  précédentes  un  cruel  parri- 
cide, le  père  meurdrissant  inhumainement  son  enfant  et  smi 
héritier,  affin  que  par  ce  moien  le  Pape  eut  ouverture  de  dis- 
pense d'un  si  exécrable  inceste ,  abominable  à  Dieu  et  aus 
hommes.  Si  doncq  nous  disons  que  nous  rejettons  le  gouver- 
nement d'un  tel  Roi  incestueus,  parricide  et  meurdrier  de  sa 
femme,  qui  nous  pourroit  accuser  justement?  combien  y 
a  il  eu  de  Rois  bannis  de  leurs  Roiaulmes  et  chassez,  qui 
n'avoient  pas  commis  des  crimes  si  horribles?  Car  quant  à 
Don  Charles,  n'estoit  il  pas  nostre  Seigneur  futur  et  maistre 
presumtif?  Et  si  le  père  pouvoit  alléguer  contre  son  fils 
cause  idoine»  de  mort,  estoit  ce  point  à  nous  qui  y  avions 
tant  d'intcrest,  plustost  à  le  juger,  qu'à  trois  ou  quatre 
moines  ou  Inquisiteurs  d'Espaigne?  Mais  peult  estre  qu'il 
faisoit  conscience  de  laisser  pour  héritier  celui  qu'il  sçavoit 
estre  nai  en  mariage  illégitime,  d'aultant  que  du  temps  qu'il 
faignist  espouser  l'infante  de  Portugal  mère  de  Don  Charles, 
il  sçavoit  estre  marié  à  Donna  Isabella  Osorio,  de  laquelle 
aussi  il  a  eu  deus  ou  trois  enfans,  dont  le  premier  se  nomme 
Don  Pedro,  et  le  second  Don  Bernardino,  duquel  mariage 
pourroit  donner  bon  tesmoignage  Rigomes  Prince  d'Yvoli 
s'il  estoit  vivant,  car  il  en  fust  le  négociateur,  dont  lui  est 
venu  ce  grand  crédit,  et  tant  de  biens  en  Espaigne,  lesquels 

à  présent  ingratement  on  ressiice  de  sa  vefve  comme  d'une 
esponge.  Que  si  il  s'est  si  bien  porté  en  ce  présumé  mariage, 
celui  qu'il  a  contracté  avecq  la  fille  de  France  n'a  pas  gueres 
esté  plus  heureus  :  car  oultre  le  meurdre  de  la  Roine  sa 
femme,  il  a  aussi  esté  ennobli  d'un  adultère  qualifié  entre 
tous  aultres.  C'est  qu'il  a  tenu  inesnage  ordinaire  avec  Donna 
Eufrasia,  laquelle  estant  enceinte  de  son  faict,  il  contrai- 
gnit le  Prince  d'Ascoli  l'espouser,  et  au  bout  de  quelque 
temps  (comme  les  serviteurs  de  la  tyrannie  disent)  le  paovre 
Prince  mourut  de  déplaisir,  pour  ne  pouvoir  remédier 
(aiant  trop  forte  partie)  à  ce  qu'un  bastard  du  faict  d'aultrui 
ne  fust  son  héritier.  Mais  ceuls  qui  en  parlent  plus  certaine- 
ment, afi'erment  qu'il  receut  un  morceau  plus  aisé  à  avaller 
que  non  pas  à  digérer.  Et  maintenant  celui  qui  est  orné 
d'une  couronne  de  trois  tels  mariages,  estant  dis-je  un  tel 
mari  trois  fois,  ose  me  reprocher  mon  mariage  ! 

Mais  ores  qu'il  ne  fust  tellement  souillé  et  qu'on  peult  le 
tenir  pour  innocent,  si  est  ce  que  je  ne  crain  point  qu'il  me 
puisse  reprocher  aucune  faulte  :  et  Dieu  merci  je  n'ai  rien 
faict  que  bien  meurement  et  avecq  le  conseil  de  plusieurs 
personagcs  d'honneur,  sages,  et  discrets.  Et  «'est  besoing 
qu'il  se  donne  beaucoup  de  peine  de  chose  en  laquelle  il  n'a 
que  veoir,  et  de  laquelle  aussi  je  ne  suis  tenu  de  lui  rendre 
aulcun  compte.  Car  quant  à  ma  defuncte  femme  elle  appnr- 
tenoit  à  Princes  de  très-grand  lieu.  Princes  sages  et  d'hon- 
neur, lesquels  je  ne  doubte  qu'ils  n'aient  toute  satisfaction. 
Et  quand  je  vouldroi  entrer  plus  avant  en  ce  discours,  je  lui 
pourroibien  faire  cognoistre  que  les  plus  sçavants  de  ses  doc- 
teurs le  condamnent.  Quant  à  ce  qui  touche  le  mariage  au- 
quel je  suis  allié  à  présent,  quoi  qu'ils  facent  bouclier^du 
zèle  qu'ils  veullent  faire  paroistre  avoir  aus  traditions  de 
l'église  Romaine  :  si  est  ce  qu'ils  ne  feront  jamais  croire  à 

persone  de  ce  monde  qu'ils  soient  plus  grands  zélateurs 
d'icelle  Eglise  que  Monsieur  de  Montpensier  Monsieur  mon 
beaupere,  lequel  ne  faict  pas  profession  de  sa  religion  comme 
faict  le  Cardinal  de  Granvelle  et  ses  semblables,  mais  comme 
il  pense  sa  conscience  lui  commander,  et  toutesfois  aiant 
bien  poisé  ce  qui  est  passé,  et  aiant  ouï  l'advis  de  plusieurs 
des  principauls  de  la  cour  de  Parlement  de  Paris  assemblée 
à  Poictiers  pour  les  grands  jours,  aiant  aussi  ouï  l'advis  des 
Evesques  et  Docteurs,  a  trouvé  comme  telle  est  la  vérité  que 
non  seulement  ores  qu'il  y  eut  eu  promesse  de  la  part  de  ma 
compaigne,  elle  estoit  nulle  de  droict,  pour  avoir  esté  faicte 
en  bas  eage,  contre  les  canons,  ordonances  de  France,  et 
arrests  des  courts  souveraines,  mesmes  contre  les  canons  du 
concile  de  Trente  auquel  mon  ennemi  défère  tant:  mais  que 
jamais  n'y  eust  aucune  promesse  faicte,  ains  plusieurs  pro- 
testations au  contraire,  dont  est  apparu  par  bonnes  infor- 
mations faictes  mesmes  en  absence  de  ma  compaigne.  Et 
quand  tout  cela  ne  seroit  point,  si  est  ce  que  je  ne  suis  pas 
si  peu  versé  en  la  bonne  doctrine,  que  je  ne  sache  tous  ces 
liens  de  conscience  retors  par  les  hommes  ne  pouvoir  estre 
à  aulcune  obligation  devant  Dieu.  Et  ne  me  peult  empescher 
ce  qu'on  dict,  que  si  telle  chose  estoit  permise  à  Seigneur  de 
ma  qualité,  pour  le  moins  que  le  Pape  en  debvoit  donner 
dispense.  Car  il  y  a  long  temps  Dieu  merci  que  je  sçai  bien 
que  peult  valloir  ceste  trafficque  de  dispenses  de  Rome  :  et 
tant  s'en  fault  que  je  veuille  avoir  recours  à  celui  qui  m'a 
jusques  à  présent  procuré  tout  le  mal  qu'il  a  peu,  que  j'es- 
père bien  comme  ce  bon  pasteur  me  faict  et  à  toutes  gens  de 
bien  du  pis  qu'il  peult,  aussi  que  Dieu  me  fera  la  grâce 
d'advancer  la  ruine  de  ce  règne  mysticque  qu'il  a  dressé  en 
sa  speluncque  de  Rome,  au  moien  du  quel  il  a  dominé  par 
ci  devant  sur  toute  la  terre  faisant  baiser  sa  pantouflle  aux 

Princes  et  Rois,  voire  foullant  aux  pieds  un  Empereur. 
On  m'objecte  aussi  que  je  suis  estranger.  Comme  si  le 
Prince  de  Parme  estoit  un  grand  patriot  qui  n'est  point  nai 
en  ce  païs,  n'y  a  un  patard  de  bien  ni  tiltre  aulcun,  et  le- 
quel neantmoins  commande  à  baguette  à  quelques  maladvi- 
sez  et  qui  se  rendent  ses  obéissants  comme  des  paovres 
esclaves.  Mais  qu'est  ce  qu'ils  appellent  estranger?  A  sçavoir 
celui  qui  est  nai  hors  du  païs.  Il  sera  doncq  aussi  estranger 
comme  moi  :  car  il  est  nai  en  Espaigne  païs  naturelement 
ennemi  des  païs  bas,  et  je  suis  nai  en  Allemaigne  païs  natu- 
relement ami  et  conioint  à  ce  païs.  On  respondra  qu'il  est 
Roi  :  et  je  di  au  contraire  que  ce  nom  de  Roi  m'est  incognu. 
Qu'il  le  soit  en  Castille,  en  Arragon,  à  Naples,  aux  Indes,  et 
par  tout  ou  il  commande  à  plaisir  :  qu'il  le  soit  s'il  veult  en 
Jérusalem,  paisible  Dominateur  en  Asie  et  Africque,  tant  y 
a  que  je  ne  cognoi  en  ce  païs  qu'un  Duc  et  un  Conte,  duquel 
la  puissance  est  limitée  selon  nos  privilèges  lesquels  il  a 
jurez  à  la  joieuse  entrée.  Quant  à  ce  qui  me  touche,  il  est 
notoire  que  moi  et  mes  prédécesseurs  desquels  je  suis 
descendu  en  droitte  ligne  masculine,  avons  commencé  de 
plus  de  deus  cents  ans  de  posséder  Contez  et  Baronies  es  païs 
de  Luxembourg,  Brabant,  Flandres,  Hollande.  Car  environ 
l'an  mil  trois  cents  quarante.  Monsieur  le  Conte  Otlhon,  du- 
quel je  suis  descendant  en  septiesme  degré  et  duquel  je  suis 
héritier  aisné,  espousa  la  Contesse  de  Vianden,  et  depuis  le 
Conté  dudict  Vianden  n'est  parti  de  nostre  maison,  ains  en 
avons  tousiours  iouï  paisiblement,  jusques  à  ce  que  le  Roi 
m'en  a  injustement  dépossédé.  Depuis  Monsieur  le  Conte 
Enghelbert  premier,  fils  du  fils  dudict  Conte  Otthon,  espousa 
la  Dame  de  Leck  et  de  Breda,  duquel  aussi  je  suis  descendu 
en  ligne  directe  masculine,  et  en  cinquiesme  degré.  Puis-je 
doncestre  à  bon  droict  appelle  estranger?  Sans  que  je  touche 

pour  le  présent  à  mes  biens  de  Bourgoigne,  ou  j'ai  Dieu 
merci  assez  bonne  part.  Et  je  vous  laisse  à  juger.  Messieurs, 
qui  cognoissez  mieus  nos  lois  que  gens  du  monde,  comment 
nos  ancestres  en  ont  usé  de  temps  immémorial,  et  si  les 
Sieurs  de  Ravestain,  de  Luxembourg,  et  de  Saint-Paul,  de 
Nevers,  d'Estampes,  et  aultres  Seigneurs  tenants  Contez  et 
Baronnies  en  ce  païs,  ont  esté  tenus  pour  estrangers,  et  si 
encores  aujourdhui  vous  ne  tenez  pas  pour  naturels  touts 
ceus  qui  possèdent  telles  Seigneuries,  moiennant  qu'ils  veul- 
lent  suivre  le  parti  de  ces  païs,  et  mesmes  n'en  en  avons  nous 
pas  loi  expresse  entre  nous  tant  en  Brabant  qu'ailleurs?  Car 
quant  au  tiltre  de  Duc  de  Brabant,  Conte  de  Flandres  et 
aultres  qu'il  porte,  encores  que  je  confesse  ces  dignitez  estre 
grandes  :  toutesfois  si  lui  et  les  Espaignols  ne  le  sçavent,  il 
fault  qu'ils  apprennent  que  les  Barons  de  Brabant,  àvecq  les 
bonnes  villes  du  païs,  quand  les  Ducs  de  Brabant  se  sont 
tant  oubliez  que  de  sortir  des  termes  de  raison,  leur  ont  bien 
enseigné  quelle  estoit  la  puissance  des  Barons  et  générale- 
ment des  estats  du  païs  de  Brabant.  Or  il  est  notoire  que  je 
suis  descendant  de  Seigneurs  lesquels  par  aulcuns  siècles 
ont  possédé  des  principales  Baronnies  et  Seigneuries  de  Bra- 
bant, Flandre,  Hollande  et  Luxembourg.  Mais  j'espère  que 
Messieurs  les  estats  ont  si  bien  commancé  à  lui  monstrer 
combien  il  a  failli  en  son  debvoir,  et  que  lesdicts  sieurs  lui 
en  feront  encore  une  si  bone  leçon,  que  les  paovres  Siciliens, 
Calabrois,  Lombards,  les  Arragonnois  et  Castillans  appren- 
dront par  nostre  exemple  ce  tyran  ne  debvoir  estre  souffert 
en  la  terre  :  et  les  paovres  Grenadins  mesmes,  sçauront 
comment  il  fault  traicter  ce  tyran,  lequel  du  temps  de  la 
guerre  des  Morisques  fît  emprisonner  environ  cent  mar- 
chants habitants  de  Grenade  et  touts  Chrestiens,  dont  le 
moindre  avoit  vaillant  cinquante  mil  ducats,  et  puis  par  un 

tumulte  populaire  les  fist  massacrer,  mettant  en  ses  coffres 
tout  le  bien  de  ces  paovres  gens.  Et  en  somme  ^ïessieurs  les 
estats  Dieu  aidant  lui  enseigneront  comment  il  fault  traicter 
cens  qui  faulsent  leurs  serments  faicts  et  donnez  à  un  si  bon 
peuple  à  leur  joieuse  entrée. 

Mais,  Messieurs,  si  je  vien  à  passer  plus  oultre,  et  que  je 
vienne  à  vous  déduire  le  long  temps  passé  auquel  mes  pré- 
décesseurs ne  sont  pas  seulement  originaires  mais  Seigneurs 
et  tenants  grands  biens,  tiltres  et  dignitez  en  ces  païs  :  je 
vous  dirai  du  temps  que  ses  prédécesseurs  estoient  Contes  de 
Habsbourg  et  demeurants  en  Suisse,  que  les  miens  estoient 
long  temps  auparavant  Seigneurs  du  païs  de  Gueldre,  dont 
encores  à  présent  sont  demeurées  les  armes  de  nostre  maison 
de  Nassau,  pour  les  armes  des  Ducqs  de  Gueldre  :  et  n'avons 
pas  tenu  comme  en  passant  ledict  païs,  mais  depuis  que 
Monsieur  le  Conte  Otlhon  eust  espousé  la  fille  et  héritière  du 
Voght  ou  régent  de  Gueldre  (car  ainsi  nommoit  on  les  Sei- 
gneurs de  Gueldre  en  ce  temps  là)  ce  qui  advint  Tan  mil 
trenteneuf  jusques  en  Tan  1550  mes  prédécesseurs  ont  esté 
Seigneurs  Contes  et  Ducs  du  païs  de  Gueldre,  comme  encores 
on  peult  en  veoir  les  monuments  :  et  je  m'asseure,  tant  s'en 
fault  que  celui  qui  m'appelle  estranger  puisse  monstrer  telles 
marques  qu'il  est  originaire  de  ces  païs,  qu'au  contraire  au- 
dict  temps  sa  race  estoit  incogneue  du  tout  en  ce  païs. 

Et  d'aultant  qu'il  s'emploie  à  faire  un  narré  faus,  sot  et 
ridicule,  contenant  ainsi  qu'il  dict  le  progrès  de  mes  entre- 
prises, par  ce  que  plusieurs  d'entre  vous  ou  lors  que  ces 
affaires  ont  esté  commancees  n'estoient  en  eage  compelant 
pour  les  entendre,  ou  bien  pour  ne  s'estre  lors  encores  en- 
tremis es  affaires  publicques  ne  pouvoient  veoir  comment 
toutes  choses  se  conduisoient  par  l'astuce  des  Cardinalistes, 
et  par  le  Conseil  venant  d'Espaigne  lecjuel  a  tousjours  voulu 

commander  à  ce  païs  comme  il  faict  aux  aultres,  estant  selon 
leur  opinion  le  Chef  des  Seigneuries  et  nous  leurs  subjects 
et  esclaves  :  je  vous  reciterai  comment  toutes  choses  ont 
esté  conduites  par  ces  bons  cerveaus  qui  pensent  le  reste  du 
monde  estre  des  bestes  auprès  d'eus,  jusques  à  nous  avoir 
ammenez  à  dcus  doicts  près  de  nostre  ruine  et  d'une  servi- 
tude misérable  si  Dieu  par  sa  providence  n'avoit  veillé  sur 
nous,  et  ne  nous  avoit  délivrez  de  leurs  cruels  conseils  et 
mains  sanglantes.  Et  vous  supplie,  Messieurs,  comme  j'ai  ici 
besoing  encores  de  vostre  patience,  de  continuer  à  me  don- 
ner aussi  bonne  audience  comme  vous  avez  faict  :  et  je  ne 
doubte  comme  plusieurs  d'entre  vous  ont  veu  le  tout  ou 
partie  de  mes  gestes  et  deportemens,  ou  l'ont  entendu  de 
leurs  pères  et  aultres  gens  de  bien  qui  en  ont  esté  tesmoings, 
que  m'aiant  ouï  vous  ne  jugiez  facillement  mes  parolles 
estre  aultant  véritables  que  celles  de  mon  ennemi  sont 
faulses  et  impudentes.  Je  ne  vous  toucherai  rien.  Messieurs, 
de  ce  que  j'ai  veu  du  temps  de  l'Empereur,  non  pas  que  je 
ne  me  soi  apperceu  de  plusieurs  choses  mises  en  avant  et 
practicquees  par  les  Espaignols  que  je  ne  trouvoi  point 
bonnes,  et  que  je  n'entendisse  assez  que  la  maladie  avecq  le 
temps  pourroit  tellement  accroistre  qu'il  seroit  en  fin  néces- 
saire d'user  d'une  forte  et  puissante  medicine,  et  purger  le 
païs  de  ces  pernicieuses  humeurs  Espaignolles.  Mais  pour  ne 
point  cognoistre  lors  à  raison  de  mon  cage  et  peu  d'expé- 
rience la  profonde  malice  des  Espaignols  et  de  leurs  adhe- 
rens,  je  ne  m'eusse  peu  persuader  que  nous  eussions  esté 
contraints  d'apporter  le  cautère  à  ce  chancre  d'Espaigne  ou 
bien  en  venir  jusques  au  rasoir.  Mais  depuis  qu'avecq  l'eage 
j'ai  aussi  esté  d'un  jugement  plus  confirmé,  j'ai  bien  eu  con- 
traire opinion  à  plusieurs  qui  n'eussent  sçcu  penser  la  rage 
et  cruauté  des  Espaignols  pouvoir  venir  si  avant,  car  rien 

n'est  advenu  à  quoi  pour  avoir  eu  cognoissance  bien  parti- 
culière de  leur  naturel  cruel,  avare,  orgueilleus,  je  ne  m'y 
soi  bien  et  certainement  attendu  long  temps  auparavant.  Je 
passerai  doncq  ce  temps  la,  lequel  aussi  ne  vient  aulcune- 
ment  à  estre  comparé  en  sorte  de  débordement  et  tyrannie  à 
celui  qui  a  passé  depuis  au  temps  du  Roi  son  fils,  non  que 
les  Espaignols  fussent  lors  meilleurs  qu'ils  ne  sont  à  présent, 
car  ils  faisoient  trop  évidente  preuve  aus  Indes  et  aultres 
lieus  ou  ils  commandoient  absolutement,  de  leur  naturel 
pervers,  et  tyrannicque  volonté  :  mais  leur  ambition  et  or- 
gueil estoient  aulcunement  retenus  par  la  bonne  affection 
que  l'Empereur  portoit  aus  paovres  subjects  de  ce  païs,  et 
d'aultant  que  ces  provinces  estoient  plaines  de  braves  Sei- 
gneurs, hommes  sages  et  vaillants  ressentants  leur  ancienne 
noblesse  (et  pleust  à  Dieu  qu'ils  eussent  des  enfants  sembla- 
bles à  eus)  qui  servoient  de  bride  à  leur  insolence  et  de  con- 
trebatterie  à  leur  orgueil  et  témérité.  Je  viendrai  doncq  au 
temps  qui  a  suivi,  pour  ce  aussi  que  celui  qui  a  esté  héritier 
des  biens  et  non  des  vertus  de  l'Empereur  est  celui,  qui  me 
vient  assaillir  d'une  façon  plus-que  barbare  et  tyrannicque. 
L'Empcreiir  de  treshaulte  mémoire  et  la  lloine  Marie 
voiants  leurs  affaires  tellement  cmpirees  par  l'issue  tout 
aultre  que  le  Pape  et  les  Espaignols  ne  s'estoient  promis  de 
la  guerre  d'Allemaigne  s'estant  joint  le  Roi  de  France  avec 
aulcuns  des  principauls  Princes  d'Allemaigne,  sa  Majesté 
fust  contrainte  appointer  avecq  son  ennemi  estants  ses  affai- 
res en  tel  estât,  que  désespérant  de  pouvoir  garder  ses  païs 
délibéra  de  se  retirer  en  Espaigne  pour  y  démener  une  vie 
privée,  après  s'estre  demis  de  tous  ses  Roiauimes,  terres  et 
Seigneuries  sur  la  personne  de  son  fils.  Et  combien  que  le 
Roi  pour  raison  de  la  condition  de  son  estât  et  de  ses  Sei- 
gneuries nommément  des  pais  bas  cust  besoing  (comme 

aussi  il  en  avoit  tresexpres  commandement)  d'entretenir  ses 
subjects  en  bonne  volonté  et  affection  envers  lui,  veu  que  de 
leurs  moiens  et  valeur  dépendoit  entièrement  le  salut  du  païs 
et  le  maintiennement  de  son  bonneur  :  toutesfois  soit  ou 
pour  la  nourriture  qu'il  avoit  prise  en  Espaigne  ou  par  le 
conseil  de  ceus  qui  l'avoient  et  l'ont  depuis  possédé,  il  a 
tousjours  retenu  en  son  cœur  la  volunté  de  vous  assubjettir 
à  une  servitude  simple  et  absolue,  qu'ils  ont  appellée  entière 
obéissance,  vous  privants  entièrement  de  vos  anciens  privi- 
lèges et  libertez,  pour  disposer  de  vous,  vos  femmes  et  vos 
enfants,  comme  font  ses  ministres  des  paovres  Indiens,  ou 
pour  le  moins  comme  des  Calabrois,  Siciliens,  Neapolitains, 
et  Milanois,  ne  se  souvenants  pas  que  ces  païs  n'estoient  païs 
de  conqueste,  ains  patrimoniaus  pour  la  pluspart,  ou  qui  vo- 
lontairement s'estoient  donnez  à  ses  prédécesseurs  soubs 
bonnes  conditions.  Et  d'avantage  qui  avoient  servi  tant  à 
l'Empereur  son  père  qu'au  Roi  son  aieul  de  fondement  pour 
eslever  l'édifice  des  Roiaulmes  et  Seigneuries  ausquels  on 
voit  la  maison  d'Autriche  estre  parvenue,  estant  aujourd'hui 
sans  contredict  la  plus  grande  et  plus  puissante  de  toute  la 
Chrestienté.  Geste  affection  ne  s'est  que  trop  manifestée  incon- 
tinent après  le  département  de  l'Empereur,  comme  si  les 
Seigneurs  qui  vivoient  lors  nous  restoient  encores,  vous  en 
pourroient  rendre  suffisant  tesmoignage.  Car  aussi  tost  qu'il 
fust  contraint  de  rentrer  en  guerre  avecq  le  Roi  de  France, 
veu  la  puissance  de  son  ennemi,  joints  aussi  les  sages  adver- 
tissemens  de  l'Empereur,  s'il  eust  eu  une  seule  estincelle  de 
bonne  et  sincère  affection  envers  ces  païs,  il  devoit  au  moins 
entretenir  ses  subjects  en  bonne  dévotion.  Mais  au  milieu  de 
ses  grandes  affaires  (tant  estoit  le  désir  de  tyranniser  des- 
bordé) il  fist  trop  claire  et  trop  certaine  démonstration  de  sa 
mauvaise  volunté.  L'empereur,  Messieurs,  qui  cognoissoit 

mieus  que  Prince  ni  homme  du  monde,  la  superbe  et  or- 
gueilleuse nature  des  Espaignols,  et  peult  estre  linclination 
du  Roi  son  fils,  d'autre  part  Testât  de  ce  païs,  ce  qui  le  pou- 
voit  perdre  ou  conserver,  advertit  sérieusement  le  Roi,  si  il 
ne  retenoit  cest  orgueil  d'Espaigne,  qu'il  prevoioit  bien  qu'il 
seroit  cause  de  la  ruine  entière  de  cest  estât,  lequel  à  la 
longue  ne  pourroit  souffrir  ceste  insolente  domination,  que 
les  Espaignols  exercent  par  tout  ou  ils  peuvent.  Et  lui  fist 
ceste  remonstrancc  en  la  présence  de  feu  Monsieur  le  Conte 
de  Roussu  père  du  dernier  decedé,  moi  et  plusieurs  autres 
Seigneurs  de  la  chambre  dont  il  y  en  a  encores  de  vivants. 
Mais  ni  l'authoritc  et  commandement  paternel,  ni  le  bien  de 
ses  affaires,  ni  la  justice,  ni  (ce  qui  retient  les  plus  barbares 
nations)  son  serment,  n'ont  peu  en  rien  modérer  ce  naturel 
et  volonté  de  nous  tyranniser  :  ains  au  contraire  comme  s'il 
eust  esté  par  dessus  toutes  lois,  privilèges  et  libertez  du 
païs,  sur  l'equitc  mesme  et  justice,  a  rompu  touts  liens 
pour  se  desborder  en  toute  sorte  de  haine  irréconciliable  et 
(le  cruaulté. 

En  ce  temps  la,  Messieurs,  vous  lui  accordastes  l'aide  qui 
fust  appellée  Novenale,  par  laquelle  aide  et  par  la  vaillantise 
et  sage  conduite  des  Seigneurs  et  nobles  de  pardeca,  et  de 
plusieurs  braves  Seigneurs  et  soldats  Alemands,  ses  affaires 
furent  si  bien  et  si  heureusement  conduites,  qu'après  le 
gaing  de  deux  batailles,  prises  de  villes  et  prisonniers  de 
grande  part  et  en  grand  nombre,  contraingnit  son  ennemi  de 
recevoir  une  paix  aussi  desadvantageuse  au  roi  de  France, 
qu'elle  estoit  honorable  et  prouffitablepourleRoi  d'Espaigne, 
et  s'il  m'e^st  licite  de  dire  quelque  chose  de  moi,  s'il  lui  res- 
loit  une  goutte  de  gratitude,  il  ne  pourroit  denier  que  je 
n'aie  esté  l'un  des  principauls  instrumens  et  moiens  pour  le 
faire  parvenir  à  une  telle  paix  et  si  advantageuse,  l'aiant 

traictee  en  privé  avec  Messieurs  le  Connestable  de  Montmo- 
ranci  et  Mareschal  de  St.  André,  à  l'instance  du  Roi,  qui 
m'asseura  que  le  plus  grand  service  que  je  lui  pourroi  faire 
en  ce  monde  c'estoit  de  faire  la  paix,  et  qu'il  la  vouloit  avoir 
à  quelque  pris  que  ce  fust  pour  ce  qu'il  vouloit  passer  en 
Espaigne.  Or  tant  s'en  fault  que  ni  lui  ni  son  conseil  com- 
posé d'Espaignols  et  d'aulcuns  de  ce  païs  qui  ont  tousjours 
continué  en  inimitié  contre  vous,  vostre  liberté,  et  tout  le 
païs,  vous  «ceussent  aulcun  gré  ni  d'un  si  beau  secours,  ni 
dé  l'heureuse  exécution  qui  en  ensuivit,  qu'au  contraire  ils 
jugèrent  ceste  subvention  avoir  esté  un  crime  de  leze  Ma- 
jesté, et  pour  lequel  vous  aviez  encourra  (et  par  dessus  touts, 
feu  Monsieur  de  Lalaing)  à  bon  droict  sentence  de  punition. 
Etpourquoi?  d'aultant.  Messieurs,  que  vous  ne  voulustes  rien 
accorder  sans  la  convocation  des  Estats  generauls,et  que  vous 
voulustes  coupper  les  ongles  à  ses  harpyes  de  Barlemonts  et 
leurs  semblables,  quand  vous  ordonnastes  les  deniers  estre 
distribuez  par  vos  commis  aux  conditions  proposées.  Voila  ^ 
à  la  vérité  deux  grands  crimes,  le  premier,  à  sçavoir  requé- 
rir l'assemblée  des  Estats  :  car  d'aultant  qu'elle  sert  de  bride 
et  de  barre  à  la  tyrannie,  c'est  un  crime  aultant  haï  des  ty- 
rans, mangeurs  de  peuple,  ennemis  de  leurs  subjects  et  de 
leur  propre  couronne,  que  ceste  noble  assemblée  est  aimée, 
honorée,  et  révérée  par  les  vrais  Rois,  vrais  Princes  et  les 
bons  pères  du  peuple,  vrai  fondement  d'un  estât,  l'asseu- 
rance  de  la  Republicque,  et  le  seul  repos  des  Princes.  L'aul-  . 
tre  crime  ne  se  pardonne  jamais,  car  ces  rongeurs  de  peuple, 
vivants  du  sang  des  paovres  gens,  ont  de  si  long  temps  faict 
estât  de  leurs  larrecins  et  concussions,  qu'ils  reputent  leur 
peculat  estre  un  revenu  aussi  bon  et  aussi  asseuré,  mais 
beaucoup  plus  fructueus  que  de  leurs  champs  et  jardins,  et 

dissimulants  la  vraie  cause  du  mal  qu'ils  cachent  à  leurs 
Princes,  cerchent  des  prétextes  en  les  flattant  et  en  mentans 
pour  embraser  leurs  cœurs  contre  leurs  subjecls.  J'ai  veu, 
Messieurs,  leurs  gestes,  j'ai  ouï  leurs  propos,  j'ai  esté  tes- 
moing  de  leurs  advis,  par  lesquels  ils  vous  adjugeoient  tous 
à  la  mort,ne  faisants  non  plus  d'estat  de  vous  que  de  bestes, 
s'ils  eussent  eu  la  puissance  de  vous  massacrer  comme  ils 
font  es  Indes,  où  ils  ont  faict  mourir  misérablement  plus  de 
vingt  millions  de  personnes,  et  ont  exterminé  trente  fois 
plus  de  pais  que  n'est  grand  le  païs  bas,  avecq  des  excès  si 
horribles-que  toutes  les  barbaries, cruaultez  et  tyrannies  qui 
furent  jamais  faictes,  ne  sont  que  jeu  au  pris  de  ce  qui  est 
advenu  aus  paovres  Indois  :  comme  par  leurs  propres  Eves- 
(jues  et  docteurs  a  esté  laissé  par  escrit,  et  pour  rendre  le 
Roi  inexcusable  devant  Dieu  et  devant  les  hommes,  lui  en  a 
esté  dédiée  l'histoire  par  un  de  ses  subjecls  auquel  il  rcstoit 
quelque  peu  de  justice.  De  ce  temps  là doncq, Messieurs, moi 
et  les  aultres  Seigneurs  et  plusieurs  des  plus  gens  de  J)ien  et 
entendus  de  la  noblesse  et  du  peuple  trouvions  bon  de  faire 
sortir  du  païs  les  Espaignols, estimants  bien  ores  qu'il  y  eust 
encores  quelque  sang  corrumpu  entre  nous  ,  comme  on  en 
veoit  rester  plus  qu'il  ne  seroit  de  besoing  (qui  est  issu  de 
cestc  race  infectée  de  la  contagion  des  pères)  qui  servoient 
lors  à  l'ambition  des  Espaignols  et  traflicqucs  du  Cardinal  : 
eeneantmoins  que  le  meilleur  nombreettouts  lesSeigneursde 
la  plus  grande  qualité,  seroient  ennemis  de  ccste  tyrannie 
Espaignolle  :  mais  partie  pour  aultres  occupations,  partie 
pour  mon  voiage  et  de  qu(  Iques  autres  Seigneurs  en  France 
où  nous  fusmes  en\oi(îZ  en  hostoge,  aussi  pour  assister  au 
mariage  de  la  fille  de  France,  l'affaire  fust  interrompue  et 
l'exécution  empeschee.  Maintenant  tants'en  fault,  Messieurs, 

que  je  yeulle  denier  une  grande  partie  de  ce  qui  est  proposé 
contre  moi,  que  je  le  tien  au  contraire  à  grand  louange,  et 
vous  en  dirai  peult  estre  d'advantage  que  ne  sçavent  mes  en- 
nemis :  et  d'aultant  plus  qu'ils  s'escricront  contre  moi ,  et 
donneront  tesmoignage  de  leur  fureur  et  cœur  ennemi  con- 
tre ce  païs, d'aultant  plus  je  me  resjouirai  de  ce,  qu'il  a  pieu 
à  Dieu  me  faire  la  grâce  d'aider  à  coupper  le  cours  de  ceste 
desmesuree  tyrannie,  et  par  ce  moien  aussi  avoit  aidé  à  l'ou- 
verture de  la  vraie  Religion. 

Ils  disent  des  que  le  Roi  eust  tourné  le  pied  de  ces  pats 
bas  que  fai  par  sinistres  practicques,  trames,  et  astuces 
\enté  de  guigner  les  voluntez  des  Malcontents  chargez  de 
debtes,  hayneusde  la  justice jStudieus  de  nouveaultez,et  sur 
tout  cens  qui  estoient  suspects  de  la  Religion.  Quant  à  ceus 
qui  avoient  la  cognoissance  de  la  Religion,  je  confesse  que 
je  ne  les  ai  jamais  haïs.  Car  puis  que  des  le  berceau  j'y  avoie 
esté  nourri.  Monsieur  mon  père  y  avoit  vescu,  y  estoit  mort, 
aiant  chassé  de  ses  Seigneuries  les  abus  de  l'église,  qui  est  ce 
qui  trouvera  estrange  si  ceste  doctrine  estoit  tellement  engra- 
vee  en  mon  cœur,  et  y  avoit  jecté  telles  racines  qu'en  son 
temps  elle  est  venue  à  apporter  ses  fruicts?  Car  combien 
pour  avoir  esté  si  longues  années  nourri  en  la  chambre  de 
l'Empereur,  et  estant  en  eage  de  porter  les  armes,  que  je  me 
trouvai  aussi  tost  enveloppé  de  grandes  charges  es  armées, 
pour  ces  raisons,  dis-je,  et  veu  le  peu  de  bonne  nourriture 
quant  à  la  Religion  que  nous  avions,  j'avoi  lors  plus  à  la 
teste  les  armes,  la  chasse  et  aultres  exercices  de  jeunes  Sei- 
gneurs que  non  pas  ce  qui  estoit  de  mon  salut  :  toutesfoisj'ai 
grande  occasion  de  remercier  Dieu,  qui  n'a  point  permis 
ceste  sainte  semence  s'estouffer,  qu'il  avoit  semée  lui  mesme 
en  moi,  et  di  d'advantage  que  jamais  ne  m'ont  pieu  ces 

cruelles  exécutions  de  feux,  de  glaive,  de  submersions,  qui 
estoient  pour  lors  trop  ordinaires  à  l'endroit  de  cens  de  la 
Religion,  ainsi  que  l'escrivain  ou  le  peintre  comme  il  se  dict 
de  ceste  infâme  proscription,  les  appelle  :  en  quoi  ores  qu'il 
flatte,  qu'il  mente,  qu'il  calumnie  par  tout  ailleurs,  neant- 
moins  a  tresbien  parlé  en  cest  endroit,  disant  ceus  lesquels 
il  condamne  estre  de  la  Religion,  comme  véritablement  icelle 
seule  mérite  ce  nom  par  excellence, et  ce  que  la  vérité  mesme 
lui  a  arraché  de  la  bouche,  tant  est  grande  la  force  et  vertu 
d'icelle  vérité.  Mais  quand  estant  en  France  j'en  entendu  de 
la  propre  bouche  du  Roi  Henri  que  le  Duc  d'Alve  traictoit 
des  moiens  pour  exterminer  touts  les  suspects  de  la  religion 
en  France,  en  ce  païs  et  par  toute  la  Chrestienté,  et  que  le- 
dict  S^  Roi  (qui  pensoit,  comme  j  avoi  esté  l'un  des  commis 
pour  le  traiclé  de  la  paix,  avoi  eu  comnbnication  de  si  gran- 
des affaires,  que  je  fusse  aussi  de  ceste  partie)  m'eust  dé- 
claré le  fond  du  conseil  du  Roi  d'Espaignc  et  du  Duc  d'Alve: 
pour  n'estre  envers  sa  Majesté  en  desestime,  comme  si  on 
m'eust  voulu  cacher  quelque  chose,  je  respondi  en  sorte  que 
ledict  S*^.  Roi  ne  perdit  point  ceste  opinion,  ce  qui  lui  donna 
occasion  de  m'en  discourir  asses  suffisamment  pour  entendre 
le  fond  du  project  des  Inquisiteurs.  Je  confesse  que  je  fu 
lors  tellement  esmeu  de  pitié  et  compassion  envers  tant  de 
gens  de  bien  qui  estoient  vouez  à  l'occision,  et  généralement 
envers  tout  ce  païs  auquel  j'avoi  tant  d'obligation,  et  auquel 
on  vouloit  introduire  une  inquisition  pire  et  plus  cruelle  que 
celle  d'Espaigne,  voire  que  c'estoient  des  filets  tendus  pour 
surprendre  les  Seigneurs  mesmes  du  païs  aussi  bien  que  le 
peuple,  de  façon  que  ceus  que  les  Espaignols  et  leurs  adhe- 
rens  n'a  voient  peu  supplanter  par  aultre  voie,  fussent  tom- 
bez par  ce  moien  en  leurs  mains,  dont  il  eust  esté  impossi- 

ble  d'eschapper,  puis  qu'il  n'eust  fallu  que  regarder  une 
image  de  travers  pour  estre  condamné  au  feu.  Voiant  dis-je 
ces  choses,  je  confesse  que  des»lors  j'entrepri  à  bon  escient 
d'aider  à  faire  chasser  ceste  vermine  d'Espaignols  hors  de  ce 
pais,  et  ne  me  repen  point  de  l'avoir  faict,  ains  j'estime  que 
moi  et  Messieurs  mes  compaignons  avecq  tous  ceus  qui  ont 
favorisé  une  si  louable  entreprise,  avons  faict  un  acte  digne 
de  louange  immortelle  et  qui  eust  été  accompli  de  tout  poinct 
et  eussions  acquis  la  mesure  comble  d'honneur  si  nous  eus- 
sions aussi  bien  fermé  la  porte  après  leurs  talons,  tellement 
qu'ils  n'y  eussent  jamais  rentré,  que  nous  avions  lors  trouvé 
les  moiens  d'ennettoier  le  païs.  Et  vous  di  encores, Messieurs, 
d'advantage,  et  veuil  bien  que  tout  le  conseil  d'Espaigne, 
voire  que  tout  le  monde  l'entende  :  si  mes  frères  et  compai- 
gnons de  l'ordre  et  du  conseil  d'Estat  eussent  mieus  aimé 
conjoindre  leurs  conseils  avecq  les  miens,  que  de  faire  si  bon 
marché  de  leurs  vies,  que  nous  eussions  tous  emploiez  corps 
et  biens  pour  empescher  le  Duc  d'Alve  et  les  Espaignols  de 
rentrer  dedans  le  païs,  et  encores  à  présent  je  suis  content 
qu'ils  entendent,  comme  desja  une  partie  est  tellement  net- 
toiee  de  ceste  ordure,  qu'il  n'y  a  plus  de  mémoire  en  icelle 
sinon  de  leurs  ossements,  aussi  que  je  ne  cesserai  avecq 
l'aide  de  Dieu  et  moiennant  vostre  faveur  (laquelle  j'espère 
ne  me  defauldra  point)  de  m'emploier  de  toute  ma  puissance 
avecq  vous, Messieurs,  pour  purger  tout  le  païs  en  gênerai  de 
ceste  vermine,  et  pour  la  faire  repasser  et  tous  ses  adherens 
de  là  les  monts  pour  y  troubler  leurs  propres  païs,  et  nous 
laisser  vivre  en  paix  et  repos,  du  corps,  des  biens  et  de  la 
conscience.  Ils  se  trompent  doncq  bien  fort  quand  ils  pen- 
sent que  j'ai  entrepris  un  tel  ouvrage  après  leur  partement 
de  ce  païs  :  car  je  l'ai  faict  lors  que  j'estoi  en  France  à  la 

chasse  avecq  le  Roi,  eux  estants  encores  ici,  et  ne  cessai  que 
par  le  moien  de  fcuë  de  tresbonne  mémoire,  Madame  de  Sa- 
voie je  n'eusse  obtenu  congé  de  revenir  en  ce  païs  sur  ma  foi, 
et  avecq  promesse  de  retourner  à  Reims  pour  le  sacre  du 
Roi  François  second,  et  estant  ici  venu  je  sollicitai  non  pas 
des  bancquerouttiers  mais  des  gens  de  bien  et  d'honneur,  et 
des  premiers  et  plus  notables  personages  du  païs ,  pour  de- 
mander au  nom  des  Estais  que  les  Espaignols  fussent  con- 
traints de  se  retirer,  ce  que  fust  final lement  exécuté,  et  se 
peuvent  souvenir  les  ennemis,  qui  estoient  ces  bons  et  ho- 
norables personages  qui  leur  portèrent  ce  trcsdesaggreable 
message,  et  se  les  représentants,  ils  cognoistront  leurs  im- 
pudences et  calumnies. 

Mais  quant  à  ce  qu'ils  disent  que  j'ai  esté  le  principal 
autheur  de  la  Requeste  présentée,  je  veuil  bien  dire.  Mes- 
sieurs, ce  qui  en  est  :  c'est  qu'aianl  bien  senti  le  mal  estre 
tellement  accreu,  qu'il  n'estoit  plus  question  de  brusler  seu- 
lement des  paovres  gens  qui  se  laissoient  jetter  dedans  un 
feu,  mais  que  plusieurs  de  la  meilleure  noblesse  et  des  prin- 
cipauls  d'entre  le  peuple  en  murmuroient,  craignant  quel- 
que dangereuse  issue,  comme  je  veoi  devant  mes  yeus  la 
France  avoir  endure  un  dangereus  accès  de  guerre  civile 
pour  semblable  occasion,  et  aiant  doubte  que  nous  ne  fus- 
sions assaillis  en  ce  païs  d'une  mesme  maladie  qui  a  ordi- 
nairement des  accidents  tresdangereus,  et  plus  difliciles  à 
guarir  que  la  maladie  mesmes  (comme  helas  nous  ne  le 
voions  que  trop)  Voiant  dfs-je  ces  choses,  pour  l'obligation 
({ue  j'avoi  à  raison  de  mon  serment,  et  pour  mon  dobvoir  en- 
vers le  pais  :  je  priai  Messieurs  mes  frères  et  compaignons 
chevalliers  et  principauls  conseilliers  d'Estat  de  s'assembler 
à  Hoochstratcn,  en  intention  de  leur  rcmonstrer  le  danger 

apparent  auquel  estoit  le  païs,  à  sçavoir  de  tumber  en  guerre 
civile,  et  que  le  vrai  et  unicque  moien  pour  l'empescher 
estoit,  que  nous  qui  par  raison  de  nos  grades  et  offices 
avions  authorité  au  païs  prinsions  le  faict  en  main  pour  ap- 
porter le  remède  que  nous  trouverions  convenable  au  bien 
du  païs,  et  faire  seulement  que  les  créatures  du  Cardinal, 
qui  ne  demandoient  qu'effusion  de  sang,  bannissemens,  con- 
fiscations de  biens,  en  somme  plaies  et  meurdres  n'y  missent 
la  main,  qui  eust  apporté  une  ruine  certaine  au  païs  :  aul- 
trement  que  cens  qui  ne  trouvoient  bon  qu'on  brusla  à  l'ac- 
coustumee,  n'auroient  faulte  de  chef  qui  le  vouldroit  em- 
pescher.  Et  combien  que  je  leur  remonstrasse  beaucoup  de 
raisons  pour  les  faire  condescendre  à  mon  advis,  et  que  j'y 
adjoustasse  oultre  la  bonne  amitié  qu'il  y  avoit  entre  nous, 
aussi  l'advis  de  Monsieur  le  Conte  de  Schwartzenbourg  mon 
beau  frère,  et  le  Seigneur  Georges  vanHol,  qui  avoient  pour 
lors  tresgrand  crédit  envers  les  Seigneurs  pour  les  signalez 
services  faicts  à  ces  païs  :  toutcsfois  il  ne  fust  en  ma  puis- 
sance de  rien  impetrer,  et  ne  me  prouffita  ceste  entreveuë 
d'aultre  chose  sinon  d'un  tesmoignage  à  tout  le  monde,  que 
prevoiant  de  loing  le  mal  que  nous  voions  à  présent,  j'avo/ 
cerché  tous  bons  moiens  pour  le  prévenir  et  divertir.  Mais 
ceus  desquels  j'ai  parlé  qui  trouvoient  ces  persécutions 
dures,  et  qui  ne  voioient  icelles  durantes  aulcun  repos  as- 
seuré  en  ce  païs  (comme  il  advient  tousjours  en  semblables 
affaires)  se  mirent  à  proposer  nouvelles  entreprises,  les- 
quelles pour  raison  de  mes  charges  je  trouvai  moien  de  des- 
couvrir :  tant  y  a  que  craignant  qu'il  n'en  ensuivist  une  tres- 
dangcreuse  issue,  et  estimant  que  ceste  voie  esfoit  la  plus 
doulce  et  vraiement  juridicque,  je  confesse  n'avoir  trouvé 
mauvais  que  la  requeste  fust  présentée,  ce  que  tant  s'en 

fault  que  je  veulle  desguiser  que  je  tien  à  tresgrand  advan- 
tage  pour  mon  honneur  et  réputation  et  pour  le  service  du 
Roi  et  du  pais  :  car  si  les  sages  conseillers  du  Roi  eussent 
esté  si  advisez  de  l'accorder ,  tant  de  misères  ne  fus- 
sent ensuivies,  par  lesquelles  peu  s'en  est  fallu  que  tout  le 
pais  n'ait  esté  consumé.  Mais  s'ils  désirent  sçavoir  la  vraie 
et  prochaine  cause  de  ladicte  requeste  et  de  ce  qui  en  est  en- 
suivi, qu'ils  s'en  prennent  à  leur  cruaulté  insatiable  qui  ne  S(! 
contenloitpas  delà  rigueur  intolérable  des  placarts,  mais  sui- 
vant l'exemple  de  cefolRoboam,  etencroiants  le  conseil  d'une 
femme  mal  advisee,  d'un  Cardinal  créature  du  Pape,  et  aul- 
tres  semblables,  ils  disoient  :  Le  père  vous  a  chastiez  des- 
courgees,  et  le  fils  vous  chastiera  de  scorpions.  La  dessus 
est  mise  en  avant  la  poursuite  à  toute  instance  de  la  récep- 
tion des  nouveaus  Evesques  qui  avoient  esté  érigez  quelque 
temps  au  paravent,  c'est  à  dire  aultant  de  bourreaus  pour 
brusler  les  paovres  Chrestiens,  les  privilèges  fouliez  aux 
pieds,  et  par  qui?  par  une  femme  passionnée  et  cepen- 
dant armée  du  masque  de  puissance  d'un  Roi,  de  trahi- 
sons, perjures,  finesses  Cardinales.  Voila  dis-je  l'enclume, 
Messieurs,  sur  laquelle  a  esté  forgé  tout  le  mal  qui  est 
ensuivi,  pour  n'avoir  pas  faict  telle  raison  à  la  requeste  pré- 
sentée par  la  noblesse  qu'il  estoit  nécessaire  :  en  quoi  je  sçai 
et  le  puis  protester  devant  Dieu  et  devant  vous.  Messieurs, 
que  je  ne  fis  aulcune  faulle  à  mon  honneur  et  à  mon  ser- 
ment, ains  j'adverti  la  Duchesse  et  touls  les  Seigneurs  du 
Conseil,  de  ces  grands  inconveniens  qui  depuis  ont  ensuivi, 
tellement  que  tout  le  mal  leur  en  doibt  estre  imputé.  Car 
tant  s'en  fault  qu'ils  voulurent  me  donner  audience,  qu'ils 
pensoicnt  au  contraire  avoir  trouvé  un  subject  propre  pour 
exécuter  ce  qu'ils  avoient  de  long  temps  projette,  à  sçavoir 

après  avoir  ruiné  ceus  qui  estoient  soupçonnez  de  la  Reli- 
gion, pouvoir  par  après  facilement  réduire  le  reste  soubs 
une  misérable  et  intolérable  servitude.  Et  non  seullement  de 
ma  part,  Messieurs,  mais  aussi  par  plusieurs  autres  leur  fu- 
rent faictes  diverses  remonstrances  publiques  et  particu- 
lières ;  et  par  gens  de  bien  et  amateurs  du  païs,  voire  du 
Roi,  plus  qu'il  ne  meritoit,  et  l'advertirent  en  temps  et  lieu 
du  danger  futur,  et  quel  estoit  le  debvoir  du  Roi,  à  raison  de 
son  serment,  de  ses  obligations,  des  conditions  ausquelles  il 
avoit  este  receu  pour  S^  de  ces  païs,  et  auparavant  lui, 
ses  prédécesseurs.  Mons^  le  Conte  d'Egmond  mesme  fust  en- 
voie en  Espaigne  pour  faire  lesdictes  remonstrances  à  la 
propre  personne  du  Roi  :  ce  neantmoins  tant  s'en  fault  qu'on 
y  ait  peu  prouffiter  quelque  chose,  que  ledict  Seigneur 
Conte  au  contraire  estant  abusé  soubs  couleur  de  la  parolle 
du  Roi  qui  lui  a  depuis  cousté  bien  cher,  apporta  lettres 
toutes  contraires  à  ce  que  le  Roi  lui  avoit  de  bouche  donné 
charge  de  dire  :  tellement  que  lors  il  fust  contraint  de  con- 
fesser que  j'avoi  bien  preveu  devant  son  voiage  ce  qui  en  ad- 
viendroit.  Et  encores  ces  disciples  de  Machiavel  nous  voul- 
dront  ici  esblouïr  les  yeus  de  ces  beaus  masques  de  loiaulté 
fidélité,  naturelle  clémence,  et  semblables  mots  dorez  et 
specieus  ,  et  ce  pendant  ils  ne  feront  difficulté  de  se  jouer  des 
serments  qu'ils  font,  ni  des  parolles  données  à  personnages 
de  telle  qualité!  Voilà  donc  les  autheurs,  promoteurs  et 
instructeurs  des  troubles  survenus  à  raison  de  la  première 
requeste  :  et  vous  avez  entendu.  Messieurs,  quel  a  esté  le  con- 
seil que  j'y  ai  donné. 

Quant  à  ce  qu'ils  parlent  de  dcfunct  Monsieur  le  Conte 
Louis  mon  frère,  ils  feroient  mieus  de  laisser  un  si  bon  che- 
valier en  paix,  veu  qu'il  a  esté  plus  homme  de  bien  et  sans 

comparaison  qu'ils  ne  sont,  et  meilleur  Chrestien  :  et  ne  fai 
non  plus  d' estât  de  ce  que  ils  l'appellent  hercticque,  que 
nostre  Seigneur  Jesus-Christ  faisoit  quand  d'aussi  gens  de 
bien  que  sont  nos  ennemis  l'appelloient  Samaritain.  Quant 
aus  presches  publicques  qu'ils  appellent  à  leur  mode  heretic- 
ques,  il  \ous  est  assez  notoire,  Messieurs,  par  qui  et  comment 
ils  furent  introduits  :  tant  y  a  que  je  n'avoi  pas  lors  tant  de 
crédit  qu'on  m'en  demanda  advis  et  ne  le  conseillai  jamais  : 
toutesfois  les  choses  estant  venues  en  tels  termes,  je  con- 
fesse avoir  esté  d'advis  que  la  Duchesse  de  Parme  les  accor- 
dast,  en  quoi  si  j'ai  mal  conseillé,  pour  le  moins  ce  qui  a 
suivi  par  après  monstre  assez  que  ceuls  qui  ont  trouvé  mau- 
vais mon  conseil  ont  tresbien  mesnagé  les  affaires  de  leur 
maistre,  et  quant  et  quiant  Dieu  a  monstre  combien  que 
pour  un  temps  il  a  affligé  les  siens,  que  neantmoins  il  ne 
laisse  jamais  un  perjure  si  bien  qualifié  que  celui  du  Roi  et 
de  la  Duchesse  de  Parme  sans  le  punir  grièvement,  affin  que 
tout  le  monde  sache  qu'il  ne  dict  pas  sans  cause,  qu'il  ne 
tiendra  point  pour  innocent  celui  qui  prendra  son  nom  en 
vain. 

Quant  aus  abbateurs  d'Images  et  autres  désordres,  je 
croi,  Messieurs,  qu'il  n'y  a  aulcun  de  vous  qui  ne  sache  assez 
que  telles  voies  et  manières  de  faire  ne  me  plaisent  aulcune- 
ment,  et  que  plusieurs  de  ccus  qui  me  debvroient  aider  et 
soustenir,  m'ont  d'aultre  part  h  grand  tort  deschiré,  pour 
n'avoir  jamais  voulu  consentir  que  telles  choses  se  fissent 
sans  ordonnance  des  Supérieurs. 

Ils  ne  sont  aussi  mieus  fondez  en  ce  qu'ils  disent  que  la 
providence  de  la  Duchesse  de  Parme  fiist  si  grande  que 
je  fu  contraint  de  sortir  du  pan.  Ils  diroient  peult  estre 
quelque  chose  s'ils  disoient  les  tromperies  de  la  Duchesse 

et  ses  pcrjures  :  et  si  ils  parloicnt  du  peu  de  resolution  et 
trop  grande  facilité  à  croire  d'aulcuns  qui  attendirent  les 
bourreaus,  et  de  la  trop  grande  affection  vers  le  Roi  de  moi 
et  aultres  Seigneurs,  qui  persuadasmes  à  Messieurs  de  Ber- 
ghes  et  de  Montigni  d'aller  en  Espaigne  estimants  que  pour 
leurs  bons  services  et  la  noblesse  de  leur  race,  le  Roi  seroit 
content  d'entendre  par  leur  bouche  ce  qui  estoit  nécessaire 
pour  la  conservation  du  pais,  plus  tost  que  par  les  Espai- 
gnols  :  mais  voiant  qu'ils  avoient  esté  traictez  epmme  chascun 
sçait,  je  pensai  avoir  juste  occasion  de  prendre  garde  à  moi 
de  plus  prest.  Si  dis-je  ils  disoient  ces  choses,  ils  diroient 
une  partie  de  vérité.  Mais  un  an  au  paravant  j'avoi  résolu 
de  me  retirer  et  remettre  mes  charges,  comme  appert  par  les 
lettres  escrites  de  la  main  propre  du  Roi  et  lesquelles  sont 
joinctes  à  ce  présent  escrit,  ce  qui  monstre  assez  la  falsité 
de  leur  propos.  Et  si  quelqu'un  veult  sçavoir  pourquoi  un  an 
après  je  me  retirai  en  Allemaigne  ma  défense  mise  en  lu- 
mière l'an  soixante  sept  en  monstre  asses  les  causes,  à  sça- 
voir principallement  pource  que  je  ne  vouloi  consentir  que 
l'inquisition  d'Espaigne  fust  receuë  en  mes  gouvernements,  à 
raison  dequoi  je  les  avoi  remis  au  paravant  entre  les  mains 
de  ladicte  Duchesse,  en  intention  de  vivre  en  paix  et  en  repos 
avecq  mes  parents  et  amis,  et  en  attendant  ou  qu'il  pleust  à 
Dieu  de  mieus  conseiller  le  Roi,  ou  s'il  empiroit  encores,que 
Dieu  lui  mesmes  ouvrist  la  porte  pour  délivrer  ce  paovre 
païs,  que  je  veoi  plongé  en  un  abisme  de  maus  et  de  calami- 
tez.  Car  qui  recitera  sans  estre  transpercé  de  deuil  les  ban- 
nissements, les  ravissements  des  biens, les  emprisonnements, 
les  torements  soufferts,  les  espèces  de  morts  horribles  et  mi- 
sérables dont  ces  gents  sanguinaires  surmontants  en  cruaulté 
Phalaris,  Busyris,  Néron,  Domitian,  et  tous  tyrans,  ont  per- 

secuté  les  paovres  subjecls  de  ce  pais?  Et  non  obstanl  ces 
choses,  ne  voient  pas  le  moien  de  le  soulager  de  ceste  mi- 
sère, je  me  contenoi  paisiblement  :  et  pour  le  moins  par  ce 
qu'ils  disent  en  ceste  proscription  m'avoir  esté  offert  durant 
le  traicté  dernier  de  Cologne  ils  doibvent  cognoislre,  qu'ils 
se  pouvoient  contenter  de  mon  bannissement  volontaire,  et 
ne  me  poursuivre  plus  avant  :  veu  mesmes  que  je  leur  avoi 
faict  sçavoir  par  personnage  de  qualité  et  qui  est  encorcs  vi- 
vant, s'ils  entreprenoient  de  toucher  à  mon  honneur  et  à  mes 
biens,  qu'ils  me  contraindroient  de  donner  tel  ordre  à  mes 
affaires  que  je  pourroi.  Mais  comme  gens  forcenez  après  ne 
m'avoir  peu  attirer  par  leurs  paroles  emmiellées  et  blandis- 
santes,  le  Roi  me  pensant  amuser  par  ses  lettres  par  trop 
honnest^'s,  et  que  je  cognoissoi  clairement  estrc  pleines  de 
déception,  ils  s'addressent  premièrement  à  mon  fils  jeusne 
enfant  escollier,  et  contre  les  privilèges  de  l'université  le  ti- 
rent violentement  de  Louvain  :  mesmes  sur  la  remonstrance 
faite  par  l'Université,  ce  barbare  de  Vergas  respond  barba- 
rement,  Non  curamus  vestros  privilegios.  Ils  le  tirent  hors 
de  Brabant  contre  les  privilèges  du  pais,  contre  le  serment 
du  Roi,  et  l'envoient  en  Espaigne  pour  l'e^loigner  de  moi  qui 
suis  son  père,  et  jusques  à  présent  détiennent  ccst  innocent 
en  prison  dure  et  cruelle  :  tellement  quand  ils  ne  m'auroienl 
faict  aultre  tort,  je  seroi  indigne  non  seulement  de  ma  race 
et  du  nom  que  je  porte,  mais  aussi  du  nom  de  père  si  je 
n'emploioi  tous  le  sens  et  tous  les  moiens  que  Dieu  m'a  don- 
nez, pour  essaier  de  le  retirer  de  ceste  misérable  servitude, 
et  me  faire  reparer  un  tel  tort.  Car  jene  suis'point,Messieurs, 
tant  desnaturé  que  je  ne  sente  les  affections  pat<  rnelles,  ni 
si  sage  que  souvent  le  regret  d'une  si  longue  absence  de  mon 
fils  ne  se  présente  à  mon  entendement.  Ils  ne  se  contentent 

pas  encores,  mais  contre  toute  forme  do  justice  ils  appréhen- 
dent mes  frères  les  Chevaliers  de  l'ordre,  ils  me  poursuivent 
par  adjournements,  saisissements  de  biens,  et  me  poussent 
comme  par  force  à  entreprendre  plusieurs  choses  à  quoi  je 
n'avoi  jamais  pensé,  ils  mettent  le  procès  de  mes  compai- 
gnons  et  le  mien  contre  les  articles  de  l'ordre  contre  le  ser- 
ment du  Roi,  qui  eh  estoit  le  chef,  entre  les  mains  de  je  ne 
sçai  quels  facquins,  qui  n'estoient  pas  dignes  d'estre  les  val- 
lets  de  mes  compaignons  et  de  moi  :  ils  me  dégradent,  ils  me 
privent  de  mes  biens,  ils  me  condamnent  à  la  mort  :  et 
qu'est-ce  cela  aultre  chose  sinon  me  quitter  de  mes  serments? 
(ie  me  mettre  en  liberté  de  venir  assaillir  mon  ennemi,  par 
touts  les  moiens  que  Dieu  m'auroit  donnez  ?  Voilà  comment 
lors  que  je  ne  cerche  que  repos,  ils  suscitent  le  trouble,  je 
cerche  la  paix,  ils  me  jettent  en  guerre  :  et  quelle  guerre? 
une  guerre  entreprise  pour  délivrer  mon  enfant,  pour  gua- 
rantir  ma  vie,  recouvrer  mes  biens,  et  qui  est  le  plus  cher 
pour  mon  honneur,et  je  ne  vous  touche  ici, Messieurs, encores 
rien  de  ce  qui  appartient  au  gênerai.  C'est  donc.  Messieurs,  ce 
qu'ils  passent  legierement  et  soubs  silence,  et  ce  que  de  pro- 
pos délibéré  ils  obmettent  comme  véritablement  ne  servant 
pas  de  beaucoup  à  leur  cause.  Si  doncq  n'estant  subject  na- 
turel du  Roi  (comme  lui  mesme  dict)  si  estant  absous  de  mes 
serments  par  ceste  inique  ban  et  sentence,  si  aiant  si  juste 
fondement  de  demander  par  la  force  mon  fils  et  mes  biens, 
si  dis-je  je  l'avoi  chassé  non  seullement  du  païs  bas, mais  de 
toutes  ses  terres  et  Seigneuries,  et  quand  mesmes  j'affecteroi 
les  faire  mon  propre,  puis  que  contre  tout  droict  et  équité, 
contre  son  serment,  il  m'a  par  force  contrainct  d'entrepren- 
dre une  guerre  nécessaire,  lors  que  de  toute  ma  puissance  je 
la  fuioi,  et  m'a  faict  ces  oultrages  du  temps  mesmes  ou  peu 

après  que  par  ces  propres  lettres  et  escriltes  de  sa  propre 
main,  me  rendoit  si  grand  et  si  solennel  tesmoignage  de  fi- 
délité, que  personne  du  monde  n'en  eust  peu  désirer  d'ad- 
vantage,  comme  appert  par  la  copie  de  la  lettre  insérée  ci 
après  :  qui  est  ce  qui  me  pourroit  accuser  d'aultre  faulte, 
sinon  d'avoir  trop  temporisé  devant  que  prendre  les  armes, 
et  de  ne  vouloir  jouir  de  ce  que  le  droict  de  la  guerre  et  des 
gens  me  donne,  à  moi  dis-je  qui  suis  nai  Seigneur  libre,  et 
qui  ai  cest  honneur  de  porter  le  nom  de  Prince  absolut,  en- 
cores  que  mon  principaulté  ne  soit  de  longue  estendue? 

Mais  puis  que  leur  principal  fondement  est  que  j'ai  pris 
les  armes  contre  mon  supérieur,  je  suis  aussi  content 
d'entrer  en  ceste  matière  ou  ils  se  trouveront  avoir  aussi  bon 
fondement  qu'ailleurs.  Et  en  premier  lieu  je  vouldroi  qu'ils 
me  dissent  à  quel  tiltre  le  Roi  Philippe  héritier  du  bastard 
Henri  de  Castille,  possède  le  Roiaulme  de  Castille  et  de 
Léon  :  car  il  est  trop  notoire  que  Henri  son  prédécesseur 
estoit  bastard,  qui  se  rebella  contre  le  légitime  héritier  qui 
estoit  son  propre  frère  et  seigneur,  lequel  il  occist  de  sa 
main  propro.  Quel  droit  donc  avoit  ce  basiard  grand  aieul 
du  Roi  ?  Ils  respondcnt  que  Don  Pedro  estoit  un  tyran  :  et 
de  faict  ils  lui  donnent  communément  le  nom  de  cruel.  Mais 
si  à  ce  tiltre  Philippe  tient  la  Castille,  pourquoi  ne  voit  il 
qu'on  le  peut  chausser  à  la  mesme  mesure  qu'il  chausse  les 
aultres?  Et  si  ja  mais  il  n'y  a  eu  plus  cruel  tyran,  qui  plus 
ait  violé,  plus  superbement  et  avecq  moins  de  respect  les 
privilèges  du  païs,  qui  ait  avec  moins  de  pudeur  rompu  sa 
foi  jurée,  que  Philippe,  ne  sera  il  pas  plus  indigne  de  porter 
la  couronne  de  Castille,  que  Don  Pedro?  car  pour  le  moins 
Don  Pedro  n'estoit  incestueus  ni  parricide  ni  homicide  de  sa 
femme.  Et  si  on  dict  que  cela  ne  me  touche  en  rien,  je  suis 

content  d'approcher  de  plus  pres,combienque  je  n'ai  pas  de- 
libéré  de  m'arrester  sur  ce  que  je  vous  dirai  présentement. 
Mais  quand  je  prendroi  les  armes  contre  lui,  et  qu'il  seroit 
simplement  mon  supérieur,  et  que  je  seroi  nai  son  subject 
(ce  qui  n'est  pas,  comme  lui  mesmes  le  confesse)  que  feroi 
je  que  son  prédécesseur  n'aist  faict  contre  l'Empereur  Adolf 
de  Nassau  son  supérieur.  Un  chascun  qui  cognoist  quelque 
peu  es  affaires  d'AUemaigne  sçait,  comment  Albert  premier 
Duc  d'Austriche  de  ce  nom  et  race  (car  auparavant  il  portoit 
le  tiltre  de  Conte  de  Habsbourg)s'arma  contre  ledict  Seigneur 
Empereur  mon  prédécesseur  :  et  combien  que  Dieu  voulust 
que  ledict  Empereur  mourust  en  bataille,  toutesfois  je  sçai 
ce  que  les  plus  sages  escrivains  en  ont  jugé,  quoi  que  Gérard 
lors  Archevesque  de  Màience  principal  autheur  de  la  conju- 
ration l'aist  voulu  desguiser  et  obscurcir.  Et  de  faict  si  on 
veult  prendre  garde  de  près  à  l'histoire,  on  trouvera  que 
ceste  partie  fust  dressée  par  le  Pape  Boniface  (duquel  il  est 
dict  Intravit  ut  Vulpes,  regnavit  ut  Léo,  moritur  ut  Canis) 
pour  ce  que  l'Empereur  ne  l'avoit  voulu  recognoistre  pour 
tel  qu'il  se  disoit,  et  pourtant  lui  suscita  Albert  qui  desja  es- 
toit  assez  malcontent, pour  avoir  esté  Adolph  préféré  à  lui  en 
l'élection, quelques  Evesques  aussi  par  trop  adonnez  au  Pape, 
s'adjoignirent  à  lui.  Mais  qui  est-ce  qui  eust  voulu  adorer  un 
si  meschant  homme,  qui  faisoit  en  son  Jubilé,  porter  en 
triumphe  devant  lui  deux  espees,  faisant  crier  par  celui  qui 
en  portoit  l'une  :  0  Christ  voila  ton  vicaire  en  terre,  et  par 
i'aultre  :  0  Pierre  voila  ton  successeur?  Et  de  faict  aiant  faict 
un  si  meschant  tour  à  l'Empereur,  et  aiant  à  sa  dévotion  Al- 
bert voulust  pour  une  mesme  raison  en  faire  aultant  au  Roi 
de  France  Philippe  le  bel,  donnant  son  roiaulme  audict  Al- 
bert, lequel  il  fist  se  nommer  Roi  des  Romains  et  des  Fran- 

cois  :  mais  il  trouva  les  probstrcs  de  France  moins  à  sa  dévo- 
tion et  moins  puissants,  et  tout  le  Roiaulme  réveillé  par  les 
doctes  plaidoiers  de  maistre  Pierre  de  Coignieres,et  un  Roi 
résolu  qui  fist  prendre  sa  fatuité  (comme  le  Roi  l'apelloit  en 
ses  lettres)  à  Anania,  par  un  des  Seigneurs  et  Taisné  de  la 
noble  maison  des  Colonnes  et  par  un  Gentilhomme  de  Lan- 
guedocq  nommé  iVogaret  qui  le  menèrent  à  Rome,  ou, ils  le 
firent  mourir  comme  il  avoil  tresbien  mérité.  Mais  comme  j'ai 
dict  je  ne  veuil  point  m'appuier  sus  ces  fondements,  ains  je 
veuil  venir  aus  obligations  mutuelles  qui  sont  entre  lui  et 
nous.  Prenons  doncq  que  tout  cela  ne  soit  point,  ne  sçait  il 
pas  bien  s'il  est  Duc  de  Brabant,  que  je  suis  à  raison  de  mes 
Baronnies  un  des  principauls  membres  de  Brobant?  Ne  sçait 
il  pas  à  quoi  il  est  obligé  à  moi,  mes  frères,  et  compagnons, 
et  aux  bonnes  villes  du  païs?  à  quelles  conditions  il  tient  ce^t 
estât?  ne  se  souvient  il  non  plus  de  son  serment?  ou  s'il  sVn 
souvient  faicl  il  si  peu  de  compte  de  ce  qu'il  a  promis  à  Dieu 
et  au  païs  et  aus  conditions  attachées  à  son  chappeau  Ducal? 
Il  ne  seroit  pas  besoing,Messieurs,*que  je  vous  représentasse 
ce  qu'il  nous  a  promis  devant  que  nous  lui  aions  donné  le 
serment,  car  plusieurs  d'entre  vous  le  sçavent.  Mais  d'aul- 
tant  qu'aultres  verront  aussi  ceste  défense,  je  vous  ai  bien 
voulu  remettre  en  mémoire  le  sommaire  de  son  serment. 
Vous  sçavez,  Messieurs,  à  quoi  il  est  obligé,  et  comme  qu'il 
n'est  en  sa  disposition  de  faire  ce  que  bon  lui  semble,  ainsi 
qu'il  faictes  Indes.  Car  il  ne  peult  par  violence  contraindre 
un  seul  de  ses  subjects  à  chose  quelconque,  sinon  que  les 
coustumes  du  banc  Justicial  de  leur  domicile  le  permettent. 
Ne  peult  par  aulcune  ordonnance  ou  décret  en  façon  quel- 
conque altérer  Testât  du  païs.  Se  doibt  contenter  de  ses  re- 
venus ordinaires.  Ne  peult  faire  lever  ni  exiger  aulcunes  im- 

positions,  sans  le  gré  et  du  consentement  exprès  du  païs,  et 
selon  les  privilèges  d'icelui.  Ne  peult  faire  entrer  gens  de 
guerre  au  païs  sans  le  consentement  d'icelui.  Ne  peult  tou- 
cher à  l'évaluation  des  monnoies  sans  le  (  onsentement  des 
estais  du  païs.  Il  ne  peult  faire  appréhender  aulcun  subject 
sans  information  faicte  par  le  Magistrat  du  lieu.  L'aiant  pri- 
sonnier, il  ne  peult  l'envoier  hors  du  païs.  Je  vous  prie, Mes- 
sieurs,oiants.  seulement  reciter  ce  sommaire,  ne  voiez  vous 
pas,  si  les  Barons  et  nobles  du  païs  qui  ont  pour  raison  de 
leurs  prééminences  la  charge  des  armes  ne  s'opposent,  je  ne 
di  pas  quand  ces  articles  sont  violez,  mais  quand  ils  sont  ty- 
rannicquement  et  superbement  fouliez  aux  pieds,  quand  non 
un  article,  mais  touts  :  non  unefois,  mais  un  million  de 
fois  :  non  seulement  par  le  Duc,  mais  par  des  Barbares  sorft 
enfraints  et  corrumpus  :*Sidis-je  les  nobles  suivant  leur 
serment  et  obligation,  ne  contraignent  le  Duc  à  faire  raison 
au  païs.  ne  doibvent  ils  pas  eus  mesmes  estre  condamnez  de 
perjure,  infidélité,  et  rébellion  envers  les  Estais  du  païs? 
Et  quant  à  moi  j'ai  bien  une  raison  particulière  et  qui  me 
touche  encores  de  plus  près,  c'est  que  contre  tous  lesdicts 
privilèges,  j'ai  esté  privé  de  touts  mes  biens,  sans  garder 
aulcune  forme  de  justice.  Mais  ce  qui  est  advenu  en  la  per- 
sonne de  mon  fils  le  Conte  de  Bueren,  est  un  tesmoignage  si 
cler  de  la  dcsloiaulté  de  l'ennemi  et  de  la  transgression  des 
privilèges,  que  personne  ne  peult  à  bon  droict  doubler  pour- 
quoi j'ai  pris  les  armes. 

Que  si  je  n'ai  peu  la  première  fois  prendre  pied  ferme  au 
païs,  comme  il  me  le  reproche  :  qu'y  a  il  de  nouveau  et  qui 
ne  soit  advenu  aux  plus  grands  Capitaines  du  monde?  et  è 
lui  mesme  qui  est  entré  si  souvent  avecq  des  armées  grandes 
et  puissantes  en  Hollande  et  Zelande,   et  neantmoins  avec 

une  poignée  de  gens  et  avec  l'aide  de  Messieurs  les  Estais 
desdicles  provinces  il  a  este  chassé  honteusement  hors  dudit 
païs,  et  ce  grand  Capitaine  le  Duc  d'Alve  et  son  successeur, 
sans  qu'aujourd'hui  il  ait  ausdicts  païs  un  pied  de  terre  en 
sa  disposition?  comme  j'espère  moicnnant  vostre  honne  aide 
qu'il  n'aura  de  bref  en  tout  le  reste  du  pais.  En  somme  par 
son  serment  il  veult  qu'en  cas  de  contravention  nous  ne  lui 
soions  plus  obligez,  nous  ne  lui  rendions  aucun  service  ou 
obéissance,  comme  appert  par  Tarticle  dernier.  Si  doncq  je 
ne  lui  suis  obligé,  si  je  ne  lui  doi  plus  aulcun  service  ou 
obéissance,  pourquoi  est  il  si  téméraire  de  dire  que  j'ai  pris 
les  armes  contre  mon  Seigneur.  Certainement  entre  tous  Sei- 
gneurs, et  Vassaus  y  a  obligation  mutuelle,  elledire  du  Séna- 
teur à  un  consul  sera  tousjours  loué  :  Si  tu  ne  me  tiens  pour 
Sénateur  aussi  je  ne  te  tiendrai  pas  pour  Consul.  Mais  entre 
les  Vassaus  y  a  beaucoup  de  différence,  demeurants  les  Uns 
sans  comparaison  en  plus  grande  liberté  que  les  aultres, 
comme  nous  sommes  en  Brabant  aiants  tels  droits  jusques 
à  donner  grâces  en  nos  terres,  qu'excepté  l'hommage  que 
nous  dcbvons,  nous  ne  pouvons  rien  avoir  d'advantage  :  et 
entre  aultres  droicts,  nous  avons  ce  privilège  de  servir  à  nos 
Ducs,  ce  que  les  Ephorcs  servoient  à  Sparte  à  leurs  Rois, 
c'est  de  tenir  la  roiaulté  ferme  en  la  main  du  bon  Prince,  et 
faire  venir  à  la  raison  celui  qui  contrevient  à  son  serment. 
On  dira  qu'il  y  a  une  condition  apposée,  c'est  que  nous  se- 
rons absouls  denostre  serment  jusques  à  ce  qu'il  ait  reparé  la 
faulte.  Mais  si  jamais  il  ne  la  vouloit  réparer.  Si  quand  TEm- 
p'^renr  Maximilian  et  les  Princes  de  l'Empire  le  prient  et 
intercèdent  pour  nous  alïïn  que  lui  plaise  descharger  le 
païs,  pour  toute  response,  on  leur  dict,  qu'ils  se  meslent  de 
leurs  affaires,  et  que  le  Roi  sçaura  bien  gouverner  ses  sub- 

jects, si  quand  par  infinies remonstrances,  par  envoi  des  plus 
illustres  Seigneurs  de  ce  païs,  nous  le  requérons  de  nous 
faire  droict,il  rejecte  orgueilleusement  nos  requestes,  il  faict 
mourir  lesdicts  Sejgneurs,  et  ceuls  qu'il  peult  appréhender 
les  faict  passer  par  les  mains  du  bourreau,  il  poursuit  les 
aultres  par  toutes  voies  indignes  et  cruelles  :  s'il  nous  amené 
nouvelles  armées  pour  nous  ruiner  de  fond  en  comble  :  de- 
meurerons nous  là  tousjours  attendants  la  miséricorde  jus- 
ques  à  ce  que  la  cruaulté  Espaignolle  nous  aura  couppé  toute 
espérance  de  respit?  Mais  il  veult  reparer  la  laulte,  et  en  a 
envoie  les  moiens  par  le  Seigneur  de  Selles  :  il  a  desadvoué 
le  Duc  d'Alve.  Nous  verrons  toutes  ces  choses  en  leur  ordre, 
pour  le  présent  je  me  contente  de  monstrer  qu'à  bon  droit 
j'ai  pris  les  armes  contre  lui,  premièrement  avecq  les  estats 
de  Hollande  et  de  Zelande,  etpar  après  avecq  vous,  Messieurs, 
qu'il  s'est  perjuré  contre  tout  le  païs,  et  en  mon  endroit  con- 
tre les  articles  du  Chapitre  de  l'ordre,  contre  les  privilèges 
de  Brabant,  enlevant  mon  fils  et  le  menant  en  Espaigne,  me 
privantde  mes  biens  et  dignitez,  m'aiânt  assez  rendu  absoubs 
de  mon  serment  envers  lui,  et  à  présent  monstrant  son  cœur 
trop  bas,  et  neantmoins  tyrannique,  publiant  ceste  cruelle  et 
barbare  proscription  comme  le  comble  de  toute  injustice  et 
indignité. 

Maintenant,  Messieurs,  puis  qu'il  lui  plaist  de  s'estendre 
aus  temps  qui  ont  suivi,  je  veuil  bien  aussi  y  entrer,  et  ce 
plus  volontiers  d'aultant  que  je  n'ai  rien  faict  de  ce  dont  il 
m'accuse  par  ci  après,  que  par  l'advis,  gré,  et  consentement 
des  Estats  de  Hollande  et  Zelande  premièrement,  et  par 
après  par  le  vostre  en  gênerai,  tellement  que  s'il  y  avoit  de 
la  faulte,  elle  ne  me  debvroit  estre  imputée  :  mais  au  con- 
traire je  seroi  grandement  à  louer  pour  vous  avoir  si  bien 

et  si  fidèlement  servi.  Je  viendrai  doncq  ans  aultres  accusa- 
tions, mais  ce  sera,  Messieurs,  avecq  ceste condition,  que  ce 
qu'il  obmct  malicieusement  pour  couvrir  son  cœur  mauvais 
et  cruel,  et  neanlmoins  ne  laisse  de  le  faire  sonner  par  pe- 
tits libelles  diffamatoires,  jç  le  ramentoive  et  le  mette  en  évi- 
dence comme  j'ai  faict  cy  dessus. 

Or  j'ai  observé.  Messieurs,  que  toute  ceste  accusation  ou 
plustost  mesdisance  qui  vient  après  est  divisée  en  deux  par- 
ties. L^me  touche  ce  qui  est  conjoint  à  la  venue  du  Duc 
d'Alve,  et  ce  qui  en  est  ensuivi,  et  principalement  de  ce 
qu'après  ma  venue  en  Hollande  et  Zelande  a  esté  exécuté  par 
ma  conduite  et  Messieurs  les  Estats  desdicts  pais  :  l'aultrc 
ce  qui  est  advenu  depuis  (fue  Dieu  vous  eut  ouvert  les  yeus 
par  le  raoien  des  insolences  des  Espaignols,  et  que  pour  dé- 
livrer finalement  ce  paovre  païs  de  ceste  maudicte  race,  vou> 
le^  declarastes  et  leurs  adherens  pour  rebelles  et  ennemis  du 
païs.  Je  suivrai  doncq  cest  ordre  :  et  premièrement  je  ren' 
grâces  à  Dieu  que  par  le  silence  mesmes  de  mon  ennemi 
vous  cognoissez,  Messieurs,  et  j'espère  que  tout  le  monde 
eognoistra  que  je  ne  suis  pas  mesmes  soupçonné  d'avoir  ap- 
plicqué  à  mon  prouffit  un  seul  denier  du  publicq.  Car  si  en 
aultres  choses  comme  desja  vous  avez  commancé  à  veoir,  ils 
n'ont  faict  difficulté  de  mettre  en  avant  des  faulses  accusa- 
tions et  me  charger  de  calumnies  par  trop  évidentes,  puis 
que  mesmes  ils  ne  m'objectent  le  moindre  soupçon  d'avarice,  ils 
monstrent  assez  que  non  seulement  je  suis  pur  de  ce  crime, 
mais  con\bien  qu'ils  soient  impudents  et  mes  ennemis  mor- 
tels, ils  n'ont  toutesfois  oncq  osé  m'objecter  ceste  faulte,  de 
laquelle  ordinairement  sont  blasmez  les  gouverneurs  des 
provinces,  soit  à  tort  soit  à  droit.  Mais  j'ai  Dieu  merci  appris 
des  long  temps,  que  celui  qui  commande  doit  sur  toutes 

choses  avoir  les  mains  nettes,  et  mesmes  vuides  de  tout 
soupçon  si  faire  ce  peult,  qui  fust  cause  que  des  ma  jeunesse 
je  me  deschargeai  de  la  surintendance  des  finances,  qui  fust 
fort  volontiers  recueillie  par  aultrés.  Et  combien,  Messieurs, 
qu'il  n'estoit  aulcunement  bcsoîng  que  je  fisse  mention  de 
ces  choses,  parlant  à  vous  qui  sçavez  que  jamais  je  n'ai  eu 
maniement  d'un  seul  denier  du  publicq,  et  quant  à  ce  qu'il 
vous  a  pieu  m'ordonner  tant  pour  mes  estats  que  pour  les 
frais  extraordinaires  de  la  guerre,  vous  sçavez  le  peu  que 
j'en  ai  receu,  et  de  ce  qui  me  reste  de  moiens  comment  je 
m'en  suis  entretenu,  et  soustenu  plusieurs  grands  frais  depuis 
que  je  suis  entré  en  vostre  service,  ce  que  je  n'impute  toii- 
tesfois  à  faulte  de  vostre  bonne  volonté  en  mon  endroit,  ains 
à  la  condition  du  temps  auquel  nous  sommes.  Mais  puis  que 
par  la  tacite  confession  de  mes  ennemis  je  puis  avoir  un  tel 
advantagc,  je  ne  l'ai  voulu  laisser  passer  soubs  silence, 
pour  faire  cognoistre  à  aulcuns  petits  serpens  qui  ont  esté 
parmi  nous,  qu'ils  doibvent  demeurer  honteus  d'avoir  semé, 
ou  contre  leur  conscience,  ou  par  une  extrême  sottise  et  ma- 
lice, ce  que  les  ennemis  mesmes,  conjurez  contre  moi  et  la 
patrie,  n'ont  pas  esté  si  impudents  que  de  m'objecter,  sen- 
tants bien  qu'en  le  proposant  le  lustre  de  la  vérité  descou  ■ 
vriroit  la  turpitude  de  leur  mensonge. 

Puis  doncq  qu'ils  me  jettent  en  un  si  beau  champ  de  nar- 
rer non  ce  que  j'ai  faict,  mais  ce  que  les  Estats  de  Hollande 
et  Zelande  ont  faict  avecq  mon  aide  et  service,  je  ne  refuse 
point  et  devant  vous,  Messieurs,  et  devant  tous  les  hommes 
de  la  terre  d'entrer  en  compte  avecq  eus  :  mais  aussi  puis 
que  vous  esteslessouverainsjugesdece  qui  est  géré  en  ce  pais, 
il  est  plus  que  raisonnable  que  vous  considériez  ce  qui  a  esté 
faict  par  eux  iniquement  en  toutes  lesaultres  provinces,  pen- 

dant  que  Messieurs    de  Hollande,  Zelande,   et    moi  ser- 
vions d'arrest  et  de  barrière  au  cours  de  leurs  entreprises. 

Premièrement  on  dict  que  f  ai  practiqué  de  retourner  en 
Hollande  et  Zelaiide. Quand  ainsi  seroit  qu'auroi  je  faictaul- 
tre  chose  que  mon  debvoir?  Et  si  j'a>^oi  auparavant  avecq  si 
juste  fondement  comme  je  l'ai  dcduict  ci  dessus,  entr(5  avecq 
armée  dedans  le  païs,  pourquoi  eusse-je  faict  difficulté  d'en- 
trer en  ce  qui  estoit  de  mon  gouvernement,  auquel  j'avoi  plus 
de  serment  et  d'obligation?  auquel  je  tien  des  premiers 
rangs  entre  la  noblesse?  Mais  tant  s'en  fault  que  j'aie  faict 
telles  recerches,  veu  qu'au  contraire  je  suis  prest  de  mon- 
strer  les  lettres  desprincipauls  des  villes  et  des  principalles, 
par  lesquelles  j'estoi  appelle  pour  la  délivrance  du  païs 
contre  la  tyrannie  des  Espaignols,  et  nommément  du  Duc 
d'Alve.  Et  quant  aus  promesses  que  je  fi'  en  y  entrant,  ce 
qu'ils  disent  que  je  promi'  ausdicts  Estots  de  les  conserver  si 
le  duc  d'Alve  les  vouloit  presser  au  dixiesme  et  vingtiesmc:  il 
ne  se  trouvera  véritable.  Mais  bien  que  je  vin'  exprès  au 
païs,  et  en  armes  pour  la  seconde  fois,  pour  délivrer  le  pois 
de  la  tyrannie  qui  ja  les  pressoit,  non  seulement  pour  le  re- 
gard du  dixiesme,  mais  pour  mille  aultres  espèces  de  cruaul- 
tez  plus  que  Barbares,  et  mesmes  pour  le  carnage  que  faisoit 
le  Duc  d'Alve  des  paovres  habitants  desdicts  païs.  Et  quant  à 
ce  qu'ils  disent  les  Ecclesiasticques  Romains  avoir  esté  per- 
sécutez par  moi,  chassez  de  leurs  biens,  la  religion  intro- 
duite, me  fault  il.  Messieurs,  aultre  défense  sinon  ce  que 
vous  en  çognoissez,  à  sçavoir  que  toute  la  mutation  qui  est 
survenue,  a  esté  plus  tost  un  œuvre  de  Dieu  que  des  hom- 
mes? Vous  sçavez  combien  de  fois  j'ai  esté  accusé  pource  que 
je  m'opposoi  trop  froidement  aux  adversaires,  que  je  les  en- 
duroi  trop,  que  je  seroi  cause  de  la  ruine  du  païs  pour  estre 

trop  lent  à  les  chasser  et  extirper.  Et  quand  il  a  esté  question 
de  ce  défaire  d'aulcuns,  les  debvoirs  que  j'ai  faicts  affîn 
que  un  chascun  peult  \ivre  en  paix  et  les  uns  avecq  les  aul- 
tres.  Mais  les  Estats  qui  avoient  trouvé  du  commencement 
propre  et  utile  pour  la  conservation  du  païs,  que  l'une  et 
l'aultre  Religion  fussent  entretenues,  si  depuis  par  les  inso- 
lences entreprises,  et  trahisons  des  ennemis  meslez  parmi 
nous,  ont  appris  que  leur  estât  estoit  en  danger  de  ruine 
inévitable,  sinon  qu'ils  empeschassent  l'exercice  de  la  reli- 
gion Romaine,  et  que  ceuls  qui  en  faisoient  profession,  au 
moins  les  prcbstres,  avoient  un  serment  au  Pape  (comme 
ils  ont  par  tout)  lequel  ils  preferoient  à  celui  qu'ils  avoient 
au  païs  :  tellement  qu'à  l'assemblée  des  estats  faicte  à  Leyde, 
comme  aussi  en  la  conjonction  des  païs  de  Hollande  avecq 
Zelande,  cest  article  fust  unanimement  accordé  :  et  ne  peu- 
vent les  ennemis  ignorer  ces  choses,  veu  qu'au  traicté  de 
Breda,  sur  le  poinct  de  la  Religion,  estant  proposé  de  la 
part  d'iceus  ennemis  que  ce  changement  estoit  advenu  par  la 
conduicte  d'aulcuns  particuliers,  leur  fust  monstre  l'accord 
de  toutes  les  villes  avecq  le  seau  d'icelles.  Quelle  obligation 
me  restera  il  maintenant,  quand  cens  ausquels  j'ai  falct  une 
promesse  non  seuUement  me  la  remettent,  mais  aussi  eus 
mesmesla  rescindent,  cassent  et  annullent?  Et  toutesfois  si 
j'ai  bien  ou  mal  faict,  j'en  laisserai  le  jugement  aux  sages  : 
tant  y  a,  quand  telles  choses  furent  mises  en  avant  je  desiroi 
qu'on  s'en  fust  passé,  et  encores  plus,  quand  on  les'  a  exécu- 
tées :  dequoi  Messieurs  de  Hollande  et  Zelande  me  donne- 
ront si  bon  tesmoignage  et  mesmes  aulcuns  fascheux  et  cha- 
grins d'entre  nous,  et  qui  ont  espandu  contre  toute  raison  es 
païs  estranges  leurs  mesdisances  contre  moi,  que  j'espère  je 
n'aurai  besoing  de  grande  défense  contre  telles  accusations, 

lesquelles  estants  par  moi  desniees  comme  feulses,  ainsi  qu'el- 
les sont,  je  ne  crains  pas  qu'ils  en  puissent  donner  aulcune 
preuve  :  vous  laissant  à  juger,  Messieurs,  combien  est  ridi- 
cule une  accusation,  qui  se  peult  repoulser  par  une  simple 
négation,  et  neantmoins  la  plus  part  des  belles  couleurs 
dont  ce  peintre  se  vante  qu'il  me  depeind,  se  peuvent  effacej' 
par  une  seule  telle  esponge.  Si  on  allègue,  que  neantmoins 
cens  qui  ont  esté  dechassez  ont  juste  occasion  de  se  plaindre, 
d'aultant  que  la  promesse  ne  leur  a  point  esté  tenue  :  ores 
que  cela  ne  s'addresse  point  à  moi,  ce  neantmoins  je  dirai 
pour  la  défense  des  Estats  de  Hollande  et  Zelande,  que  ceste 
plainte  seroit  tresmal  fondée,  d'aultant  qu'il  n'est  pas  rai- 
sonnable que  telles  gens  jouissent  d'un  privilège,  par  le 
moien  duquel  ils  ont  voulu  livrer  1«  païs  es  mains  de  l'en- 
nemi. Ils  ont  voulu  trahir  les  vies,  les  bic^s  ^es  subjects  : 
non  un  privilège,  ou  deux,  ou  trois  :  mais  toutes  les  fran- 
chises et  libertés  conservées  de  temps  immémorial  et  d'eage 
en  cage  par  nos  prédécesseurs  et  ancestres. 

Ils  entrelasscnt  que  fai  procuré  liberté  de  conscience. 
S'ilz  entendent  que  j'ai  faict  ouverture  à  telles  impietez  qui 
se  commettent  ordinairement  en  la  maison  du  Prince  de 
Parme,  ou  l'athéisme  et  aultres  vertus  de  Rome  sont  jeu,  je 
respon'  que  c'est  chez  les  héritiers  du  Seigneur  Pierre 
Louys,  qu'il  fault  cercher  telle  liberté  ou  plustost  licence 
(  ffrenee.  Mais  je  confesserai  bien,  que  la  lueur  des  feus  es- 
quels  on  a  tourmentez  tant  de  paovres  Chrestiens,  n'a  jamais 
esté  aggreable  à  mes  yeus,  comme  elle  a  rejoui  la  veuë  du 
Duc  d'Alve  et  des  Espaignols,  et  que  j'ai  esté  d'advis  que  les 
persécutions  cessassent  au  païs  basi  Je  vous  confesserai 
d'advantage,  afïin  que  les  ennemis  cognoissent  qu'ils  ont  af- 
faire à  une  partie  qui  parle  rondement  et  sans  fard,  à  sça- 

voir  que  le  Roi,  quand  il  partist  de  Zelande  lieu  dernier 
qu'il  laissa  en  ce  païs,  me  commanda  de  faire  mourir  plu- 
sieurs gens  de  bien,  suspects  de  la  Religion,  ce  que  je  ne 
voulu  faire  et  les  en  adverti  eus  mesmes,  sachant  bien  que 
je  ne  le  pouvoi  faire  en  saine  conscience,  et  qu'il  falloit  plus- 
tost  obéir  à  Dieu  que  non  pas  aus  hommes.  Que  les  Espai- 
gnols  donc  disent  ce  que  bon  leur  semblera,  je  sçai  que  plu- 
sieurs peuples  et  nations  qui  les  valent  bien,  et  qui  ont 
appris  que  par  les  feus  et  les  glaives  on  n'advance  rien,  me 
loueront  et  approuveront  mon  faict.  Mais  puis  que  vous, 
Messieurs,  avecq  le  consentement  universel  du  peuple  l'avez 
depuis  approuvé,  en  condamnant  la  rigueur  des  placarts  et 
faisant  cesser  ces  cruelles  exécutions,  je  n'ai  aulcun  soulci 
de  ce  que  les  Espaignols  et  leurs  adhérons"  en  murmurent. 
Et  ne  me  puis  assez  estonner  de.  leur  sottise,  quand  ilz 
n'ont  eu  honte  de  m'objecter  les  massacres  des  gens  de  leur 
Eglise,  veu  que  non  seulement  ils  sçavent  mon  naturel  estre 
du  tout  esloigné  de  telles  violences  :  mais  aussi  qu'il  vous 
est  notoire  et  à  tout  le  monde,  que  par  mon  commandement 
et  ordonnance  pour  raison  de  tels  excès  qu'ils  me  veuillent 
imputer,  aulcuns  furent  exécutez  à  mort,  et  auîtres  de  marc- 
que  et  de  maison  illustre,  arrestez  par  mes  principaus  sdv- 
viteurs  domesticques,  et  après  avoir  esté  détenus  long  temps 
prisonniers,  ils  n'ont  esté  délivrez,  sinon  pour  raison  de  la 
maison  dont  ils  avoient  eu  cest  honneur  d'estre  sortis,  la 
longue  détention  de  leurs  personnes  leur  estant  allouée  pour 
la  peine  qu'ils  avoient  méritée.  Mais  ce  qui  a  esté  fàki  par 
ma  charge,  est  tellement  cognu  à  tout  le  monde,  qu'ils  ne  le 
peuvent  desguiser,  ni  obscurcir  :  seulement  comnie  ils  sont 
bien  appris  à  dire  vérité,  ce  que  j'ai  faict  vertueusement,  ils 
disent  que  j'ai  faint  la  chose  me  desplaire.  Mais  qui  leur  a 

dict  que  j'ai  faint?  qui  est  ce  qui  leur  a  tant  révélé  de  mes 
secrets?  ils  voient  ce  que  j'ai  faict,  ils  ne  peuvent  juger  mon 
cœur,  et  n'y  a  homme  si  malicieus,  si  ce  n'est  le  forgeron  de 
cest  escrit  ou  un  Espaignol,  qui  ne  doibvc  plustost  asseoir 
jugement  sur  ce  qu'il  veoit,  que  sur  ce  qu'il  soupçonne  ma- 
licieusement. Ils  jettent  des  blasmes  infinis  sur  nostre  reli- 
gion, ils  nous  appellent  Hereticques  :  mais  il  y  a  si  long 
temps  qu'ils  ont  entrepris  de  le  prouver,  et  n'en  ont  encores 
peu  venir  à  bout,  que  ces  injures  resemblantes  aux  parolles 
de  femmes  eschauffécs  de  cholerc,  ne  méritent  aulcune  res- 
ponse,  et  encores  moins  ceste  bestise  de  dire,  que  je  ne  me 
suis  fié  enaulcun  prebstreou  moine  s'il  ne  s'est  marié,  et  que 
je  les  ai  contraints  de  se  marier.  Car  qui  est  ce  qui  ne  cognoit 
qu'ils  jettent  contre  ma  teste  sans  chois  sans  discrétion,  tout 
oe  qu'ils  trouvent  au  chemin,  tant  est  grande  leur  fureur  et 
leur  passion  desmesuree?  Et  neantmoins  quand  ces  choses 
seroient  vraies,  comme  elles  ne  sont  pas,  ni  raisonnables, 
(car  nous  apprenons  par  nostre  Religion  que  le  mariage 
doibt  estre  libre,  et  ne  doibtestreni  forcé,  ni  défendu  :)  si  est 
ce  que  ceste  faulte  ne  seroit  h  comparer  à  la  tyrannie  des  con- 
sciences, qui  a  défendu  le  mariage  h  une  partie  de  la  Chr.es- 
lienté,  à  laquelle  non  seulement  les  Eglises  d'Orient  se  sont 
opposées,  ains  aussi  les  Eglises  Germanicques  et  Gallicanes. 
Mais  ce  qui  est,  Messieurs,  grandement  à  priser  en  ceste 
tant  véritable  et  si  bien  fondée  proscription,  c'est  que  le  Roi 
navoit  point  commandé  ati  Duc  (VAlve  d'imposer  le  dixicsme 
et  vingtiesme  sinon  du  gré  du  peuple.  Si  doncq  le  Duc 
d'Alve  en  un  affaire  de  si  grande  importance,  et  qui  a  esté 
cause  de  la  mort  et  ruine  de  tant  de  milliers  de  personnes  a 
passé  sa  commission,  quelle  punition  en  est  ensuivie?  Le 
Duc  d'Alve  pour  avoir  faict  à  son  fils  un  tel  office  pour 

espouser  sa  Cousine,  et  délaisser  une  qu'il  avoit  abusée  soubs 
couleur  de  mariage  accompli,  que  Rigomes  avoit  faict  aupa- 
ravant au  Roi,  comme  ci  dessus  est  dict,est  faict  prisonnier, 
est  mis  hors  de  grâce,  et  n'auroit  encores  esté  délivré  si  on 
eust  peu  trouver  en  toute  Espaignc  un  tyran  plus  propre  à 
tyranniser  les  Portugais  que  lui  :  il  est  donc  chastié  pour 
une  faulte  légère,  et  pour  une  si  grande  il  est  honoré,  ca- 
ressé, et  rempli  de  biens.  Et  qui  presserôit  le  Roi  sur  la 
mort  de  Messieurs  d'Egmont  et  de  Homes,  il  en  diroit  autant 
et  desadvoueroit  derechef  le  Duc  d'Alve.  N'est  ce  pas  un  bon 
moien  de  se  descharger  de  toutes  faultes?  et  du  moins  s'ils 
eussent  attendu  après  la  mort  de  cest  ennemi  du  monde.  Mais 
qu'ils  choisissent  tel  parti  qu'ils  vouldront.  Ou  le  Roi  l'a 
commandé  et  alors  il  ne  peult  éviter  le  nom  de  Tyran  :  ou 
il  ne  l'a  point  commandé,  et  le  mesme  nom  lui  demeurera, 
puisqu'il  n'a  point  chastié  celui  lequel  de  son  authorité  pri- 
vée auroit  usurpé  une  telle  tyrannie  sur  un  peuple  libre  et 
francq  :  dont  il  appert  qu'il  en  est  coulpable.  Et  combien  que 
j'ai  tousjours  tenu  le  Duc  d'Alve  pour  l'ennemi  du  païs,  et 
qui  s'est  baigné  volontiers  en  nostre  sang  et  de  tous  les 
Chrestiens,  portant  à  couvert  un  cœur  Mahometan  :  si  est 
ce  que  je  l'ai  trop  cognu,  et  trop  practiqué  pour  croire  qu'il 
ait  esté  si  sot  et  si  oultrecuidé,  que  d'oser  entreprendre  met- 
tre sus  une  imposition  de  telle  conséquence,  de  l'avoir  pour- 
suivie si  long  temps  et  par  moiens  si  extraordinaires,  et  du 
tout  insupportables  au  païs,  sans  en  avoir  bons  commande- 
ments, non-  unefois,  mais  plusieurs.  Je  vous  prie.  Messieurs, 
de  bien  penser,  si  celui,  qui  a  osé  condamner,  ou  favoriser 
cens  qui  ont  condamné  le  Bourgemaistre  d'Amstelredam  à 
vingtcinq  mil  florins  d'amende  en  son  propre  et  privé  nom, 
pour  s'estre  opposé  au  dixiesme,  n'estoit  pas  bien  asseuré  et 

n'avoit  pas  suffisante  descharge  de  son  supérieur?  Et  ne  nous 
fault,  Messieurs,  aultre  passage  que  cestui,  pour  rccognoistre 
les  fraudes,  dissimulations  et  artifices,  dont  le  Roi  nous  a 
menez  et  trompez  si  long  temps,  et  délibère  encores  de  faire, 
si  nous  nous  laissons  navrer  par  l'aiguillon  de  sa  langue,  ou 
estonner  par  les  menaces  de  ses  armes.  Et  d'aultant  qu'il  en 
veult  encores  faire  resonner  le  bruit  pour  les  villes  prises  et 
forcées  en  Hollande,  à  sçavoir  en  quatre  ans  deus  ou  trois, 
et  avec  plus  de  force  qu'il  n'a  combattu  le  Turc  :  je  lui  res- 
pon'  qu'il  devroit  considérer  aiant  les  advantages  dont  il 
se  vante,  si  ce  ne  lui  est  tresgrand'  honte  d'en  avoir  esté  en- 
tièrement chassé.  Et  ne  lui  sert  d'alléguer  la  mutinerie  des 
Espaignols  :  car  un  chef,  et  principallement  avecq  si  grands 
moiens  qu'il  avoil,  faict  assez  cognoislre  son  insuffisance  et 
indignité  de  commander,  quand  il  ne  peult  avec  tels  moiens 
tenir  en  obéissance  ses  soldats  :  au  contraire  s'excusant  si 
ineptement,  il  ne  veoit  veuUe  ou  noTi,  qu'il  est  contraint  de 
confesser  avec  bien  peu  de  moiens  et  quattre  ou  cincq  mil 
hommes,  que  moi  et  Messieurs  de  HoUande  et  Zelande,  lui 
en  avons  rompu  et  faict  consumer  plus  de  soixante  mil.  Et 
ce  pendant,  Messieurs,  qu'il  pefdoit  ainsi  son  temps,  ses 
hommes,  et  son  argent  en  ce  païs,  il  perdist  aussi  en  deux 
mois  le  Roiaulme  de  Tunis  et  la  Goulette,  avecq  la  plus 
grande  honte  et  confusion  que  jamais  fistPrince  puissant  qui 
aist  esté  chassé  de  sa  terre,  quoi  qu'on  veuille  rejetter  la 
coulpc  sur  les  jeunesses  de  Don  Jean,  et  sur  les  paillardises 
du  Cardinal.  Car  ce  pendant  qu'il  emploioit  ici  si  mal  ses 
forces,  Sinam  Basscha  lui  enleva  ce  Roiaulme  et  cesle  forte- 
resse qu'on  estimojt  imprenable,  à  la  veue  d'Espaigne  et  de 
Sicile,  sans  que  jamais  aulcun  de  la  part  du  Roi  osa  mon- 
strer  sa  teste  pour  le  combattre  ou  seulement  divertir.  Et 

neantmoins  s'il  n'avoit  plus  de  respect  au  bien  de  la  Clire- 
stienté  (ce  qu'il  na  jamais  eu,  tesmoing  son  alliance  fardée 
qui  a  tant  cousté  aux  Vénitiens)  ni  esgard  à  son  honneur  : 
pour  le  moins  la  mémoire  de  l'Empereur  son  père,  qui  n'es- 
timoit  rien  touts  ses  liaults  faicts  et  exploicls  d'armes,  au 
pris  de  ceste  conqueste,  le  debvoit  esmouvoir  et  pousser 
d'un  désir  genereus  et  véhément,  pour  maintenir  sagement 
ce  que  l'Empereur  son  père  lui  avoit  conquis  et  à  toute  la 
Chrestienté  si  valheureusement.  Mais  ceste  rage  et  fureur  de 
nous  ruiner  qui  le  transportoit,  lui  ostoit  les  yeus  pour  ne 
veoir  ce  mal,  et  l'entendement  pour  ne  le  discerner,  aimant 
trop  mieus  faire  preuve  de  son  impuissance  contre  les  siens 
propres,  que  de  ses  forces  contre  l'ennemi  commun  et  uni- 
versel de  la  Chrestienté, 

C'est,  Messieurs,  ce  qu'il  m'objecte  et  qui  est  advenu  devant 
vostre  conjonction  générale,  à  quoi  il  n'estoit  peult  estre  pas 
du  tout  nécessaire  de  respondre,  sinon  qu'il  n'est  point  seu- 
lement requis  de  vous  satisfaire,  mais  aussi  de  leur  fermer 
la  bouche  et  faire  cognoistre  à  tout  le  monde  leurs  impu- 
dences et  calumnies.  Car  s'il  n'estoit  question  que  de  ce  qui 
vous  touche  et  cens  qui  estoient  par  ci  devant  des  noslres,et 
qui  se  sont  neantmoins  tant  mal  à  propos  retirez  d'avecq 
nous  :  vous,  et  eux  avecq  vous,  avez  par  ci  devant  assez 
monstre  que  vous  aviez  beaucoup  meilleure  opinion  de  moi. 
Car  premièrement  l'accord  traicté  par  vous  avecq  moi  et 
Messieurs  de  Hollande  et  Zelande  à  Gand  m'a  suffisamment 
justifié,  veu  que  si  vous  m'eussiez  estimé  tel  que  ceste  in- 
fâme proscription  me  descrit,  vous  n'eussiez  pas  voulu  ni 
deu  entrer  en  traicté  avecq  moi  :  tant  d'honorables  ambas- 
sades que  vous  m'avez  depuis  aussi  envoiez  à  S^  Geertru- 
denberghe,  et  encores  en  Anvers,  tant  pour  me  faire  venir 

en  Brabant,  que  pour  me  faire  approcher  de  vous  à  Bruxelles, 
pour  assister  au  conseil  :  et  ce  que  vous  avez  voulu  nvhono- 
rer  du  tiltre  de  Lieutenant  gênerai  :  toutes  ces  choses  dis-je 
monstrent  assez,  qu'elle  est  l'opinion  et  jugement  que  vous 
avez  eu  de  toutes  ces  faulses  et  frivoles  accusations  :  ce  que 
j'estime  seul  trop  suffisant  pour  les  réfuter. 

Mais  voions  maintenant,  comment  ils  se  sont  gouvernez 
de  leur  part  auparavant  ce  temps,  avecq  quel  orgueil,  quelle 
insolence  et  me^pris  de  toute  nostre  nation.  Je  ne  répéterai 
point  ni  les  perjures  et  tromperies  de  la  Duchesse,  ni  du 
Roi  à  l'endroit  de  Messieurs  les  Contes  d'Egmont  et  de 
Hornes,  ni  les  appasts  qu'ils  m'ont  apprestez,  et  générale- 
ment ce  qui  est  advenu  au  paravant  la  venue  du  Duc  d'Alve, 
mais  seulement  ce  qui  a  esté  faict  depuis  jusquesà  vostre 
conjonction  generalle  :affin  comme  la  mémoire  des  mauls  et 
douleurs  passées  vous  apportera  plaisir  et  contentement,  et 
(comme  j'espère)  à  moi  qui  vous  y  ai  aidez  quelque  gré  : 
aussi  par  icelle  que  vous  vous  confermiez  de  plus  en  plus  en 
cestc  resolution  sainctc  et  digne  de  louange  immortelle,  que 
vous  avez  prise  pour  vous  opposer  aux  Espaignols  et  h  leurs 
adherens.  Or  tant  ledict  Duc  d'Alve  que  ccus  qui  ont  com- 
mandé soubs  lui,  et  depuis  lui,  nous  ont  assez  faict  cognois- 
tre  quel  a  esté  de  tout  temps  le  Conseil  d'Espaigne,  A  sçavoir 
de  nous  exterminer  et  asservir.  Car  comme  Ilannibal  des 
l'eage  de  neuf  ans  jura  sur  l'autel  de  ses  Dicus,  qu'il  seroit 
toute  sa  vie  ennemi  des  Romains  :  ainsi  a  esté  ce  Duc  d'Alve 
des  son  enfance  nourri  et  eslevé  en  une  haine  irréconci- 
liable contre  ce  païs,  laquelle  par  tant  de  sang  qu'il  a  humé, 
n'a  peu  jamais  estre  rassasiée  :  ains  tant  plus  il  en  a  faict 
ruisseller  en  toutes  les  villes  de  ce  païs,  jusques  à  avoir  faict 
mourir,  comme  lui  mesmes  s'en  est  vanté,  dixhuict  mil  pao- 

vres  hommes  innocents  et  plus,  par  les  mains  du  bourreau, 
n'a  jamais  peu  toutesfois  assouvir  ceste  cruelle  cupidité.  Tel- 
lement que  si  quelqu'un  veult  cognoistre  quels  sont  les  se- 
crets conseils  d'Espaigne,  quelle  est  la  volonté  du  Roi,  et 
combien  il  nous  aime,  il  verra  le  tout  déchiffré  es  gestes  san- 
guinaires du  Duc  d'Alve,  comme  s'il  l'avoit  représenté  de- 
vant ses  yeus  et  depaint  en  un  tableau  :  car  il  n'y  a  eu 
espèce  de  dissimulation,  trahison  et  perfidie,  dont  il  n'ait 
usé,  pour  avoir  à  sa  dévotion  les  principauls  Seigneurs  de 
ce  païs,  avecq  offres,  promesses  et  nouveauls  tiltres  d'hon- 
neur conférez.  Mais  les  gens  de  bien  qu'il  a  peu  attirer,  il 
les  a  faict  cruellement  mourir,  sans  aulcun  esgard  à  leur 
innocence  ni  aus  privilèges  du  païs.  Et  toutesfois  rien  n'a 
esté  faict  sinon  par  le  commandement  du  Roi.  Il  a  faict  le 
semblable  à  l'endroit  des  bourgeois  et  bons  marchants,  foul- 
lant  aus  pieds  si  arrogamment  nos  libertez  et  franchises  an- 
ciennes, tout  ce  qu'il  y  avoit  entre  nous  restant  de  la  splen- 
deur de  nos  ancestres  :  qu'il  sembloit  que  vous  ne  fussiez 
pas  dignes  d'estre  mis  au  nombre  des  hommes.  Et  ou  est  ce 
que  nous  en  pourrons  avoir  preuve  plus  certaine,  plus  illus- 
tre, plus  en  veuë,  et  comme  en  spectacle  de  toute  la  Chres- 
tienté,  avec  un  mespris  insupportable  de  tous  ces  païs,  qu'en 
ceste  superbe,  ambitieuse,  profane,  païenne  et  ensemble 
sotte  érection  de  sa  statue  au  milieu  de  la  citadelle  d'Anvers, 
marchant  impudemment  sur  le  ventre  des  S",  des  estats,  de 
tout  le  peuple  de  ce  païs,  monument  de  sa  tyrannie,  tesmoi- 
gnagc  de  son  orgueil.  Que  dirai-je  de  ses  serviteurs  et  toute 
ceste  vermine  venue  d'Espaigne  parlants  de  nous,  non  point 
comme  de  vel  lacos  mais  comme  de  bestes?  Vous  en  avez, 
Messieurs,  encores  les  oreilles  toutes  battues,  et  vous  pouvez 
représenter  leurs  gestes ,  leur  desmarche ,  leurs  parolles 


pleines  d'audace,  d'orgiKMl,  mespri^,  leurs  faicts  insuppor- 
tables, et  quand  ils  ont  esté  dedans  vos  villes,  avecq  quelle 
insolence  ils  vous  ont  commandé.  Si  doncq  il  est  vrai  ce  que 
disent  les  sages,  pour  cognoistre  je  naturel  d'un  Seigneur, 
qu'il  fault  examiner  celui  de  ses  amis  et  familiers  :  d'un 
maistre,  de  ses  serviteurs  :  par  les  vertus  du  Duc  d'Alve 
principal  ministre  de  son  maistre,  et  exécuteur  de  ses  con- 
seils, vous  pouvez  juger,  Messieurs,  quelle  bonne  affection 
vous  perte  le  Roi  qui  vous  l'a  envoie  pour  vous  tourmenter, 
et  ce  que  vous  en  dcbvez  attendre,  si  vous  n'y  donnez  ordre 
comme  vous  le  devez,  et  tout  ce  bon  peuple  s'en  attend  à 
vous.  Je  ne  dirai  rien  des  violements,  rançonnements,  exac- 
tions commises  par  les  Espaignols:  seulement  je  m'arresterai 
sur  le  principal  :  jamais  vous  n'avez  sceu  obtenir  l'assem- 
blée libre  des  Estats  generauls,  sachant  bien  vostre  ennemi 
qu'empescher  la  convocation  d'iceuls,  est  couppcr  par  le  pied 
l'arbre  de  vos  privilèges,  faire  tarir  la  sourcede  vostre  liberté. 
Car  de  quoi  sert  à  un  peuple  d'avoir  les  privilèges  en  beauls 
parchemins  dedans  un  coffre,  si  par  le  moien  des  Estats  ils 
ne  sont  entretenus,  et  qu'on  n'en  sente  les  effects?  Et  de  faict 
long  temps  auparavant  le  Roi  avoit  pris  dispense  du  Pape, 
pour  le  serment  qu'il  vous  avoit  faict  de  garder  vos  privi- 
lèges, en  quoi  non  seulement  il  violoit  sa  foi,  mais  il  croioit 
aussi  trop  légèrement  et  pernicieusement  des  fols  Conseil- 
liers,  et  monstroit  par  trop  combien  estoit  grande  sa  pru- 
dence. Car  ne  pouvoit  il  pas  bien  cognoistre,  se  tenant  ab- 
sous du  serment  qu'il  vous  avoit  faict,  que  vous  estiez  aussi 
quittes  du  vostre  envers  lui?  tellement  que  lui,  voulant  eslre 
deslié  de  son  serment  envers  vous,  vous  ne  lui  (.'ebviez  aussi 
aucune  obéissance  et  subjection?  afîin  que  je  laisse  pour  le 
présenta  aullres  et  plus  exercez  en  telles  matières  que  moi. 

à  dcsmesler  ccstc  question  :  si  le  Pape  se  pcult  à  juste  tiltre 
vanter  d'avoir  une  telle  puissance  et  authorité,  et  s'il  restera 
encores  aulcune  chose  ferme  et  asseuree  au  monde,  si  les 
serments  faicts  si  solennellement  peuvent  estre  violez  soubz 
une  telle  couverture.  En  mcsme  temps  les  mariages  hors  du 
pais  sont  entièrement  défendus.  Ce  qui  n'avoit  jamais  esté 
practiqué,  est  prohibé  :  à  sçavoir  que  les  enfans  ne  puissent 
aller  pour  estudier  en  aulcune  escolle  du  monde  hors  du 
païs  sinon  à  celle  de  Rome,condemnans  par  ce  moien  toutes 
les  aultres  escolles,  qui  est  une  arrogance  par  trop  grande> 
voire  mesmes  {tant  ils  estoient  imprudens)  ils  condamnoient 
sans  y  penser  celles^  des  Jésuites  :  mais  qui  est  bien  le  pis, 
traçoient  le  chemin  à  une  vraie  barbarie.  Car  comme  une  fré- 
quentation de  toutes  sortes  de  gens  de  lettres,  nous  a  pro- 
duits en  ce  païs  plusieurs  bons  esprits,  qui  ont  grandement 
ennobli  ces  provinces  :  aussi  ceste  interdiction  ne  pouvoit 
sinon  avec  le  temps  causer  une  ignorance  plus  que  Turques- 
que,  sans  que  je  dise  que  par  ce  moien  ils  assubjettissoient 
ce  païs  à  conditions  non  jamais  ouïes.  En  ce  mesme  temps  la 
publication  du  Concilie  de  Trente  fust  faicte,  lequel  concilie 
a  semblé  mesmes  aus  François  si  inique, que  jusques  à  pré- 
sent n'a  peu  estre  publié  au  Roiaulme  de  France. 

Quelque  temps  au  paravant  avoit  esté  poursuivie  et  ob- 
tenue, l'installation  des  nouveaus  Evesques,  laquelle  avoit 
esté  si  long  temps  auparavant  débattue,  pour  les  inconve- 
niens  que  touts  gens  sages  et  amateurs  du  païs,  et  ennemis 
de  la  géhenne  des  consciences  prévoient  devoir  ensuivre, 
comme  j'en  escrivi'  mesmes  au  Roi  :  sans  que  je  parle  des 
remonstrances  que  j'en  ai  faictes  à  la  Duchesse  en  plain  con- 
seil, et  souvent  ailleurs  :  tout  ce  desseing  ne  servant  à  aultre 
fin  que  pour  cstablir  la  cruelle  Inquisition  d'Espaigne  et  les- 

dicts  Evesques,  pour  servir   d'inquisiteurs,    brusleurs  do 
corps  et  tyrans  de  conscience.  11  est  vrai  qu'au  jourd'liui  ils 
dénient  avoir  voulu  introduire  ceste  mauldite  Inquisition  : 
mais  si  jejeur  produi  homme  digne  de  foi,  qui  estoit  pour 
lors  Pensionnaire  du  Francq,  et  auquel  fust  deux  fois  pré- 
senté le  bancq  pour  estre  torturé, affin  de  confesser  quiestoienl 
ceus  des  Seigneurs  dudict  Franc  q  qui  avoient  este  d'advis 
de   refuser  Tlnquisition,  diront  ils  que  c'est  un  |,esnioing 
forgé  ?  et  toutesfois  il  est  tel  qu'ils  ne  peuvent  lui  objecter 
aulcune  chose,  et  s'il  estoit  de  besoing  je  Irouverois  assez 
d'autres  preuves  claires  et  trop  manifestes.  Les  placarts  plus 
rigorcus  suivirent  avecq  commandement  de  ne  rien  remet- 
tre de  l'ancienne  rigueur,  et  de  faict  la  bulle  expédiée  par 
le  Pape  pour  l'érection  desdicts  Evesques,  porte  notamment 
que  chascun  Evesque  pourroit  conférer  en  son  Eglise  cathé- 
drale deux  prébendes,  que  chascun  des  Chanoines  seroit 
tenu  lui  assister  au  faict  de  l'Inquisition, et  que  particulière- 
ment deux  d'entre  iceus  seroierit  actuellement  Inquisiteurs. 
Et  comme   les  Princes  ou   tyrans  qui  occupent  nouvcaus 
Roiaulmes  et  Seigneuries,  leur  imposent  un  tribut  en  signe 
de  leur  victoire,  aussi  le  Duc  d'Alve  en  tesmoignage  de  sa 
conqueste  (car  c'estoit  son  commun  langage,  à  sçavoir  que 
ces  païs  appartenoient  au  Roi  non  en  tiltre  de  patrimoine, 
mais  comme  estans  conquis  par  les  armes),  lors  dis-je  pour 
faire  cognoistre  à  tout  le  monde  la  condition  à  laquelle  il 
avoit  assubjecti  ce  païs,il  lui  impose  par  le  commandement 
desonmaistre  le  dixiesme  perpétuel,  sans  consentement 
des  Estats,  sans  consentement  des  villes  et  provinces,  il  se 
resoult  avecq  les  siens  de  l'exécuter  par  force  :  quand  il  en- 
tend que  quelques  cœurs  genereus  commençoient  à  s'esmou- 
voir,  tellement  que  justement  à  l'heure  (voiez.  Messieurs, 

quelle  est  la  providence  de  Dieu)  qu'il  reçoit  nouvelles  de  la 
prise  de  la  Briele,  il  avoit  résolu  de  faire  la  nuict  mourir  les 
principauls  bourgeois  de  Bruxelles, d'aultant  qu'ils  s'estoient 
opposez  à  ccste  imposition  violentement  publiée  contre  leurs 
privilèges.  Le  bourreau  nommé  maistre  Charles,  avoit  com- 
mandement de  tenir  prest  dixsept  cordes,  et  des  eschelles  de 
dix  à  douze  pieds  de  hault  :  les  soldats  estoient  en  armes  : 
Don  Federigo  venu  en  la  maison  du  Président  Viglius  pour 
arrester  le  dictum  de  la  condemnation,  quand  ces  heureuses 
nouvelles  pour  les  bons  bourgeois  de  Bruxelles  arrivèrent. 
Le  Lieutenant  de  l'Amman  en  estoit  l'un,  pour  avoir  refusé 
d'exécuter  les  opposants.  Et  de  faict  le  Duc  d'Alve  lui  vou- 
loit  tenir  promesse  qu'il  lui  avoit  dict  peu  auparavant  :  Por 
eatas^sivos  nolohazeiSj  yo  os  haré  ahorcar.  Et  sur  la  répli- 
que: Losjuezesson  vellacos : basta  que  yo  os  lomando.  Et  je 
confesàe  qu'au  mesme  temps  estant  derechef  solicité,  tant 
par  plusieurs  gens  de  bien,  que  par  mon  propre  serment  et 
debvoir  au  païs,  je  revin'  pour  la  seconde  fois  avec  armée  : 
de  laquelle  expédition  je  ne  toucherai  d'advantage,  car  il  n'y 
a  personne  d'entre  vous  qui  ne  sache  quels  en  ont  esté,  et 
sont  encores  à  présent  les  événements.  Maintenant  donc, 
Messieurs,  s'il  vous  plaist  considérer  d'une  part  ce  que  le 
Duc  d'Alve  a  faict  devant  que  ceste  guerre  ait  commencé, 
quelles  occasions  justes  il  m'a  données,  et  aus  Estats  de 
Hollande  et  Zelande  d'avoir  eu  recours  aus  armes,  ce  que  lui 
et  le  grand  Commendador  ont  faict  jusques  au  jour  de  la  ré- 
volte et  rébellion  des  Espaignols,  et  comment  je  me  suis  con- 
duit depuis  et  gouverné  :  je  ne  refuse  point  que  vous  n'en 
jugiez  et  déterminiez  comme  vous  trouverez  convenir.  Mais 
vous  avez  desja  assez  monstre  ce  que  vous  en  sentez  par  la 
Pacification  de  Gand,  par  l'expulsion  de  Don  Joan,  et  par 

tant  d'actes  et  tesmoignagcs  qu'il  n'est  bcsoing  d'en  avoir 
d'avantage,  et  mesmes  ne  ni'aiant  voulu  décharger  ores  que 
si  souvent  je  vous  en  aie  requis. 

Je  viendrai  doncq  à  ce  qu'ils  touchent  en  leur  cruelle 
proscription  en  second  lieu,  à  sçavoir  à  ce  qui  a  suivi  le 
temps  auquel  les  Espaignols  furent  déclarez  rebelles  et  enne- 
mis du  païs. 

En  ce  temps.  Messieurs,  fust  traictee  et  conclue  la  Pacifi- 
cation de  Gand  avecq  une  si  grande  joie  et  contentement  du 
peuple,  de  toutes  les  provinces  en  gênerai  et  en  particulier, 
qu'il  n'est  mémoire  d'homme  qui  puisse  se  souvenir  d'une 
pareille.  Un  chascun  se  peult  souvenir  des  promesses  mu- 
tuelles d'amitié,  d'intelligences,  communications  de  conseil 
qui  y  sont  compris.  Mais  quoi  ?  cens  mesmes  qui  ont  bien 
faict  depuis  cognoistre,  quelle  estoit  la  malice  invétérée  de 
leur  cœur,  et  touteslois  qui  estoient  du  nombre  de  ceus  qui 
la  traictoient  avecq  mes  députez,  et  ceus  de  Hollande  et  Ze- 
lande,  en  la  traictant  jettoient  à  la  traverse  tous  les  empes- 
rhemens  à  eus  possibles  pour  la  faire  mourir  en  herbe  :  à 
quoi  sans  contredicl  fussent  parvenus  s'ils  n'eussent  craint 
de  lumber  en  danger,  et  si  le  peuple  et  toutes  les  provinces 
(jui  sentoicnt  et  prcvoioient  de  loing  ccste  pacification  devoir 
c^tre  le  fondement  de  leur  liberté,  et  la  restitution  de  leurs 
anciens  privilèges,  ne  les  eussent  comme  d'une  voix  con- 
traincts  à  la  conclurre.  Et  d'aultant, Messieurs,  que  souvent 
en  ceste  exécrable  proscription  et  en  leurs  petits  ineptes  li- 
vres diffamatoires  et  lettres  clandestines,  ils  m'objectent  que 
je  l'ai  rompue  et  violée  :  voions  comment  ils  l'ont  maintenue 
de  leur  part.  Elle  ne  fust  pas  si  tosl  jurée  que  le  Sieur  de 
Haulsi,  suivant  vostre  commandement  fist  plusieurs  voiages 
en  Zelande  vers  moi,  pour  obtenir  secours  d  hommes  et  de 

munitions  de  guerre,  pour  le  siège  du  Chastcau  de  Gand  ' 
l'un  des  nids  de  la  tyrannie  Espaignole,  ce  qu'il  impetra. 
Mais  un  quidam  indigne  de  sa  race  et  de  son  pais  ne  se  peult 
contenir,  ains  au  mesme  temps  commença  à  Yomir  son  ve- 
nin, chargeant  de  blasme  ledict  Sieur  en  recompense  d'un  si 
bon  service,  et  qui  a  esté  la  vraie  porte  à  la  liberté  du  païs 
et  Conté  de  Flandres,  et  nommément  delà  ville  de  Gand,  si 
long  temps  auparavant  tyrannisée  :  et  ne  tint  pas  audict 
Sueveghem,  au  Conte  de  Rcus,  Mouqueron  et  aultres,  que 
les  Espaignols  touts  sanglants  encores  du  massacre  d'Anvers 
et  chargez  des  despouilles  des  bons  bourgeois,  ne  fissent  une 
pareille  exécution  en  la  ville  de  Gand,  qu'ils  avoient  faict  en  la 
tresrenommee  ville  d'Anvers,  ce  qu'ils  eussent  exécuté  (ainsi 
que  les  lettres  de  Rhoda  et  aultres  en  font  foi)  sans  ledict  se- 
cours. Voila  comment  lors  que  la  trompette  sonnoit  pour 
publier  la  Pacification  de  Gand,  ces  gens  de  bien  commen- 
çoient  à  la  rompre.  Là  dessus  arriva  Don  Jean,  et  quoi  que 
mon  ennemi  veuille  ici  falsifier  et  déguiser,  n'ai  je  pas  en- 
cores les  lettres  signées  de  la  main  du  Roi,  et  d'un  des  se- 
crétaires de  son  estât,  et  cachettees  de  ses  armes,  qui  font 
foi  de  la  charge  donnée  à  Don  Jean  ?  n'ont  elles  pas  esté  pu- 
bliées à  tout  le  monde?  s'est  il  encores  trouvé  Espaignol  si 
impudent  qui  ait  osé  les  débattre  ?  Par  icelles  nous  avons  co- 
gneu  que  toute  la  différence  entre  Don  Jean,  le  Duc  d'Alve 
etLouys  de  Requesens  estoit,  qu'il  estoitplus  jeune  et  plus 
sot  que  les  aultres,  et  qu'il  ne  pouvoit  pas  si  long  temps  ca- 
cher son  venin,  dissimuler  ses  charges,  et  retenir  ses  mains 
brillantes  du  désir  de  les  tremper  en  nostre  sang.  Je  ne  vous 
en  ferai  ici* Messieurs,  aulcun  récit,  car  elles  sont  cognues 
aus  petits  enfans,  et  toute  la  terre  en  est  abbreuvee.  Combien 
doricq  que  ces  choses  fussent  mises  en  lumière  devant  tout 

le  monde,  combien  que  les  pacilieurs  le   cogneussenl,   le 
sceussent,  toutesfois  la  haine  invétérée  contre  ce  paovre  peu- 
ple estoit  si  grande,ils  estoient  si  accoustumez  d'aider  à  cens 
qui  opprimoient  vos  privilèges,  servir  à  la  tyrannie  leur  es- 
toit  tellement  passé  en  nature  :  que  comqie  sangliers  escu- 
mants  de  rage,  viennent  eus  mesmes  se  lancer  dedans  l'espieu 
<lu  cœur  sanguinaire  de  Don  Jean,  accordent  avec  lui  contre 
mon  advis,  de  ceus  de  Hollande  et  Zelande,  contre  leur  ser- 
ment donné  à  la  Pacification  de  Gand.  Et  puis  ceus  ci  m'o- 
sent objecter  la  Pacification  et  mon  serment,  comme  si  ces 
liens  ne  fussent  apprestez  que  pour  me  tenir  et  Messieurs  de 
Hollande  et  Zelande  entravez,  cependant  que  ces  bons  et 
loiaus  pacificateurs  aiants  rompu  toute  obligation  de  loix,de 
loiaulté  et   fidélité,   eussent  une   licence  de  faire,  commet- 
tre et  perpétrer  tout  ce  que  leur  cœur  desloial  leur  sugge- 
roit?  Ils  ont  faict  promettre  (ce  diront  ils)  à  Don  Jean  de 
faire  retirer  les  Espaignols  :  comme  si  tout  nostre  accord  et 
alliance  gisoil  en  ce  seul  point.  Mais  devant  que  conclure 
avec  Don  Jean,  ne  devoient-ils  pas  me  remettre  en  mes  gou- 
vernements, en  mes  biens,  me  restituer  mon  fils  qui  estoit 
du  nombre  des  prisonniers?  Y  ont  ils  seulement  pensé, com- 
bien que  plusieurs  d'entre  eus  lui  estoient  parents  ?  Rien  de 
tout  cela  :  car  leur  but  estoit  bien  aultre,  comme  ils  le  mon- 
strerent  assez  par  tant  de  consultations  qu'ils  firent  pour 
trouver  le  moien  de  m'opprimer,  assubjectir  la  ^nollande  et 
Zelande,   cognoissants  que  j'estoi  encore  seul  audict  temps 
avec  les  Estats  desdicts  pais,  qui  empcschions  ouvertement 
leurs  pernicieus  desseings,  qui  estoient  d'entrer  en  la  place 
des  Espaignols,  exercer  pareille  tyrannie  que  les  Espaignols, 
mais  comme  il  leur  sembloit  avec  plus  de  puissance  et  au- 
tliorité,  et  aussi  pour  estre  en  leur  païs,  avecq  plus  d'impu- 

nité  :  je  me  rapporte  de  ceci  aus  iiislructions  données  à  cens 
qui  vindrent  traicter  avec  moi  à  S*<'.  Gertrudenberge,  des- 
quelles je  ferai  apparoir  s'il  en  est  besoing.  Au  mesme  temps 
ils  envolèrent  vers  la  Roine  d'Angleterre  pour  l'abbreuver  de 
toutes  choses  faulses,  et  pour  l'induire  à  s'armer  contre  moi 
et  3Iessieurs  les  Estats  de  Hollande  et  Zelande  :  mais  la 
cognoissance  qu'elle  avoit  de  la  vérité,  et  la  prudence  singu- 
lière de  laquelle  est  douée,  lui  firent  prendre  toute  aultre  re- 
solution qu'ils  n'avoient  espéré.  Bref,  ils  machinèrent  tout 
ce  qu'ils  peurent  pour  remettre  sus,  les  mesmes  practicques 
des  Espaignols  :  et  voila, Messieurs,  quelle  a  esté  leur  obser- 
vation de  la  Pacification  de  Gand  des  le  commencement.  Et 
quant  aus  Espaignols  que  Don  Jean  leur  disoit  avoir  renvoiez, 
ils  voioient  (au  moins  si  leur  restoit  quelque  peu  de  lumière, 
car  ils  n'avoient  faulte  d'advcrtissemens)  que  les  uns  s'amu- 
soient  en  Luxembourg,  les  aultres  en  Bourgoigne,  les  aul- 
tres  en  France  soubs  l'umbre  de  la  guerre  civile  qui  y  estoit 
resuscitee,  en  attendant  le  mot  de  guet,  pour  revenir  en  un 
instant,  comme  aussi  ils  firent.  Ce  neantmoins  ils  scavoient 
que  Don  Jean  retenoit  quatorze  mille  Allcmans,  des  vielles 
bendes,  qu'il  tenoit  en  garnison  es  villes  principales  du  païs, 
qu'il  traictoit  à  Malines  avecq  lesdicts  AUemans,  qu'il  leur 
disoit  d'un  et  à  vous,  Messieurs,<i'aultre,  retiroit  le  chasteau 
d'Anvers  d'entre  les  mains  du  Ducd'Arschotet  du  Prince  de 
Chimai  son  fils,  le  laissoit  entre  les  mains  cfe  Treslon.  Ils 
voioient  dis-je  ces  choses,  et  neantmoins  y  aidoient  et  favo- 
risoient,  et  éncores  ils  diront  qu'ils  gardoicnt  la  Pacification 
de  Gand.  Car  quant  à  ce  que  mon  ennemi  dit  que  Don  Jean^^ 
l'avoit  jurée,  je  confesse  d'advantage,que  le  Roi  mesmes  l'a 
promise, qui  le  rend  d'autant  plus  convaincu  :  car  au  mesme 
temps  il  commandoit  à  Don  Jean  de  la  rompre,  ainsi  qu'il 

appert  par  ses  lettres.  Et  quant  à  Don  Jean,  il  est  vrai  qu'il 
Ta  promise  et  jure4?,mais  ce  fustavec  une  Condition, qu'il  avoil 
predict  en  présence  mesmes  d'aulcuns  de  vos  députez  y  deb- 
voir  adjouster,  à  sçavoir  jusques  à  ce  qu'il  s'en  repentiroit  : 
laquelle  condition  escheut  bien  tost  après.  Car  ce  jeune 
homme  estimant  estre  au  dessus  de  ses  affaires,  et  avoir  en- 
tre ses  mains  (à  raison  des  garnisons  Allemandes  et  plusieurs 
trahistres  à  leur  patrie)  les  meilleures  villes,  se  saisit  (non 
sans  faire  un  tort  indigne  à  la  Roine  de  Navarre)  du  chastcau 
de  Namur,  lieu  qui  lui  sembloit  propre  et  nécessaire  pour 
faire  repasser  les  Espaignols.  Mais  aussi  tost  par  la  rendi- 
tion  du  chasteau  d'Anvers  qui  vous  fust  faicte,  il  se  trouva 
un  peu  loing  de  son  compte,  ce  que  lui  fist  perdre  pour  un 
temps  beaucoup  d'amis,  qui  commenc^^rent  aussi  tost  à  chan- 
ger de  robbe  :  et  fust  rendu  Don  Jean  si  perplex, qu'il  n'oust 
aultre  recours,  sinon  aianl  corrumpu  aulcuns  de  vos  pro- 
pres députez,  gaigner  le  temps,  et  vous  amuser  par  une  es- 
pérance fardée  de  paix.  Et  pleust  à  Dieu,  que  des  lors  vous 
n'eussiez  esté  empeschez,  Messieurs,  par  ces  bons  observa- 
teurs de  la  Pacification  de  Gîtnd,  de  croire  mon  conseil  :  car 
par  une  bien  petite  armée  nous  pouvions  estre  quittes  de 
Don  Jean,  de  ses  Espaignols  et  adherens,  et  de  tant  de  cala- 
mitez  qui  ont  ensuivi.  Je  vouldroi  doncqencores  ici  sçavoir, 
Messieurs,  si  lors  Don  Je^in  gardoitceste  Pacification,  et  son 
uuion  si  sollennelement  jurée  (comme  ils  parlent)  qu'il  avoit 
faicte  avec  ces  Espaignolisez.  Et  pourquoi  me  viendra  repro- 
cher la  Pacification  de  Gand,  celui,  qui  nous  a  faict  déclarer 
,par  le  Sieur  de  Selles,  qu'il  ne  la  vouloit  garder.  Jouira  il  à 
mon  préjudice  d'un  privilège  auquel  lui  mesmes  renonce  ? 
Et  quant  tout  est  dict,  ce  n'est  point  avecq  lui,  que  moi  et  les 
Ëstats  de  Hollande  et  Zelande  avions  contracté  :  c'est  avecq 

vous,  Messieurs.  Que  si  après  tant  de  ruptures  de  la  Pacifi- 
cation, et  en  tant  de  sortes,apres  que  contre  ladicte  pacifica- 
tion ils  ont  exterminé  des  villes  où  ils  ont  peu  exercer  leur 
domination  tyrannicque,  les  meilleurs  bourgeois,  alléguants 
contre  eus  choses  faulses  et  meschantes  :  si  donc  après  ces 
choses.  Messieurs,  vous  avez  jugé  que  pour  vostre  seureté 
vous  debviez  amplifier  aulcun  des  articles,  les  changer, voire 
quand  ainsi  seroit  que  vous  les  auriez  voulu  du  tout  rompre, 
rescinder,  et  revocquer  :  qui  est  ce  qui  vous  en  pourroit  ac- 
cuser, si  vous  avez  usé  de  ce  qui  estoit  vostre,  conîme  vous 
l'auriez  trouvé  convenir  à  vostre  bien,  sinon  celui  qui  se 
vouloit  servir  de  son  serment  comme  d'un  rets  pour  vous 
surprendre?  Car  quant  à  ce  qu'ils  disent  que  de  ma  part  y  a 
eu  changement,  ores  qu'il  fust  vrai,  si  est  ce  que  je  n'y  avoi 
plus  d'obligation  pour  le  regard  des  contractans  avec  moi, 
puis  qu'ils  l'avoient  en  tant  de  sortes  violée  :  et  puis  que  de 
vostre  part  estoit  trouvé  convenir,  que  le  changement  se  fist, 
vous  aviez  aultant  d'authorité  et  puissance  d'en  disposer, 
qu'un  Seigneur  a  de  droict  en  son  héritage  :  car  la  Pacifica- 
tion estoit  vostre,  de  laquelle  vous  pouvez  usez  à  vostre 
plaisir. 

Mais  il  a  tant  de  fois  esté  remonstré  et  de  bouche  et  par 
escrit,  que  rien  n'y  a  esté  violé,  qu'il  n'est  besoing  que  j'em- 
ploie d'advantage  le  temps  à  le  vous  déclarer.  Seulement  je 
dirai,  qu'il  estoit  bien  défendu  à  cens  de  Hollande  et  Ze- 
lande,  de  rien  innover  en  ce  païs  :  mais  que  les  aultres  Es- 
tats  en  leurs  provinces  ne  peussent  pourvcoir  par  quelque 
condition  à  leur  seureté,  il  ne  se  trouvera  point  qu'il  y  ait 
une  telle  obligation,  ce  que  par  la  lecture  de  l'article  un- 
ziesme  et  douziesme  se  peult  veoir  et  cognoistre  manifeste- 
ment. Et  de  faict,  sur  la  confection  de  ladicte  Pacification, 

comme  un  de  cens  qui  estoient  députez  de  ijostre  part,  re- 
monstra  à  quelqu'un  des  principaus  de  Tautre,  que  telle 
chose  pourroit  advenir,  et  pourtant  qu'il  eust  esté  meilleur 
d'accorder  quelque  liberté  pour  les  subjects  des  provinces 
pour  lesquelles  ils  contractoient  :  on  lui  respondit,  qu'il  ne 
se  falloit  donner  peine  de  telles  choses,  et  que  cens  de  Bra- 
bant,  Flandres,  et  autres  pa'is  ne  demanderoient  jamais 
changement  en  Testât  de  la  Religion.  Que  si  maintenant  ils 
ont  esté  trompez,  pourquoi  est  ce  que  furieusement  ils  s'ad- 
dressent  à  moi?  Je  leur  apporte  aussi  la  mesme  response 
pour  le  faict  du  changement  survenu  en  quelques  villes  de 
mes  gouvernements.  Car  je  puis  bien  asseurer  devant  Dieu,  . 
que  je  n'y  ai  donné  aulcun  advis  ni  consentement,  et  que 
plusieurs  choses  y  sont  survenues  qui  ne  me  plaisoient  pas, 
comme  aussi  en  Flandres.  Mais  je  leur  maintien,  s'il  y  a  eu 
quelque  insolence  militaire,  que  ce  n'estoient  que  roses  au 
pris  des  intolérables  excès  faicts  par  eus  :  et  pour  le  moins 
il  n'y  a  poinct  eu  d'infidélité,  ni  de  trahison  et  intelligence 
avec  l'Espaignol  de  nostre  part,  comme  il  y  a  eu  de  celle  des 
ennemis.  Car  n'ont  ilz  pas  à  main  armée  commencé  une 
guerre  contre  leur  foi  et  leur  promesse,  assailli  leurs  conf  > 
derez,  quand  nous  estions  à  deux  jours  prest  de  donner 
bataille  à  nos  ennemis,  n'ont  ils  pas  poursuivi  l'exécution  de 
leur  complot  et  conjuration  contre  leurs  confederez,  et  leur 
défection  au  temps  que  la  bonne  ville  de  Maestrichl  estoit 
assiégée?  Que  s'il  y  a  en  ce  monde  acte  détestable,  est  ce  point 
cestui  ci?  Lors  que  vous  vous  attendiez  aus  forces  de  vos 
confederez,  pour  seoourrir  une  bonne  ville  assiégée,  avecq 
laquelle  ils  avoient  alliance  jurée,  de  laquelle  ils  ne  pouvoient 
se  plaindre  en  façon  anlciine,  ou  à  tort  ou  à  droict,  lors  dis- 
je  non  seulement  ils  vous  abandonnent,  mais  ils  vous  font  la 

guerre,  le  plus  chauldement  qu'ils  peuvent.  On  raconte  que 
Suffetius  fut  tiré  à  quattre  chevaus  jsour  n'avoir  bougé  et 
s'estre  rendu  spectateur  lors  que  Tullus  Hostilius  son  con- 
fédéré combattoit.  Quels  gibets  doncq,  quels  supplices  pour- 
roit  on  inventer  qui  fussent  suffisants  pour  chastier  ceste 
perfidie  et  perduellion?  Et  de  qui?  De  cens  là,  Messieurs,  qui 
avoient  au  paravant  mis  la  main  sur  le  Conte  de  Mansfelt, 
Viglius,  Fonc,  Assonville,  Berti  et  aultres  du  conseil  d'Es- 
tat,  lors  que  je  n'estoi  encores  lié  si  estroittemcnt  avecq  eux 
que  depuis  j'ai  esté,  et  n'estoi  passé  encores  en  Brabant,  de 
ceus  la  dis-je  qui  par  telle  appréhension  avoient  donné  à 
cognoistre  à  tout,  le  monde,  le  jugement  qu'ils  faisoient  des 
gestes  du  Roi  et  de  son  conseil  :  vous  laissant  juger.  Mes- 
sieurs, quel  grand  discours  il  y  a  en  telles  gens,  qui  ne  peu- 
vent prévoir  nous  faisants  la  guerre  qu'ils  aiguisent  les  espees 
de  ceus  qu'ils  ont  faict  prisonniers,  pour  leur  lever  la  teste. 
Ils  diront  que  je  ne  me  suis  pas  rendu  ennemi  de  ceus  de 
nostre  parti  qui  ont  passé  les  bornes.  Vraiement  je  n'ai  point 
approuvé  les  excès  d'aulcuns.  Mais  pensent  ils  que  je  sois  si 
imprudent  pour  leur  faire  plaisir,  de  donner  ouverture  à  la 
ruine  du  païs,  et  faire  Escovedo  Prophète?  Ont  ils  jamais  ouï 
qu'un  sage  père  ait  pour  le  contentement  de  son  ennemi  cer- 
ché  la  ruine  de  ses  enfans?  ains  c'est  son  debvoir  de  corriger 
les  faul'es,  et  en  les  cmendant  conserver  sa  famille.  Mais 
Bours,  Montigni,  et  aultres  ne  sçavent  ils  pas  les  debvoirs 
que  j'ai  faicts  pour  remettre  tout  en  bon  ordre?  ont  ils  oublié 
les  articles  accordez  tels  qu'ils  les  ont  demandez  et  qu'ils  ont 
depuis  violez  contre  leur  serment?  C'a  doncq  esté  rage,  folie, 
ambition,  et  haine  contre  la  religion,  envie  de  dominer  qui  a 
transporté  leurs  cœurs  et  agitez  comme  de  fureur,  et  qui  les 
a  premièrement  esmeus,  et  qu'ils  depuis  ont  couvert  du  raan- 

teau  de  la  pacification  de  Gand.  Car  je  sçai,  Messieurs,  la 
peine  en  laquelle  ils  furent  pour  donner  couleur  à  leur  entre- 
prise, et  qu'un  simple  capitaine  en  ce  conseil  leur  fist  ceste 
ouverture,  qui  fust  incontinent  suivie. 

Je  sçai  que  plusieurs  trouveront  nouveau,  qu'enfans  de 
bonne  maison,  issus  de  tels  pères,  se  soient  tant  oubliez 
que  d'assembler  tant  de  reproches  sur  leur  race,  et  aulcuns 
penseront  n'cstre  croiable  que  jamais  il  eust  peu  se  trouver 
une  telle  inconstance  en  eus  :  et  ne  puis  encores  de  ma  part 
que  je  n'en  soi  marri  pour  la  bonne  amitié  et  l'honneur  que 
j'ai  porté  à  leurs  pères,  et  le  désir  que  j'ai  eu  de  les  veoir  ad- 
vanc^z  en  toute  verlu,  honneur  et  réputation  (ce  qu'ils  pou- 
voient  faire,  s'ils  eussent  seulement  sceu  patir  un  peu  de 
tcms,  et  porter  une  partie  de  la  calamité  de  leur  patrie)  et 
dcsireroi  bien  encores  qu'ils  peussent  estre  si  sages,  que 
par  une  bonne  repentance  ils  emendassent  le  passé.  Mais 
alTin  que  je  ne  parle  de  beaucoup  de  leurs  actions  particu- 
lières qui  ne  sont  pas  exposées  en  la  veuë  de  tout  le  monde, 
qui  sont  toutesfois  pleines  de  légèreté,  si  on  vient  A  considé- 
rer ce  qui  est  cognu  d'un  chascun,  et  mis  devant  les  ycus  de 
tout  le  monde,  qui  est  ce  qui  se  pourra  assez  esmerveiller  de 
l'inconstance  et  vanité  de  leurs  resolutions?  Ils  servent  le 
Duc  d'Alve,  et  le  grand  Commendador  comme  varlets,  ils  me 
font  la  guerre  à  toute  ouUrancc  :  peu  après,  ils  traiclent  avec 
moi  :  ils  se  reconcilient,  les  voila  ennemis  des  Espaignols. 
Don  Jean  revient  :  ils  le  suivent,  ils  le  servent,  ils  machi- 
nent ma  ruine.  Don  Jean  fault  à  son  entreprise  du  chasteau 
d'Anvers  :  ils  le  quittent  incontinent,  ils  m'appellent.  Je  ne 
suis  pas  si  tost  venu,  contre  leur  serment,  sans  en  commu- 
niquer ni  à  vous.  Messieurs,  ni  à  moi,  ils  appellent  Monsei- 
gneur l'Archiduc  Matthias.  Est  il  venu,  ils  voient  qu'ils  ne 

peuvent  venir  à  leur  but  :  ils  le  laissent,  et  sans  l'advertir 
vont  quérir  Monseigneur  le  Ouc  D'anjou,  ils  l'amènent,  ils 
lui  promettent  merveilles.  Ils  voient  qu'ils  ne  le  peuvent 
amener  à  ce  point  de  se  rendre  chef  contre  vous,  Messieurs, 
et  contre  cens  de  la  Religion  :  ils  le  délaissent,  et  se  join- 
gnent  au  Prince  de  Parme.  Y  a  il  flots  de  la  mer  plus  incon- 
stants, Euripe  plus  incertain,  que  les  conseils  de  telles  gens, 
qui  pensent  estre  si  hault  assis,  tant  eslevez  et  si  affermis, 
qu'il  leur  soit  loisible  de  se  jouer  ainsi  de  Princes  de  telle 
part?  Si  doncq  ils  ont  faict  telles  choses  comme  il  est  cogneu 
à  tout  le  monde,  croiez  qu'il  n'y  a  rien  si  legier  et  si  vain, 
qu'ils  n'entreprennent.  Et  que  peuvent  ils  faire  plus  énorme, 
que  d'avoir  consenti  à  ceste  lasche  proscription  qui  est  bas- 
tie  contre  la  teste  de  celui  qui  leur  a  guaranti  la  leur,  a 
faict  restituer  les  biens  ans  principaus  d'entre  eus?  Et  croiez, 
Messieurs,  que  ce  n'est  fias  la  fin  :  car  si  bien  tost  ils  ne  se 
recognoissent  (ce  que  je  desidere)  vous  les  verrez  encores 
changer  de  cheval  et  de  selle  plus  de  dix  fois  devant  que 
cest  affaire  se  desmelle. 

Quant  à  ce  qu'on  m'objecte  que  je  me  suis  faict  élire  par 
force  et  tumulte  Gouverneur  de  Brahantj  il  vous  souvient, 
Messieurs,  que  jamais  je  ne  vous  en  ai  parlé,  et  que  je  ne 
vous  en  ai  aulcunement  solicitez  :  au  contraire,  vous  avez 
mémoire  de  la  grande  résistance  que  je  fi'  et  de  mes  remon- 
strances  au  contraire  :  et  mcsmes  quant  à  Testât  de  Lieute- 
nant gênerai  que  j'en  voulu  avoir  l'advis  et  le  consentement 
des  chefs  qui  estoient  en  l'armée,  et  laquelle  bien  tost  après 
fust  mise  en  routte  (je  ne  di  point  maintenant  par  la  faulte 
de  qui)  lequel  ils  m'envoierent,  comme  encores  je  l'ai  signé 
de  leur  main.  Que  si  aulcuns  du  peuple  advancerent  ceste 
élection,  encores  que  ce  ne  fust  à  ma  prière  ni  solicitation, 

toulesfois  je  suis  contraint  de  confesser  qu'ils  estoient  plus 
sages  et  mieus  prevoiants  les  affaires  de  ce  pais  que  je  n'estoi 
lors,  car  ils  entendoient  bien,  laissant  le  maniement  des  af- 
faires et  l'administration  de  la  chose  publicque  entre  les 
mains  de  ces  Espaignolisez,  que  c'estoit  bastir  sur  un  sable 
mouvant  et  peu  ferme  pour  y  asseoir  un  tel  édifice.  Il  est 
aussi  vrai  ce  qu'ils  disent,  que  par  les  tumultes  de  Gand  j'ai 
esté  esleu  Gouverneur  de  Flandres  :  car  c'est  une  vraie  igno- 
rance de  nos  affaires,  par  ce  que  les  quatre  membres  ont 
faict  élection  de  moi  non  une  fois,  mais  plusieurs,  non  point 
durant  les  tumultes,  mais  depuis,  les  choses  bien  pacifiées, 
l'ont  plusieursfois  pourchassée,  tant  envers  vous  qu'envers 
moi,  et  jusques  à  présent  je  ne  l'ai  voulu  accepter. 

Je  ne  pense  pas  aussi,  Messieurs,  qu'il  soit  raisonnable 
que  je  responde  des  moiens  levez  par  vous,  et  qui  ont  esté 
administrez  suivant  vos  advis  sous  vostrc  authorité  par  vos 
trésoriers,  commis,  et  recepveurs,  sans  que  j'en  veoie  jamais 
un  denier,  ni  moi  ni  les  miens.  Mais  s'il  convient  en  donner 
blasme  à  quelqu'un,  estce  pas  à  l'ennemi,  lequel  vous  con- 
traint cercher  moiens  pour  vous  défendre?  et  si  lui  pour  faire 
du  mal,  exercer  tyrannie,  opprimer  vostre  liberté,  faict  de  si 
grandes  et  excessives  despenses  :  pourquoi  pour  bien,  faire, 
pour  reprimer  le  tyran,  conserver  vos  privilèges,  vostre  li- 
berté qui  ne  peult  estre  évaluée,  ne  feres  vous  quelque  dé- 
pense? Que  si  il  estoit  question  d'exposer  tout  ce  que  nous 
avons  jusques  à  la  dernière  maille,  jusques  à  la  dernière 
goutte  de  nostre  sang,  que  ferions  nous  à  quoi  nous  ne  soïons 
tenuz  et  obligez?  et  dequoi  qous  n'aions  tant  de  beauls  exem- 
ples es  histoires  anciennes  tant  des  estrangers,  que  de  nos 
braves  et  vaillants  prédécesseurs  et  ance^tres?  Mais  tant 
s'en  fault  qu'il  faille  désister,  qu'au  contraire  puisque  nous 

voions  ce  qui  les  picqiie,  c'est  ce  sur  quoi  nous  nous  debvons 
d'advantage  évertuer.  Car  de  respondre  à  ce  qu'il  dict,  que 
j'en  ai  faict  emprisonner  et  tuer  aulcuns  de  cens  qui  ont 
contredict  aus  contributions,  je  ne  pense  pas  qu'il  soit  be- 
soing  de  leur  respondre  devant  vous,  Messieurs,  qui  cognois- 
sez  que  ce  sont  évidentes  calumnies,  et  qui  sçavez  que  j'ai 
plus  esté  blasmé  de  ma  trop  grande  doulceur  et  patience  à 
tolérer  plusieurs  esprits  malings,  qui  par  leurs  artifices  et 
secrètes  menées  retardoient  nos  affaires,  que  je  ne  suis  ac- 
cusé de  mon  ennemi  de  ma  rudesse.  Que  si  ce  qu'ils  m'ob- 
jectent estoit  vrai,  il  y  en  a  plusieurs  qui  parlent  aujourd'hui 
bien  hault,  à  qui  on  auroit  bien  couppé  le  filet  :  et  toutesfois 
je  ne  me  repen'  point  encores  d'en  avoir  ainsi  usé,  et  me 
resjouirai  tousjours  d'avoir  plus  tost  voulu  recepvoir  un 
tort,  que  de  l'avoir  voulu  faire,  ne  doubtant  point  que  Dieu 
qui  est  juste  juge,  ne  face  tomber  sur  la  teste  de  ces  trahis- 
tres  et  desloiaus,qui  mangeoientlepainavecq  nous  et  estoient 
participants  de  nos  conseils,  et  neantmoins  à  présent,  sont 
en  leur  conseil,  le  salaire  de  leur  meschanceté  comme  desja 
la  vengeance  les  poursuit  d'une  inquiétude  perpétuelle  et 
agitation  de  l'esprit. 

Quant  à  la  négociation  du  S^  de  Selles,  laquelle  a  esté 
recognue  plaine  de  tromperies  et  de  dissimulations,  c'est  à 
vous,  Messieurs,  qui  avez  si  prudemment  descouvert  ses 
fraudes,  et  qui  lui  avez  faict  cognoistre,  que  cens  qui  n'ont 
point  vcu  l'Espaigne  ne  sont  pas  pour  cela  des  bestes  comme 
lui  et  ses  semblables  l'estiment,  c'est  vous  dis-je  contre 
qui  s'addresse  ceste  accusation.  Je  confesse  que  j'ai  esté 
de  mesmc  advis  que  vous,  qu'il  ne  le  falloit  croire  non 
plus  qu'un  affronteur  et  trompeur,  et  qu'un  instrument 
choisi  pour  mettre  tout  en  division,  à  quoi  me  résoudre 

persone  ne  mV  a  tant  aidé  que  lui  niosme.  Car  ce  qu'il 
me  disoit  que  j'estoi  tant  en  la  bonne  grâce  du  Roi, 
qu'il  n'y  a  Seigneur  de  pardeça  duquel  il  eust  meilleure 
opinion  que  de  moi,  qu'il  me  vouloit  tant  emploier  :  me  fai- 
soit  de  plus  en  plus  penser,  qu'on  eust  bien  eu  affaire  de  ma 
teste,  si  j'en  eusse  voulu  faire  tel  marché  que  cest  Espaigno- 
lizé  me  vouloit  persuader.  Je  confesse  di^je  que  j'ai  esté  de 
l'opinion  mesme  que  vous  avez  esté  et  avez  tresprudemmenf 
résolu,  à  scavoir  suivant  l'exemple  de  ce  sage  capitaine,  de 
boucher  vos  oreilles  à  ces  Sereines  d'Espaignc.  Mais  que 
dis-je  que  j'ai  esté  de  cest  advis?  ces  misérables  qui  ont 
consenti  à  cestc  manldicte  proscription  n'y  ont  ils  pas  aussi 
résisté  comme  moi?  les  mesmes  Magistrats  qui  ont  faict  pu- 
blier ceste  proscription,  n'ont  ils  pas  aussi  rejette  le  Sieur 
de  Selles  et  toutes  ces  bourdes  ?  Qui  est  assez  suffisant  pour 
respondre  à  ce  qu'ils  touchent  du  changement  des  officiers 
Catholicques  :  et  pleust  A  Dieu  que  j'eusse  eu  le  pouvoir,  ou 
que  par  la  précipitation  d'aulcuns,  je  n'eusse  pas  esté  cm- 
pesché  de  procurer  le  changement  par  tout  :  car  il  ne  seroit 
pas  ensuivi  un  tel  déluge  des  maus  qii'on  a  veu  à  raison  de 
la  disjonction  des  Provinces,  et  lequel  e^t  à  craindre  qu'il 
n'accroisse  de  jour  en  jour  à  la  ruine  générale  du  pais  :  pour 
le  moins  j'espère  si  ces  Provinces  qui  nous  ont  si  lasrhement 
abandonnées  ne  se  repentent  d'une  telle  faulte,  qu'elles  sen- 
tiront personne  n'cslre  jamais  mieus  chastié  pour  un  mes- 
chant  conseil,  que  ceus  qui  l'ont  premièrement  donné.  Et 
sur  ce  point  je  ne  me  mettrai  pas  en  peine  de  respondre  A 
ceste  calumnie,  que  j'ai  mis  en  charge  lesdi(  ts  officiers  par 
mon  authnrité  privée,  veu  que  par  tout  ou  j'aT  assisté  au 
changement  de  la  Loi,  j'y  ai  seulement  exécuté  la  charge 
qu'il  vous  a  pieu  m'en  donner,  et  comme  voslre  commis  et 

député,  n'y  faisant  rien  contre  Ic^^  loix  et  privilèges.  Bien 
confesserai  je  que  j'ai  cerché  le  plus  que  j'ai  peu,  à  y  intro- 
duire gens  de  bien,  gens  d'honneur,  de  bonne  conscience,  et 
surtout,  amateurs  de  la  patrie.  Mais  je  sçai  bien  ce  qui  les 
point,  c'est  que  je  n'y  ai  pas  volontiers  favorisé  ceus  qu'ils 
avoientà  leur  cordelle,  gens  sans  foi,  sans  pieté  envers  leur 
pais,  gens  sanguinaires,  et  esclaves  de  leur  tyrannie.  C'est, 
Messieurs,  ce  qu'ils  appellent  confusion  ,  à  scavoir  le  règle- 
ment de  nostre  republicque  selon  nos  loix,  lesquelles  sont 
aussi  contraires  à  leurs  intentions  barbares  que  le  jour  est 
à  la  nuict.  Mesmement,  Messieurs,  il  n'est  grand  besoin'g  de 
respondre  à  telles  objections,  quand  nostre  propre  ennemi 
y  respond  assez.  Car  quelz  estoient  ces  officiers,  desquels  ils 
disent  que  nous  nous  sommes  desfaicts? //s  esfoi'ew?  (disent  ils) 
bien  ajfectionnez  an  Roi,  qui  est  autant  à  dire  que  bons  en- 
nemis du  païs  :  et  par  cela.  Messieurs,  vous  entendez  que 
c'a  esté  tresbien  faict  de  les  changer  en  plusieurs  endroicts. 
Ils  me  reprochent  le  grand  crédit  que  fai  entre  le  peu- 
ple. Tant  s'en  ftmlt  que  j'en  aie  honte,  que  je  suis  bien 
marri  que  je  n'en  ai  encores  davantage,  c'est  à  dire  que  je 
ne  sçai  bien  leur  persuader  ce  que  je  leur  ai  si  souvent  mis 
en  avant  tant  de  bouche  que  par  escrit  :  car  il  y  a  longtemps 
que  j'auroi  avec  l'aide  de  Dieu  nettoie  le  païs  de  ces  ordures 
d'Espaigne.  Mais  s'ils  sont  tels  qu'ils  se  disent,  et  je  suis  tel 
qu'ils  me  descrivent  (car.  pour  leur  faire  plaisir  je  leur  veuil 
accorder  ce  point)  il  fault  nécessairement  qu'ils  confessent 
leurs  tyrannies  et  cruautez  avoir  esté  excessives  en  toutes 
sortes  pour  avoir  encourru  une  haine  universelle  de  tout  le 
peuple,  qui  leur  estoit  auparavant  si  affectionné,  et  a  esté  si 
loial  à  leurs  prédécesseurs  et  à  eus  mesmes  avant  tels  excès 
commis.  El  au  contraire,  si  le  peuple  m'a  choisi  voluntairc- 

ment  pour  estre  asscrteur  de  sa  liberté,  que  peult  on  dire 
aultre  chose?  que  diront  les  nations  estrangos?  que  dira  la 
postérité,  sinon  que  le  peuple  a  jugé  qu'il  y  avoit  quelque 
chose  en  moi  digne  de  faveur  et  amitié  ?  et  en  eus  quelque 
chose  digne  d'une  extrême  haine?  Je  leur  confesse  doncq 
que  je  suis  et  serai  toute  ma  vie  populaire,  c'est  à  dire  que 
je  poursuivrai,  je  maintiendrai,  je  défendrai  vostre  liberté  . 
et  vos  privilèges.  Voiez  comment  ces  sages  cerveaus  sont  des- 
pourveus  de  sens  commun,  et  comment  lors  qu'ils  me  pen- 
sent blasmcr  ils  me  louent.  Il  est  vrai  qu'estans  cincq  ou  six 
testes  maladvisees  ensemble,  ennemies  de  vostre  liberté, 
desquels  les  conseils,  pensées  et  sécrétées  cogitations  sont 
toutes  tendues  à  cercher  les  moiens  de  vous  assubjectir  à  leur 
tyrannie,  qui  seroit  plus  cruelle,  et  pour  le  moins  plus  in- 
digne et  plus  servileque  n'estoit  l'EspaignoIlc.  Ils  mesurent 
la  cervelle  de  tout  le  monde  à  l'aulne  de  leur  entendement, 
et  pensent  que  chascun  trouvera  mauvais  ce  qu'eus  jugent 
estre  tel  :  mais  quand  le  tout  sera  poisé  en  la  balance  com- 
mune, alors  ils  trouveront  qu'ils  se  sont  grandement  mes- 
complez.  Car  celui  qu'ils  jugent  indigne  de  vivre  pour  servir 
au  bien  de  la  chose  publicque  (car  qu'est  ce  aultre  chose  le 
bien  publicq  que  le  bien  du  peuple?)  ils  le  rendront  par 
leur  folie  d'aulUmt  plus  honoré,  que  le  peuple  estimera  d'ad- 
vantage  celui  qui  le  maintient ,  que  celui  qui  le  veull 
oppresser. 

Je  ne  puis  aussi  assez  m  cshahir  de  ce  (piils  ont  oublié  rc 
que  tant  de  petits  mauvais  escrivains  ont  menti  en  leurs 
ineptes  libelles  diffamatoires,  que  je  hai  la  Noblesse.  Car 
cx)mmencerai  je  ce^te  haine  par  moimesnie,  mes  parents  cl 
amis,  qui  sommes  (Dieu  merci)  touts  de  race  noble  et  illus- 
tre, et  si  ancienne  et  de  telles  richesses  et  dignitez,  que  je 

ne  crain'  pas  que  plusieurs  de  mes  ennemis  puissent  à  bon 
droit  se  préférer  à  nous,  et  s'en  trouvera  peu  qui  nous  puis- 
sent egaller.  Mais  l'expérience  a  monstre  si  je  ne  fai  pas  ce 
qui  est  en  ma  puissance  pour  l'avancement  des  nobles.  Qisc 
si  j'ai  de  longtemps  preveu  qu'aulcunes  testes  ambitieuses 
qui  nous  ont  depuis  délaissez,  se  vouloient  emparer  de  gou- 
vernements et  charges,  pour  abandonner  par  après  le  païs, 
et  faillir  à  leur  serment  :  si  j'ai  dis-je  cognu  leur  légèreté, 
vanité,  et  inconstance,  leur  affection  tendante  à  la  tyrannie, 
pourtant  je  ne  les  ai  voulu  favoriser,  et  par  ce  moien  j'ai  aidé 
à  conserver  la  meilleure  et  plus  grande  et  plus  saine  partie 
de  nostre  estât,  je  n'ai  pas  pour  cela  haï  ou  mesprisé  la  no- 
blesse, mais  j'ai  voulu  par  bon  conseil  venir  au  devant  de  la 
ruine  du  païs,  qui  eust  peu  ensuivre.  Si  leurs  pères  qui 
estoient  plus  sages,  plus  vaillants  et  plus  vertueus  qu'ils  n^- 
sont,  et  avecq  lesquels  j'ai  vescu  en  si  bonne  amitié,  si  dis-je 
ils  vivoient  encores,  ils  mourroient  de  desplaisir,  voiants 
une  race  forlignance  de  la  constance  et  vertu  de  leurs  ances- 
tres,  qui  ont  vescu  si  honorablement  et  sans  reproche  :  s'ilz 
veoient  dis-je  qu'il  n'y  a  aujourd'hui  païs  ausquels  ils  ne 
soient  tenus  pour  gens  inconstans  et  grans  marchants  :  s'ils 
veoient  mesmes  les  Espaignols  ausquels  ils  servent,  le  Car- 
dinal qui  est  leur  pivot,  sur  lequel  tourne  leur  moulin, 
jouer  d'eus  comme  à  la  pelotte,  en  faire  comme  des  enfans, 
les  mener  par  le  nez  comme  bestes,  et  les  entretenir  jusques 
à  ce  qu'il  soit  tempsde  redemander  ses  statues,  instruments, 
tappis,  et  aultres  meubles  qu'ils  ont  desrobez,  et  jusques  à 
ce  qu'ils  soient  assez  en  bon  poinct  pour  estre  menez  à  la 
boucherie,  ainsi  que  mesmes  il  appert  par  ses  propres  lettres 
escrittcs  de  sa  propre  main  que  vous  avez  veues,  Messieurs, 
et  recogneues. 

Et  d'aultant  que  mon  tniiomi  comme  s'il  se  dosfioit  de 
son  aulhorité,  et  qu'il  fust  en  double  si  la  pesanteur  de  ses 
tiltres  seroit  suffisante  pour  m'accabler,  vient  encores   à  y 
vouloir  conjoindre  celle   de  l'Empereur,  et   d'auleuns   de 
Messieurs  les  Electeurs  Ecclesiasticques ,  disant  qu'ils  au- 
roient  proposez  articles  si  raisonfiahles  que  tout  homme 
de  bon  jugement  les  juge  estre  tels.  Il  jie  sçauroit  en  un  mot , 
Messieurs,  mieus  dire  que  vous.  Que  dis-je  vous?  mais  touts 
les  habitans  de  ces  païs  qui  ont  dune  voix  rejette  lesdicls 
articles  comme  impertinents,  captieus  et  desraisonnables  : 
tstes  sans  jugement  et  despourveus  de  raison.  Mais  à  qui  fe- 
ront ils  croire  qu'un  peuple  battu  de  si  longue  guerre  (qui 
ne  peult  estre  sans  un  million   d'inconvenicns)  j*ejette  une 
paix  si  elle  est  raisonnable?  que  des  bons,   voire  trop  bons 
subjects,  et  trop  patients,  refusent  de  s'accorder  à  leur  su- 
périeur, sinon  quand  ils  voient  que  tels  accords  sont  amorces 
pour  les  surprendre?  telle  paix  est  pire  que  guerre?  et  que 
le  dous  miel  d'une  langue  est  plus  à  doubler  que  le  fer  acéré 
des  glaives?  Il  peult  estre  que  l'Empereur  qui  estime  une 
lelle  condition  et  estât  estre  propre  en  ses  terres  patrimo- 
niales, a  opinion  qu'elle  seroit  aussi  propre  pardeça.   L'em- 
pereur est  adverti  de  nostre  estai  par  nos  ennemis,  par  les 
Irahistres  qui  estoient  parmi  nous,  et  qui  souIjs  rouverfure 
de  légation  à  Cologne  essaioient  de  ruiner  vos  affaires  :  l'Em- 
pereur informe  les  aultres  Princes,  qui  s'y  reposent  estimants 
ce  qui  vient  de  ceste  part,  estre  oracle.  Mais  vous,  Messifurs, 
quicognoissezle  fond  de  l'estiitde  ces  païs,  les  commoditez,ou 
incommoditez,  les  vraies  causes  du  maintien  ou  de  la  ruine 
d'icelui,  qui  y   avez  à  perdre,  qui   estes  obligez  par  tous 
droits  à  la  conservation  d'iceus,  en  avez  jugé  aullrement  : 
tout  le  peuple  en  a  esté  consulté,  le  peuple  unanimcnl  a  re- 

jette  telles  conditions  comme  par  trop  desraisonnables,  et 
non  en  une  ville  seule,  mais  en  toutes.  Il  est  vrai  que  nous 
avions  supplié  la  Majesté  Impériale,  le  Roi  de  France,  la 
Roine  d'Angleterre  et  Roi  de  Portugal,  d'intercéder  pour 
nous  aflîn  qu'on  nous  accordast  une  bonne  paix.  Mais  pren- 
dre cela  comme  si  nous  nous  estions  submis  à  eus  nous  ne 
pensons  pas  qu'aulcun  homme  sage  le  pense. 

Et  quant  à  la  défense  qu'ils  disent  avoir  esté  faicte  de  la 
publication  desdicts  articles,  vostre  patience  et  debonnaireté 
debvroient  plus  tost  estre  grandement  louées,  quand  vous 
n'avez  point  faict  punir  exemplairement  ceus  qui  ont  esté  si 
téméraires  de  les  publier  sans  vostre  congé.  Et  tant  s'en  fault 
que  nous  aions  craint  qu'ils  fussent  communicquez  et  divul- 
guez, qu'au  contraire  on  les  a  faict  imprimer  avecq  les  décla- 
rations de  leur  nullité,  et  ont  esté  envolez  par  toutes  les  pro- 
vinces et  villes  pour  estre  délibérez,  et  pour  avoir  l'advis  et 
resolution  de  tous ,  comme  vous  l'avez  raportee  uniforme  : 
mais  il  y  a  beaucoup  à  dire  si  quelque  chose  se  communique 
par  ordre,  par  voie  de  droit,  et  par  l'authorité  de  ceus  qui 
en  ont  puissance,  ou  bien  quand  de  petits  espions  sèment  à 
la  desrobbee  parmi  le  peuple  des  livrets,  quand  aulcuns  de 
ceus  qui  estoient  envoiez  à  Cologne  pour  vostre  service,  font 
courrir  soubs  main  ce  qu'ils  avoient  négocié  avec  l'ennemi, 
auquel  ils  vous  Irahissoient  et  la  patrie,  comme  il  appert 
plus  amplement  par  leurs  propres  lettres,  dequoi  je  ne  par- 
lerai plus  avant,  d'auUant  que  le  tout  est  mis  en  lumière,  et 
est  à  la  veuë  d'un  chascun. 

Ils  trouvent  merveilleusement  maulvaise  l'union  des  pro- 
vinces faicte  à  Utrecht.  Pourquoi?  car  tout  ce  qui  nous  est 
bon  leur  est  mauvais,  ce  qui  nous  est  salutaire  leur  est  mor- 
tifère. Ils  avoient  mise  toute  leur  espérance  surunedesu- 

nion  :  ils  avoient  practiqué  quelques  Provinces  qui  ont  au- 
tant eu  de  conseils  qu'il  y  a  de  mois  en  l'an  :  ils  avoient  à 
leur  dévotion  quelques  pestes  qui  estoient  entre  nous.  Quel 
remède  pouvoilon  inventer  meilleurà  rencontre  de  des-union, 
«ju'union?  et  quel  antidote  plus  certain  contre  leur  \enin  de 
discorde,  que  concorde?  au  moien  de  quoi  leurs  desseings, 
leurs  trames,  leurs  conseils  nocturnes,  leurs  secrètes  intel- 
ligences ont' esté  en  un  moment  dissipées,  monstrant  Dieu, 
qui  est  Dieu  de  paix  et  de  concorde  combien  il  a  en  abomi- 
nation ces  langues  frauduleuses,  et  comment  il  peult  facile- 
ment renverser  telles  faulses  et  abominables  entreprises. 
Volez,  Messieurs,  que  je  leur  donne  un  beau  cbamp  de  crier, 
de  se  tempester.  Je  leur  confesse  que  j'ai  procuré  l'union,  je 
*  Tai  advancée,  j'ai  estudié  à  l'entretenir  :  et  vous  di'.  Mes- 
sieurs, encores,  et  le  di  si  hault,  que  je  suis  content  que 
non  seulement  eus,  mais  aussi  que  toute  l'Europe  l'entende. 
Maintenez  vostre  union,  gardez  vostre  union  :  mais  falotes, 
faictes.  Messieurs,  que  ce  ne  soit  pas  de  parolles,  ni  par  escrit, 
mais  qu'en  effect  vous  exécutiez  ce  que  porte  vostre  trous- 
seau des  flesches  liez  d'un  seul  lien  que  vous  portez  en  vos- 
tre seau.  Aillent  maintenant  et  m'accusent  d'avoir  tout  mis 
en  confusion  quand  j'ai  procuré  l'union,  pour  lequel  faict 
je  ne  rougirai  jamais.  Car  si  soubs  l'umbre  d'une  paix  ilz 
nous  tramoient  une  division,  s'ils  s'assembloient  tantost  à 
Arras,  tantost  à  Mons,  en  nous  donnant  tousjours  de  belles 
parolles,  et  ce,  pour  se  desjoindre,  et  attirer  à  leurs  cor- 
di^lles  des  esprits  légers  semblables  à  eus  :  pourquoi  ne  nous 
estoit  il  licite  de  nous  joindre  et  lier  de  nostre  part?  Sinon 
<]ue  peult  pstre  ils  pensent  leur  estre  permis  de  mal  faire, 
et  abandonner  le  pa'is,  et  quand?  quand  Maestricht  est  as- 
siégé (ne  sentirez  vous  point  paovres  gens  quand  vous  lirez 

ces  choses,  le  cautère  qui  vous  bruslera  la  conscience?)  et  à 
nous  il  n'estoit  loisible  à  lors  de  bien  faire,  et  de  garantir 
le  païs.  Apprenons  doncq,  Messieurs,  ici  ce  qui  nous  est 
litile  et  nécessaire,  et  l'apprenons  du  plus  grand  ennemi  que 
jamais  ait  eu  le  païs ,  et  du  plus  grand  tyran  de  la  terre. 

Ils  m'objectent  après  un  horrible  crime  et  digne  de  ceste 
plusque  Sillane  et  Carboniane  proscription,  c'est  que  je  n'es- 
toi  sorti  d'Anvers  de  deux  ans,  et  que  je  suis  allé  à  Utrecht. 
Il  est  bon  à  veoir  qu'ils  sçavent  bien  ce  que  je  fai,  comme  si 
à  leur  tresgrand  regret,  en  ces  deux  ans  je  n'ai  voiagé  par 
deux  fois  en  Flandre,  ou  avecq  l'aide  des  quatre  membres, 
j'ai  mis  meilleur  ordre  audict  païs  qu'ils  ne  vouldroient.  Or 
bien,  posons  que  je  ne  soi  sorti  de  deux  ans  d'Anvers,  ne  se- 
roit  ce  pas  un  grand  crime,  de  m'estre  tousjours  tenu  près 
de  vous  pour*  vous  servir  en  tout  ce  qu'il  vous  a  pieu  me 
commander?  Mais  je  suis  ailé  à  Utrecht.  Voici, Messieurs,  le 
mal,  voici  l'aposteme  :  car  c'est  ce  voiage  qui  les  navre  jus- 
ques  au  cœur.  Ils  avoient  desja  faict  si  sagement  leur  pro- 
ject,  ils  avoient  mis  un  si  asseuré  fondement  à  leurs  affaires, 
ils  s'y  plaisoient  tellement,  ils  en  escrivoient  à  leurs  amis, 
ils  tenoient  entre  leurs  mains  tant  de  païs  et  tant  de  gouver- 
nements, ils  avoient  tant  escrit  de  lettres ,  tant  de  suborna- 
tions, tant  de  practicques  mises  en  avant  :  et  venant  seule- 
ment me  présenter  à  Utrecht  avecq  la  bonne  assistence  et 
conseil  de  Messieurs  les  députez  des  provinces ,  voilà  ce 
grand  brouillard  escarté,  tant  de  citadelles  qu'ils  avoient  ré- 
servées pour  leurs  tyrannies  abbatues,  tant  de  nos  villes  as- 
seurees,ne  leur  restant  pour  tout  aultre  chose  qu'une  seule 
ville  d'importance,  en  laquelle  estoit  le  chef  de  l'entreprise, 
laquelle  encores  il  ne  sceust  mettre  à  sa  dévotion,  sinon  par 
un  meurdre  abominable  de  celui  qu'il  appelloit  son  pcre,qui 

avoitesté  le  seoir  assis  à  sa  table,  Taiant  traictc  comme  un 
Judas  soubs  un  fauls  baiser.  Voila,  Messieurs,  ce  qui  les 
faict  crier  si  hault,  voilà  l'Helene  pour  laquelle  ils  combat- 
tent. 

Et  quanta  ce  qu'ils  m'objectent que/at  dechassez  aulcinis 
Ecclesiasticqtics,  Vous  sçavez.  Messieurs,  qu'il  n'est  vérita- 
ble. Mais  quand  leur  chef  qui  est  dedans  Groeningen  eut 
prins  prisonniers  cens  de  la  religion,  massacré  aulcuns, 
voire  le  propre  Bourgemaistre,  le  tout  contre  son  serment, 
aiantau  paravant  introduit  et  juré  le  Religions-fried,  aiant 
solennelUmentet  avec  serment  et  signature  confirmé  Tunion 
d'Uirecht  :  qui  trouvera  estrange  si  les  nostres  se  sont  vou- 
lus asseurcr  de  leur  part,  puis  qu'ils  voioient  les  ennemis 
sans  aulcunc  révérence  à  leur  serment,  foullants  aus  pieds 
toutes  choses  saintes  et  sacrées,  avoir  avec* telle  reproche 
perpétuelle  pour  eus  et  leur  race  violé  tout  ce  qu'il  y  a  de 
reste  en  ce  monde  de  justice  et  équité?  Et  pour  le  moins  ne 
nous  peult  on  reprocher,  que  parmi  tels  troubles  suscitez 
par  nos  ennemis  mesmes  ,  jamais  les  nostres  soient  venuz  à 
ce  comble  d'injustice,  d'avoir  trempé  leurs  mains  au  sanp; 
de  leurs  confcderez,  et  de  ceus  qui  s'asseuroient  sur  leur  fi- 
délité, ccque  leurs  chefs  ont faict,voire  de  leur  main  propre. 

Quant  aus  nobles  qu'il  dict  estre  retirez  hors  du  /)«?.«?, 
qui  est  ce  qui  jamais  en  a  chassé  un  seul?  Mais  si  les  ter- 
reurs de  leurs  propres  consciences  les  ont  poursuivi,  et 
qu'ils  aient  esté  vexez  par  leur  propre  sentiment,  lequel 
comme  des  furies  infernales  les  a  chassez  de  place  en 
place  :  qui  en  doibt  estre  accusé  sinon  eus  mesmes,  qui 
ont  machiné  desloiallcment  la  ruine  de  leur  propre  patrie? 
Et  pleust  à  Dieu  que  plus  tost  ils  eussent  trouvé  ccste  porte, 
et   que  ceus  qui  restent  épris  de    semblable   forcenerie 

leur  marchassent  sur  leurs  talons.  Ils  nous  delivreroient  de 
grande  peine,  et  la  republicque  de  crainte,  que  quelque  jour 
ils  ne  mettent  à  exécution  leurs  pernicieus  desseings. 

C'est  une  chose  ridicule  de  ce  qu  ils  m'appellent //?//)ocrûe, 
qui  n'ai  jamais  en  leur  endroit  usé  de  dissimulation.  Car 
leur  estiintami  je  leur  ai  predict  franchement  qu'ils  filoient 
la  corde  de  leur  ruine,  prenants  ces  chemins  barbares  de 
persécutions.  Et  si  leur  rage  et  passion  desmesuree  conjointe 
avec  un  mespris  de  nous  ne  les  eust  empeschez  de  suivre 
mon  conseil,  ils  n'auroient  pas  esté  conduits  au  point  auquel 
ils  se  trouvent.  Quand  je  leur  ai  esté  adversaire  et  ennemi 
pour  vostre  liberté,  je  ne  sçai  quelle  hypocrisie  ils  ont  trouvé 
en  moi,  s'ils  ne  veullent  appeller  hypocrisie, leur  faire  guerre 
ouverte,  leur  prendre  villes,  les  chasser  hors  du  païs,  et  leur 
faire  sans  dissimulation  ce  que  le  droit  t  de  la  guerre  permet. 
Mais  s'il  vous  plaist.  Messieurs,  relire  ma  défense  que  j'ai 
publiée  y  a  treize  ans  ,  vous  y  verrez  des  lettres  d'un  Roi 
trompeur  et  hypocrite  qui  me  pensoit  surprendre  par  les 
laqs  de  ses  lettres  doutes  et  décevantes,  comme  il  pense  à 
présent  m'estonner  par  ses  menaces  et  tonnerres  de  paroUes. 
Ma^is  Dieu  merci  j'ai  de  la  contrepoison  contre  l'un  et  l'aultre 
venin. 

Il  vient  par  après  amplifier  par  un  grand  amas  de  parol- 
Ics  ineptes,  que  je  me  fonde  sur  une  diffîdence.  Quand  je  le 
feroi,  seroi  je  pour  cela  semblable  à  Cain  et  à  Judas  comme 
il  m'accuse?  Car  c'est  aultre  chose  se  deflier  des  promesses 
et  de  la  grâce  de  Dieu,  qui  ne  peult  mentir,  et  aultre  de  ne 
croire aus  parolles  d'un  homme  trompeur,  decevable,  qui  ne 
tient  foi  ni  loiaulté,  comme  les  paovres  Morisques  de  Gre- 
nade en  pourroient  trop  parler,  comme  la  mort  des  Sieurs 
Contes  d'Egmond  et  Hornes  de  bonne  mémoire  en  donnent 

preuve  suffisante.  Mais  si  ces  bons  Théologiens  tels  qu'est  le 
Cardinal  l'un  des  fondements  de  son  Eglise,  avoient  bien 
sondé  la  vraie  cause  et  prochaine  de  la  cheute  et  ruine  de 
Judas  et  Gain,  ils  trouveroient  que  c'est  desespoir,  où  par  la 
grâce  de  Dieu  je  ne  suis  réduit,  et  espère  ne  l'estre  jamais  : 
au  contraire  si  on  regarde  aus  termes  prodigieus  et  fiilmina- 
toires  de  ceste  proscription  bai'bare  et  plus  que  turquesque, 
n'y  trouvera  on  pas  le  style  des  désespérez,  tels  que  nous 
oions  les  poètes  introduisans  des  enragez  et  forcenez.  Eus 
doncq  ont  la  conscience  cautérisée  d'un  Judas,  eslonnee  d'un 
Cain,  et  réprouvée  d'un  Saul.  Toutesfois  voiez.  Messieurs, 
la  grande  prudence  de  ces  sages  testes.  La  diflidence  disent 
ils  est  chose  ordinaire  à  tous  meschants.  Mais  je  parle  à  toi 
Cardinal  qui  as  tant  perdu  de  temps,  aus  escoUes,  si  tu  n'ap- 
pelles apprendre,  estre  des  sa  jeunesse  instruit  à  mentir  et 
tromper.  Je  te  demande  doncq ,  que  respondras  tu  au  plus 
nerveus  de  louts  les  orateurs,  plus  sententieus,  et  plus  ama- 
teur de  son  pais  ,  qui  dit  (comme  j'ai  entendu  des  ma  jeu- 
nesse de  tous  les  doctes)  que  la  plus  grande  forteresse  que 
peult  avoir  un  peuple  libreconlre  un  tyran,  est  la  diffidence? 
etestoit  ce  propos  addressé  contre  un  aultre  Philippe  qui 
n'estoit  qu'un  petit  escoUier  de  tyrannie,  au  pris  de  Ion  Don 
Philippe  qui  surpasse  tous  les  aultres,  et  duquel  nulle  Phi- 
lippicque  est  assez  digne,  non  pas  mesmes  celle  qui  est  ap- 
pellee  divine.  Tu  y  adviseras,  et  ce  pendant  je  dirai,  j'escri- 
rai,  je   ferai  graver   par   tout  ceste   belle  sentence  digne 
d'éternelle  mémoire,  et  plaise  à  Dieu  que  je  soi  mieus  creu 
que  ne  fust  ce  bon  orateur  par  son  peuple  lequel  se  laissant 
amuser  à  des  gens  semblables  à  toi  et  aultres  petits  brouil- 
lons, qui  sont  à  ta  poste  et  qui  ont  leurs  langues  et  plumes 
vénales,   furent  finallement  accablez  et  ruinez  de  fond  en 

comble.  Mais  j'espcre  chose  meilleure,  Messieurs,  de  vostre 
constance  et  magnanimité. 

Et  comme  les  bons  orateurs  gardent  tousjours  sur  la  fin 
quelque  raison  forte  ou  poignante,  et  que  les  bons  chefs  lais- 
sent des  meilleurs  soldats  aus  derniers  rangs,  ainsi  ces  hom- 
mes sçavants  et  tant  exercez  viennent  à  la  fin  pour  m'acca- 
bler  de  la  pesanteur  d'une  grande  et  énorme  reproche.  On 
m'a  (disent  ils)  présenté  des  tresgrands  advmitages,  affin 
que  je  me  retirasse  au  lieu  de  ma  naissance  [ou  chascun 
do  ibt  désirer  vivre  le  plus)  ausquelles  je  nui  voulu  enten- 
dre. Qu'est  ce,  Messieurs,  qu'ils  pouvoient  dire  qui  fust  plus 
à  mon  advantage?  considérez  leur  sottise  ou  impudence,  car 
il  faut  ou  qu'ils  parlent  impudemment,  ou  tant  sont  pour- 
veus  de  bon  sens  qu'ils  me  louent  en  me  pensants  blasmer. 
//  est  douls  à  un  chascun  de  vivre  en  son  pais.  Pourquoi 
doncq  caste  mauldicte  race  d'Espaignols  va  elle  de  païs  en 
païs  tourmenter  tout  le  monde  ?  Mais  si  pour  tant  d'obliga- 
tions que  je  vous  ai,  je  préfère  vostre  service  comme  je  doi 
au  païs  de  ma  naissance,  suis  je  pour  cela  trahistre  et  mes- 
chant,  et  peste publicque  du  monde? Et  neantmoins  vous  sça- 
vez,que  depuis  l'aagedeunzeà  douze  ans  j'ai  esté  nourri  entre 
vous,et  non  ailleurs,  tellement  que  ce  païs  m'est  passé  en  nature. 
Si  doncq  ils  m'ont  faict  des  promesses,  si  ils  m'ont  présenté 
comme  ils  disent  tresgrands  advanlages,et  neantmoins  je  les 
ai  refusez,  que  peuvent  ils  condamner  sinon  ma  constance  et 
fidélité  envers  Dieu  et  envers  le  païs,  que  j'ai  préférez  à  tous 
les  biens  du  monde?  Ne  pensez  pas.  Messieurs,  que  j'aime 
tant  d'estre  perpétuellement  en  travail  et  labeur,  ouïr  tant 
de  mesdisances  et  detractions  de  la  part  de  mes  ennemis,  et 
plus  que  je  ne  \ouldroi  de  cens  qui  me  doibvent  estre  amis 
et  me  sont  obligez  :  estre  si  long  temps  privé  de  mes  biens, 

veoir  mon  fîlz  si  longuement  détenu  en  prison  cruelle,  mo 
veoir  chargé  de  dobtes  infinies,  et  pouvoir  mettre  fin  à  tant 
de  difficultez  :  que  je  ne  ressemble  aus  aultres  hommes  de  la 
terre,  qui  tous  préfèrent  le  repos  au  travail,  et  la  prospérité' 
ausafllictions.  3Iais  quoi?  si  je  ne  puis  obtenir  tels  biens  et 
t^int  heureuse  condition  sans  vous  trahir,  sans  vous  aban- 
donner, sans  vous  exposer  (en  tant  qu'en  moi  seroit)  enproiV 
entre  le^  dents  de  ces  loups  sanglants  :  que  le  reste  du 
monde  me  pardonne  (car  je  sçai  que  vous  m'approuvez  et 
que  je  n'ai  besoing  d'excuse  envers  vous)  si  je  ne  y  eu  il  m 
pour  les  biens,  ni  pour  la  vie,  ni  pour  femme,  ni  pour  en- 
fants mesler  en  mon  breuvage  une  seule  goutte  du  venin  (!<• 
trahison.  Mais  tant  qu'il  plaira  à  Dieu  me  donner  une  goutte 
de  sang,  un  seul  déni»  r  de  mes  biens, un  peu  de  sens,  indus- 
trie, crédit,  et  authorité,  je  l'emploierai,  je  le  dédierai,  je  le 
sacrifierai  à  vostre  service.  Cependant  puis  qu'ils  me  repro- 
chent telles  (hoses,  encores  vous  dirai  je,  Messieurs,  qu'ils 
ne  l'ont  point  faict  sans  emprunter  selon  leur  bonne  cous- 
tume  sur  la  vérité.  Car  jamais  telles  offres  qu'ils  disent 
ne  m'ont  esté  faictes  :  non  que  je  n'aie  bien  esté  adverti 
et  seurement ,  que  je  n'eusse  rien  sçeu  demander  pour 
mon  particulier,  qu'on  ne  m'eust  accordé  :  qu'on  vouloil 
promettre  de  mettre  mon  fils  en  liberté,  lui  laisser  touts  mes 
estais,  m'assigncr  en  Allemaigne  autant  de  bien  (jue  j'en  ai, 
tant  celui  duquel  je  jouï  que  celui  qu'on  me  délient,  m'ac- 
quiter  de  mes  dcbtes  qui  sont  tresgrandes,  et  me  donner 
comptant  un  million,  et  de  tout, bonnes  asseurances.  Cesonl, 
Messieurs,  de  belles  offres,  et  n'a  pas  tant  cousté  à  faire 
tourner  ceus  qui  se  sont  retirez  d'avêcq  nous.  Mais  tant  s'en 
fault  que  telles  conditions  m'aient  esté  présentées,  qu'au  con- 
traire jamais  ni  par  lettres  de  l'Ambassadeurde  l'Empereur, 
ni  par  ses  menées  envers  aulcu'ns  de  mes  serviteurs  et  d'aul- 

(•uns  de  mes  proches  parents,  ni  par  les  lettres  des  Commis- 
saires, on  n'a  seulement  sçeu  gaigner  sur  moi  ce  point,  à 
sçavoir  que  j'envoiasse  articles  particuliers  et  en  mon  nom, 
ains  j'ai  tousjours  respondu  qu'accordant  la  paix  au  pais 
comme  vous.  Messieurs,  la  demandiez,  j'estoi  satisfaict,  ne 
voulant  avoir  autre  condition  bonne  ou  mauvaise  que  la  vos- 
tre,  et  que  je  n'entendoi  ni  directement  ni  indirectement  me 
séparer  de  la  cause  commune,  de  laquelle  je  jugeoi  dépendre 
mon  mal  ou  ma  félicité.  N'est  ce  pas  un  grand  blasme  de  re- 
procher à  un  homme  qu'il  est  homme  de  bien  ?  loial,  con- 
stant et  asseuré  contre  les  vents  de  promesses,  aussi  bien 
qu''il  est  par  la  grâce  de  Dieu  contre  les  flots  des  menaces? 

Jusquesici,  Messieurs,  vous  avez  ouï  les  accusations, ou 
plustost  injures,  mesdisances,  et  calumnies  qu'ils  ont  assem- 
blées contre  mon  honneur  et  ma  réputation,  ce  sera  à  vous 
ausquels  seuls  je  me  s'en  obligé  à  raison  de  mes  biens,  de 
leur  qualité,  et  principalement  de  mes  serments,  d'en  juger 
comme  il  vous  plaira,  ne  refusant  point  si  je  suis  trouvé 
coulpable  de  recepvoir  punition.  Mais  si  ce  que  j'espère  vous 
jugez  que  je  suis  accusé  par  tyrans  et  calumniateurs  :  lors 
j'estimerai  avoir  tresbien  emploie  mon  médiocre  service, 
toutesfois  tresloial  et  tresfîdele. 

Or  donc.  Messieurs,  sur  ces  fresles  et  infirmes  fondements 
ils  viennent  bastir  la  sentence  de  leur  proscription,  et  ici  ils 
desploient  toute  leur  tragique  éloquence,  ils  tonnent,  ils 
fouldroient,  ils  tempestent,  ils  font  comme  ces  Chorebes  ou 
furies  es  théâtres,  dardants  toutes  paroUes  exécrables  et  des- 
trempees  dedans  le  Cocyte,  Styx,et  Acheron,  contre  ce  pao- 
vre  chef.  Mais  cela  Dieu  merci  m'estonne  tout  aultant  que 
faisoient  les  fulminations  du  Pape  Clément  lancées  du  mont 
Tarpee  contre  mon  prédécesseur  Monsieur  le  prince  Phili- 
bert, qui  ne  laissa  pour  cela  de  le  faire  son  prisonnier.  Car 

après  que  j'ai  regardé  es  environs  de  moi,  je  trouve  que  sont 
vents  de  paroUes,  bruicts  pour  espouvanter  dos  enfants,  et 
non  pas  un  homme  qui  n'a  point  par  la  grâce  de  Dieu  perdu 
courage  pour  les  bruits  de  tous  leurs  canons,  quattre  vints 
mi!  soldats  commandez  par  le  Duc  d'Alve,  tant  d'armées  de' 
mer,  tant  de  trahisons  dudict  Duc,  de  son  successeur,  ni  au- 
paravant eus  de  la  Duchesse  de  Parme  :  et  toutesfois  c'est 
bien  chose  plus  effroiablequ'un  bruict  vain  d'un  tel  tonnerre, 
qui  s'esvanouist  aussi  tosl  et  ne  blesse  personne.  Et  me  suf- 
fist  en  un  mot  dédire  devant  vous.  Messieurs,  et  devant  toute 
l'Europe,  que  tout  Espaiiinol  ou  Espaignolisé  de  quelque 
qualité  et  condition  qu'il  soit,  sans  respecter  aulcun,  qui  a 
dict  ou  dira  comme  ceste  infâme  proscription  le  publie,  qu<' 
je  suis  Irahistre  et  meschant,  a  parlé  foui  sèment  et  contre 
venté.  Cependant  qu'ils  me  défendent  tant  qu'ils  vouldront 
l'eau  et  le  feu,  je  ne  lairrai  avec  mes  amis  en  despit  de  leur 
rage  vivre  tant  qu'il  plaira  à  Dieu  m'en  faire  la  grâce,  lequel 
seul  a  en  sa  puissance  ma  vie  et  ma  mort,  et  a  comptez  touls 
lescheveusde  ma  teste,  duquel  j'ai  senti  jusques  à  présent 
grande  faveur  et  assistence,  et  espère  qu'il  me  conservera 
jusques  A  la  fin.  Quant  à  mes  biens  que  je  possède, lesquels 
il  donne(car  encores  ici  il  est  si  bon  mesnager  qu'il  ne  veult 
rien  donner  de  ce  qu'il  m'a  ravi)  j'espère  Dieu  aidant,  qu'il 
leur  coustera  si  cher  à  les  avoir,  qu'ils  en  achaptrront  ail- 
leurs à  beaucoup  meilleur  marché.  Quant  aus  aultres  qu'ils 
me  détiennent,  j'espère,  que  Dieu  me  fera  la  grâce,  que  je 
les  en  déposséderai  aussi  bien  que  j'ai  faict  d'une  bonne  par- 
tie, et  que  jamais  ils  n'ont  ravi  biens  à  paovre  Prince,  ores 
qu'ils  en  aient  despouillé  plusieurs,  qui  leurpoisent  d'ad- 
vantage. 

Il  promet  xxv.  mil  escus,  ou  en  fonds  de  terre  ou  en  de- 

niers  comptans  à  celui  qui  me  rendra  entre  ses  cruelles 
mains  mort  ou  vif,  ou  à  celui  qui  m'ostera  la  vie.  Mais  ores 
qu'il  n'en  ait  point  faict  de  publication  jusques  à  présent, 
pense  il  que  je  soi  ignorant,  combien  de  fois  lui  et  les  siens 
ont  faict  marché  avecq  les  assasineurs  et  empoisonneurs  pour 
m'oster  la  vie?  Et  si  Dieu  m'a  faict  la  grâce  de  me  pouvoir 
conserver,  lors  que  je  n'estoi  adverti  :  j'espère  aussi  qu'il  ne 
me  vouldra  faire  moins  de  faveur  à  présent,  que  je  le  suis  : 
ains  comme  j'ai  plus  grande  occasion  de  prendre  garde  à 
moi,  aussi  qu'il  suscitera  plusieurs  gens  de  bien,  qui  veille- 
ront pour  ma  seureté.  Mais  ores  que  je  ne  cognoi  au  monde 
impudence  effrontée  qui  soit  à  comparer  à  celle  des  Espai- 
gnols,  toutesfois  je  ne  me  puis  assez  esmerveiller  qu'ils  ont 
esté  si  invereconds,  d'oser  publier  devant  toute  l'Europe, 
non  seulement  qu'ils  mettent  à  pris  un  chef  libre  et  francq, 
qui  ne  les  a  jamais  Dieu  merci  redoublez  ,  mais  qu'ils  y  ad- 
joustent  encores  telles  recompenses,  si  barbares,  et  si  esloi- 
,  gnees  de  toute  reiglc  d'honnesteté  et  d'humanité,  à  sçavoir 
en  premier  lieu  qu'ils  anobliront  celui  qui  aura  faict  un 
acte  si  genereus,  s'il  n'estoit  noble.  Mais  je  vous  prie  quand 
celui  qui  auroit  exécuté  un  si  meschant  acte  (ce  que  j'esperc 
Dieu  ne  vouldra  permettre)  seroit  de  race  noble,  pensez  vous 
qu'il  y  ait  gentilhomme  au  monde  ,  je  di'  entre  les  nations 
qui  sçavent  que  c'est  de  noblesse,  qui  voulust  seulement 
manger  avecq  un  si  lasche,  si  meschant  et  si  scélérat,  qui 
auroit  tué  pour   argent  un  homme,  voire   le  moindre  et  le 
plus  abject  qui  se  puisse  trouver  ?  Que  si   les  Espaignols 
tiennent  telles  gens  pour  nobles,  si  tel  est  le  chemin  de 
l'honneur  en  Castille  :  je  ne  m'esbahi  plus  de  ce  que  tout  le 
monde  croit  la  plus  grande  part  des  Espaignols,  et  princi- 
pallement  ceus  qui  se  disent  nobles,  estre  du  sang  des  ^lar- 

rans  et  des  Juifs,  et  qui  tiennent  ceste  vertu  de  leurs  ances- 
tres,  qui  ont  faict  marché  à  beaux  deniers  comptants  de  la 
vie  de  nostre  Saulveur  :  ce  qui  me  faict  prendre  plus  patiem- 
ment ceste  injure.  En  second  lieiî,  Ils  lui  pardonnent  tout 
delict  et  for  fa  ici,  quelque  grief  quil  puisse  estre.  Mais  s'il 
avoit  arraché  la  Religion  Chrestienne  de  Tun  de  ses  Roiaul- 
mes?  s'il  avoit  ravi  sa  fille?  s'il  avoit  mesdict  de  l'Inquisi- 
tion, qui  est  le  plus  grand  crime  qui  soit  en  Espaigne?  Or 
puis  que  mon  ennemi  vouloit  tant  s'oublier,  que  d'attenter 
sur  mes  biens,  sur  ma  vie  et  sur  mon  honneur, et  pour  avoir 
plus  de  tesmoings  de  son  injustice  et  foUies,  de  le  publier 
ainsi  par  tout  le  monde,  et  en  tant  de  langui  s  :  je  n'eusse 
peu  d<'sirer  pour  mon  tresgrand  advantage,  qu'il  eust  enri- 
chi sa  proscription  d'aultres  ornements  que  cens  ci  :  à  sça- 
voir  danoblir  pour  me  tuer,  non  seulement  des  villains  et 
infâmes,  mais  aussi  des  plus  meschanles  genls  et  des  plus 
exécrables  de  la  terre,  et  donner  telle  recompense  et  si  hono- 
rable à  une  tant  insigne  vertu.  Car  qu'est  ce  qu'il  pou>oit 
trouver  plus  propre  pour  vérifier  ma  justice,  que  vouloir 
m'exterminer  par  tels  moiens?  que  vouloir  par  tyrannie, em- 
poisonnements, remission  de  crimes  énormes,  anoblissement 
de  meschants,  opprimer  le  défenseur  de  la  liberté  d'un  peu- 
ple vexé  cruellement  et  tyrannicquement?  Je  ne  double, Mes- 
sieurs, que  Dieu  qui  est  juste,  ne  lui  aist,  et  aus  siens  osté 
l'entendement,  et  qu'il  n'aist  permis  qu'il  apprestast  à  tout 
le  monde  matière  pour  eognoistre  son  cœur  envenimé  contre 
ce  païs  et  contre  nostre  liberté,  d'aultant  ((u'il  n'estime  rien 
tout  acte,  quelque  meschant  et  détestable  qu'il  puisse  estre, 
au  prix  de  la  mort  de  celui  qui  vous  a  servi  juscpics  à  pré- 
sent et  si  fidelemc  nt.  El  encores  il  n'a  point  de  honte  de  mes- 
ler  en  tels  sacrilèges  le  nom  de  Dieu  se  disant  son  Ministre! 

Le  ministre  doncq  a  il  ceste  puissance,  non  seulement  de 
permettre  ce  que  Dieu  a  défendu  :  mais  de  le  guerdonner  de 
pris  d'argent,  de  noblesse  et  remission  de  crimes?  etde  quels 
crimes?  de  tous  crimes  quelques  griefs  qu'ils  puissent  estre. 
Mais  je  ne  doubte,  que  Dieu  par  son  tresjuste  jugement  ne 
face  tomber  la  juste  vengeance  de  son  ire,  sur  le  chef  de  tels 
ministres,  et  que  il  ne  maintienne  par  sa  grande  bonté  mon 
innocence  et  mon  honneur  de  mon  vivant  et  envers  la  pos- 
térité. Quant  à  mes  biens,  et  à  ma  vie,  il  y  a  long  temps, que 
je  les  ai  dédiez  à  son  service ,  il  en  fera  ce  qu'il  lui  plaira 
pour  sa  gloire  et  pour  mon  salut. 

Et  d'aultant.  Messieurs,  qu'il  vient  aussi  dériver  les  es- 
gouts  de  ceste  infâme  proscription  sur  vos  testes,  tant  s'en 
fault  que  vous  debviez  vous  en  esmouvoir,  que  plustost  vous 
debvriez  penser,  qu'en  cela  l'Espaignol  et  ses  adherens  sui- 
vent le  naturel  des  femmes,  lesquelles  après  avoir  pleuré  et 
mors,  pour  dernier  remède  viennent  aus  injures,  ainsi  vos- 
tre  ennemi  rend  maintenant  ses  derniers  abbais  :  et  si  nous 
lui  faisons  preuve  de  nostre  constance,  resolution  et  magna- 
nimité, le  voilà  au  bout  de  ses  misérables  entreprises.  Car 
un  Sylla,  un  Carbo,  un  Marins,  un  Antoine,  et  tels  aultres 
tyrans,  premiers  pères  de  ces  proscriptions  abominables, 
n'ont  pas  donné  aus  Espaignols  exemple  de  faire  telle  sottise 
et  impertinence,  ores  qu'ils  aient  tracé  l'exemple  de  cruaulté 
et  barbarie,  que  ces  misérables  ont  accompli  :  mais  ils  pros- 
crivoient  cens  qui  estoient  fugitifs  ,  chassez  ,  cachez,  et  de- 
dans les  pais  esquels  ils  avoient  puissance.  En  cela  ceus  ci 
les  rassemblent,  c'est  à  dire  en  cruaulté,  qu'ils  proscrivent 
les  gens  de  bien,  de  vertu,  et  d'honneur  :  mais  en  ce  poinct 
sont  ils  sots  et  ineptes  qu'ils  proscrivent  celui  qu'ils  doibvenV 
combattre  à  main  armée.  Car  d'envoier  un  empoisonneur, 

10 

comme  ia  Duchesse  de  Parme  a  envoie,  ou  depescher  un 
massacreur  comme  son  fils  héritier  universel  des  vertus  de 
ses  ancestres,  ce  n'est  pas  Teffect  d'une  proscription,  mais 
d'un  brigandage. 

Voila,  Messieurs,  non  pas  ce  que  je  pouvoi  dire  contre 
ceste  tyrannicque  proscription,  mais  ce  que  j'ai  estime  con- 
venir en  ce  temps,  parlant  à  vous  qui  avez  la  cognoissance 
de  plusieurs  choses  que  j'obmets,  parce  qu'elles  vous  sont 
cognuës  :  et  d'aultant  si  je  vouloi  entreprendre  de  dire  les 
particulières  entreprises  du  Roi  et  de  ses  principaus  minis- 
tres, j'entreprendroi  ce  que  nul  orateur  ne  peult  assez  digne- 
ment descripre,  voire  mesmes  nul  homme  de  bien  ne  pour- 
roit  jamais  concepvoir,  tant  est  grande  leur  cruaulté,  ty- 
rannie, et  toutes  sortes  d'injustice.  Toulesfois  j'espère  tant 
parce  que  contient  ceste  proscription,  suffisant  tesmoignage 
de  leur  cœur  par  trop  bas  et  abject,  que  par  ma  rcsponse 
vous  cognoistrez  assez,  quels  sont  leurs  pernicieus  et  misé- 
rables desscings  :  et  de  ceste  cognoissance  vous  apprendrez 
aussi  à  quoi  il  est  nécessaire  que  vous  aiez  l'œil  et  entendiez 
diligemment.  C'est  qu'ils  d'esespcrent  de  vous  pouvoir  vain- 
cre par  la  force,  et  pour  tant  ils  essaient  de  semer  division 
entre  nous,  magnifiants  premièrement  cens  qui  non  seule- 
ment nous  ont  abandonnez  contre  leur  serment,  mais  en 
temps  perilleus,  l'une  de  nos  villes  estant  assiégée,  de  la- 
quelle ils  ne  peuvent  faire  aulcune  plainte  ni  alléguer  leur 
prétexte  accoustumé,  et  mesmes  (qui  est  le  comble  de  toute 
desloiaulté)  au  mesme  temps  nous  viennent  assaillir  par  aul- 
ires  endroits.  Les  menaces  adjoustees  en  ceste  proscription 
ne  tendants  à  aultre  fin  sinon  de  vous  estonner  pour  vous 
séparer  d'avecq  moi,  faisants  par  tout  monstre,  que  c'est  à 
moi  à  qui  ils  font  la  guerre  et  non  à  vous,  ainsi  que  le  loup 

vouloit  persuader  aus  brebis  qu'il  n'avoit  la  guerre  qu'aus 
chiens,  lesquels  estants  desfaicts,  il  accorderoit  aisément 
avecqletrouppeau,ear  ces  chiens  estoient  tousjours  autheurs 
de  la  meslee.  Mais,  Messieurs,  quand  j'ai  esté  absent,  quand 
je  me  suis  retiré  en  AUemaignc,  ne  brusloit  on  plus  ?  n'es- 
pandoit  on  plus  de  sang?  ne  noioit  on  plus?  la  liberté  estoit 
elle  maintenue  par  ce  dous  personnage  le  Duc  d'Alve?  N'a  ce 
pas  esté  lors  que  malheureusement  on  faisoit  mourir  en  Es- 
paigne,  vos  ambassadeurs,  Messieurs  de  Bergues  et  de  Mon- 
tigni?  N'estoit  ce  pas  le  temps  auquel  on  presentoit  à  vos 
yeus  sur  des  lances  les  testes  de  vos  principauls  chefs  et  gou- 
verneurs? L'aultre  point  qu'ils  se  proposent  le  plus,  est  l'ex- 
tirpation de  la  Religion.  Ici,  Messieurs,  je  n'entrerai  point  en 
ce  débat  qu'elle  est  la  vraie  Religion,  en  laquelle  Dieu  est 
vraiement  servi  et  invoqué  et  selon  sa  parolle  :  laissant  cela 
à  remonstrer  à  d'aultres  plus  exercez  que  moi  en  ceste  ma- 
tière, aussi  que  chascun  peult  cognoistre  ce  que  j'en  croi  par 
ma  profession.  Maisjiien  vous  dirai  je  que  Testât  de  vostre 
païs,est  tel  que  sans  ledict  exercice  il  ne  peult  consister  trois 
jours.  Vous  voiez  le  nombre  miraculeusement  accreu,  la 
haine  contre  le  Pape  s'est  enracinée  au  cœur  de  tous  les  ha- 
bitants du  païs,  pour  ce  que  manifestement  on  a' descouvert 
ses  damnables  practiques  contre  tout  cest  estât.  Qui  est  ce 
doncq  qui  pourra  se  vanterd'aimerlepaïs,  et  conseillera  qu'on 
chasse  un  tel  nombre  de  peuple,  lequel  se  retirant  laissera  le 
païs  désert,  paovre  et  chetif?  peuplera  et  enrichera  les 
estrangers?  Mais  quand  ils  ne  vouldront  sortir,  qui  est  ce 
qui  les  pourra  contraindre  de  le  faire?  Jetions  l'œil  sur  nos 
voisins,  considérons  nos  propres  exemples,  et  si  nous  ne 
sommes  du  tout  insensez,  jamais  nous  ne  choisirons  si  per- 
nicieus  conseils  qui  ruineroient  cest  estât  de  fond  en  comble. 

Je  vous  dirai,  Messieurs,  encores  d'advantage,  ores  qu'entre 
ceus  qui  suivent  l'Eglise  Romaine  y  ait  plusieurs  gens  de 
bien  et  amateurs  du  païs,  et  entre  eus  aulcuns  qui  se  sont 
treshonorablemcnt  acquitez  :  toutesfois  ceus  de  la  Religion 
ont  ceci  d'asseuré,  qu'on  ne  trouvera  aulcun  d'entre  eus  qui 
ait  intelligence  ni  practicque  avec  l'ennemi, ains  tous  univer- 
sellement lui  sont  contraires.   Et  combien   qu'aulcuns  se 
soient  trouvez  entre  eus,  lesquels  ressemblants  aus  enfants 
mièvres  et  insolents,  aient  donné  par  leur  imprudence  des 
aff^iires  en  la  maison  :  toutesfois  ils  n'ont  eu  pour  cela  aul- 
cunc  intelligence  avecq  l'ennemi  conjmun.  Puis  doncq.  Mes- 
sieurs, que  vous  cognoissez  leur  desseing,  il  ne  reste  aultre 
chose  sinon  d'y  remédier,  et  comment?  c'est  que  vous  accom- 
plissiez par  effect  ce  que  vous  avez  tousjours  en  la  couche, 
et  ce  que  signifie  la  marque  de  vos  flesches  que  vous  avez 
voulu  estre  gravées  en  vostre  seau,  à  sç^ivoir  que  nul  mem- 
bre de  ce  beau   corps  regarde  à  ce  qui  lui  est  propre,  mais 
au  corps  tout  entier,  qu'une  partir  du  corps  n'attire  à   soi 
la  viande  qui  est  préparée  pour  le  gênerai,  mais  qu'elle  per- 
mette que  restomach  qui  est  le  conseil  que  vous  ordonnerez 
la  digère  et  envoie  par  les  veines  à  touts  les  membres  de  cest 
estât,  et  principallement  ou  se  présentera  quelque  maladie, 
que  promplement  les  médecins  y  soient  envoiez,  que  les 
patients  endurent  pour  un  temps,  et  ainsi  sentir  par  après 
une  joieuse  délivrance  de  leur  mal.  Sera  ce  point  une  re- 
proche à  jamais  sur  nous,  si  aiants  un  si  bel  estât  en  main, 
les  moiens  si  beaus,  par  une  misérable  avarire  cl  cupidit»'; 
d'attirer  à  nous  quelques  commoditez  au  préjudice  de  nos 
eompatriots,  les  uns  tirants  d'un  costélesaultres  d'un  aultre, 
nous  nous  trouvons  en  un  instant  accablez  par  nos  ennemis 
mortels?  Aiez  souvenance.  Messieurs,  de  la  trcsgrande  dimi- 


"notion  de  cest  estât  qui  advint  après  lo  mort  du  Duc  Charles, 
laquelle  n'advint  pour  aultre  chose  sinon  d'aultant  que  les 
})rovinces  s'amusants  à  débattre  les  unes  contre  les  aultres 
pour  quelques  privilèges  prétendus,  pour  quelques  commo- 
ditez,  le  reste  fust  abandonné.  Ne  pensez  pas  qu'il  soit  en 
ma  puissance,  estants  les  affaires  en  tel  estât,  de  résister 
long  temps  avecq  si  peu  de  moiens,  que  vous  sçavez,  Mes- 
sieurs, que  j'ai  eus  en  main.  Mais  au  contraire  si  j'ai  quel- 
que expérience  au  faict  du  gouvernement  et  de  la  guerre,  si 
je  cognoi  ce  païs,   et  les  moiens  de  l'ennemi,  quand  toutes 
ces  armées  qui  ja  nous  menacent  d'Espaigne  et  d'Italie  pour 
l'année  suivante,  nous  viendroient  sur  les  bras,  ils  feroient 
aultant  et  beaucoup  moins  que  le  Duc  d'Alve  a  faict  en  Hol- 
lande et  Zelande  :  et  s'il  est  en  vostre  puissance  d'y  donner 
ordre,  comme  il  est,  et  neantmoins  vous  ne  le  faictes,  com- 
ment appellera  on  ceste  faulte  si  elle  est  commise  par  vous, 
Messieurs,  qui  estes  ici  assemblez ,  sur  lesquels  se  repose 
tout  ce  bon  peuple  qui  vous  estime  comme  leurs  pères,  leurs 
protecteurs,  et  lesquels  embrasseront  comme  une  nouvelle 
envoiee  du  ciel  un  bon  ordre  si  vous  l'arrestez?  Aiez  donc([ 
pitié  de  vous  mesmes  :  et  si  ce  qui  vous  touche  ne  vous  es- 
meut,  aiez  pitié  de  tant  de  paovre  peuple  destruit,  de  tant 
de  paovres  veufves  et  orphelins,  de  tant  de  meurdres  et  car- 
nages faicts  dedans  les  entrailles  de  vostre  païs,  tant  d'Egli- 
ses destruites,  tant  de  pasteurs  errants  avec  leurs  paovres 
trouppeaus.  Représentez  vous  ceste  cruelle  et  barbare  exé- 
cution faicte  à  Nivelle  par  le  Conte  de  Mansfeld,  Lesquelles 
choses  vous  pouvez  éviter  et  rejetter  tout  le  mal  de  cesto 
guerre  sur  l'ennemi,  si  seulement  vous  estez  les  partialitez, 
et  d'un  mesme  courage  vous  emploiez  vos  moiens  ensemble, 
sans  espargner,  je  ne  di  pas  le  fond  de  vos  bourses,  mais 

ce  qui  en  redonde.  Et  quant  à  ce  qui  me  touche  en  particu- 
lier, vous  voiez,  Messieurs,  que  c'est  ceste  teste  que  ils 
ccrchent,  laquelle  avecq  tel  pris  et  si  grande  somme  d'argent, 
ils  ont  vouée  et  déterminée  à  la  mort,  et  disent  pendant  que 
je  serai  entre  vous  que  la  guerre  ne  prendra  fin.  Pleust  à 
Dieu,  Messieurs,  ou  que  mon  exil  perpétuel,  ou  mesmes  ma 
mort  vous  peut  apporter  une  vraie  délivrance  de  tant  de 
maus  et  de  calamitez,  que  les  Espaignols  lesquels  j'ai  tant  de 
fois  veu  délibérer  au  conseil,  deviser  en  particulier,  et  que 
je  cognoi  dedans  et  dehors,  vous  machinent  et  vous  appres- 
tent.  0  que  ce  bannissement  me  seroit  dous,  que  ceste  mort 
me  seroit  aggreable.  Car  pourquoi  est  ce  que  j'ai  exposé  tous 
mes  biens?  est  ce  pour  nvenrichir?  pourquoi  ai  je  perdu 
mes  propres  frères  que  j'aimoi  plus  que  ma  vie?  est  ce  pour 
en  trouver  d'aultres?  pourquoi  ai  je  laissé  mon  fils  si  long 
temps  prisonnier,  mon  fils  di  je  qne  jedoi  tant  désirer  si  je 
suis  père?  m'en  pouvez  vous  donner  un  aultre?  ou  me  le 
pouvez  vous  restituer?  pourquoi  ai  je  mis  ma  vie  si  souvent 
en  danger?  quel  pris,  quel  loicr  puis  je  attendre  aultre  de 
mes  longs  travaus  qui  sont  parvenus  pourvostre  service  jus- 
ques  à  la  viellesse  et  la  ruine  de  tous  mes  biens,sinon  devons 
acquérir  etacheter,s'ilen  est  besoing,au  pris  de  monsnngune 
liberté.  Si  doncq  vousjugez.  Messieurs, ou  que  mon  absence, 
ou  que  ma  mort  mesmes  vous  peult  servir,  me  voila  prest  à 
obéir  :  commandez, envoiez  moi  jusques  aus  fins  de  la  terre, 
j'obéirai.  Voila  ma  teste,sur  laquelle  nul  Prince  ni  Monarque 
n'a  puissance  que  vous  :  disposez  en  pourvostre  bien,  salut 
et  conservation  de  vostre  Republicque.  Mais  si  vous  jugez 
que  ceste  médiocrité  d'expérience  et  d'industrie  qui  est  en 
moi,  et  que  j'ai  acquise  par  un  si  long  et  si  assiduel  travail  : 
si  vous  jugez  que  le  reste  de  mes  biens,  et  que  ma  vie  vous 

peult  cncorcs  servir  (comme  je  vous  dédie  le  tout  et  le  con- 
sacre au  païs)  Résolvez  vous  sur  les  points  que  je  vous  pro- 
pose. Et  si  vous  estimez  que  je  porte  quelque  amour  à  la  pa- 
trie, que  j'aie  quelque  suffisance  pour  conseiller  :  croiez  que 
c'est  le  seul  moien  pour  nous  garantir  et  délivrer.  Cela  faict, 
allons  ensemble  de  mesme  cœur  et  volunté,  embrassons  en- 
semble la  défense  de  ce  bon  peuple,  qui  ne  demande  que 
bonnes  ouvertures  de  conseil,  ne  désirant  rien  plus  que  de 
le  suivre  :  et  ce  faisant,  si  encores  vous  me  continuez  ceste 
faveur  que  vous  m'avez  portée  par  ci  devant,  j'espère  moien- 
nant  vostre  aide  et  la  grâce  de  Dieu,  laquelle  j'ai  sentie  si 
souvent  par  ci  devant  et  en  choses  si  perplexes,  que  ce  qui 
sera  par  vous  résolu,  pour  le  bien  et  conservation  devons, 
vos  femmes  et  enfants,  toutes  choses  sainctes  et  sacrées, 


Je  le  Maintiendrai, 


LA  JUSTIFICATION 


DU 


PRINCE  D'ORANGES, 

contre  les  faulx  blasmes, 
que  ses  Calumniateurs  taschent  à  luy  imposer  à  tort. 


Le  sommaire  des  pièces  y  contenues,  ensemble 
la  Table  des  principales  matières,  sont  mis  à  l'autre  costé. 


Psalm  57. 

Le  Maling  aguette  le  juste,  et  le  cerche,  pour  mettre  à 
mort,  Mais  le  Seigneur  ne  le  laissera  en  ses  mains,  et  tie  le 
tiendra  pour  meschant,  combien  qu'il  soit  jugé  tel. 


Imprimé  au  moys  d'Apuril 
Anno  1568. 


PSALM    V 


Tu  destruiras  ceus,  qui  parlent  mensonge.  Le 
Seigneur  a  en  horreur  lliomme  meurdrier  et  trompeur. 
Seigneur^  conduys  moy  en  ta  justice,  à  cause  de  ceus 
qui  m'aguettent. 


PSALM  XCIIII. 


Hz  se  bandent  contre  Vame  du  juste,  et  condamnent 
le  sang  innocent.  Mais  le  Seigneur  me  sera  pour  def- 
fence,  et  mon  Dieu  sera  le  Rocher  de  ?wa  fiance. 


IVSTIFICATION 

DU  PRINCE  D'ORANGES, 

CONTRE  SES  CALVMNIATEVRS. 

Qui  ont  expérience  des  affaires  d'Estatz  et  Publicques,  ne 
sont  empesehcz  à  cognoistre  ceulx  qui  par  ambition  et  désir 
de  quelque  bien  particulier,  cherchent  troubler  la  tranquil- 
lité et  repos  publicq,  ains  tiennent  pour  marcques  certaines 
et  infallibles  de  semblables  desseings,  toutes  nouvellitez  et 
manières  inusitées,  d'ont  usent  gens  de  pouvoir,  crédit,  et 
authorité.  Et  à  tant  pour  monstrer  qui  ont  esté  chefs  et  au- 
theurs  des  troubles  advenuz  au  pays  bas,  fault  seulement 
considérer,  qui  estoyent  ceulx  qui  avoyent  cause  (pour  quel- 
que bien  ou  prouffît  qu'ilz  attendoient)  de  désirer  nouvelli- 
tez audict  pays  :  et  ont  esté  les  premiers  aies  commencer, 
et  mettre  de  faict  en  exécution. 

Et  pour  ce  faire,  nous  semble  nécessaire,  représenter  Tes- 
tât dudict  pays  bas,  tel  qu'il  estoit  au  paravant  lesdicts  trou- 
bles, et  après  les  guerres,  que  tant  feu  de  très-haute  et  tres- 
digne  mémoire  l'Empereur  Charles,  que  le  Roy  d'Espaigne, 
Princes  dudict  pays  bas,  et  souverains  Seigneurs  des  vassaulx 
d'iceluy,  ont  quasi  continuellement  l'espace  de  dix  ans  sous- 
tenus  contre  le  Roy  de  France, qui  estoit  tel,  que  nonobstant 

que  durant  iccllcs,  le  peuple  estoit  en  quelque  altération  par 
l'Inquisition  et  placcartz,  que  en  plusieurs  ProvinceSjl'on  y 
observoit  au  faict  de  la  Religion  (s'augmentant  de  jour  à  aul- 
tre  par  l'accroissement  de  ladicte  Religion,  et  rigueur  des- 
dicts  placcartz  (1)  si  exorbitante  et  extrême,  qu'il  faict  à  es- 
merveiller  qu'on  les  a  si  longuement  et  avec  telle  pacience  en 
ung  pays  si  libre  souffert  et  enduré)  comme  cy  après  sera 
remonstré,  l'on  s'estoit,toutesfois  clairement  aperceu,que  les 
subjectz  desdicls  pays,  estoyent  aultrement  prestz,  non  seu- 
lement de  prester  toute  deùe  obeyssance,  mais  aussi  d'expo- 
ser corps  et  tiens  pour  sa  Majesté. 

S'estant  la  noblesse  avecq  vertu  et  promptitude  incroyable 
acquité  ausdicts  guerres.  Et  ayant  les  Estatz  desdicts  pays 
généralement  et  de  leur  volonté,  contribuez  aux  fraiz  d'icel- 
Ics,  incroyable  somme  de  deniers,  revenant  bien  à  la  somme 
de  quarante  millions  de  florins,  si  voluntairement,  que  onc- 
ques  l'on  n'a  apperceu  à  ccstc  cause  quelque  signe  d'altéra- 
tion :  de  manière  que  l'on  peult  asseurement  présupposer, 
que  ledict  pays  estoit  tellement  affectionné  à  sa  Majesté,que 
pour  maintiennement  du  bien  et  grandeur  d'icclle,  contre 
ses  ennemis,  n'espargneroit  chose  du  monde. 

Et  sepouvoit  à  tant  sa  Majesté  aisément  asseurer  de  toutes 
forces  estrangeres.  Et  estant  chose  naturelle, que  tousgrands 
services  et  biensfaictz,  engendrent  confidence,  ne  pouvoit 
estre  que  lesdicts  pays,  signamment  les  nobles,  tenans  que 
par  leurs  dangiers,  sang  et  prouesse,  sa  Majesté  avoit  acquis 
tant  honnorables  victoires,  et  que  par  subvention,  ayde  et 
assistence  commune  s'estoit  tant  honnorablement  deffaict 


(!)  Appert  par  les  placcartz  publiez  es  années  1521.  2«.  29.  31. 40.  U.  46. 
50.  56  et  autres. 

d'une  si  longue  et  faschcuse  guerre,  n'eussent  entière  confi- 
dence, que  sa  Majesté  (s'offrant  l'occasion)  auroit  r<^gard  à 
leurs  si  grands  et  notables  debvoirs  et  services,  par  où  l'on 
pouvoitles-dictspays  aussi  apparentement  asseurer,de  toutes 
troubles  et  esmotions  intestines. 

Car  n'attendant  le  subject  aultre  que  bien  de  son  Prince, 
continue  avec  plusgrande  dévotion  en  l'obéissance  d'iceluy  : 
De  manière  que  considérant  Testât  desdicts  pays,  florissantz 
par  le  cours  de  toute  sorte  de  négociations  et  marchandises, 
et  ce  que  en  dépend,  combien  qu'il  estoit  fort  foullé  par  la 
guerre  précédente,  chargé,  et  quasi  oppressé  d^  Tailles,  Im- 
postz,  et  Exactions,  imposées  à  cause  desdicts  sommes  de 
deniers,  qu'avoit  convenu  lever  pour  les  fraiz  d'icellc  :  N'y  a 
rien  plus  apparent,  que  estant  par  dehors  asseuré  des  enne- 
mis, et  par  dedans  si  uni  avecq  son  Prince,  et  secouru  des 
Placcarts  et  ordonnances  accommodez  au  temps,  non  seule- 
ment se  seroit  refaict,  acquité  et  deschargé  de  toutes  debtes, 
mais  en  peu  d'années  parvenu  au  comble  de  toute  félicité  hu- 
maine. 

Dont  sa  Majesté  venant  à  estre  redoubté  et  crainct  des  es- 
trangiers,  et  révéré  et  aymé  de  ses  subjectz,  se  pouvoit  tenir 
pour  le  plus  grand  et  heureux  Roy  et  Prince  de  son  temps  : 
De  sorte,  qu'il  fault  confesser,  que  ceulx  qui  ont  empesché 
cestuy  bien  et  félicité,  et  dissolu  ceste  union,  et  divertyceste 
affection,  ont  commis  faulte  si  grande,  au  détriment  de  sa 
Majesté,  et  de  la  Republicque,  qu'ilz  méritent  d'estre  puniz 
et  chastiez,  à  l'exemple  d'aultres  ;  Et  pensons  que  tous  ceulx 
qui  voyent  lesdicts  pays  à  présent  reduicts  en  extrêmes  cala- 
mitoz,  servitude,  et  misères,  au  lieu  de  félicité  tant  appa- 
rente, concurreront  en  ceste  nostre  opinion,  et  donneront  la 
mesme  sentence.  Et  Nous  Gvillaume  de  Nassav,  Prince  d'O- 

ranges,  estans  tenus  par  le  Procureur  gênerai,  suyvant  ses 
Lettres  patentes  d'adjournement  et  Citation  (1),  autheur  de 
cestemutation,Ne  refusons  aucunement  ladictepunition, en  cas 
que  le  prétendu  dudict  Procureur,  soit  véritable.  Lequel  pour 
représenter  quelque  cause  et  occasion  que  nous  pourroit 
avoir  incité  à  icelle  (n'ayant  apparence  que  l'aurions  entre- 
prins  sans  cause)  allègue  nostre  ambition  et  désordonnée 
affection  d'administrations.  D'ont  s'ensuyt  que  la  cause  linalc 
de  noz  actions  et  desseings,  seroyent  esté  honneurs,  entre- 
mises, et  authorité  extraordinaire. 

Dont  pour  oster  audict  Procureur,  ce  fondament,  sur  le- 
quel il  prétend  bastir  son  accusation,  suiTiroit  à  coulx  qui 
ont  cognoissance  de  nostre  personne  alléger  noslre  naturel, 
nullement  enclin  à  semblables  convoitises,  Et  aux  autres, les 
parties  des  biens,  d'ont  Dieu  par  sa  grâce  nous  avoit  pour- 
veu,  par  le  bon  gouvernement  et  administration,  desquels 
pouvions  plustost  espérer  grandeur  et  authorité,  que  par 
aultre  entremise  quelconque.  Car  faull  que  tous  confessent 
que  estans  retirez  en  noz  maisons,  et  à  noz  affaires,  avions 
beaucoup  meilleur  moyen  d'amasser  trésors  et  richesses,  et 
par  la  gaigner,  conserver  et  maintenir  authorité,  quedespen- 
danl  largement  en  court, espérer  ladicle  authorité,  par  usur- 
pation d'administrations  :  desquels  tous  ceulx  qui  ont  quel- 
que cognoissanccde  noz  affaires, sçavent  fort  bien  que  n'avons 
oncques  prétendu  aucun  prouffit  :  et  estans  les  }>ays  si  af- 
fectionnez à  sa  Majesté,  comme  cy  devant  a  esté  dict,  n'y  a 
rien  plus  absurd,  que  nous  vouloir  imputer  avoir  voulu 
usurper  sur  l'auctorité  d'icelle,  et  ledict  pays. 

Mesmes  que  avons  tousjours  esté  d'opinion,  que  sa  Ma- 

(!)  Appert  par  l»*s  lettres  cilatoircs  du  19.  de  Janvier  ella  prodamaliun 
du  2i.  dudict  moys,au  On  iiisorez. 

jesté  debvoitpluslost  entretenir  ses  subjeetz  en  ladicte  affec- 
tion et  volunté,  par  modération  des  Placcartz,  que  par  ad- 
vancement  de  nouvellitez  et  rigueur  les  en  divertir  :  qui  est 
le  seul  poinct  et  moyen  par  lequel  l'on  peult  prétendre,  que 
aurions  voulu  parvenir  à  ladicte  surprinse.  Car  l'on  ne  peult 
nyer,  que  affection  et  benevolence,  sont  moyens, par  lesquels 
le  Prince  peult  maintenir  son  auctorité  et  ses  pays.  Et  fault  à 
tant  confesser,  que  par  ladicte  opinion  venions  à  conserver  et 
non  à  usurper  l'auctorité  de  sadicte  Majesté.  Laquelle  si  aul- 
tres  ont  trouvé  plus  expédient  que  fust  maintenue  par  ri- 
gueur, s'ensuyt  bien,  que,  quant  aux  moyens  de  ceste  con- 
servation, avons  esté  en  opinion  contraires  :  mais  nullement 
quant  au  poinct  dudict  maintiennement  et  conservation,  la- 
quelle l'expérience  monstre  que  par  ladicte  rigueur  ne  se 
pouvoit  faire,  demourant  lesdicts  Pays  en  l'apparente  félicité 
qu'ilz  estoient,  en  laquelle  desirions  qu'ilz  fussent,  soubz 
l'auctorité  de  sa  Majesté,  conservez,  qui  a  esté  après  le  ser- 
vice de  Dieu,  la  seule  cause,  que  n'avons  approuvé  la  rigueur 
de  ladicte  Inquisition  et  Placcarts. 

Dont  rendront  aussi  tesmoignage  toutes  noz  aultres  ac- 
tions, eslongees,  voire  contraires  à  toute  ambition  :  Car  et 
auparavant  avions  renoncé  à  Testât  que  avions  au  conseil  d'es- 
tat,  Et  à  celuy  de  chief  des  finances  (1),  tant  apparente,pour 
gaigner  la  vogue  et  suyte  de  tous  estatz  (voire  nous  mettant 
quasi  toute  la  superintendence  des  affaires  en  mains,  si  eus- 
sions voulu)  et  desquels,  aultres  s'en  sçavent  si  bien  servir  à 
leur  prouffit  :  Ains  grâces  à  Dieu,  avons  esté  tant  eslongez 
de  ceste  pretension,  que  avons l'ung  et  l'autre  desdicts  Estatz 
remis  à  sa  Majesté,  puis  que  n'y  povions  faire  bon  service, 

(1)  Appert  par  les  commissions  sur  ce  en  forme  dopescheos  cl  rcnvoyixi 
ran  1558. 

comme  bien  eussions  désiré,  obstanl  les  traflicques  d'iceulx 
aullres  :  toutesfois  comme  sa  Majesté  par  celuy  nostre  de- 
portement  et  renvoy  de  noz  commissions,  ne  laissa  de  nous 
adhibcr  souvent  es  délibérations,  nous  avons,  à  nostre  pos- 
sible, acquitez,  pour  adviser  ce  que  nous  sembloit,pour  son 
service,  et  le  bien  du  pays  convenir,  et  ce  nous  esloit  grand 
crcvecœur,  de  veoir,  que  quelques  deux  ou  trois,  travcr- 
soyent  ainsi  la  bonne  intention  de  sa  Majesté. 

Mais  comme  icelle  avoit  tout  ce  temps  cogneu  la  sincérité 
de  noz  actions,  et  promptitude  de  noz  services.  Et  estant  en 
Zeelande,  pour  partir  vers  Espaigne,  nous  fist  autresfois 
grande  instance,  de  reprendre  ledict  Estât  de  Conseillier, 
avons  obey,  après  nous  avoir  grandementexcusé,mais  voyant 
depuis  les  choses  aller  à  l'accoustumé,  et  aultrement  que  sa 
Majesté  nousavoitdonné  espoir,avons  prié  derechef  estrede- 
portez, environ  deux  ans  après  (i).  Et  voyant  que  à  toute  force 
l'on  vouloit  réduire  le  Pays  en  servitude  (que  aucuns  appel- 
lent entière  obéissance)  comme  cy  après  sera  déclaré,  pour 
n'avoir  occasion  d'entrer  sur  ce  poinct,(qui  du  toutsembloit 
l«»ndre  au  détriment  de  sa  Majesté,  et  de  la  Republicque)  en 
plus  ample  contestation,  avons  aussi  requis  d'est re  déportez 
de  noz  gouvernemens  pour  entièrement  nous  retirer,  et  vac- 
quer  à  noz  affaires  particulières,  Et  pour  point  estre  notez 
des  inronveniens  que  par  la  apparentement  pourroyent  adve- 
nir. A  laquelle  lin  avons  souvent  faict  plusieurs  instances  (2), 
tant  vers  sa  Majesté,  que  la  Régente,  mesmes  encores  plus 
d'une  fois  après  la  présentation  de  la  Requeste  des  confede- 
rez,  par  noz  adversaires  tant  descriee  (3). 

(1)  Appert  par  lettres  envoyées  au  Iloy  du  23.  de  Jullol  1561. 

(2)  Appert  par  lettres  envoyées  au  Roy  du  II.  de  Mars  1562. et  29.de 
Jullct  !r)63. 

(3)  Appert  par  lettres  envoyées  au  Roy  le 20,  d'Apurll.  et  27.  de  May  1566. 

Et  certes  si  nostre  ambition  eust  esté  aucunement  sus- 
pecte, n'est  Yray  semblable  que  sa  Majesté,  nous  eust  refusé 
ledict  deportement,  du  moins  ne  nous  eust  tant  de  fois  si  ex- 
pressément commandé  et  instamment  requis ,  d'y  vouloir 
continuer  (1).  Estant  de  droictnotoir,  qu'on doibt  eslonger  de 
toutes  administrations  et  gouvernemens,  ceulx  desquels  on 
craint  l'ambition.  De  sorte  que  sa  Majesté  nous  continuant 
esdicts  estatz  et  offices,  vient  à  déclarer  (directement  contraire 
au  soustenu  dudict  Procureur  gênerai)  que  ne  auparavant  ne 
après  le  partement  d'icelle,  estions  suspectz  de  par  ambition 
avoir  voulu  surprendre  sur  l'auctorité  d'icelle,  ou  autrement 
sur  ses  pays,  puis  que  par  là  appert  assez  que  ne  desirions 
rien  tant  que  d'estre  déportez  de  toute  administration  et  auc- 
torité. 

Et  qui  prendra  regard  que  après  le  partement  de  sa  Ma- 
jesté tous  les  affaires  restoyent  es  mains  du  Cardinal  de 
Granvelle,  et  comme  ledict  Cardinal  estoit  jaloux  de  sa 
grandeur  :  (Mesme  estant  accoustumé  de  faire  exiler  et  for- 
clore  de  toute  administration  et  entremise,  ceulx  qui  en 
quelque  manière  luy  sembloyent  pouvoir  empescher  l'accrois- 
sement ou  maintiennement  d'icelle  :  Dont  servira  d'exemple 
que  du  temps  du  feu  de  tresheureuse  mémoire  l'Empereur 
Charles ,  il  persuada  à  sa  Majesté  de  n'entremettre  aux  af- 
faires de  l'Empire,  Seigneurs  de  qualité,  et  qui  povoyent 
obfusquer  ou  diminuer  son  auctorité.  Et  plus  particulière- 
ment le  Seigneur  Ferdinando  Gonzaga, Gouverneur  de  Milan, 
et  le  Conseillier  Reynart  :  Ayant  ledict  Seigneur  Ferdinando, 
durant  le  Gouvernement  dudict  Cardinal,  es  affaires  d'Italie, 
esté  constrainct  abandonner  sondict  gouvernement,  etjus- 

(1)  Appert  par  lettres  du  Roy  datées  du  29.  de  Septembre  1361.  0.  df 
Juingl563.  ct31.de  Jullct.  1566. 

ques  à  la  mort  continuer  à  la  poiirsuyte  de  certain  procès 
criminel,  que  luy  estoit  suscité  par  son  moyen  (pour  par  là 
gaigner  la  vogue  des  Espaignolz,  lesquels  quant  à  la  reste, 
avoyent  soubz  leur  domination  toutes  les  Seigneuries  de  sa 
Majesté  en  Italie)  :  Et  ledict  Reynart  laisser  sa  maison, 
femme,  enfans,  et  estatz  au  pays  bas,  et  se  trouver  en  Es- 
paigne,  où  il  est  apparent,  comme  confiné  ou  relégué,  finir 
ses  jours.  Ne  trouvera  aucunement  vray  semblable,  que  si 
nous  eussions  prétendu  par  administration  usurper  sur  Tauc- 
torilé  du  Roy  (ce  que  faire  ne  pouvions  sans  diminuer  l'auc- 
torilé  dudict  Cardinal)  l'on  nous  eust  retrnu  ausdicts  Estatz, 
ains  au  contraire  que  à  l'exemple  des  deux  precedens  eus- 
sions esté  constrainctz  les  abandonner  plustost  que  ne  l'a- 
vons requis,  du  moins  l'on  ne  nous  eust  refusé  congé  d'en 
départir  à  la  première  demande,  et  encores  aux  itératives. 

Mais  cognoissant  ledict  Cardinal  noslre  naturel  eslongé  de 
toute  ambition  ;  et  que  de  faict  ne  desirions  aucune  entre- 
mise, et  moins  grande  cl  extraordinaire,  et  par  laquelle  eus- 
sions prétendu  d'usurper  sur  son  auctorité,  a  bien  voulu 
practiquer  que  fussions  relenuz  ausdicts  Estais,  à  fin  d'abu- 
ser le  peuple,  auquel  il  se  sentoit  fort  odieux,  et  par  moyen 
de  nous  cl  aultres,  faire  trouver  ses  actions  meilleures, qu'el- 
les n'estoyent  :  A  l'exemple  de  Oionysius,  Tyran  de  Secillc, 
qui  retenoit  en  son  Conseil,  ceulx,  d'ont  le  peuple  avoit 
bonne  opinion  :  point,  comme  il  disoit,  pour  uf>er  de  leur 
advis,  mais  seuUement  à  fin  qu'il  semblast  qu'il  en  usast. 

Et  après  le  partement  dudict  Cardinal,  s'offrant  l'occasion 
de  descouvrir  l'ambition  si  aucune  estoit  en  nous,  ne  s'est 
oncques  veu  qu'avons  prétendu  le  moindre  poinct  pardes- 
sus les  autres,  ains  a  esté  rendue  à  Madame  de  Parme  Gou- 
vernante, Tauctoritéque  luy  appartenoit,  et  que  ledict  Car- 

(linal  avoit  usurpi',  se  servant  d'elle  (comme  des  autres  ua 
Conseil)  de  couverture  et  ombre  :  De  manière  que  ladicte 
Dame  a  depuis  ouvertement  déclaré  et  confessé  ,  qu'elle 
avoit  plus  entendu  des  affaires  du  Pays,  en  peu  de  mois 
après  Icdict  partement,  que  de  tout  le  temps  que  ledict  Car- 
dinal avoit  esté  auprès  d'elle. 

Laquelle  veullant  parapres  aux  dernières  troubles  aban- 
donner la  ville  de  Bruxelles,  et  se  retirer  à  Mons,  (laissant 
tout  au  bénéfice  de  nature)  et  par  la  donner  occasion  à  ceulx 
qui  eussent  peu  avoir  envie  de  surprendre  sur  son  autorité, 
l'avons  avecq  aultres ,  par  grande  instance  et  importunité, 
requiz  et  supplié  ne  voulloir  faire  ce  tort  à  soy  mesme,  ne 
telle  disreputation  et  desservice  à  sa  Majesté,  qui  monstrt' 
bien  que  noz  actions  et  pensées  ont  esté  du  tout  contraires 
à  l'ambition,  dont  pour  le  présent  à  tort  l'on  nous  accuse. 
Et  certes  si  eussions  eu  quelque  desseing  d'usurper  seulz 
l'autorité,  ne  ce  nous  pouvoit  offrir  occasion,  ny  moyen, plus 
propice  et  convenable,  que  de  veoir  la  Régente  effectuer  son- 
dict  desseing.  Mais  comme  nostre  intention  estoit  du  tout 
contraire,  l'avons, à  nostre  povoir,empes{'hé, comme  dist  es!. 

Et  estant  remonstré  à  sa  Majesté  estre  convenable  pour 
son  service,  que  le  Conseil  d'estat  fust  augmenté  des  Sei- 
gneurs et  gens  de  lettres,  et  autorizé  en  aucuns  poinctz,poui' 
obvier  à  toute  confusion  et  dissention,et  pouvoir  tant  mieulx 
en  beaucoup  d'affaires  resouldre,  mesmes  aussi  afin  que  Us 
decretz  et  resolutions  d'icelluy,  fussent  entretenus,  et  sortis- 
sent effect,  avecq  plus  grande  autorité  et  respect,  aussi  afin 
que  seroit  mieulx  ostee  toute  occasion  à  ung  chascun  d'u- 
s  irper  toute  l'administration,  ou  cercher  son  privé  aux  des- 
pens  du  publicq. 

Et  estans   requis  de  par  Madame,  de  dénommer  aucuns 

<|ue  Ton  pourroit  à  ce  promovoir,  nous  en  sommes  excusez, 
|K)ur  ne  donner  aucune  suspition,  que  y  voulussions  mettre 
quelques  ungs  à  nostre  main,  etavecq  lesquelz  avions  intel- 
ligence, ayant  le  tout  remis  à  sa  Majesté,  sans  que  oncques 
ayons  faicl  demonstrance,  de  penser  à  nostre  particulier. 

D'ontse  peult  inférer  que  non  seuUemenl  à  tort, mais  aussi 
«outre  toute  apparence  de  vérité,  sommes  accusez,  de  par 
ambition  et  convoitise  de  gouvernemens  et  administrations, 
avoir  voulu  usurper  sur  Tauctorité  de  sa  Majesté,  et  à  cest 
eirecl,  troubler  le  repos  et  tranquillité,  d'ung  pays  auquel 
dcbvons  quasi  autant,  qu'à  nostre  propre  patrie  :  Et  ce  sans 
prendre  regard  à  nostre  propre  dommaige  et  interest,  esquel- 
Icsdebvions  apparentement encourrir,à  causedes  biens  qu'a- 
vions csdicts  Pays,  par  moyen  desdicts  troubles,  estant  nos- 
tre bien,  interest,  et  dommaige,  inséparable  de  celuy  dudict 
Pays. 

Car  estant  le  naturel  des  ambitieux,  de  vouloir  gouverner 
seul,  et  avccq  forclusion  d'aultres ,  avons  au  contraire  non 
seullement  proposé  que  le  Conseil  se  debvroit  augmenter,  et 
rauclorilé  communicquer  à  plusieurs,  mais  aussi  offert  de 
nous  en  retirer,  pour  donner  place  aux  autres  :  Dont  ladicte 
Gouvernante  et  ceulx  dudict  Conseil  pourront  estrc  tes- 
moings. 

Convient  à  tant  cercher  ailleurs  causes  plus  apparentes 
desdicts  troubles  ;  et  pour  ce  faire,  considérer,  que  lesdicts 
Pays  estoyent  sur  tout  jaloux  de  la  conservation  des  libertez 
et  franchises  qu'ilz  avoyent,  tant  en  vertu  des  contracfs  faicts 
avec  leurs  Princes,  que  des  Privilèges  obtenus  d'iceulx,mes- 
raes  aussi  des  Empereurs,  de  toute  ancienneté  :  craindant 
que  par  introduction  des  estrangiers,etnommerment  Espai- 
gnols,  l'on  les  en  vouloit  priver,  pourcc  que  ledict  Cardinal 

avoit  dict  que  le  Roy  ne  pouvoit  maintenir  lesdicts  Pays, sans 
retenir  forces  d'Espaignols,  et  se  faire  absouldre  par  le  Pape, 
du  serinent  qu'il  avoit  faict  à  la  réception  d'iceux  :  Et  les 
conquerrede  nouveau,  pour,  en  abolissant  lesdicts  contractz 
et  Privilèges,  les  gouverner  à  sa  volunté  :  Et  mesmes  alle- 
guoit,  que  l'on  n'y  pouvoit  parvenir,  sans  trencher  les  testes 
à  quatre  ou  cincq  des  principaulx. 

Par  où  toutes  Nouvellitez  venoyent  à  estre  tant  plus  sus- 
pectes et  odieuses,  y  joingt,  que  durant  les  dernières  guer- 
res, l'on  avoit  assez  modéré  et  suspendu  l'extrême  rigueur 
de  l'Inquisition  et  Placcartz.  Et  par  l'Introduction  des  gens 
de  guerre  Allemans,  d'ont  on  estoit  contrainct  s'aider,  donné 
liberté  aux  presches  qui  se  faisoyent  ouvertement  entre  eux, 
tant  en  villes  que  en  campaigne  :  et  secrètement  entre  les 
autres  en  plusieurs  lieux,  joinctque  en  tous  les  Pays  circon- 
Yoisins  estoit  desja  receu  la  doctrine  contraire  à  la  Romaine. 

Et  que  par  \h  en  ung  Pays  si  peuplé  et  fréquenté  de  tous 
costez,  le  faict  de  la  Religion  estoit  successivement,  et  par 
l'espace  de  tant  d'années  si  advancé,  que  en  la  fin  l'on  tenoit 
pour  exécrable,  le  nom  de  ladicte  Inquisition  et  Placcarts, 
par  lesquelles  multitude  innumerable  de  gens,  voire,  plus  de 
cinquante  mille  personnes,  avoient  cruellement  esté  exécu- 
tez et  mis  à  mort,  et  autre  semblable  contraincte  d'abandon- 
ner biens,  parons,  amis,  et  alliez,  et  vivre  en  perpétuel  et 
misérable  exil,  seulement  (comme  l'on  veoit  et  entendoit  de 
jour  à  aultre  plus  clairement)  pource  qu'ilz  ne  s'avoyent 
voulu  eslongner  des  commandemens  de  Dieu,  et  suyvre  les 
inventions  des  hommes. 

Ce  que  causoit  non  seulement  altération,  mais  aussi  par 
divers  respects,  aigreur  si  grande  contre  ladicte  Inquisition 
et  Placcartz ,  que  les  Officiers  en  plusieurs  lieux  n'osoient 

plus  procéder  à  l'execulion  d'iceulx,  sinon  de  nuicî,  cl  à  la 
desrobee,  et  ce  point  encores  sans  péril  et  dangicr  de  trou- 
bles. Et  pourront  tesmoigner  s'ilz  n'ont  souvent  avecq  grand 
hazard  garanti  leur  vie  de  la  rage  de  la  commune,  csmeùc 
par  ce  misérable  spectacle  des  exécutions  si  horribles. 

D'ont  tous  ceulx  qui  avoyent  expérience  des  affaires,  pre- 
voyent,  que  cestuy  poinct  seul,  seroit  occasion  d'esmotions, 
si  sagement  et  en  temps  n'y  estoit  pourveu. 

Lesquels  et  autres  inconveniens  craindant  desja  de  son 
temps,  la  Royne  Marie,  Gouvernante  ilesdicls  pays ,  s'esloit 
Tan  50.  en  personne  transportée  à  Augsbourg,  vers  feu  de 
tresheureuse  mémoire  l'Empereur  Charles,  à  fin  do  modérer 
et  mitiguer  la  rigueur  des  Placcartz,  lors  conccuz  (1)  :  et 
laisser  affranchiz  de  ladicte  Inquisition  la  ville  d'Anvers,  et 
le  pays  de  Brabant,  et  autres  qui  n'en  avoyent  esté  subjec- 
tez.  Ce  que  aussi  vers  sa  Majesté  elle  obtint  (2).  Quoy  non 
obstant  ledict  Cardinal  avec  ses  Créatures  et  Inquisiteurs, 
ne  cessarent  de  leurs  persécutions  et  practicques,  avec  grand 
murmure  du  peuple. 

Mesmes  sceurent  bien  user  d'une  grande  cautelle,  et  faire 
depescher  au  nom  de  sa  Majesté  au  commencement  de  son 
règne,  l'an  55.  lettres  de  Placcart  pour  donner  assistence 
aux  Inquisiteurs  (3).  Et  ores  que  icelles  furent  incontinent 
après  revocquees,  quant  sa  Majesté  fust  informée,  de  ce, que 
alendroict  de  l'Inquisition  s'estoit  paravant  comporté, toutes- 
fois  ce  causa  une  véhémente  aigreur  au  peuple,  voyant  leur 
desseing. 

(1)  Appert  par  le  placcarl  du  moys  d'Apuril1530. 
(3)  Appert  pftr  le  placcart  du  moys  de  Septembre  15"*0. 
(3)  Appert  parles  lettres  de  placcart  surcc  depcschecs  l'an.  1555.  et  les 
lettres  reuocquatoires  depuis  concédées. 

Et  avayenl  à  tant  au  partement  de  sa  Majesté,  l'œil  sur  ce- 
luy  qui  seroit  commis  au  gouvernement  gênerai  desdicts 
pays  :  de  tant  plus  que  les  Estatz  generaulx,  avoyent  adonc 
à  grande  difficulté  peu  obtenir  de  sa  Majesté  que  les  soldatz 
Espaignols,  retireroyent  du  Pays,  desquels  ledict  Cardinal 
s'entendoit  fortifier. 

Ce  que  prévoyant  aussi  d'extrement  ledict  Cardinal  (lors 
Evesque  d'Arras)  combien  qu'il  entendoit  en  efFect  avoir  seul 
ledict  gouvernement,  fist  tant,  que  le  tiltre  et  nom  de  Gou- 
vernante, fust  attribué  à  la  Duchesse  de  Parma,  (laquelle 
alors  n'avoit  aucune  expérience  des  affaires,  ne  humeurs  du 
Pays  bas,  s'ayant  tousjours  tenu  en  Italie,  à  fin  que  à  ceste 
occasion  elle  fusse  quasi  constraincte  de  se  rapporter  à  ce 
qu'il  iuy  persuaderoit.)  Et  pour  faire  trouver  ses  actions 
meilleurs,  que  sa  Majesté,  au  paravant  partir,  ordonnoit 
ung  Conseil  d'Estat,  auquel  furent  députez  ,  aucuns  des 
principaulx  Chevaliers  de  l'Ordre,  et  Nous,  (nonobstant  nos- 
tre  refus,  comme  dict  est)  entre  les  autres.  Car  se  sentant 
tenu  enjiemi  de  toutes  Hbertez,  franchises,  et  Privilèges,  qui 
pouvoyent  empescher  ses  desseings,  et  Chief,  Autheur  et 
Promoteur  de  l'Inquisition  et  exécution  des  Placcarts,  sca- 
voit  tresbien,  que  ceulx  desdicts  Pays,  n'eussent  souffertson 
Gouvernement,  sans  s'opposer,  des  la  première  heure. 

Estant  doncq  le  repos  et  tranquillité  dudict  Pays  souste- 
niie  de  ceste  umbre, apparence,  et  couverture,  que  les  affaires 
se  traictoyent  par  l'auctorité  de  ladicte  Gouvernante,et  advis 
dudict  Conseil  d'Estat,  fust  par  l'ambition  et  indiscrétion  du- 
dict Cardinal,  bien  tost  après,  osté,  et  descouvert  ceste  Mas- 
que, pource  que  quasi  incontinent  après  le  partement  de  sa- 
dicte  Majesté,  il  commença  seul,  ou  avecq  quelques  ungs 
dependans  de  Iuy,  à  part  traicter  tous  affaires  d'importance, 

sans  les  représenter,  comme  il  appartenoit,  à  ladicte  Gou- 
vernante, et  communicquer  et  proposer  audict  Conseil  d'Es- 
tat,  disant  ouvertement  aux  députez  des  Provinces  et  villes, 
qu'il  se  falloit  à  luy  et  point  ailleurs,  addresser,  pour  parve- 
nir à  bonne  fin  et  depesche  des  affaires  :  et  neantmoins 
soustenant  que  tous  ceulx  dudict  Conseil  d'Estat,  debvoyent 
esgalement  rcspondre  des  inconveniens,  si  aucuns  adve- 
noyent.  Ce  que  alteroit  et  sembloit  fort  irraisonnable  à  au- 
cuns dudict  Conseil,  qui  en  firent  aussi  remonslrance  par 
lettres  à  sa  Majesté,  pomme  icelle  leur  avoit  ordonné  de  faire 
en  cas  semblables. 

Et  comme  ce  pendant  d'Evesque  il  se  fist  Cardinal.  Et  le 
Président  Viglius  (ung  de  ses  premiers)  Prestre,  conçu rrant 
le  bruict  des  nouvelles  Eveschies  et  incorporation  de.s  Ab- 
bayes et  prelatures  (1),  mesmes  aussi  les  déterminations  du 
Concile  de  Trente (cboscs  résolues  par  sa  Majesté,  avant  son 
partement,  par  le  conseil  desdicts  deux,  et  quelques  trois  ou 
quatre  aultres,  taschans  par  là  assouvir  leurambilion  et  ava- 
rice) fusl  fort  altéré  et  esmeu  le  peuple,  duquel  n'y  ivoit 
membre  ny  estât,  qui  ne  se  sentoit  grandement  intéressé  : 
Tenans  les  Seigneurs  et  Nobles  que  ceslc  autliorité  dudict 
Cardinal,  et  Nouvelle  Introduction  d'Evesques  (tous  de|)en- 
dans  de  luy)  tendoyent  à  leur  dépression,  et  pour  mettre  le 
gouvernement  et  admimstration  dudict  Pays  es  mains  des  £c- 
clesiasticques  :  et  à  tant  indirectement  en  priver  sa  Majesté 
(à  laquelle  lesdicts  Ecclesiasticques  soustiennent,ne  debvoir 
ne  pouvoir  porter  aucune  obeyssance,)et  tous  aiitres  :  Et  les 
Abbez,  Prelatz,  Conventz  et  Collèges,  que  lesdicts  Evesques 
se  vouloient  enrichir  de  leurs  despoilles,  mesmes  en  incor- 

(I)  Appert  par  les  Bulles  Papales  de  Paul  4,  et  Pie  i. 

porant  lesdicts  Abbayes  et  Prelatures,  leur  oster  toute  élec- 
tion, et  espoir  de  parvenir  aux  dignitez  accoustumees  :  Et  le 
peuple,  que  c'estoit  le  vray  chemin  pour  abolir  toutes  liber- 
tez,  franchises  et  privilèges,  et  introduyre  l'Inquisition,  et 
renouveller  l'ancienne  rigeur  des  placcars,  et  les  reduyre  en 
servitude  des  Ecclesiasticques  :  qui  ont  esté  les  vrayes  causes 
et  sources  des  diffidences,  troubles,  et  maulx  depuis  ensuy- 
vies  (quant  l'on  a  voulu  mettre  en  exécution  ce  que  ces  beaux 
Conseilliers  avoyent  persuadé  à  sa  Majesté,  lesquels  pource 
en  debvroyent  estre  notez  et  reprins)  Lesquels  l'on  prétend 
divertir  dudict  Cardinal,  pour  nous  en  charger,  sans  couleur 
ou  apparence  quelconque. 

Et  combien  que  par  hystoires  l'on  trouve,  que  à  moindres 
occasions  sont  advenus  changemens,  esmotions,  et  révoltes  : 
si  est  ce,  que  en  ung  peuple  si  tresaffectionné  à  son  Seigneur 
et  Prince,  ne  firent  encores  ces  causes  leurs  effects  accoustu- 
mez"^  et  ordinaires  ,  pource  que  l'on  esperoit,  que  les  Estats 
desdicts  Pays  (recommandez  par  les  debvoirs  et  services 
faicts  es  guerres  précédentes)  pourroyent  divertir  l'intention 
de  sa  Majesté,  et  que  icelle  accommodant  ses  délibérations 
au  temps,  et  selon  leurs  traictez  et  Privilèges,  empescheroil 
plustost.  à  la  Requeste  d'ung  peuple  si  loyal  et  fidel,  toutes 
nouvellitez,  et  mesmes  le  progrès  des  Eveschees,  de  l'Inqui- 
sition, et  rigueur  de  ses  Placcarts,  que  à  l'appétit  d'ung  es- 
tranger,  et  quelques  gens  incognus,  advanceroit  nouvellitez 
si  exorbitantes,  contre  la  disposition  desdicts  temps.  Privi- 
lèges du  pays,  ses  promesses,  et  en  elïect  la  nature  mesme, 
veu  les  troubles  au  mesme  temps  suscitez  en  France  à  l'oc- 
casion d'ordoNuances  etPlaccarts,tendans  à  semblable  effect. 
Combien  que  ledict  Pays  n'est  si  fréquenté,  et  de  toutes 
parts  enclos  et  environné  des  pays  suyvants  autre   Reli- 

gion,   que   la   Romaine,   comme  sonl  lesdicts   pays    bas. 

De  tant  plus  que  desdicts  novellitcz  se  commençoy.^ntaussi 
à  ressentir  estrangiers  ,  Archevesques,  et  Evesques  de  TEm- 
pire,  par  l'Erection  desdicts  nouvelles  Eveschees,  intéressez 
en  leur  Jurisdiction  et  Diocèse  :  Et  que  d'icelles  sa  Majesté 
ne  pouvoit  tirer  aullre  prouffît,  que  de  collocquer  son  aucto- 
rité,  en  ceulx,  qui  expressément  faisoyent  profession  de  ne 
le  vouloir  recognoistre. 

Par  ces  raisons  et  aultres,  que  chascun  se  proposoit  selon 
la  capacité  de  son  entendement,  et  sur  tout  l'espoir  que  les- 
dicts Pays,  tant  en  gênerai,  que  les  particuliers  avoyent  en  la 
bonté  du  Roy,  ayant  tant  par  sa  Majesté  que  ses  prédéces- 
seurs, tousjours  esté  traiclez  en  raison,  et  par  justice,  et  se- 
lon les  droicls  du  Pays,  et  estans  accoustumez  remonstrer 
ce,  en  quoy  ils  se  senloyent  grevez,  par  requeste  et  doléan- 
ces, ont  bien  voulu  prendre  le  mrsme  chemin,  et  par  iceluy 
advertir  sa  Majesté  des  Nouvellitez  susdicts,  et  inconveniens 
apparens  d'en  sourdre,  si  bien  tost  ny  fusl  remédié,  et  à  tant 
de  la  part  de  la  Gouvernante,  et  des  Seigneurs  ,  estans  au 
Conseil  d'Eslat,  (lesquels  Icdict  Cardinal,  comme  dist  est, 
soustenoit  debvoir  csgallement  avecq  luy  estre  chargez  de 
tous  inconveniens,  qui  pourroyent  advenir)  fust  envoyé  (i) 
vers  sa  Majesté  par  la  poste,  et  en  diligence,  le  Seigneur, 
Barpn  de  Montigny,  Chevalier  de  l'Ordre,  avecq  charge  etin- 
struction  de  remonstrer  Testât  et  nécessité  du  Pays,  et  mes- 
contentement  gênerai  desdicts  nouvellitez,  que  fist  surceoir 
toute  ultérieure  et  particulière  poursuyle  des  nobles,  estans 
des  Estats  du  Pays,  esperans  par  ce,  que  sadicte  Majesté  or- 
donneroit  sur  lesdictes  remonstrances  satisfaction,  ou  du 

(1)  En  Aoust,  l'an  1562. 

moins  allégement  des  poincts,  d'onl  ils  se  sontoycnt  intéres- 
sez et  grevez,  Veu  que  pour  empescher  l'incorporation  des 
Prelatures  et  Abbayes,  lors  vacquantes  en  Brabant,  les  Pré- 
lats et  autres  Estats  dudict  Pays,  avoyent  au  paravant  en- 
voyé (1)  leurs  députez,  comme  aussi  avoyent  faict  ceulx 
d'Anvers  (2),  pour  empescher  l'Inquisition  et  Introduction 
de  .leur  nouvel  Evesqxie,  que  retint  lesdicts  pays  pour  quel- 
que temps  suspens  ,  et  sans  quelque  esmotion  ou  trouble, 
soubs  espoir  d'obtenir  par  iceulx  leurs  députez,  quelque 
bon  remède  et  appoinctement  tel,  que  Testât  des  affaires  re- 
quiroit,  combien  que  le  faict  de  la  Religion  s'advançoit  de 
touscostez. 

De  sorte  que  l'on  commenchoyt  en  aucuns  lieux  à  prescher, 
non  seullement  secrètement  (ce  que  par  aucune  rigeur  l'on 
n'avoit  oncques  sçeu  empescher,)  mais  aussi  publicquement, 
et  nommeemcnt  à  Valenciennes,  Tournay,  et  quelques  aul- 
tres  lieux,  à  quoy  donnoit,  du  moins  augmentoit  les  occa- 
sions, la  liberté  de  la  Religion  accordée  en  France  :  De  tant 
que  leur  sembloyt,  n'avoir  moins  mérité  vers  leur  Roy  et 
Prince,  que  les  Franchoys,  à  l'exemple  desquels  estanstraic- 
tez  en  plusieurs  endroicts,  leur  semblovt  aussi  qu'ils  meri- 
toyent  d'obtenir  liberté  de  leurs  consciences ,  et  veoyt-on  à 
l'œil  que  esdicts  pays  (environnez  d'aultres  tous  suyvans 
aultre  Religion,  comme  dist  est  :  Et  lequel  se  doibt  entrete- 
nir par  l'intercours  de  la  marchandise,  fréquentation  et  con- 
versation des  voysins,)  estoit  impossible  de  plus  observer  les 
anciennes  ordonnances  et  placcarts  au  faict  de  la  Religion  : 
Laquelle  par  iceulx  l'on  avoit  prétendu  desraciner  et  extir- 


(1)  En  Feuricr,  Tan  1362. 

(2)  En  May,  l'an  1562. 

pcr,  là  où  toutesfois  l'on  trouvoit  par  expérience,  que  aussi 
en  la  plus  grande  rigeur,eHc  esloit  creiie  et  augmentée  :  Et 
que  à  tant  du  tout  est  impossible,  par  rigeur  eiTorcer  et  con- 
straindre  Religion  ou  conscience,  du  moins  plusavant  que 
à  quelque  dissimulation. 

Ce  nonobstant,  continuoit  ledict  Cardinal,  d'introduire  et 
mettre  en  possession  Içs-dicts  Evesques,  ayant  pour  soy 
practicqué  l'Archevesché  de  Malines,  (en  vertu  de  laquelle  il 
entendoit  aussi  demeurer  Métropolitain  et  Primat,  Et  englou- 
tir l'Abbaye  d'A(nigem,la  plus  riche  de  Brabant,  oultre  celle 
de  S.  Amand,  dont  s'estoit  desja  saisy)  et  les  aullres  reparti 
entre  gens  si  mal  propices  et  idoines,  que  publicquement 
l'on  en  mocquoit.  Et  combien  que  les-dicts  introductions  se 
faisoyent  en  aucunes  villes,  sans  opposition  manifeste,  si  est 
ce  que  l'on  s'apparcevoit  aisément  du  mescontentement,  que 
plusieurs  en  recepvoycnt,  et  s'opposoyenl  aucuns,  nommee- 
ment  ceulx  d'Anvers,  Groeningen,  Leewaerden,  Devcnter, 
Ruermonde,  assez  ouvertement. 

Et  estoit  aysé  d'entendre,  à  quoy  ces  menées  tendoyent, 
puis  que  le  Cardinal  (qui  dominoit  pardessus  tous  les  con- 
saulx,  et  la  Gouvernante  mesme.  Et  qui  à  tant  avoit  auctorité 
et  pouvoir  absolut)  devenoit  chef  de  tous  ces  Evesques,  qui 
par  leur  inidoneité  et  inexpérience,  tous  devoyent  dépendre 
de  luy,  et  que  à  tant  usurpoit  plus  d'auctorité  qu'onques 
Prince  dudict  pays  avoit  eu,  et  qui  pour  maintenir,  confir- 
mer, accroistre  et  augmenter  icelle  par  moyens  violens, 
avanchoyt  le  faictde  l'Inquisition, et  exécution  des-dicts  plac- 
carts.  Et  pour  gratiffier,  avoit  moyen  de  à  sa  recommanda- 
tion, faire  donner,  distribuer,  et  conférer  tous  offices,  bene- 
flccs  et  mercedes  du  Roy,  et  de  ladicte  Gouvernante,  sans  le 
moyen  qu'il  avoit  de  par  soy  et  par  lesdicts  Evesques  :  et  à 

tant  s'avoit  ouvert  le  vray  chemin,  pour  gaigner,  acquérir, 
et  maintenir  auctorité  sur  le  Roy  et  ses  pays  :  Et  davantage 
pour  eslre  adverly  au  vray  de  ce  que  passoit  par  tout,  et  en- 
tretenir les  Roys  et  Princes  voisins,  avoit  quasi  de  sa  main 
et  à  sa  poste,  tous  les  Ambassadeurs,  agens  et  députez  de  sa 
Majesté  :  et  entre  autres,  son  frère  propre,  qui  mist  les  af- 
faires de  France  en  tel  estât,  que  pour  le  bien  et  repos  du- 
dict  Royaume,  la  Royne  rcquist  tresinstamment,  sa  Majesté, 
l'oster  de  là. 

A  quoy  qui  voudra  prendre  regard,  pourra  facillement 
juger,  qui  estoit  qui  pretendoit  sur  l'authoritéde  sa  Majesté  : 
Nous  qui  n'avions  aucuns  desdicts  moyens,  et  recepvions  que 
mescontentement  de  toutes  nouvelletez  :  Et  que  nous  estions 
plus  de  unefois  déportez  du  conseil  d'estat,  et  celluy  de 
Chief  des  finances,  et  ne  desirions  riens  tant  que  d'estre  aul- 
tresfois  déportez  dudict  conseil  d'estat,  et  aussi  par  après  de 
nos  Gouvernemens,  et  d'icelluy  Conseil,  Ou  ledict  Cardinal, 
qui  par  nouvelletez ,  et  moyens  si  extraordinaires,  de  faict, 
declaroit,  avoir  la-dicte  authorité,  tendant  par  iceulx  à  se 
confirmer  et  maintenir  en  icelle,  voire  plus  grande  que  onc- 
ques  Prince  avoit  eu  audict  Pays. 

Certes,  nous  pensons  que  ceulx  qui  prendront  regard,  et 
jugeront  de  ce  que  dist  est,  sans  affection,  ne  trouveront 
moins  absurd,  que  l'on  nous  prétend  en  ceste  partie  accuser, 
que  si  l'on  vouloit  excuser  ledict  Cardinal. 

Or  ayans  les  députez  des  Prélats  par  moyen  d'argent  et 
Pensions,  obtenu  que  l'on  ne  procedoit  à  l'incorporation  des 
Abbayes  :  et  lesdicts  d'Anvers,  que  l'on  ne  les  molesteroit  de 
l'Inquisition,  et  useroit  avecq  eulx  de  connivence,  au  regard 
de  l'introduction  dudict  nouvel  Evesque  :  Et  estant  ledict 
Seigneur  de  Montigny  retourné  sans  resolution  soufGsante, 

pour  remédier  aux  autres  inconveniens,  et  par  le  peu  d'es- 
poir du  r  addressement  des  affaires,  veu  que  par  moyen  des- 
Jicts  pensions,  l'on  advaneoit  lefaict  desdicts  Evosques  (lin- 
troduction  desquels  n'estoit  que  la  vraye  Inquisition,)  Et  que 
l'on  pretendoit  indirectement  priver  lesdicts  d'Anvers  de 
i'effect  de  ladicte  connivence,  les  vueillant  reduyre  en  pou- 
voir dudict  Cardinal, et  sous  l'Archevesché  de  Malines, trouva 
la  Régente  en  Conseil,  d'aullrcsfois  représenter  à  sa  Majesté 
Testât  des  affaires,  et  signamment  de  Valenchiennes  etTour- 
nay,  où  sembloit  par  tout  impossible,  contenir  le  peuple  de 
l'exercice  de  la  Religion,  sans  continuelle  garnison  et  garde. 
Et  fust  par  son  Alteze  envoyé  vers  sa  Majesté  son  Conseillior 
Armenteros  (I),  que  lors  fmablement  fust  résolu  par  sa  Ma- 
jesté que  ledict  Cardinal,  apparent  authcur  de  toutes  altéra- 
tions et  mescontentemens,  s'absenteroit  desdicts  Pays,  que 
donna  derechef  quelque  contentement  et  espoir  d'amende^ 
ment  des  affaires  au  peuple.  Et  fust  en  effect  cause,  de  tenir 
autresfois  lesdicts  Pays  suspens,  et  sans  procéder  A  ulté- 
rieure altération. 

Mais  comme  les  créatures  dudict  Cardinal  continuoyent  es 
mcsmes  nouvelletez,ct  traictoyent,en  son  absence, les  affaires 
au  mesme  ordre  qu'il  avoit  observé,  retournèrent  bien  tosl 
les  mesmes  desordres  :  Estant  impossible  d'y  remédier  par 
les  dissentions,  qui  estoyent  entre  les  trois  principaulx  con- 
saulx  :  Assçavoir,  celluy  d'eslat,  privé,  et  des  finances,  tous 
trois  en  effect  dominez  par  ledict  Cardinal  et  ses  crcalures  : 
Mais  tellement  qu'ils  ne  pouvoyent  entre  culx  venir  à  corres- 
pondence.  Enqiioy  faict  à  noter  la  notoire  malversation  et  ca- 
lumnie  dudicl  Cardinal,  qui,  ])0ur  empescher  que  les  autres 

il)  i:n  l'an  laGi. 

dudict  conseil  d'estat,  ne  pourroyent  faire  à  sa  Majesté  les 
services  qu'ils  desiroyent,  les  avjït  entièrement  privé  d'ac- 
cès et  correspondence  des  finances  et  justice,  où  que  toutes 
ordonnances  de  policie  et  aultres  se  decretoyent  :  Sçaichant 
que  sans  sçavoir  Testât  d'icelles,estoit  impossible  de  bien  dé- 
libérer et  resouldre  sur  plusieurs  affaires  d'importance  :  et 
pour  par  là  aussi  retenir  et  establir  son  authorité.  Et  neant- 
moins  tasche  de  accuser  nous  et  aultres  de  crime  de  lèse  Ma- 
jesté, pour  ce  que,  pour  le  service  du  Roy,  avions  désiré, 
que  les  secrets  des-dicts  finances  fussent  communicquez  au- 
dict  conseil  d'estat,  comme  nécessaire ,  pour  s'acquiter  en 
icelluy  de  son  debvoir,  là  où  luy,  et  après  luy  le  Président 
Viglius,  ont  dominé  à  tous  trois  les-dicts  consaulx,  comme 
si  à  luy  et  les  siens,  de  droict  toute  authorité  appartenoyt, 
et  que  ce  fust  au  contraire  crime  et  delict  exécrable  aux  aul- 
tres, requérir  qu'on  transporta  une  partie  de  ladicte  autho- 
rité. Non  en  nous  qui  offrions  de  partir  dudict  conseil,  mais 
en  ung  entier  et  souverain  conseil  :  qui  est  la  sincérité  de  la- 
quelle l'on  procède,  pour  le  présent,  au  pays  bas,  pour  con- 
server (comme  l'on  prétend)  l'auctorité  de  sa  Majesté. 

Estant  doncq  les  affaires  tellement  reparties,  qu'il  estoil 
impossible  àceulx  dudict  conseil  d'estat  (que  l'on  pretendoyt, 
comme  dist  est, charger  de  tous  inconveniens  qui  pourroyent 
survenir)  par  faulte  d'aulhorité  et  intelligence  avecq  les  aul- 
tres, prévenir  et  remédier  à  iceulx ,  et  par  là  advancher  le 
bien  et  service  de  sa  Majesté  :  et  voyant  le  peuple  que  les 
nouveaulx  Evesques  par  leur  inidoneité,  vie,  et  conduyte  si 
désordonnée,  que  la  Gouvernante  fust  constrainete  les  ap- 
peller  et  reprendre, ne  pouvoyentservirpour  mettre  quelque 
bienaudict  pays, et  se  descouvrant  par  les  insolences,  mena- 
ces, et  manières  de  faire, d'ont  eulx,  et  ceulx  de  leur  sequelc, 

usoyent,  qu'il  estoit  résolu  à  Rome  (I),  que  chacun  Evesque 
auroyl  neuf  Prébendes  affectées  à  l'assislence  de  l'Inquisi- 
tion, mesmes  deux  d'icelles  pour  deux  Inquisiteurs  :  Et  que 
àtanl  ilsneservoyent  que  pour  advancheret  establir  ladicte 
Inquisition, pourpar  moyen  de  sa  Majesté  obvier  aux  maulx, 
qui  de  ce  que  dist  est,  apparentement  pouvoyent  soudre,fust 
trouvé  en  conseil,  d'envoyer  (2)  vers  icelle,  le  Prince  de  Ga- 
vre  Conte  d'Egmonl,  qui  à  son  retour  donnoit  grand  espoir 
et  apparence  d'amendement  et  redressement  des  affaires  au 
regard  de  la  mitigalion  des  placcarts,  et  abolition  de  l'Inqui- 
sition :  Desquels  l'on  veoyt  ouvertement,  de  faict,  et  par  ex- 
périence, tant  par  l'exemple  de  France  (comme  cy  devant  a' 
esté  demonstré,)  comme  aullrement,  que  deppendoit  Talte- 
ration  ou  appaisement  diidict  peuple  :  Et  ausquels  à  tant, 
et  point  à  nostre  prétendue  ambition,  se  doibt  référer  tout  ce 
que  depuis  est  ensuyvi.  Et  furent  à  Teffect  que  dessus,  de 
faict  assemblez  (3)  trois  Evesques,  trois  Théologiens,  trois 
faisans  profession  du  droict  Civil,  et  trois  aultres  du  droict 
Canon,  lesquels  ayans  donné  quelque  advis  sur  ladicte  miti- 
gation,  estant  ledict  advis  envoyé  à  sa  Majesté,  n'a  icelle, 
(par  l'instigation  dudict  Cardinal  et  aultres,  cstans  à  ses 
oreilles)  à  icelluy  (combien  que  fort  rigoureux,)  ne  aux  re- 
monstrances  prec<»denles,  prins  aucun  regard. 

Commandant  expressément  au  fin  de  l'an  65.  que  sans 
ultérieure  replicque,  l'on  proccderoit  à  l'introduction  des- 
dicts  nouveaux  Evesques,  n'eslans  encores  en  possession, 
publication  des  Decretz  du  Concile  de  Trente,  et  à  donner 

(I)  Appcrl  par  les  susdiclos  Riillcs  I  apalos,  et  la  consullc  de  sept  Cardi- 
naulx. 
{%  Au  coromcnccmcni  de  l'an  1565. 
(5)Enr£slé,raol565. 

aux  Inquisiteurs  l'authorité,  (jue  de  droict  Civil  et  Canon 
leur  appartient,  et  au  surplus  à  l'exécution  des  Placcarts  en 
effec  t,  en  toute  rigueur,  et  au  pied  de  la  lettre. 

Dont  furent  incontinent  envoyez  copies  et  extraicts  (i) 
contenans  ce  que  dessus,  à  toutes  les  villes,  et  leur  enjoincl 
et  commandé,  de  se  conformer  à  la  resolution  et  comman- 
dement de  sa  Majesté,  qui  fust  la  seconde  et  principale  cause 
des  altérations,  maulx et  inconveniens  depuis  ensuyviz, ayant 
pour  source,  l'ambition  dudict  Cardinal^  et  non  la  nostre,  et 
la  difiidence  par  luy  causée,  par  les  nouvellitez  susdicts,  en- 
tre le  peuple,  comme  appert  evidamment  par  ce  que  dist  est, 
et  se  (2)  confirme  par  les  ensuyvies  doléances  des  villes  de 
Brabani,  et  membres  de  Flandres,  et  autres,  ensemble  par 
la  confédération  qui  se  fist  bien  tost  après,  entre  aucuns 
Seigneurs  et  Gentil^llommes,  contre  l'Inquisition  et  rigueur 
desdicts  Placcarts. 

N'ayant  aucune  apparence,  que  le  Procureur  gênerai  pré- 
tend, que  aurions  esté  cause  de  ladicte  confédération,  par 
avoir  persuadé  à  aucuns, que  l'intention  de  sa  Majesté  estoit, 
d'introduyre  l'Inquisition  d'Espaigne(3),commesi  plustost  la 
qualité  et  forme  de  l'Inquisition,  que  l'effect,  et  exécution 
faisoit  altérer  les  gens.  Chose  de  tant  plus  absurde,  que  ce 
n'est  la  qualité  de  la  mort,  que  faict  craindre,  altérer,  etes- 
mouvoir  les  gens,  mais  la  propre  peur  d'icelle,  mesmes  au 
cas  présent,  ou  par  l'adjection  de  ce  mot  d'Espaigne,  ne 
qualité,  ne  espèce  de  supplice  se  changeoit,  ains  seuUemenl 
le  nom  gênerai,  de  l'Inquisition  se  restraindoit  à  celle  d'Es- 

(1)  Appert  par  rextraicl  des  letlros  Royales,  enuoyé  par  tout  par  lettn  s 
delà  Gouvernante,  du  18.  de  Décembre  1565.  Ambcdeux  au  fin  insérez. 

(2)  Appert  par  les  remonslrances  et  requcsles  exhibées  en  court. 
(5)  Motz  reprins  hors  la  citation. 

paigne,  qui  n'est  cause  souffisante  pour  faire  aucune  altéra- 
tion ou  esmotion,  combien  que  pour  respondre  plus  péremp- 
toirement, disons,  que  ce  n'estoit,ne  en  nous,  ne  en  autres, 
persuader,  que  sa  Majesté  entendoit,  introduire  l'Inquisi- 
tion d'Espaigne,  puis  que  au  paravant  n'avoit  esté  aucune 
question  d'icelle  Inquisition.  Et  que  par  après,  par  les  let- 
tres de  sa  Majesté  divulguées,  en  manière  susdicte,  estoit 
expressément  déclarée  la  forme  de  l'Inquisition,  que  l'on  en- 
tendoit advancher,  par  où  promptement  se  trouvoyent  con- 
vaincus, ceulxqui  par  moyen  de  ce  mot  d'Espaigne,  enten- 
doyent  inciter  et  esmouvoir  le  peuple. 

Ayant  adoncq  llnquisition  spécifiée  et  déclarée  par  les- 
dicles  lettres  de  sa  Majesté,  esté  cause  du  mescontentement, 
s'ensuyt  que  à  elle,  et  non  ailleurs,  se  doibt  référer  tout  ce 
qui  est  ensuyvy,  (veu  que  tout  ultérieur  espoir  de  remède 
failloit)  et  consécutivement,  qu'il  n'est  vray  que  par  noz  in- 
ductions et  impressions  semblables  ,  plusieurs  subjects  s<'- 
royent  rebellez  et  eslevez  contre  sa  Blajesté,  et  que  aurions 
premièrement  seduict,  corrompu,  et  incité  une  grande  par- 
tie de  la  noblesse(l),  tellement  qu'ilz  auroyent  faict  ligues, 
conspirations,  et  conjurations,  et  juré  par  icelles  se  deffen- 
dre  et  fortifier  contre  sa  Majesté  cl  ses  ordonnances,  de  tout 
temps  gardées  et  observées,  s'estans  les  assemblées  à  cesle 
fin  faictes  en  noz  maisons,  tant  à  Hreda  que  à  Bruxelles.  Et 
que  par  ainsi  aurions  esté  chief,  autbeur,  promoteur,  faul- 
teur  et  receplateur  de  rebelles,  conspirateurs,  conjurez,  ma- 
chinateurs  et  perturbateurs  du  bien  et  repos  public.  . 

Car  n'appert  d'aucune  rébellion  et  esmotion,  que  seroit 
faictc  contre  sa  Majesté  :  et  de  laquelle  serions  tenus  de 
respondre.  Et  ladicte  confédération  a  esté  faicte  non  à  nostrc 

(1)  Ce  sont  mots  exprcssrz^n  la  citation. 

occasion,  mais  à  raison  des  difticultez  causées  de  ladicte  In- 
quisition et  Placcarts,  Et  que  l'on  contravenoit  aux  promes- 
ses faictes  l'an  cincquante,  Iv.  Ixij.  Ixv.  et  en  autres  temps, 
comme  cy  devant  a  esté  remonstré,  et  se  doibt  à  iceulx  et  à 
l'ambition  dudict  Cardinal ,  comme  dist  est,  imputer  la  per- 
turbation du  bien  et  repos  publicq  :  Et  non  à  persuasions  et 
impressions  si  frivoles,  comme  de  l'Inquisition  d'Espaigne  et 
semblables,  n'estant  ceste  allégation,  moins  absurde,  que  le 
propos  d'iceluy,  qui  pensoit  obvier  à  toutes  altei'ations  par 
dire  que  ce  que  le  Roy  entendoit  establir,  n'estoit  l'Inquisi- 
tion, mais  seullement  Visitation ,  comme  si  l'on  prenoit  plus 
de  regard  aux  parolles  que  au  faict,  et  l'on  fust  plus  pour 
s'altérer  à  ces  motz  d'Inquisition,  ou  d'Espaigne,  que  par  la 
rigueur  et  cruaulté  que  l'on  avoit  veu,  et  craindoit  par  l'exé- 
cution des  Placcarts. 

Et  disons  à  tant,  que  par  ladicte  confédération  et  doléan- 
ces, et  tout  ce  qu'est  ensuyvy,  s'est  seullement  monstre  en 
eiïect,  ce  que  en  plein  conseil  d'estat  auparavant  avions  pre- 
dict  à  Madame  la  Gouvernante,  que  craindions  debvoir  ad- 
venir, à  sçavoir,  que  ladicte  resolution  de  sa  Majesté,  cause- 
roit  quelque  grande  altération,  mesmes  par  l'espoir  que 
plusieurs  avoyent  receu  par  le  retour  et  rapport  dudict  Sei- 
gneur Conte  d'Egmont.Et  ayant  escrjpt(i)  en  effectle  niesme 
ù  son  Alteze  par  après,  nous  a  confessé  par  sa  response  (î2), 
qu'elle  s'appercevoit  clairement  que  ladicte  resolution  estoit 
cause  de  toutes  altérations, à  laquelle  à  tant, comme  distest, 
se  doibt  aussi  référer  ladicte  confédération,  faicte  sans  nos- 
tre  sceu  et  adveu.  Et  de  laquelle  estans  advcrtiz  quelque  peu 
de  temps  (comme  de  quinze  jours  ou  environ)  au  paravant 

(l)et  (2)  Appert  par  ces  deux  missive?,  envoyées  au  eummeticonienl 
de  Tan  lu6G. 

<{ue  lesdicls  confedcrez  se  trouvoyent  en  court,  déclarions 
ouTcrtement  et  rondement,  qu'elle  ne  nous  contenloit,  et  que 
rené  nous  sembloit  eslre  le  vray  moyen,  pour  maintenir  le 
lepos  et  tranquillité  publicque. 

Bien  vray  est,  que  ne  l'avons  estimé  pour  rébellion,  con- 
spiration, ou  conjure,  pour  ce  que  lesdicts  confederez  s'ar- 
restoyent  fermement  sur  ce poinct,qu'ilz  n'entendoyent  riens 
faire  ou  entreprendre  contre  le  bien  de  sa  Majesté,  et  du 
Pays,  (\)  estansà  nostreadvis  inséparables,  et  que  la  com- 
mune opinion,  confcrmee  par  expérience,  portoit,  que  la- 
dicte  Inquisition  et  rigueur  des  Placcarts,  ne  pouvoyent  re- 
venir à  bien,  et  que  par  les  exemples  que  au  paravant  avions 
vcu  en  Allemaigne,  France,  Angleterre  et  Escosse,  estions 
contraincts  de  confesser,  que  la  resolution  de  sa  Majesté,  en 
cesle  partie,  ne  pouvoit  apporter  que  grand  desgast,  désola- 
tion et  ruines  desdicts  Pays,  sans  advancer  le  desseing  d'i- 
celle,  là  où  au  contraire  l'on  vcoyt,  que  les  Pays  ayans  li- 
berté de  Religion,  du  moins  de  conscience,  et  où  ladicle 
Inquisition  et  rigeur  des  placcarts  ne  sont  observez,  s'entre- 
tiennent en  repos  et  tranquillité  :  qui  monstre  evidamment, 
que  vivre  sans  Inquisition  en  liberté  de  conscience, est  aultre 
(bose,  que  vivre  en  toute  dissolution,  et  sans  loy  ou  riegle, 
comme  aucuns  fausement  et  calumnieusement  prétendent  : 
Ce  que  les  Princes  d'AUemaigne,  etaultres,  qui  ont  le  repos 
et  bien  de  leur  Pays,  aultant  recommandé  que  sa  Majesté, 
ne  vouldroyent  aucunement  souffrir  :  Mesmes  si  par  là  fai- 
soil  à  craindre  que  s'cnsuyvroit  quelque  dcsobeyssancc. 

Et  estions  de  tant  plus  conlirmez  en  ceste  opinion  (jue  les- 
dicts confederez  ne  se  monstroyent  obstinez,  et  qu'ils  enten- 
doyent  obtenir  leur  requestc  à  toute  force,  ains  requiroyent 

(I)  Appert  par  IfS  moir  exprès,  de  la  soubzsignccconfodcralion. 

seullement,  (1)  que  sa  Majesté  (laquelle  ils  disoyent  estre 
abusée,  par  aucuns  qui  soubs  umbre  et  pretext  de  Religion, 
pretendoyent  assouvir  leur  propre  ambition  et  avarice)  voul- 
sist  entendre  leur  querelle  et  requeste,  et  sur  icelle  ouyr 
l'advis  de  ses  Estats,  s'oftVans  rigler  et  conduyre,  selon  que 
lors  par  icelle,  deùement  informée  ,  seroit  ordonné,  sur  le 
faictde  la  Religion.  De  sorte  que  estant  en  cecy  rébellion, 
conspiration,  ou  conjure,  elle  debvoit  estre  en  ce  que  les 
confederez  requiroyent,  que  regard,  fust  prins  à  leurs  re- 
monstrances,  où  en  ce  qu'ilz  requiroyent  que  lesdicts  Estats 
fussent  ouys  :  Ou,  que  generallement  et  sans  distinction, 
toutes  confédérations  sont  à  reputer  du  mesme  :  Dont  con- 
fessons que  ne  pouvons  riens  approuver.  Car  selon  nostre 
discours,  se  peult  ung  Prince  abuser  :  et  est  à  tant  raison- 
nable, que  le  subject,  vassal,  et  quiconque  est  intéressé,  luy 
puisse  faire  remonstrances.  Et  sont  louez  les  Empereurs  et 
Roys,  qui  se  ont  laissé  reprendr-e  de  personnes  particuliè- 
res, pour  ce  qu'il  leur  sembloit,  qu'ils  n'attendoyent  à  leurs 
requestes  et  doléances,  comme  celluy  qui  souffrit  qu'on  luy 
dist  en  pleine  rue  :  Si  ne  vueillez  entendre  à  noz  querelles, 
ne  vueillez  aussi  imperer  :  Et  l'autre,  que  combien  qu'il  es- 
toit  Roy  et  Souverain,  souffrit  qu'une  vielle  appelloit  de  luy, 
pource  que  (comme  elle  disoit)  il  n'entendoit  à  son  affaire. 
Et  puis  que  l'on  est  au  Pays  bas  en  cas  d'importance,  et 
dont  honneur  et  bien,  tant  de  l'universel  que  du  particulier 
dépend,  accoustumé  se  rapporter  aux  Estats,  lesquels  à  cesl 
cffect,  de  tout  temps,  selon  leurs  Privilèges,  et  mesmes,  par 
feu  de  tresheureusc  mémoire  l'Empereur  Charles,  ont  par 
plusieurs  fois,  pour  occurrences  de  semblable  et  moindre 

(1)  Appert  par  la  requeste  des  confederez,  et  la  response  Ambedeiix  au 
fin  insérez. 

importance, mosmes  au  faict  de  la  Religion,  esté  assemblez: 
A^ant  aussi  à  leur  advis  en  l'an  xxxi.  faict  l'ordonnance  et 
l'iaccart  lors  public,  comme  appert  par  le  text  et  narrée 
d'icelluy,  Pensions  n'cstre  deffendu  de  requérir  ce  que  on 
voyt  estre  faict  et  usité  en  cas  semblables.  Et  a  t-on  trouvé 
plusieurs  confédérations  et  alliances  bonnes  et  sainctes, 
comme  celle  des  3iachabees  et  autres  faictes,  et  qu'on  pour- 
roit  encores  faire  pour  l'honneur  de  Dieu,  et  prospérité  des 
Princes  et  Pays.  De  sorte  que  à  nostre  advis,  l'on  ne  peull 
desdicts  poincts  inférer  aucune  rébellion. 

Car  quant  à  ce  que  ce  pendant  lesdicts  confedcrez  avoyent 
promis  et  jurez, de  se  conscrver,ayder,et  défendre  contre  la- 
dicte  Inquisition  et  Placcarls,  puis  que  par  moyens  tels  que 
dessus,  l'on  pouvoit  faire  cesser  ladicte  promesse,  Et  que  es- 
t4jnt  apparu  que  icelle  esloit  contre  le  bien  de  sa  Majesté, 
ils  offroyent  en  effect,  par  leur  requesle,  s'en  départir,  et 
obeyr  à  ce,  que  par  l'advis  desdicts  Estats,  seroit  ordonné^ 
nous  sembloit  absurd,  puis  que  v<Mieurs  et  autres  qui  se 
meslent  de  dompter  bestes  irraisonnables,  sVmployent  à  les 
oster  la  flerté,  sauvaige  et  farouche,  par  diligence,  accous- 
tumance  et  nourriture, pluslost  que  par  coups  de  fouet  et  ru- 
desse, que  le  Roy,  par  les  sinistres  instigations,  dudict  Car- 
dinal et  SCS  sequaces,  à  vassaulx  et  subjects  si  loyaulx  et 
fidèles,  useroit  plustost  de  rigueur  et  rudesse,  que  de  quel- 
que doulceur  et  démence,  pour  les  entretenir  à  sa  dévotion 
accoustumee  :  surceant  (du  moins  pour  quelque  temps) 
l'exécution  de  ladicte  Inquisition  et  Placcarts,  que  à  tous 
icmbloit  que  l'on  ne  pouvoit  advancer,  ne  en  ce  temps  là 
continuer,  sans  tresapparent  dommaige,  interest,  et  préju- 
dice de  sa  Majesté,  et  des  pays  :  vcu  mesmes  que  par  les 
guerres  précédentes,  comme  dist  est,  l'on  avoit  desia  en  ef- 

fect,  en  partie  suspendu  et  modéré  ladicte  rigueur,  et  que  à 
tant  icelle  estoit  venue  en  quelque  discontinuation,  et  que 
les  diversitez  et  changemens  depuis  de  tous  costez  survenus, 
ne  sembloyent  aucunement  souffrir,  qu'elle  fust  renouvellee 
et  remise. 

Et  se  sembloyt  à  ce  que  dist  est,  aussi  conformer  la  Gou- 
vernante, laquelle  auparavant  là  venue,  desdicts  confede- 
rez,  disoit  desia  avoir  pense  à  la  modération  (1)  desdicts 
Placcarts.  Et  avoit  desia  ouvertement  de  la  part  de  sa  Ma- 
jesté, déclaré,  quicte  de  ladicte  Inquisition  le  Pays  de  Bra- 
bant  (2),  et  ne  faisoit,  ne  dez  le  commenchement  ne  par 
après  (du  moins  jusques  à  nostrc  partement)  semblant  de 
tenir  ladicte  confédération,  et  requeste  sur  icelle  présentée, 
pour  rébellion.  Ce  que  avons  bien  voulu  remonstrer,  point 
pour  entrer  en  formele  contestation,  au  regard  de  ladicte 
confédération,  laquelle,  par  ce  que  dist  est,  ne  nous  touche, 
ains  seullement  pour  monstrer  que  n'avions  raison,  de  seul 
tenir  les-dicts  confedercz  pour  rebelles,  et  comme  tels  les 
forclore  de  l'accoustumee  fréquentation,  et  conversation  de 
noz  maisons,  esquelles  sommes  asseurez,  que  de  nostre 
sceu,  aucune  assemblée  n'a  esté  faicte  contre  le  bien,  hon- 
neur et  prospérité  de  sa  Majesté. 

Et  n'avions  à  tant,  et  puis  que  Madame,  par  le  comman- 
dement du  Roy  et  advis  de  tous  ses  consaulx,  secondoit  les- 
dicts  confederez,  jusques  à  leur  promettre  par  lettres  signées 
de  sa  main,  et  scellées  de  son. seau  (3),  que  à  cause  de  la- 

(1)  Appert  par  le  proposé  concept  du  nouveau  cdict. 

(2)  Appert  par  Tappoinctement,  donné  le  24.  de  Mars, l'an  1566.  stil  com- 
mun, qui  s'escript  1565  stil  de  Brabant. 

(3)  Appert  par  les  lettres  d'asseurances,  datées  du  25  d'Aoust  1566  cy 
après  insérées. 

dicte  confédération,  et  ce  qu'estoit  cnsu>Ti,  riens  ne  leur  se- 
roit  imputé,  raison  de  les  traicter  ou  tenir  m  aultre  estime  : 
et  dire  que  Madame  Tauroyl  faictà  aulirc  fin,  et  seullement 
pour  les  endormir,  et  s'en  servir  contre  ceux,  qui  s'estoyent 
débordez  au  brisement  des  imaiges,  ne  faict  riens  contre 
nostre  intention. 

Car  combien  que  par  là  l'on  pourroyt  inférer,  que  nostre 
opinion  ne  s'est  point  extendue  si  avant,  si  est  ce  toulesfois 
(jue  au  poinct  de  les  entretenir  en  conversation,  hantise  et 
fréquentation,  Nous  venons  à  concurrir  en  l'opinion  du  Roy, 
et  de  son  Alteze.  Et  que  à  tant  par  là  avons  advanché,et  non 
cmpeschc  ou  relardé  le  bien  et  service  de  sa  Majesté,  ou  dit 
moins  que  par  ladicte  déclaration  de  sadicte  Majesté  et  son 
Alteze,  avons  esté  abusez,  que  suflist  de  fious  excuser  de 
toute  prétendue  receptation  et  promotion,  puis  que  lesdicls 
confederez,  ou  du  tout  ne  sont  et  n'ont  esté  rebelles,  ou  pour 
le  moins  n'ont  esté  par  sadicte  Majesté,  son  Alteze  et  la  com- 
mune, tenuz  pour  telz  :  estant  notoir  que  ung  commun  er- 
reur, et  principallcment  causé  de  Roy  et  prince,  à  force  de 
loy  et  de  droicl. 

Et  en  conformité  de  ce,  nous  a  sa  Majesté  escript  de  sa 
main  propre,  au  mois  d'Aougst  (I),  et  à  tant,  après  que  la- 
dicte confédération,  et  présentation  de  requeste,  estoit  ve- 
nue à  cognoissancc  d'icelle,  qu'il  se  tenoit  trescontent  de 
noz  services,  et  ne  nous  scavoit  mauvais  gré  de  tout  ce  que 
estoit  passé.  El  que  ne  nous  debvions  laisser  persuader  le 
contraire,  et  mesmcs  qu'il  se  confioyl  entièrement  à  nous. 
Et  n'adjoustoit  nulle  foy  à  ce,  que  quelques  malings  nous 


(I)  Appert  par  les  IcUrcsdu  Roy,  du  premier  (Paoust  1566.  d'ont  In  tra- 
duction est  aprcs  inscrec. 


—  189  — 

blasmoyent,  lesquelz  disoit  faire  mauvais  office,  et  plusieurs 
propos  semblables. 

Et  considérant  cest  affaire,  comme  il  appartient,  n'avoit 
sa  Majesté  raison,  par  ce  que  dist  est,  d'en  juger  aultrement, 
veu  que  auparavant  ladicte  confédération,  avions  assez  dé- 
claré que  nostre  opinion  portoit,  que  l'Inquisition  et  rigeur 
des  Placcarts,  ne  se  pourroyent  remettre  sans  altération  et 
inconveniens,  et  successivement  requiz  (i),  d'estre  déporté 
de  nos  estats  et  gouvernemens,  estant  sa  Majesté  par  là  assez 
advertie,  que  ne  tiendrions  semblable  confédération  pour 
rébellion,  et  nous  retenant  esdicts  Estats  et  gouvernemens, 
accordoit  assez  (du  moins  tacitement)  continuer  en  ladicte 
opinion,  et  ce  qu'en  dépend. 

Et  n*a  à  taut  aucune  apparence,  que  l'on  nous  prétend 
baptiser  Chiefz,autlieurs,  faulteurs, promoteurs,  et  recepta- 
teurs  des  rebelles  (2),  puis  qu'il  n'apperraquc  ayons, comme 
telz,  aucuns  receu,  favorisé,  pourveu,  ou  authorisé.  Et  ne  se 
trouvera,  que  ayons  aucuns  desdicts  confederez,  ou  aultres, 
prins  en  nostre  particulière  protection  et  sauvegarde.  Dont 
toutesfois  l'on  nous  prétend  aussi  accuser,  par  où  l'on  peult 
entendre,  de  qu'elle  Justice  l'on  use  pour  le  présent,  au 
Pays  bas,  puis  que  pour  causes  si  notoirement  mal  fondées, 
et  moins  que  véritables,  l'on  a,  non  seullement  saisy  et  an- 
noté nostre  bien,  mais  aussi  le  confisqué  et  emmené  partie 
d'icelluy,  commenchant  par  exécution,  contre  tout  ordre  de 
droict.  Et  monstrant  par  là  évidemment,  que  sans  prendre 
regard  à  justifications  ou  deff'enses  quelconques,  l'on  est 
d'intention,  soubs  manteau  et  couverture  de  justice, exploic- 


(1)  Appert  par  les  lettres  envoyées  au  Roy,  le  14.  de  luing,  156G. 

(2)  Molz  de  la  citation. 

ter  toutes  sortes  de  violences,  et  en  effect  administrer,  Pro 
summo  iiire,  summam  initiriam. 

A  quel  effect,  l'on  nous  accuse  aussi,  que  aucuns  confe- 
derez,  se  seroyent  mis  en  armes,  en  divers  lieux  et  campai- 
gnes,  sans  prendre  regard  que  ne  sommes  tenus  de  respon- 
dre  du  faict  d'autres.  Et  que  ne  pouvons  estre  thargez,  de  ce 
que  aucuns  desdicts  confederez ,  pourroyent  par  après  estre 
devenus  rebelles,  puis  qu'ils  n'estoyent  tels,  ou  pour  tels  re- 
putez,  du  temps  qu'ils  hantoyent  et  frequentoyent  nos  mai- 
sons, et  que  tout  ce  qu'en  ceste  partie  s'est  faict,  est  passé, 
non  seulement  sans  noslre  adveu,  mais  aussi  à  nostre  indi- 
cible regret,  et  loing  de  nous,  cstans  pour  lors  en  Hollande, 
où,  et  non  allieurs,  debvions  faire  levées,  vuellans  par  force 
usurper  sur  Tauthoritc  de  sa  Majesté,  estans  les  villes  et 
forteresses  à  nostre  commandement. 

Mais  n'ayans  rien  en  pensée,  que,suyvant  nostre  commis- 
sion et  charge  expresse  de  Madame,  pacifier  ledict  Pays, 
ensemble  les  Provinces  de  Zeelande  cl  Utreclil  (toutes  de 
nostre  gouvernement)  et  les  retenir  en  l'obéissance  de  sa- 
diite  Majesté,  Nous  sommes  de  tout  nostre  pouvoir  em- 
ployez, pour  nous  bien  et  fidellement  acquiler  de  ladicte 
charge.  Dont  les  Presidens,  les  Consaulx,  Estats,  OflTiciers, 
cl  Magistrats  des  villes  desdicts  pays,  nous  pourront  rendre 
bon  tesmoignage  :  et  si  jamais  leur  ayons  tenu  propos,  que, 
pour  les  animer  en  obéissance,  fidélité,  el  service  de  sa  Ma- 
jesté, comme  avons  faict  aussi  tous  aultres  ,  où  avons  eu 
quelque  administration  ou  authorilé. 

Ce  que  se  demonslre  bien  ouvertement,  par  ce,  que  no- 
nobstant toutes  ces  garbouilles,  nous  avons  avecq  la  grâce 
de  Dieu,  precavé,  que  place,  ne  ville,  ne  fort,  de  nos 
gouvcrncmens ,    soil  destruit,   ou    saccagé,  ne    diverty. 

(le     la'  deiie    obéissance    du    Roy,  ne    de     la  Régente. 

Et  de  la  mesme  forge  procède,  ce  qu'est  inséré  en  la  Cita- 
tion du  Conte  de  Hoochstraten  (à  tort  diffamé  d'avoir  secondé 
à  nos  ambitieux  desseings)  Que  à  Hoochstraten  avions  tenu 
plusieurs  suspectes  communications  et  practicques ,  et  que  à 
Denremonde  aurions  avec  ledict  Conte  d'Egmont,  et  le  Conte 
de  Hornes,  et  dudict  Hoochstraten ,  arresté  de  prendre  les 
armes  contre  sa  Majesté,  et  empescher  la  veniie  d'icelle, 
avecq  force,  au  pays  bas.  Car  nous  nous  rapportons  aux  Sei- 
gneurs, qui  ont  esté  audict  Hoochstraten,  quant  y  estions, 
s'il  y  eust  aultre  question,  que  de  faire  bonne  chère,  et  nous 
entreveoir,  et  festoyer  quelques  Seigneurs  estrangiers, comme 
amis  et  alliez  par  ensemble,  et  ne  se  vérifiera  jamais,  que  y 
soit  conclu  quelque  chose ,  qui  pourroit  estre  suspecte,  ou 
practicqué  aucun  desservice  de  sa  Majesté. 

Aussi  ne  se  trouvera,  que  ayons  audict  Denremonde,  ou 
ailleurs,  traicté  d'empescher  la  venue  de  sa  Majesté,  avecq 
forces,  ou  autrement  :  Car  combien  qu'estions  advertis,  que 
l'on  interpretoit  sinistrement  toutes  nos  actions,  vers  sa  Ma- 
jesté pour  divertir  la  bonne  affection,  que  icelle  nous  pou- 
voit  porter  :  Et  qu'estoit  venue  entre  nos  mains,  copie,  de 
certaines  lettres,  escriptes  de  Don  Francisco  d'Alava,  Am- 
bassadeur de  sa  Majesté  en  France,  à  la  Duchesse  Gouver- 
nante (1),  contenant  que  les  trois  y  désignez  (qui  estoyent 
lesdicts  Contes  d'Egmont,  et  de  Hornes, et  Nous)  seroyent  en 
temps  et  lieu  chastiez, comme  ils  meritoyent,  jusques  auquel 
temps,  l'on  nous  debvroit  tenir  toute  bonne  mine,  et  en  ef- 
fect,  que  à  nous  faisoit  à  imputer  tout  ce  qu'estoit  advenu 
audict  Pays  (qui  estoit  la  principale  cause  de  l'assemblée 

(1)  Appert  par  deux  ses  lettres,  envoyées  au  moys  d'Aoust,  Tan  1566. 

audict  Denrcmoiide.)  ToiUesfois  nous  confiaiis  à  plain  sur 
nostre  innocence,  n'arreslatiies  aultre  chose,  que  de  conimu- 
iiicquer  le  contenu  desdictes  lettres  à  son  Alteze,  et  luy  de- 
îuander  rondement  ce  qu'en  esloit  :  bien  y  furent  Iraictez 
>]uelques  aultres  poincts,  concernans  cculx  qui  y  estoyent, 
et  leurs  actions  en  particulier  :  Dont  nous  tenons,  que  les- 
(lictsdeux  Seigneurs  prisonniers,  en  ont  faict  suflisanle  dé- 
claration. Pourquoy  et  qu'elles  sont  ici  impertinentes,  et 
qu'il  faict  à  présumer,  que  en  ceste  partie  l'on  se  tient  (du 
moins  en  nostre  endroict)  pour  appaisé,  puis  que  desdicts 
deux  assemblées,  ne  se  faict  aucune  mention,  es  lettres  pa- 
tentes de  nostre  Citation,  n'en  ferons  plus  ample  discours. 

Adjoustant  seuUement  que  qui  auroit  preveu  les  forces  et 
violences,  dont  pour  le  présent  on  use  au  Pays  bas,  cl  se 
seroit  mis  en  debvoir  pour  les  empescber,  suyvant  les  con- 
tracts  de  la  Duché  de  Drabant,et  son  serment  et  obligation, 
ne  seroit  paradventurc  reprenable  d'aucune  rébellion,  et 
pour  ce  faire,  eusl  on  trouvé  plus  de  moyens,  que  nos  ad- 
versaires ne  pensent,  si  la  presumption  qu'avions  de  la  bonté 
du  Roy,  et  qive  à  l'appétit  d'ung  Cardinal  de  Granvelle,  il  ne 
gasteroit,  âestruyroit,  et  ruyneroit  Pays  si  affectionnez  à  son 
service,  cl  par  conséquent,  soy  mesme,  ne  nous  eust  diverty 
de  semblables  pensées. 

Et  venants  à  tant  aux  aultres  poincts  de  nostre  citation, 
nommeemenl  celluy,  qui  porte,  (juaurions  assiste  et  con- 
seillé le  Seigneur  de  Brederode,  Chief  (comme  l'on  prétend) 
des  rebelles  susdicts,  à  fortifier  sa  ville  de  Viane,  contre  sa 
Majesté  (i),  confessons,  qu'estans  quelque  année  au  para- 
vanl  ces  altérations,  vcnuz  à  Viane  :  Et  Nous  déclarant  le- 
dicl  Seigneur  de  Brederode,  que  par  Testament,  et  dernière 

(1)  Motz  de  la  citation. 

volunté,  de  feu  son  Seigneur  et  père,  luy  estoit  enjoinct  et 
ordonné,  de  continuer  la  commencée  fortification  de  sadicte 
ville  et  maison.  Nous  requirant  sur  ladicte  fortification,  vou- 
loir donner  nostre  advis,  queTavons  faict,  par  où  se  peult 
inférer^  qu'avons  donné  advis  audict  Seigneur,  pour  exécu- 
ter la  dernière  volunté  de  son  feu  Seigneur  et  père  trespassé. 
Mais  nullement,  qu'aurions  assisté,  et  conseillé  au  Chief  des 
rebelles,  fortifier  ladicte  ville  contre, sa  Majesté.  Pourquoy 
et  que  donner  advis  sur  la  fortiffication  de  quelque  lieu,  n'est 
crime  de  lèse  Majesté  se  voyt  clerement,  que  par  ces  accu- 
sations, l'on  ne  tend  que  à  calumnieusement  déguiser  la  vé- 
rité, et  opprimer  l'innocence. 

De  tant  plus  qu'aux  Pays  bas  à  tous  Seigneurs  et  Gentils- 
hommes ayans  povoir,  et  commodité,  de  tout  temps  a  esté 
parmis,  munir  et  fortifiier  leurs  places.  Desquelles  on  voyt 
beaucoup  qui  d'ancienneté  et  depuis,  ont,  en  vertu  de  ceste 
liberté,  esté  fortiffîez,tant  aulx  frontières  que  au  millieu  et 
fin  cœiir  des-dicts  Pays  :  laquelle  fortiffication  estoit  autant 
plus  permise  audict  Seigneur  de  Brederode,  qu'il  tenoit  et 
possessoit  ladicte  ville  de  Viane  en  toute  souveraineté.  Et 
combien  que  sur  ce  poinct,  ses  prédécesseurs  avoyent  esté, 
passé  long  temps,  en  procès  et  litige  :  Ce  nonobstant,  estoit 
il  demeuré  en  possession,  et  saisine  de  ladicte  souveraineté. 

Et  regardant  plus  près  ledict  advis,  l'on  trouvera  la  grande 
absurdité  et  iniquité,  de  ce  que  sur  icelluy,ron  prétend  fon- 
der ung  crime  de  lèse  Majesté,  pour  ce  qu'il  n'a  esté  donné 
sur  le  principal  poinct,  assçavoir,  si  fortiffication  se  debvoit 
faire,  ou  non ,  d'ont  ledict  Seigneur  de  Brederode  ne  faisoit 
doubte  ou  difficulté  aucune,  ains  seullement  sur  la  qualité 
et  forme  de  ladicte  fortiffication  :  Lequel  à  tant  ne  pouvoit 
estre  ensuyvi,  sans  que  l'aultre  poinct  preallablement  fust 

vuydé,  conclud ,  et  arresic,  Duquel  Icdiot  Seigneur  de  Bre- 
derode  seul  scroit  tenu  de  rcspondre,  et  ne  faict  riens  que 
ladicte  fortiflîcation  a  esté  depuis  lesdicts  altérations  mise 
en  œuvre  :  Car  estxint  Tadvis  donné  auparavant,  regard 
doibt  cstre  prins  audict  temps. 

Quant  à  ce  (jue  Ton  prétend  que  aurions  souffert,  que  Ic- 
dict  de  Bredcrode  auroit  cnrollé  gens  de  guerre  en  la  ville 
d'Anvers,  au  veu  et  sceu  d'ung  chascun,  contre  les  expresses 
ordonnances  lors  nouvellement  faictes  e'  publiées,  et  iceulx 
embarqué  vers  ladicte  ville  de  Vianen,  avccq  toutes  muni- 
tions de  guerre  (1),  servira  de  responce,  que  combien  qu'es- 
lions  venuz  en  ladicte  ville  d'Anvers,  seuUement  pour  conte- 
nir icelle  en  repos ,  et  en  l'obeyssance  de  sa  Majesté  :  Dont 
peult  apparoir  par  lettres  de  la  Gouvernante  (2),  envoyées 
quant  et  nous,  au  3Iagistrat  de  ladicte  ville,  et  mcsmes  par 
confession  dudii  l  Procureur,  contenue  en  ladicte  Citation  : 
•Si  est  ce  que  ayans  entendu  dudicl  enroUcment,  et  où  il  se 
faisoit,  l'avons  déclaré  audict  Magistrat ,  et  au  Marcgrave 
principal  Oflicierd'icelle,  et  auquel  appartenoit  de  pourveoir 
à  ce5  et  semblables  occurences,  et  luy  commandé,  suy  vaut  la 
charge  que  Madame  nous  avoil  donné  par  lettre  sur  ce  en- 
voyée, appréhender  et  saisir  au  corps  ceulx  qui  le  faisoyenl. 
Surquoy  estant  ledict  Marcgrave  de  nous  parly,  et  ayant  au 
lieu  que  luy  avions  designé,  trouvé  ceulx  que  l'on  disoit  faire 
ledict  enrollemenl,  à  table,  se  mist  avecques  eux,  rapportant 
par  après  qu'il  n'avoil  trouvé,  que  l'on  y  faisoit  enrollemenl, 
qui  donna  aux  sus-dicts  opportunité  de  se  retirer  secrète- 
ment. 

Bien  vray  est,  que  long  temps, auparavant  ces  nli.  i;iiiniis. 

(!)Cc  sont  mots  n  prins  «-n  la  Citation. 

(2)  Apport  par  les  lettres,  datcç^  du  1 2  de  luUet  1 566. 

avons  faict  présent  aiidict  Seigneur  de  Brederode,  de  trois 
pieçeç  d'artillerie,  lesquelles,  par  après,  avons  faict  fondre  à 
Utrecht  (ville  de  sa  Majesté)  au  veu  de  tout  le  monde,  et 
avons  envoyé  audict  Seigneur,  mais  long  temps  auparavant 
ledict  enrollement,  et  estant  ledict  Seigneur  encoircs  au  ser- 
vice de  sa  Majesté,  et  tenant  d'icelle  une  compaignie  d'or- 
donnance. De  sorte,  qu'il  n'est  moins  absurd,  nous  vouloir 
imputer  ledict  don  et  présent  d'artillerie,  que  si  l'on  vouloit 
charger  ceulx  qui  ont  advanché  ledict  Seigneur  de  Brede- 
rode à  ladicte  compaignie,  veu  mesmes  que  ledict  de  Brede- 
rode, asseuré  par  la  Gouvernante,  authorisée  (comme  dist 
est)  par  sa  Majesté  que  riens  ne  luy  seroit  imputé  de  tout  ce 
que  jusques  alors  estoit  passé,  n'avoit  raison  de  se  fortifier 
contre  icelle  :  ne  Nous ,  apparence  de  refuser  l'exécution  et 
accomplissement  dudict  don,  que  auparavant  luy  avions 
faict,  et  qu'il  sçavoit  estre  prest  et  destiné  pour  luy,  et  si 
près  de  Viane  comme  est  Utrecht. 

Venans  à  tant  au  poinct  de  ladicte  Citation ,  contenant, 
qu'avions  defFendu  à  aucunes  places  et  villes  de  sa  Majesté, 
de  recepvoir  garnison  d'icelle,  et  entre  aultres,  en  Zeelande, 
où  aurions  envoyé  gens  exprès,  pour  la  surprendre,  et  par 
ce  bout,  forclore  et  empescher  le  passaige  de  sa  3Iajesté,  par 
Mer  (1).  Pour  autant,  que  touche  le  poinct  de  ladicte  garni- 
son, ne  pensons  avoir  oncques  usé  des  propos  qui  pourroycnt 
donner  occasion  d'excogiter  ceste  accusation ,  et  faict  à  pré- 
sumer,si  nostre partie  en  eust  preuve  souflisante,que  l'on  ne 
fauldroit  de  spécifier  le  temps  et  lieu,  veu  que  à  ladicte  spé- 
cification tous  accusateurs,  de  droit,  sont  tenus  et  obligez  : 
et  neantmoins  comme  entre  aultres  est  nommé  Zeelande, 
voulons  bien  confesser,  que  cognoissans  et  ayants  par  plu- 

(I)  Motz  contenuz  en  la  citation. 


—  196  — 

sieurs  fois  rcprosenlé  au  conseil,  l'Imporlance  dudict  pays, 
estans  advertis,  que  se  traictoil  quelque  emprinse  sur  icel- 
luy,  y  avons  envoyé  le  Seigneur  de  Bouxtel ,  affîn  que  sans 
nostre  ordonnance,  l'on  ny  accepta  gens  de  guerre  :  comme 
cest  l'ordinaire,  que  es  Provinces  dudict  Pays,  ne  se  face 
sans  commandement  du  Gouverneur  d'icelles,  et  ayans  reccu 
advertissement  dU  Capitaine  de  Zeeburch,  (qui  est  forteresse 
en  l'Isle  de  Wakheren,  partie  de  ladicte  Zeelande,  estant 
toute  de  nostre  gouvernement)  (1)  que  deux  cents  souldarts 
y  esloyent  arrivez,  de  la  part  de  ladicte  Gouvernante,  pour 
entrer  en  ladicte  forteresse,  et  qu'il  ne  les  pouvoit  recepvoir, 
tant  pource  qu'il  craindoit  quelque  esmotion  de  ses  gens, 
n'estans  payez,  et  lesquels  à  tant  apparentement  ne  souffri- 
royent  que  aultres  plus  forts  que  eulx  entrassent,  comnu^ 
aussi  pour  l'cstroictesse  des  vivres,  et  de  la  place,  luy  avons 
mandé,  que  trouvions  sesdicts  raisons  bonnes,  et  qu'il  ne 
dcbvoit  recepvoir  lesdicts  souldarts,  sans  ultérieure  charge 
de  Madame,  et  de  Nous,  comme  Gouverneur.  Desquelles  dif- 
flcultez,  estant  aussi  advertie  par  lodict  Capitaine  ladicte 
Gouvernante,  estant  en  effect  de  semblable  opinion,  luy  list 
envoyer  payement  pour  sesdicts  souldarts  :  Kt  ordonnoit 
desdicts  200.  seullement  recepvoir  les  50.  qui  depuis  y  sont 
entrez,  comme  le  mandions  audit  Capitaine,  pnr  nos  lettres. 
Dont  estant  rapporté  à  ladicte  Gouvernante,  qu'avions 
commandé,  par  ledict  Seigneur  de  Bouxtel,  par  toute  ladicte 
Isle,  ne  recepvoir  garnison,  oires  qu'il  fust  envoyé  de  par 
son  Alteze,  nous  avons  bien  voulu  excuser  par  lettres,  com- 
bien que  audict  temps  semblable  ordonnance  n'eust  esté  im- 
pertinente,  pource  qu'estions  en  Anvers,  et  son  Alteze  à 

(I)  De  tout  cccy  appert  par  plusieurs  missives,  onvovoc^    m    M;n^ 
lan  I5C7. 

Bruxelles,  laquelle  en  semblables  affaires  de  nos  gouverne- 
mens,  n'estoit  accoustumee  de  faire  quelque  chose,  sans 
nous  preallablement  advertir,  et  que  nous  tenions  pourtant 
asseurez,  qu'elle  n'envoyeroit  en  ladicte  Isle  aucune  garni- 
son, sans  nous  faire  semblable  advertence,  puis  qu'icelle  se 
pouvoit  faire,  sans  aucun  empeschement  ou  retardement. 
Ou  au  contraire,  sous  pretcxt  de  ladicte  garnison,  l'on  eust 
peu  surprendre  ladicte  forteresse  (comme  plus  d'une  fois- 
l'on  a  veu  advenir  aux  aultres).  De  laquelle  par  après,  l'on 
nous  eust  faict  et  constrainct  respondre,  par  raisons  beau- 
coup plus  apparentes,  que  à  présent  l'on  nous  accuse.  De 
sorte,  que  pour  du  tout  asseurer  ladicte  forteresse  et  pays, 
avions  raison,  d'ordonner  audict  Capitaine  et  aultres,  ne  re- 
cepvoir  aucune  garnison,  Signamment  aussi,  pource  que  la- 
dicte forteresse,  esloit  souffissamment  pourveu,  et  que  ladicte 
estroictesse  de  vivres,  par  renforcement  de  ladicte  garnison, 
se  debvoit  augmenter. 

Pourquoy  et  que  les  aultres  places  et  villes  dudict  Pays, 
ont  tousjours  offert  d'employer  corps  et  biens,  pour  le  ser- 
vice de  sa  Majesté,  et  déclaré  n'avoir  besoing  de  garnison, 
envoyans  à  cesteffect  leurs  Députez  vers  ladicte  Gouvernante, 
ny  a  aucune  apparence,  que  par  là,  aurions  voulu  surpren- 
dre ledict  Pays,  et  par  ce  boult  forclore  et  empescher  le  pas- 
saige  de  sa  Majesté  par  Mer,  puis  que  de  faict  l'on  a  veu  et 
descouvert  le  contraire. 

Car  s'estans  devant  ladicte  Isle  présentez  quelques  bat- 
teaulx  chargez  de  gens,  qu'avions  par  cry  et  edict  publicq, 
pour  asseurer  le  repos  de  la  ville  d'Anvers,  faict  soitir  de 
ladicte  ville,  se  sont  les  inhabitans  mis  à  deffense,  et  ont 
empesché  le  desembarquement,  tellement  que  estans  les 
embarquez  retournez,  par  faulte  de  vivres,  armes,  et  autres 

13 

nécessitez,  la  rivière  à  mont ,  environ  Anvers ,  nonobstant 
qu'ils  avoyent  faict  courrir  le  bruict,  vouloir  aller  au  secours 
du  Seigneur  de  Bi'ederode,  furent  par  après  desfaicts,  que 
causa  grande  levée  et  esmotion  en  ladicte  ville,  en  laquelle 
le  Seigneur  de  Hoochstraten  etNous,fusmes  souventesfois  en 
dangier  de  nos  vies  (le  3Iagistrat  entretant  ne  se  osant  mon- 
strer,  qui  avoit  donné  grande  occasion  à  ce  tumulte ,  pour 
avoir  voulu  rompre  la  pacification  y  establie)  pour  ce  qu'on 
tenoit,  que  nous  empeschions  le  secours,  que  aucuns  leur 
entendoypnt  faire  (ensemble  aussi  les  insolences,  que  les 
malvuellans  taschoyent  d'attenter,  oires  que  en  fin  appaisi- 
mes  le  tout,  par  la  grâce  de  Dieu,  sans  effusion  de  sang)  qui 
est  bien  loing  d'avoir  envoyé  lesdicts  gens,  pour  surprendre 
ladicte  Zeelande,  estans  toutes  nos  actions  à  ce  contraires. 
Car  estant  nostre  intention  telle,  ne  debvions  avoir  com- 
mandé andict  Capitaine,  et  ceulx  du  Pays,  de  ne  recepvoir 
gens  de  guerre,  ains  au  contraire  de  les  recepvoir  et  admet- 
tre. De  tant  plus  qu'avions  aussi  présenté  à  ceulx  d'Anvers, 
de  sortir  ladicte  ville,  et  aveccj  les  compaignies  qui  y  cs- 
toyent,  nous  inesmes  deffaire  ladicte  assemblée.  Ce  que  ne 
fust  trouvé  bon  par  crainte  d'esmotion,  que  se  découvrit  par 
après  à  ladicte  deffaicte,  comme  cy  devant  a  esté  dict. 

Et  puis  que  l'on  n'altendoyt  la  venue  de  sa  Majesté  par 
Mer,  n'a  aucune  apparence,  que  par  la  surprinse  de  Zee- 
lande, aurions  voulu  forclore  et  empescher  le  passaige  d'i- 
celle,  ce  que  aussi  faire  ne  pouvions,  (eslans  les  villes  et  for- 
teresses à  la  dévotion  de  sa  Majesté)  par  envoy  de  gens, sans 
Chief  et  Capitaine  d'autorité  ,  et  qui  n'avoyent  expresse 
charge  de  nous,  et  lesquelz  à  tant,  mesmes  par  nos  ordon- 
nances sus-dicts,  avions  commandé  que  l'on  ne  recepvroil, 
Ains  debvions  en  ce  cas,  nous  trouver  personnellement  au- 

dict  Pays,  faisant  bien  à  présumer,  que  «comme  à  Gouver- 
neur, l'on  nouseust  par  tout  faict  ouverture,  et  monstre,  à 
l'accoustumé,  toute  obeyssanco,  ce  qu'on  eust  aussi  faict  à 
nostre  personne  en  toutes  aultres  villes  et  fortz  de  noz  Gou- 
vernemens,  qui  estoit  moyen  plus  apparent  et  asseuré,  que 
d'y  envoyer  gens  ramassez,  sans  armes,  gouvernement,  et 
conduicte,  (Dont  pour  le  moins,  les  eussions  en  tel  cas  faict 
pourveoir,  ayants  si  grande  commodité  de  ce  faire,  par 
moyen  dudict  Anvers,  comme  ung  chascun  scait.)  Et  qui 
par  après  ont  esté  deffaictz,  sans  quasi  resistence  et  deffense 
quelconcque.  Et  ausquels  personne  ayant  expérience  de  la 
guerre,  se  eust  voulu  fier,  en  ung  exploict  d'importance,  et 
beaucoup  moins.  Nous,  qui  avions  moyens,  par  trop  mel- 
lieurs,  de  nous  asseurer  dudict  Pays,  en  cas  que  eussions 
eu  la  volunté,  que  non.  Et  sommes  à  tant  esmerveillez  que 
gens  de  sçavoir  et  de  Conseil,  usent  de  semblables  alléga- 
tions. Desqu'elles  non  seullement  ils  n'ont,  et  ne  recouvre- 
ront preuve,  Mais  que  en  soy,  n'ont  aucune  apparence  pro- 
bable. 

Venants  à  tant  au  poinct  de  ladicte  Citation,  contenant, 
qu'estans  envoyez  en  Anvers,  pour  appaiser  les  troubles  et 
esmotions  populaires,  aurions  en  ladicte  ville  permis  et  ac- 
cordé ,  l'entier  exercice  de  toutes  sectes  indifféremment  : 
Vient  à  considérer,  que  auparavant  accepter  ladicte  charge, 
avons  ouvertement  déclaré,  en  plein  Conseil  d'Estat,  que  ce 
n'estoit  en  nous,  et  n'entendions  d'entreprendre ,  de  y  faire 
cesser  les  Presches  (deslors  accompaignees  de  l'exercice  de  la 
Religion,  comme  deppendance  nécessaire  d'icelles,)  et  que  à 
ladicte  charge, comme  l'avons  accepté,  avons  satisfaict  avecq 
indicible  travail,  soing,  et  sollicitude,  par  advis  de  ceulx  de 
la  loy,  membres  de  la  ville,  et  n'ations  des  Marchans,  qui 

tous  confcssoyent  «(i)  que  par  nos  moyens  et  ordonnances, 
ils  se  tenoyent  asseurez  du  repos  de  ladicte  ville,  nous  re- 
merchians  des  bons  debvoirs. 

Ce  que  en  efifect  venoit  aussi  à  confirmer,  approuver ,  et 
confesser  ladicte  Gouvernante,  Ayant  en  nostre  absence,  et 
ce  pendant  qu'estions  empeschoz,  pour  appaiser  les  Pays 
d'Hollande,  Zeelande  et  Utrecht,  commis,  pour  garder 
le  repos  de  ladicte  ville,  le  Conte  de  Iloochstratcn.  Luy 
enjoindant  et  ordonnant  expressément  ("2)  d'ensuyvre  le 
pied  que  nous  y  avions  tenu.  Ce  que  toutesfois,  à  pré- 
sent, l'on  entend  desguiser,  et  changer  ce  que  ouverte- 
ment a  esté  approuvé,  en  crime  de  lèse  Majesté,  contre  toute 
apparence  de  vérité.  Car  n'avons  accordé  aucune  Religion, 
en  ladicte  ville.  Mais  seullement  permis  et  toléré,  ceulx  qui 
auparavant  nostre  venue,  avoyent  commenché  publicque- 
raent  à  prcscher,  suyvant  nostre  declarîrtion  cy  devant  re- 
prinse  :  Car  combien  que  la  Gouvernante  declaroyt  assez, 
qu'elle  tenoit  toutes  Religions  ,  n'accordantes  à  la  Romaine, 
nommeement  les  Anabaptistes  ,  (contre  lesquels  desirions 
faire  publicque  defence,si  Madame  le  trouvoit  bon)  en  sem- 
blable estime  :  Si  est  ce  qu'avons  empesché  tous  ceulx,  qui, 
depuis  nostre  venue,  se  sont  advanchez  de  commencher  les- 
dicts  presches. 

Et  ne  sont  les-dicts  presches,  qui  se  faisoyent  hors  ladicte 
ville,  par  nous  receus  dedans  l'enclos  d'icelle,  ains  nous  es- 
tans  appeliez  en  court,  sans  avoir  peu  obtenir,  que  autre 
pour  nous  fust  substitué,  pour  avoir  regard  au  repos  de  la- 
dicte ville,  ou  que  eussions  mis  Lieutenant  (combien  que 


{\)  Appert  par  leur  dftclaraiion,  faict*  le  4.  de  Septembre,  Tan  1566. 
(9)  Appert  par  lettres  du  i.  5.  et  8.  d'Octobre,  1566. 

l'avions  expressément  requiz)  se  sont  ce  pendant,aucuns  ad- 
vanchez  à  destruire,  briser,  et  rompre  de  tous  costez,  les 
statues  et  imaiges,  et  ceulx  qui  auparavant  preschoyent  hors 
la  ville,  se  saisir  d'aucuns  Temples,  mesmes  aucuns  par 
l'autorité  du  Magistrat.  Desquels  (après  appoinctement  faict 
entre  la  Gouvernante  authorisee  du  Roy,  et  les  confede- 
rez)('i)  estans  fînablement  contentz  se  déporter,  et  ensuy- 
vant  ledict  appoinctement ,  continuer  leurs  presches  aux 
lieux  et  places  accoustumees,  hors  la  ville,  a  le  Magistrat, 
par  plusieurs  raisons,  trouvé  (2)  plus  expédient,  leur  accor- 
der et  assigner  places  dedans  ladicte  ville.  Enquoy  estans 
parties  d'accord ,  ne  povions ,  en  vertu  de  nostre  commis- 
sion, moins  faire,  que  d'ensuyvre  ledict  accord  : 

Car  estans  envoyé  pour  garder  le  repos  de  ladicte  ville, 
en  la  fidélité  du  Roy,  requiroit  nostre  office,  que  nous  con- 
formissions  à  ce,  que  voyons  parties  avoir  mis  en  union  et 
repos,  y  joinct  l'importance  des  raisons  ,  qu'avoyent  meuz 
ceulx  de  ladicte  ville ,  à  consentir  ce  que  dist  est,  desquels 
avons  adoncq  adverty,  tant  sa  Majesté  que  la  Régente  (5), 
ensemble,  qu'il  n'estoit  possible  de  garder  ledict  repos,  sans 
quant-et-quant  les-dicts  presches,  tolérer  Texercice  desdicts 
Religions,  s'offrant  quasi  d'heure  en  heure,  par  la  multitude 
de  ceulx  qui  suyvoyent  les-dictes  presches,  la  nécessité  du- 
dict  exercice,  lequel  l'on  souffroyt  aussi  par  tout,  et  avoit  il- 
lecq  esté  tenu  publicquement  es  Eglises,  que  fust  cause,  que, 
non  seullement  le  Magistrat  trouva  bon  et  nécessaire,  tolé- 
rer ledict  exercice.:  mais  aussi  l'érection  des  Temples.  De 
tant  plus  que  l'hyver  approchoit,  et  que  par  là  aultremenl 

(1)  Appert  par  raccord  faict  le  23.  d'Aoust  1566. 

(2)  Par  leur  déclaration  faicte  le  24.  d'Aougst.  1566. 

(3)  Appert  par  lettres  enuoyees  en  Septembre,  1366. 

faisoit  à  craindre  quelque  seconde  invasion,  et  occupation 
des  aultres  temples,  qui  fist  audict  Magistrat ,  non  seulle- 
ment  accorder,  mais  désirer  l'advancement  desdicts  Tem- 
ples, à  quoy  voyant  que  les  aultres  n'avoyent  moindre  vo- 
lonté, ne  trouvions  aucunement  debvoir  empescher  ce,  que 
nous  pouvoit  asseurer  l'exécution  de  nostre  charge. 

Qui  servira  aussi  de  response,au  regard  des  consistoires,veu 
que  lesdicts  consistoires  y  estoyent  auparavant  nostre  venue, 
voires  auparavant  que  les-dicls  presches  se  faisoyent  en  pu- 
blicq,  (comme  ceulx  de  la  Religion  ont,de  tout  temps,  eu  par 
tout  leurs  consistoires)et  que  à  cause  d'iceulx,  combien  qu'ilz 
n'estoyent  par  nous  aggreez,  n'avons  veu  aucune  apparence  de 
troubles. Bien  vray  est, que, pour  empescher  l'assemblée  de  la 
commune  à  toutes  occurrences,  avons  advoué  et  trouve  bon, 
queaucuns  fussent  députez, pour  traicter  aunom  des  aultres, 
ne  Yoyans  moyen  d'aultremenl  accomplir  nostre  charge,  et 
maintenir  et  conserver  ledict  repos,  et  éviter  toute  confusion 
et  desordre. 

Et  ne  povons  comprendre  les  inconveniens  et  dangiers, 
que  l'on  prétend  estre  ensuyviz  par  l'érection  des-dicts 
Temples,  veu  qu'ung  Temple  ne  peult  causer  plus  de  mal, 
que  aultre  maison  ou  place  ,  et  qu'il  convenoit  à  nous,  qui 
estions  envoyez  pour  garder  le  repos  et  tranquillité  de  la- 
dite ville,  pour  prévenir  tous  inconveniens  ,  oster  plustost 
les  occasions  et  voluntez,  de  y  parvenir,  que  par  l'empes- 
chement  de  l'érection  d'ung  temple,  ou  autre  particulier 
moyen,  irriter  et  altérer  parties,  et  par  lu  donner  occasion  à 
aultres  moyens  de  troubles,  ausquels  par  après,  eiist  esté 
impossible,  de  donner  ordre  ,  sans  contrevenir  directement 
à  nostre  charge,  et  mettre  le  tout  en  desordre. 

Que  sert  aussi  en  partie,  pour  solution  au  dernier  poinct 


—  205  — 

de  ladicte  citation ,  contenant  que  aurions  souffert  faire  le- 
vées, cottisations,  et  collectes  de  deniers,  qui  depuis  se- 
royent  employez  es  soldées,  et  retenues  des  gens  de  guerre. 
Car  ne  sçavons  à  parler  desdits  levées,  cottisations,  et  col- 
lectes, fors  que  celles,  que  des  au  paravant  nostre  venue, 
l'on  faisoit,  au  proufit  des  povres,  et  à  l'entretenement  des 
Ministres,  et  par  après,  pour  l'érection  desdits  Temples  :  et 
ne  se  trouvera,  que  aucune  collectation  a  esté  faicte  à  nostre 
proufit,  ou  employé  es  levées,  ou  retenues  faictes  de  par 
nous,  et  à  cause  desquelles  aurions  eu  apparente  occasion, 
de  souffrir  les-dicts  cottisations  et  collectes. 

Et  ayans  refusé  55000.  florins,  que  contantz  nous  furent 
offertz,  par  les  Estatz  d'Hollande,  pour  les  bons  services 
qu'avions,  durant  ces  troubles,  faict  au  Roy,  et  audict  Pays, 
ayans  par  tout  appaisé  les  esmotions  d'icelluy,  pensons  as- 
sez avoir  monstre,  que  ce  n'estoit  nostre  intention,  de  souf- 
frir semblables  collectations ,  cottisations,  et  levées,  les- 
quelles aultrement  est  impossible  d'empescher  en  villes 
Marchandes,  comme  Anvers,  esquelles  ne  se  faict  quasi  ïhiI- 
tre  chose,  que  collectation  de  deniers,  à  divers  effectz. 

Ayant  donc  par  ce  que  dessus,  e  idemment,  comme  espé- 
rons^ remonstré,  que  nostre  mauvaise  et  désordonnée  affec- 
tion ou  ambition  de  surprendre  sur  l'authorité  du  Roy,  dont 
toutesnoz  demonstrations,faictz,  et  actions, ont  esté  eslongez, 
voire  contraires,  n'a  esté  cause  d'aucune  altération  :  De  la- 
quelle aussi  ne  povions  espérer  aucun  bien,  et  que  n'avons 
esté  cause  d'aucunes  nouvellitez,  qui  pouvoyent  altérer,  et 
esmouvoir  le  peuple,  là  où  au  contraire,  ledict  Cardinal  de 
Granvelle,  des  le  commenchement,  pour  l'authorité  extraor- 
dinaire, qu'il  usurpoit  pardessus  tous  consaulx,  et  mesmes 
la  Gouvernante,  et  par  l'espoir  qu'il  avoit  de  par  l'institu- 

tion  des  Evesques,  confirmation  de  l'Inquisition,  et  renou- 
vellement des  Placcarts,  maintenir,  augmenter,  et  accrois- 
tre  ladicte  authorité,  se  treuve  evidamment,  avoir  esté  cause 
des-dicts  nouvellitez,  et  de  la  diffidence  depuis  engendrée 
entre  le  Roy  et  le  peuple,  pour  satisfaire  à  son  ambition 
et  avarice.  Lesquelles  l'ont  aultresfois  si  transporté,  qu'il  a 
mis  dissentions  et  diffîdences,  entre  plusieurs  grands  Poten- 
tats, mesmes  entre  feuz  de  treshaultes  et  tresheureuses 
mémoires,  l'Empereur  Charles,  et  son  frère  Ferdinand, 
et  ses  filz  :  Ne  pensons  que  ceulx,  qui  ont  jugement  et  expé- 
rience des  affaires,  feront  moindre  difficulté  de  nous  absou- 
dre, des  maux,  et  inconveniens  advenus  audict  Pays,  et  que 
l'apparente  félicite  d'icelluy  est  changée,  et  reduycte  en  ex- 
trêmes, servitude,  calamité,  et  misères,  que  d'en  charger 
ledict  Cardinal  :  lequel  l'on  prétend,  par  la  supplantationel 
niyne  dudict  pays,  remettre  en  son  authorité  ,  pour  le  re- 
compenser, non  de  ses  services  (à  quoy,  quant  il  en  au- 
roit  faict  plusieurs  cl  bien  grands,  luy,  et  les  siens,  ont  plus 
que  suffissamment  pourvcuz,  ne  laissans  aucune  partie  à  la 
discrétion  de  sa  Majesté)  mais  des  maulx  et  inconveniens 
susdicts,  et  donner  occasion  à  aultres. 

Là  où,  oubliant  tous  noz  services,  faictz  avec  nostre  très- 
grand  dommaige  et  interest,  et  de  noi  ancestres,  mesmes  de 
ceulx  qui  sont  mortz  au  service  et  aulx  pieds  de  sa  Majesté 
Imperialle,  l'on  nous  despouille,  non  seullcment  de  nostre 
bien,  par  causes,  raisons  et  allégations  frivoles,  faulses,  et 
controuvees  :  Et  par  manières  de  procéder,  contraires  à  tous 
droictz,  loix,  et  usances,  (comme  cy  déVant,  et  par  aultre 
nostre  escript  (1),  a  esté  remonstré)  mais  aussi  de  nostre 

(1  )  Appert  par  la  nullité  et  declinatoire  enuoyec  au  Procureur  gênerai 
et  Ducq  d'Albe  le  3.  de  Mar$  1568. 

honneur,  et  nostre  Enfant,  qui  nous  sont  plus  chiers  que  la 
vie:  le  tout,  non  seullement,  en  préjudice  de  nous,  mais 
aussi  de  sa  Majesté  :  aux  contractz,  obligations,  sermens,  et 
promesses  de  laquelle,  n'est  prins  aucun  regard,  qui  sont 
choses  tant  extraordinaires,  exorbitantes,  et  odieuses,  qu'il 
est  impossible,  que  quelque  jour  elles  ne  soyent  causes  d'in- 
conveniens.  Lesquels  prions  à  Dieu  que  sa  Majesté  illuminée 
de  clarté  et  lumière  divine,  puisse  divertir,  et  prévenir,  et  au 
vray  entendre  les  actions  de  ses  bons  et  loyaulx  serviteurs  et 
subjectz,  pour  le  présent  à  tort  calumniez  ,  persécutez,  et 
affligez.  Afin  que  le  monde  cognoisse,  que  ce  qui  est  passé, 
ne  procède  du  naturel  d'icelle,  mais,  de  rapportz,  délations, 
et  calumnies,  de  ceux,  qui  jusques  à  présent,  luy  ont  dé- 
guisé et  recelé  la  vérité. 


ANNEXES. 


N»  1. 

LA  CITATION 

DECRETEE  CONTRE 

LE  PRINCE  D'ORANGES. 

Philippe,  par  la  grâce  de  Dieu,Roy  de  Castille,  de  Léon, 
d'Aragon,  de  Navarre,  etc.  Au  premier  nostre  Huyssier  ou 
Sergeant  d'armes,  sur  ce  requis.  Salut.  De  la  part  de  nostre 
aymé  et  féal  Conseil  lier  et  Procureur  gênerai,  nous  a  esté 
remonstré,  comme  Messire  Guillaume  de  Nassau,  Prince 
d'Oranges,  auroit  receu,  de  feu  de  treshaulte  mémoire  l'Em- 
pereur Charles  le  quint,  Mon  Seigneur  et  père  (cui  Dieu 
face  paix)  et  de  nous,  des  nostre  advenement  à  nos  Estats 
de  par  deçà,  plusieurs  honneurs  et  faveurs.  Comme  d'avoir 
esté  choisy  pour  confrère  de  nostre  Ordre  :  nommé,  et  con- 
stitué Conseillier  de  nostre  Conseil  d'Estat  :  Et  pourveu  de 
plusieurs  et  beaux  Estats,  Gouverncmens,  et  Offices,  à  sça- 
voir,  des  gouvernemens  de  Bourgoingne,  Hollande,  Zeelande, 
et  Utrecht,  ensemble  d'une  compaignie  ordinaire  de  nos  or- 
donnances 5  oultre  plusieurs  notables  Mercedes,  par  où  il 

pouvoit  veoir  la  grande  confidence  et  estime,  que  nous  avions 
tousjours  eu  de  luy.  Et  que  de  tant  plus  de  tort  auroit  il,  de 
se  condu}  re  autrement  que  à  bon  vassal  appartenoit.  Toutes- 
fois,  ledict  Prince,  ayant  eu  peu  d'esgard  à  son  honneur,  et 
aux  sermens  de  fidélité,  et  loyaulté  qu'il  nous  avoit  preste, 
comme  à  son  Prince  souverain,  et  à  cause  de  l'ordre,  et  de 
sesdicts  Estais  et  Offices,  se  seroit  faict  Cliief,  autheur,  pro- 
moteur, fauteur,  et  receptateur  des  rebelles,  conspirateurs, 
conjurez,  séditieux,  machinateurs  et  perturbateurs  du  bien 
et  repos  publicq.  Car  comme  incontinent  après  noslre  partc- 
mentde  nospays  de  pardcchà,  vers  nos  Royaulmes  d'Espai- 
gne,  son  desseing,  et  de  quelques  aultres,  seroit  eslre  d'cm- 
prendre,et  usurper  l'entière  administration  et  gouvernement 
de  nosdicts  pays  de  pardeça.  Il  auroit  depuis  à  cest  efl*ect, 
dressé  et  mené  plusieurs  secrètes  et  pernicieuses  praclic- 
ques,  jusques  à  s'estre  oublié,  tant  que  de  se  resouldre,  de 
prendre  les  armes  contre  Nous,  et  Nous  excluire  hors  d'i- 
ceulx  pays,  ce  qu'il  n'auroit  délaissé  de  faire,  sinon  par 
faultede  n'avoir  le  moyen,  faisant  tous  offices  soubs  main, 
vers  nos  bons  subjects,  pour  les  divertir  de  raffeclion  cl 
loyaulté,  qu'ils  nous  ont  tousjours  monstre,  et  à  nos  Prédé- 
cesseurs. Voires,  qu'est  bien  plus  dctestable  et  abominable, 
soubs  le  manteau  et  pretext  de  Religion,  et  par  faulscs  per- 
suasions, que  nostrc  intention  estoit  (que  ne  fust  oncques 
telle)  d'introduyre  l'Inquisition  d'Espaigne  en  iceulx  nos 
pays  de  pardeça,  tant  que  par  ses  séductions  et  impressions 
semblables,  plusieurs  de  nosdicts  subjects,  se  seroyent  esle- 
vez  et  rebellez  contre  Nous,  et  signamment,que  ledict  Prince 
auroit  premièrement  seduict,corrompu,  et  incité  une  grande 
partie  de  la  noblesse,  tellement  qu'ils  ayent  faict  ligues, 
conspirations  ,  et  conjurations  :  et  juré,  par  icelles,  se  def- 

fendre  et  fortifier  contre  Nous,  et  nos  ordonnances,  de  tout 
temps  gardées,  et  observées  en  nosdicts  pays.  S'estans  les  as- 
semblées faictes  à  celle  fin  ,  en  sa  propre  maison  ,  tant  en 
Breda,  que  en  ceste  nostre  ville  de  Bruxelles,  et  mesmes, 
qu'il  auroit  depuis  receu  lesdicts  rebelles  en  sa  protection  et 
sauvegarde,  avecq  promesse  de  toute  assistence.  Lesquels  se 
auroyent  aussi  mis  en  armes,  en  divers  lieux,  en  campaigne, 
contre  Nous.  Et  que  ledict  Prince  auroit  conseillé  et  assisté 
le  Seigneur  de  Brederode,  Chief  des  rebelles  susdicts,  à  for- 
tifier la  ville  de  Viane,  contre  Nous,  luy  ayant  souffert,  en- 
roller  gens  de  guerre,  en  nostre  ville  d'Anvers  ,  au  veu  et 
sçeu  de  chascun, contre  les  expresses  ordonnances,  lors  nou- 
vellement faictes  et  publiées ,  et  iceulx  embarquer  vers  la- 
dicte  ville  de  Viane ,  avecq  toutes  aumonitions  de  guerre, 
pourvoyant  aussi  ledict  de  Brederode,  de  quelques  pièces 
d'artillerie,  y  joingt,  que  ledict  Prince  auroit  deffendu,  à  au- 
cuns de  nos  villes  et  places,  de  ne  recepvoir  garnison  de  par 
Nous,  et  entre  aultres,  en  nostre  pays  de  Zeelande,  où  il  au- 
roit envoyé  gens  exprès,  pour  le  surprendre,  et  par  ce  bout 
fourclorre  et  empescher  nostre  passaige  par  mer.  Et  que  es- 
tant ledit  Prince  envoyé  en  nostredicte  ville  d'Anvers,  pour  y 
appaiser  les  troubles  et  esmotions  populaires,  auroit,  de  son 
auctorité  privee,et  au  dehors  de  sa  charge,permis  et  accordé 
en  ladicte  ville,  l'entier  exercice  de  toutes  Sectes  indifferam- 
ment,  et  accordé,  d'y  ériger  plusieurs  Temples  et  Consistoi- 
res, par  les  sectaires.  Comme  de  faict  y  seroyent  érigez.  Dont 
sont  ensuyvis  les  inconveniens,et  dangiers,qu6  chascun  sçait. 
Souffrant  aussi  faire  levées,  cottisations,  et  collectes  de  de- 
niers, qui  depuis  seroyent  employez  au  payement  des  rete- 
nues et  soldées  desdicts  gens  de  guerre.  Et  faisant  au  demou- 
rant,  plusieurs  autres  actes,  que  nostredit  Procureur  déclarera 


-510  - 

plus  amplement,  et  fera  apparoir  en  temps  et  lieu,  si  be- 
soing  est.  Tous  tendans  à  sondit  desseing,  et  pour  par  ce 
moyen,  usurper  et  emprendre  sur  nosdits  pays,  et  l'auctorité 
que  à  nous  seul  appartient,  que  seroit  notoirement  crime  de 
lèse  Majesté,  non  tolerable  soubs  dissimulation.  Ains  méri- 
tant punition,  et  justice  exemplaire  (si  comme  il  dist)  requi- 
rant  que  nostre  plaisir  soit,  de  luy  accorder  provision,  cri- 
minelle convenable,  alencontre  dudit  Prince  d'Oranges,  avec 
clause  d'auctorisation.  Pource  est  il,  Que  Nous,  ces  choses 
considérées,  vous  mandons  et  commectons,  par  ces  présen- 
tes, que  à  la  Requeste  de  nostredit  Conseillier  et  Procureur 
gênerai  exposant,  et  avec  telle  ayde  et  assistence,  que  trou- 
verez convenable,  Prenez  et  appréhendez  au  corps,  ledit 
Prince  d'Oranges,  quelque  part  que  trouver  le  pourrez  en 
nosdicts  pays  de  pardeça  :  Et  le  menez  et  conduysez,  soubs 
bonne  et  seure  garde,  es  prisons  de  nostre  court,  en  nostçc- 
dicte  ville  de  Bruxelles,  pour  estre  à  droict  pardevant  nostre 
trescher  et  trcsfeal  Cousin,  Chevalier  de  nostre  Ordre,  Gou- 
verneur et  Capitaine  gênerai,  pour  Nous,  de  nosdicts  pays 
de  pardeça,  le  Duc  d'Alve,  Marquis  de  Coria  etc.  à  ce,  par 
Nous  speciallemcnt  commis  ,  Et  recepvoir  punition  et  cor- 
rection desdicts  cas  crimes,  et  conspirations,  selon  l'exi- 
gence d'iceux,  et  comme  en  raison  et  équité,  en  tel  cas  se 
trouvera  convenir.  Et  si  prendre,  ne  appréhender  ne  le  pou- 
vez, le  adjournez,  et  appeliez  par  Edict  et  cry  publicq,  sur 
peine  de  Ban  perpétuel,  et  confiscation  de  biens,  A  compa- 
roir en  /)er,so««e, dedans  trois  quinzaines, prochainement  ve- 
nans  :  dont  la  première  quinzaine,  luy  assignerez  ,  pour  le 
premier  jour  :  aultre  quinzaine,  pour  le  ij.  jour,  et  la  troi- 
siesme  quinzaine,  pour  le  dernier,  et  peremploire  jour  de 
droit,  sans  attendre  autre,  par  devant  nostredit  cousin,  le 

Duc  d'Alve,  en  nostredite  ville  de  Bruxelles,  ou  en  tel  aullre 
lieu  que  lors  il  sera,  esdicts  nos  pays  bas  :  Pour  respondre 
sur  telles  fins  et  conclusions,  que  nostredit  Procureur  gêne- 
rai vouldra  contre  luy  prendre  et  eslire,  pour  les  causes 
dictes,  et  autres,  qu'il  pourra,  au  jour  servant,  plus  ample- 
ment à  sa  charge  ,  proposer,  et  deduyre,  et  en  outre  procé- 
der et  veoir  ordonner,  comme  de  raison,  luy  signifiant,  que 
s'il  ny  vient  à  la  première,  deuxiesme,  ou  troisiesme,et  der- 
nière quinzaine  ,  l'on  procédera  en  son  absence ,  selon 
que  en  tel  cas  appartiendra.  Et  certifiant  souftisamment,  au- 
dit jour,  nostredit  Cousin,  le  Ducq  d'Alve,  de  ce  que  faict  en 
aur ez. Auquel  maîidons^  et  pour  les  causes  dessusdictes,spe- 
ciallement  commectons,que  aux  parties, icelles  ouyes,  Il  face 
et  administre  bon,  brief  droict,  raison  et  justice,  comme  en 
tel  cas  il  convient.  Et  en  cas  de  delTault  et  contumace  dudict 
Prince  d'Oranges,  Il  procède  à  la  pronunciation  dudit  Ban, 
et  déclaration  de  ladicte  confiscation,  et  autrement,  comme 
il  verra  estre  à  faire,  en  tel  cas,  par  raison,  et  de  droict.  Et 
de  ce  faire,  vous  donnons  plein  pouvoir,  authorité  et  man- 
dement especial.  Mandons  et  commandons  à  tous  nous  Justi- 
ciers, Ofilciers,  j  et  subjects,  que  à  vous,  en  ce  faisant,  ilz 
obeyssent,  et  entendent  diligemment,  et  vous  prestent  con- 
seil, ayde,  confort,  et  prison,  si  mestier  est,  et  par  vous  re- 
quis en  seront.  Car  ainsi  Nous  plaist  il. 

Et  pource  (comme  entendons)  ledict  Prince  d'Oranges  s'est 
retiré  et  absenté  de  nosdicts  pays  :  JVous  voulons  en  ce  cas, 
que  ledict  adjournement  et  exploict,  qui  par  vous  sera  faict, 
par  Edict,  et  cry  publicque,  aux  bailles  de  nostredicte  court, 
en  cestedicte  ville  de  Bruxelles,  aflîgeant  aux  portes  d'icelle 
court.  Copie  de  ses  présentes ,  ensemble  de  vostredict  ex- 
ploict :  Et  le  insinuant  au  dernier  domicilie,  en  nosdicts 

pays,  dudicl  Prince  d'Orauges  :  Et  afTigeant  aussi  semblables 
Copies  aux  valves  et  portaulx  de  la  principale  Eglise  illecq  : 
A  fin  qu'il  nen  puist  prétendre  ignorance j  Soit  de  tel  effect, 
valeur,  et  vertu,  comme  si  faict  estoit  à  la  personne  dudict 
Prince  d'Oranges. 

Et  pour  tel,  avons  ledicl  Adjournement  et  Exploict,  auc- 
lorisé  et  auctorisons  parcesdictes  présentes.  Etpource,  que 
aultres  sont  commis  pour  procédera  Tan  notation  des  biens 
dudict  Prince  d'Oranges,  vous  ne  vous  en  meslerez. 

Donne  en  nostredicte  ville  de  Bruxelles,  le  19.  jour  de 
Janvier,  Lan  de  grâce.  Mil,  Cinq  cens,  soixante  sept.  De  noz 
Règnes,  à  sçavoir  des  Espaignes,  Sicille,  etc.  le  iô.  Et  de 
Naples,  etc.  le  4  3. 

Dessoubz  estoit  escript,  ainsi  :  Pau  le  Roy. 

Et  soubsigné.  Afesdach.  Et  scellé  à  scelle  Rouge  à  demy 
queue. 

N«  1. 

COPIE  DE  L'EXPLOIT  DE  L'HUISSIER  ET 
EXÉCUTEUR  (1). 


En  vertu  des  lettres  ouvertes  d'ajournement  personnel, 
dont  copie  est  transcrite  ci-dessus  mot  pour  mot,  je,  François 
de  Knibbere,  huissier  ordinaire  du  conseil  privé  et  du  grand 
conseil,  aujourd'hui  ce  24  janvier  1567,  à  la  réquisition  et 
instance  de  Messieurs  du  conseil  et  procureur  général  de  sa 
Majesté,  impétrants  de  ce,  me  suis  trouvé  aux  bailles  de  la 
Cour  à  Rruxelles ,  à  onze  heures  avant  midi ,  où  ayant  d'a- 
bord fait  sonner  les  trompettes,  j'ai,  à  haute  voix  et  cri  pu- 
blic, lu  les  susdites  lettres  ouvertes.  Et  en  vertu  de  ce,  de  la 
part  de  sa  Majesté,  ai  ajourné  et  cité  Guillaume  de  Nassau, 
Prince  d'Orange,  à  venir  et  comparoir  en  personne,  dedans 
trois  quinzaines,  dont  la  première  quinzaine  pour  le  9^  jour 
de  février,  la  deuxième  quinzaine  pour  le  25«  du  même  mois, 
et  la  troisième  et  dernière  quinzaine ,  peremptoire  de  droit 
sans  attendre  autre,  pour  le  11«  jour  de  mars  s'ensuivant. 
Et  ce,  devant  le  haut  et  puissant  Duc  d'Albe,  marquis  de 
Coria  etc..  Chevalier  de  l'Ordre,  Gouverneur  et  Capitaine  gé- 

(1)  Celte  pièce  a  été  traduite  du  Flamand  (Ed.) 

néral  pour  sa  Majesté  susdite  dans  ses  mêmes  Pays  bas, 
dans  cette  susdite  ville  de  Bruxelles,  ou  en  tel  autre  lieu  que 
le  même  Seigneur  Duc  sera  alors  :  sur  peine  de  ban  perpé- 
tuel et  confiscation  de  biens  dudit  Prince  d'Orange.  Pour  ré- 
pondre sur  telles  fins  et  conclusions  que  le  dit  Procureur 
général  impétrant  voudra  prendre  et  élire  contre  lui.  Et 
pour  le  surplus  comme  il  est  dit  plus  au  long  dans  les  lettres 
ouvertes  ci-dessus  transcrites.  Fait  sous  mon  seing,  aux 
jour ,  mois  et  an  que  dessus.  Au  dessous  était  écrit  ainsi  : 
Collationné  et  trouvé  conforme  par  moi  et  signé  Knibber. 


No.  2. 

LA  DETERMINATION  DU  ROY. 

EXTRAIT  DES  LETTRES  DU  ROY  ENVOYÉES  A  LA 
DUCESSE  APRES  LA  REQUESTE. 


Premièrement  quant  aux  placcarts  et  ordonnances  tant 
vielles  que  nouvelles  sur  le  fait  de  la  Religion.  Que  ayant 
sa  Majesté  entendu  Testât  auquel  se  retrouvent  les  affaires  de 
la  Religion  pardeca.  Il  ne  convient  quant  aux  placcarts  et  or- 
donnances faire  aucun  changement ,  ains  que  lesdicts  plac- 
carts de  feue  la  Majesté  Impériale,  et  de  ceux  de  sa  Majesté, 
soyent  exécutés.  Et  pensoit  sa  Majesté  la  cause  du  mal  qu'il 
y  a  eu,  et  de  ce  qu'il  soit  ainsi  augmenté  et  passé  si  avant, 
avoir  esté  par  la  négligence ,  flocheté,  et  dissimulation  des 
Juges.  Et  que  s'il  y  a  quelques  Juges  quy  ne  les  osent,  ou  ne 
les  veuillent  exécuter,  pour  crainte  de  quelque  tumulte,  que 
l'on  advise  sa  Majesté,  à  fin  qu'elle  y  pourvoye  d'autres,  de 
plus  de  cœur  et  de  meilleur  zèle  à  ladite  exécution,  dont  l'on 
ne  doit  estre  en  faute  es-dicts  Pays,  où  y  a  tant  de  Catholic- 
ques,  et  desireus  du  service  divin  et  de  sa  Majesté,  et  que 
faisant  cecy,  et  se  exccutans  les-dicts  Placcarts,  il  est  à  es- 

perer  que  l'on  remédiera  mieux  et  plus  briefvement  au  dom- 
mage qu'il  y  a,  que  non  par  autre  voye. 

Pour  le  second  :  Quant  à  ce  qui  touche  les  Inquisiteurs 
de  la  Foy,  sa  Majesté  encharge  à  son  Altesse  :  de  tenir  la 
main  que  les-dicts  Inquisiteurs  soyent  favorisez  en  ce  qui 
touche  l'exercice  et  administration  de  leur  charge,  estant  ce 
que  convient  au  bien  et  sustentation  de  la  Religion,  estant 
l'intention  de  sa  Majesté,  que  ladicte  Inquisition  se  face  par 
lesdicts  Inquisiteurs,  comme  elle  s'est  faicte  jusques  à  main- 
tenant, et  comme  leur  appartient  par  droicts  divins  et  hu- 
mains, et  que  cecy  n'est  chose  nouvelle,  puis  qu'elle  a  tous- 
jours  esté  faicte  ainsi  du  temps  de  feu  la  Majesté  Impériale  et 
du  sien,  estans  les  inconveniens  qui  se  craindent,  trop  plus 
apparens,  plus  voisins,  et  plus  grands,  oiî  Ton  laissast  de 
pourveoir  par  lesdicts  Inquisiteurs,  ce  qui  convient  à  leur 
Office,  et  l'on  ne  les  y  assistast.  Et  puis  que  son  Altesse 
voyoitce  que  cecy  importe,sa  Majesté  rencharge,l-ant qu'elle 
peult,  d'y  faire,  ce  que  tant  y  est  nécessaire,  et  qu'elle  ne 
consente  que  l'on  y  traictc  d'autre  chose,  sçachant  son  Altesse, 
combien  sa  Majesté  l'a  à  cœur,  et  le  plaisir  et  contentement 
que  ce  luy  sera. 

Pour  le  troisiesme  :  Sa  Majesté  ordonne  à  son  Altesse, 
que  puis  que  le  S.  Concile  de  Trente  estoit  ja  publié,  qu'il 
ne  reste  sinon  que  en  ce  qui  touche  l'exécution  qui  concerne 
aus  Evesques,  son  Altesse  leur  face  donner  toute  adresse  et 
assistence  possible,  à  fin  qu'elle  s'effectue  comme  il  con- 
vient. Aussi  que  l'on  exécute  ce  que  ledict  Concile  de  Trente 
ordonne,  quant  à  la  reformation  de  la  vie  et  mœurs  des  Ec- 
(  lesiasticques,enchargeant  sa  Majesté, tant  à  son  Altesse,  que 
aux  Officiers  de  sadite  Majesté,  de  y  donner  toute  la  faveur 
et  chaleur  que  besoing  sera,  et  que  en  cas  il  fut  requis,  que 

du  costé  de  sa  Majesté  s'y  donne  quelque  provision,  icelle  la 
fera  depescher  incontinent ,  mesmes  où  les  gens  d'Eglise  ne 
voulussent  obeyr  à  la  Reformation  à  faire  par  les  Evesques, 
conforme  à  la  decretation  dudict  Concile  de  Trente. 

Et  pour  Conclusion,  que  ce  que  sa  Majesté  escrit  à  son  Al- 
tesse, comme  dist  est  cy  dessus,  est  ce  qui  convient  au  bien 
de  la  Religion,  et  des  Pays  de  par-deçà,  qui  ne  vaudroyent 
riens  sans  icelle, et  que  cecy  est  la  voye  pour  les  pouvoir  con- 
server en  Justice,  paix,  et  tranquilité.  Et  puis  que  son  Al- 
tesse voit  ce  qu'il  importe,  sa  Majesté  la  requiert  de  rechief 
de  suyvre  le  chemin,  par  où  ce  que  dessus  se  puisse  effec- 
tuer :  et  que  ce  sera  la  chose  où  sa  Majesté  pourra  recevoir 
plus  de  contentement,  tant  de  son  Altesse,  que  des  Seigneurs 
estans  chez  elle  :  ausquels  son  Altesse  doit  encharger  le 
mesme,  à  fin  qu'ils  s'y  employent,  comme  sa  Majesté  se  con- 
fie, qu'ils  ne  faudront,  sçachans  le  contentement,  qu'ils  don- 
neront à  icelle,  outre  ce  qu'ils  y  feront  le  devoir  de  Person- 
nages tels  qu'ils  sont,et  selon  l'obligation  qu'ils  ont  au  service 
de  Dieu,  et  de  sa  Majesté,  et  au  bien  universel  des  Pays  de 
par-deça,  et  d'eus  mesmes  en  particulier. 


N«  2. 

MARGVERITE, 

PAR  LA  GRACE  DE  DIEV, 

Duchesse  de  Parme  et  de  Plaisance,  etc. 
Régente  et  Gouvernante  : 

Tres-chers  et  BiEN-aimez,  combien  que  dés  le  commen- 
cement du  Régime  du  Roy,  mon  Seigneur,  des  Pays  de  par- 
deça,  tant  par  le  renouvellement  et  publication  des  Placcarts 
et  ordonnances  de  feu  de  treshaute  mémoire  l'Empereur 
Charles  mon  Seigneur,  (que  Dieu  ait  en  sa  Gloire)  sur  le 
Fait  de  la  Religion  ,  ratifiez  et  confirmez  par  sa  Majesté 
Royale,  que  ce  que  depuis  vous  en  a  esté  escrit  par  icelle, 
mesmes  à  son  dernier  partement  de  cesdicts  Pays,  pour  ses 
Royaumes  d'Espaigne,  vous  avez  tousjours  peu  cognoistre  le 
bon  zèle  et  tressaincte  affection  de  sadirte  Majesté,  à  In  con- 
servation de  nostre  ancienne  vraye  Foy,  et  Religion  calho- 
licque,  et  à  l'extirpation  de  toutes  sectes  et  hérésies  en  ces- 
dicts Pays  de  pardeça  :  Ce  neantmoins,  comme  il  a  pieu  à 
sadicte  Majesté,  pour  certaines  occasions,  nous  refraischir  sa 
tressaincte  intention  par  ses  lettres  dernières,  nous  vous 

avons,  par  expresse  charge  d'icelle,  bien  voulu  représenter, 
ce,  qu'elle  nous  en  a  escrit,qui  est  en  effect:Que  ne  désirant 
sa  Majesté  riens  plus ,  que  la  conservation  de  ladicte  Reli- 
gion, et  de  ses  bons  subjects  de  par-deça ,  en  bonne  tran- 
quillité, paix,  union,  et  concorde,  et  les  préserver  des  in- 
convénients, que  l'on  a  veu  advenir  en  plusieurs  endroicts 
de  la  Chrestienté,  pour  le  changement  de  ladicte  Religion  : 
Sadicte  Majesté  veut  et  entend,  que  lesdicts  Placcarts  et  or- 
donnances de  feu  sa  Majesté  Impériale  et  les  siens,  se  gar- 
dent et  observent  entièrement ,  comme  aussi  est  l'intention 
de  sadicte  Majesté,  de  faire  bien  et  cstroictement  observer 
ce  qui  est  statué  par  le  sainct  Concile  de  Trente ,  et  les  Sy- 
nodes provinciaux  mesmes  quant  à  la  Reformation  du  Clergé, 
sans  en  rien  contrevenir,  à  fin  que  se  punissans  les  hérésies, 
les  mœurs  soyent  aussi  corrigées,  aussi  que  l'on  donne  toute 
faveur  et  assistence  aux  Inquisiteurs  de  la  foy,  en  l'exercice 
de  leurs  offices,  et  que  l'Inquisition  se  face  par  lesdicts  In- 
quisiteurs, comme  elle  s'est  faicte  jusques  à  maintenant,  et 
comme  leur  appartient  par  droicts  divins  et  humains,  ce  que 
sa  Majesté  aussi  expressément  commande  par  sesdictes  let- 
tres. Et  suyvant  ceste  rescription  de  sadicte  Majesté,  et  pour 
obeyr  à  icelle,  en  chose  tant  saincte  et  favorable,  n'avons  peu 
obmettre,  vous  escrire  ceste,  pour  vous  prier,  requérir,  et 
de  la  part  de  sadicte  Majesté  ordonner  bien  expressément, 
de  vous  reigler  et  conduire  en  cecy,  selon  l'ordonnance  de 
sadicte  Majesté,  sans  contrevenir  en  aucun  poinct  ou  article, 
et  que  le  mesme  vous  faictes  entendre  aux  Officiers,  et  ceulx 
de  la  loy  des  principales  Villes  du  Pays  et  Duché  de  Bra- 
bant  :  à  fin  de  selon  ce,  eulx  reigler,  sans  dissimulation  ou 
connivence,  sods  les  peines  contenues  esdicts  Placcarîs.  Et 
pour  tant  mieux  y  pouvoir  entendre ,  vous  commettez  et  de- 

puiez  ung  Conseiller  de  vostre  Collège  (lequel  loutesfois  se 
pourra  changer  de  demy  an  en  demy  an,  à  fin  qu'ung  seul 
n'en  soit  lousjours  chargé)  qui  ne  face  aultre  chose,  sinon 
d'avoir  regard  audict  Pays  de  Brabant  sur  l'observance  des 
Decrectsdudict  sainct  Concile, cl  vous  advertisse  lousjours  de 
ce  qui  s'offrira,  pour  y  pourveoir  selon  rintention  de  sadicte 
Majesté.  Et  à  ce  que  nous  puissions  lousjours  sçavoir  l'Esta» 
de  ladicle  Religion,  quant  à  ce  que  dessus  :  Nous  desirons  et 
vous  ordonnons,  comme  dessus,  que  de  trois  mois  en  trois 
mois,  nous  en  escrivicz  bien  particulièrement,  le  succez,  pre- 
nans  (en  cas  de  difficulté)  vostre  recours  devers  nous,  ou 
ceulx  du  Conseil  privé  de  sadicte  Majesté,  pour  nous  en  estre 
faicl  rapport,  là  où  pareillement  commettrons  quelque  Con- 
seillier,  qui  en  portera  soing  particulièrement,  et  tiendra 
correspondcnce  avec  vous,  cl  celuy,  qui  par  vous  sera  com- 
mis. Et  à  fin  que  sur  tout  ce  que  dessus,  vous  puissiez  tant 
mieux  veoir  l'expresse  volonté  de  sadicte  3lajesté,nous  avons 
faict  joindre  à  cestcs,  les  poincts  des  lettres  et  aultres  es- 
cripls  de  sadicte  Majesté,  concernans  ceste  matière  :  pour  se- 
lon la  forme  et  teneur  d'iceux,  vous  reigler  et  conduire,  sans 
y  faire  faute.  A  tant  treschers  et  bien-aimez,  nostre  Seigneur 
vous  ait  en  sa  saincte  garde. 

Escriptà  Bruxelles  le  18.  jour  de  Décembre,  i  565.  II.  V. 
Soubs  estoil  escripl  :  Margarita.  Et  plus  bas  signé  :  d'Over- 
loepe. 

Sur  le  dos  estoil  encoire  escripl,  A  nos  tres-chcrs  et  bien- 
aymez,  les  Chancelier  cl  gens  du  Conseil  du  Roy,  en  Bra- 
bant. 


N«  3. 

REQUESTE 

DES  NOBLES  DU  PAYS  BAS, 

présentée  à  Ma-dame  la   Duchesse  de  Parme,  et 
Plaisance,  etc.  le  5.  d'Avril,  66.  devant  Pasques. 

Ma-dame,  l'on  scait  assez,  que  par  toute  la  Chrestienté  a 
tousjours  esté  (comme  est  encores  pour  le  présent)  fort  re- 
nommée la  grande  fidélité  du  peuple  de  ces  Pays  bas,  envers 
leurs  Seigneurs  et  Princes  naturels,  à  laquelle  tousjours  la 
Noblesse  a  tenu  le  premier  rang,  comme  celle  qui  jamais  n'a 
espargné,  ny  corps  ny  biens,  pour  la  conservation  et  accrois- 
sement de  la  grandeur  d'iceulx.  En  quoy  nous  treshumbles 
Vassaulxde  sa  Majesté,  voulons  tousjours  continuer  de  bien 
en  mieulx,  si  que  de  jour  et  nuict  nous-nous  tenons  prests, 
pour  de  nos  corps  et  biens,  luy  faire  treshumble  service,  et 
voyans  en  quels  termes  sont  les  affaires  de  maintenant,avons 
plustost  aymé  de  charger  quelque  peu  de  mauvais  gré  sur 
Nous,  que  de  celer  à  vostre  Altesse  choses,  qui  par  cy  après 
pourroyent  tourner  au  préjudice  de  sa  Majesté,  et  quant-et- 
quant  troubler  le  repos  et  tranquillité  de  ces  Pays  :  Espe- 

rans  que  Teffect  monstrera  avec  le  temps,  qu'entre  tous  ser- 
vices, que  pourrions  avoir  fait,  ou  faire  à  l'advenir  à  sa 
Majesté,  cestuy  cy  doibt  estre  réputé  entre  les  plus  notables 
et  mieulx  à  propos,  dont  asseurement  nous-nous  persuadons, 
que  vostre  Altesse  ne  le  scaura  prendre  que  de  très-bonne 
part.  Combien  doncques,  Ma-dame ,  que  nous  ne  doubtions 
pas  que  tout  ce  que  sa  Majesté  a  par  cy  devant,  et  mesme- 
ment  à  cest'-heure  de  nouveau  ordonné,  touchant  l'Inquisi- 
tion, et  l'estroite  observance  des  Placcarts  sur  le  Fait  de  la 
Religion,  n'aye  eu  quelque  fondement  et  juste  titré,  et  ce 
pour  continuer  ce,  que  feu  l'Empereur  Charles  de  très-haute 
mémoire,  avoit,  à  bonne  intention,  arresté  :  Toutesfois 
voyant  que  la  différence  de  l'un  temps  à  rautre,ameine  quant 
et-soy,  diversité  de  remèdes,  et  que  desja,  depuis  quelques 
années  en  ça,  lesdits  Placcars,  non-obstant  qu'ils  nayent 
esté  exécutez  en  toute  rigueur,ont  toutesfois  donné  occasion 
à  plusieurs  griefs  inconveniens.  Certes  la  dernière  resolution 
de  sa  Majesté,  par  laquelle,  non  seulement  elle  deffend,  de 
ne  modérer  aucunement  lesdicts  Placcarts,  ains  commande 
expressément, que  l'Inquisition  soit  observée,  et  les  Placcarts 
exécutez  en  toute  rigueur,  nous  donne  assez  juste  occasion 
de  craindre,  que  par  là  non  seulement  lesdicts  inconveniens 
viendront  assez  à  s'augmenter  :  mais  qu'il  s'en  pourra  fina- 
lement ensuyvre  une  esmeute  et  sédition  générale,  tendante 
à  misérable  ruine  de  tout  le  Pays,  selon  que  les  indices  ma- 
nifestes de  l'altération  du  peuple  (qui  desja  s'apperçoyvent 
de  tous  costez)  nous  monstrent  à  veuë  d'œil. 

Parquoy  cognoissans  l'évidence  et  grandeur  du  danger, 
qui  nous  menacent,  avons  jusques  à  maintenant  espéré,  que 
ou  par  les  Seigneurs,  ou  par  les  Estats  du  Pays,  seroit  faict 
remonstrance  en  temps  et  heure  à  vostre  Altesse,  à  fin  de  y 

remédier,  en  estant  la  cause  et  l'origine  du  mal  :  mais  après 
avoir  veu,  que  ceulx  ne  se  sont  point  advancez,  pour  quel- 
ques occasions  à  nous  incogneiies,  et  que  ce  pendant,  le  mal 
s'augmente  de  jour  en  jour,  si  que  le  danger  de  sédition  et 
révolte  générale  est  à  la  porte,  avons  estimé  estre  nostre  de- 
voir, suyvant  le  serment  de  fidélité  et  d'hommage,  ensemble 
le  bon  zèle  qu'avons  à  sa  Majesté  et  à  la  Patrie,  de  ne  plus 
long  temps  attendre,  ains  plustost  nous  avancer  les  pre- 
miers, à  faire  le  devoir  requis,  et  ce  d'autant  plus  franche- 
ment, que  nous  avons  plus  d'occasion,  d'espérer,  que  sa 
Majesté  prendra  nostre  advertissement  de  tresbonne  part, 
voyant  que  l'affaire  nous  touche  de  plus  près  que  nuls  aul- 
tres,  pour  estre  plus  exposez  aulx  inconveniens  et  calamitez 
qui  coustumierement  proviennent  de  semblables  accidens, 
ayans  pour  la  plus  grande  part  nos  maisons  et  biens,  situez 
aulx  champs,  et  exposez  à  la  proye  de  tout  le  monde  :  con- 
sidéré aussi  que  généralement  en  ensuyvant  la  rigueur  des- 
dicts  Placcarts,  ainsi  que  sa  Majesté  commande  expressément 
procéder,  il  n'y  aura  entre  nous  homme,  voire  et  non  pas  en 
tout  le  Pays  de  par-deça,  de  quelque  Estât  et  condition  qu'il 
soit,  lequel  ne  sera  trouvé  coulpable  de  confiscation  de  corps 
et  de  biens,  et  assubjecty  à  la  calumnic  du  premier  ennemy, 
qui  pour  avoir  part  à  la  confiscation ,  voudra  l'accuser,  sous 
couverture  des  Placcarts,  ne  luy  estant  laissé  pour  refuge, 
autre  chose,  que  la  seule  dissimulation  de  l'officier,  en  la 
mercy  duquel,  sa  vie  et  ses  biens  seront  totalement  remis. 
En  considération  de  quoy,  avons  tant  plus  d'occasion,de  sup- 
plier treshumblement  vostre  Altesse  (comme  de  faict  nous  la 
supplions,  par  la  présente  Requeste)  d'y  vouloir  donner  bon 
ordre.  Et  (pour  l'importance  de  l'affaire)  vouloir  le  plustost, 
que  possible  sera,  depescher  devers  sa  Majesté,  homme  ex- 

près  et  propre,  pour  l'en  advertir,et  la  supplier  Ireshumble- 
ment  de  nostre  part,  qu'il  luy  plaise  y  pourveoir,  tant  pour 
le  présent  que  à  l'advenir.  Et  d'autant  que  cela  ne  se  pourra 
faire,  en  laissant  lesdicts  Placcarts  en  leur  vigueur,  veu  que 
de  là,  dépend  la  source  et  lorigine  desdicts  inconvénients, 
qu'il  luy  plaise  de  vouloir  entendre  à  l'abolition  d'icculx  : 
laquelle  se  trouvera  estre  nécessaire,  pour  destourner  la  to- 
tale ruine  et  perte  de  tous  ses  Pays  de  par-deçà. 

Et  à  fin  qu'elle  n'ait  occasion  de  penser,  que  nous  (qui  ne 
prétendons  que  de  luy  rendre  treshumble  obéissance)  vou- 
drions entreprendre  de  la  brider,  ou  luy  donner  loy  à  nostre 
plaisir  (ainsi  que  nous  ne  doubtons  point  que  nos  adversai- 
res, le  voudront  interpréter  pour  nostre  desavantage)  il  plaira 
à  sa  Majesté  de  faire  autres  ordonnances,  par  l'advis  et  con- 
sentement de  tous  les  Estais  generaus  assemblez  ,^  à  fin  de 
pourveoir  à  ce  que  dessus,  par  autres  moyens,  plus  propres 
et  convenables,  et  sans  dangers  si  tres-cvidens. 

Supplians  aussi  Ires-humblement  son  Altesse,  que  tandis 
que  sa  Majesté  entendra  à  nostre  juste  Requeste,  et  en  or- 
donnera selon  son  bon  et  juste  plaisir,  elle  pourvoye  ce  pen- 
dant ausdicts  dangers,  par  une  surceance  générale,  tant  de 
l'Inquisition,  que  de  toutes  exécutions  desdicts  Placcarts, 
jusques  à  tant,  que  sa  Majesté  en  ait  autrement  ordonné. 

Avecques  protestation  bien  expresse,  qu'en  tant  qu'il  nous 
peut  competer,  nous-nous  sommes  acquittez  de  nostre  deb- 
voir,  par  ce  présent  advertissement  :  Si  que  dés  maintenant 
nous-nous  deschargeons  devant  Dieu  et  les  hommes  :  decla- 
rans,  siencas  qu'aucun  inconvénient,  desordre,  sédition, 
révolte,  ou  effusion  de  sang,  par  cy  après,  en  advient,  par 
faute  de  n'y  avoir  mis  remède  en  temps,  nous  ne  pourrions 
estre  taxez  d'avoir  celé  ung  mal  si  apparent.  En  quoy  nous 

prenons  Dieu,  le  Roy,  vostre  Altesse,  et  Messieurs  de  son 
Conseil,  ensemble  et  nostre  conscience  en  tesmoignage,  que 
nous  y  avons  procédé,  comme  à  bons  et  loyaus  serviteurs  et 
fidèles  Vassaus  du  Roy,  appartient,  sans  en  riens  excéder  les 
limites  de  nostre  devoir,  dont  aussi  de  tant  plus  instamment 
nous  supplions,  que  vostre  Altesse  y  veuille  entendre,  avant 
qu'autre  mal  en  advienne. 
Si  ferez  bien. 


N»  3. 

LA  RESPONSE  ET  .APOSTILLE, 

FAICTE  EN 

Conseil  d'Estat,  par  Ma-dame,  à  cesle  Requcste, 
fust  telle  que  s'ensuyt  : 

Son  Altesse,  ayant  entendu,  ce  qui  se  requiert  et  demande 
par  le  contenu  en  cesle  Requeste,  est  bien  délibérée,  d'en- 
voyer devers  sa  Majesté,  pour  le  luy  représenter,  et  faire  de- 
vers icelle  tous  bons  offices, que  son  Allesse  ad  visera  pouvoir 
servir,  à  disposer  et  incliner  sadicte  Majesté,  à  condescendre 
à  la  réquisition  des  remonstrans,  lesquels  ne  doibvent  espé- 
rer, si  non  toutes  choses  dignes  et  conformes  à  sa  bénignité 
naifve  et  accoustumée  :  ayant  desja  sadicte  AHesse,  au  para- 
vant  la  venue  desdicts  remonstrans,  par  l'assislence  et  advis 
des  Gouverneurs  des  Provinces,  Chevaliers  de  rordre,et  ceulx 
du  Conseil,  estans  lez  elle,  besoigné  à  concevoir  et  dresser 
une  modération  des  Placcarts,  sur  le  Faict  de  la  Religion, 
pour  la  représenter  à  sadicte  Majesté.  Laquelle  modération 
son  Altesse  espère  debvoir  eslre  trouvée  telle,  que  pour  de- 
voir donner  à  chascun  raisonnable  contentement.  Et  puis 

que  l'authorité  de  son  Altesse,  comme  les  remonstrans  peu- 
vent bien  considérer  et  comprendre ,  ne  s'estend  si  avant, 
que  de  pouvoir  surseoir  l'Inquisition  et  les  Placcarts,  comme 
ils  demandent,  et  que  ne  convient  de  laisser  le  Pays,  à  l'en- 
droict  de  la  Religion,  sans  loy,  icelle  son  Altesse  se  confie, 
que  les  Remonstrans  se  contenteront  de  ce  qu'elle  envoyé,  à 
la  fin  susdicte,  devers  sa  Majesté,  et  que  pendant  que  s'at- 
tend sa  response,  son  Altesse  donnera  ordre,  que  tant  par 
les  Inquisiteurs  (où  il  y  en  a  eu  jusques  oires)  que  par  les  Offi- 
ciers respectivement,  soit  procédé  discrètement  et  modeste- 
ment endroict  leurs  charges,  de  sorte  que  l'on  n'aura  cause 
de  soy  plaindre,  se  confiant  son  Altesse, que  les  Remonstrans 
se  conduyront  aussi  de  telle  façon,  qu'il  ne  sera  besoing 
d'en  user  autrement,  et  se  peult  bien  espérer ,  que  par  les 
bons  offices  que  son  Altesse  fera  devers  sa  3Iajesté,  icelle  se 
contentera,  de  descharger  les  autres,  de  l'Inquisition  où  elle 
est, selon  que  s'estpeu  entendre,que  desja  s'est  déclaré  sur  la 
Requeste  des  Chief-villes  de  Brabant,  qu'elles  n'en  seront 
chargées.  Et  se  mettra  son  Altesse  tant  plus  librement,  à  faire 
tous  bons  Offices  devers  sadicte  Majesté,  à  la  fin  et  à  l'effect 
susdict,  qu'elle  tient  asseurement,  que  les  Remonstrans  ont 
propos  et  intention  déterminée,  de  riens  innover  endroict  la 
Religion  ancienne,  observée  es  Pays  de  par-deçà,  ains  la 
maintenir  et  observer  de  tout  leur  pouvoir. 

Faict  par  son  Altesse  à  Bruxelles,  le  sixiesme  jour  d'Ap- 
vril.  Mille,  cinq  cens,  soixante-cinq,  avant  Pasques.  Soub- 
signé  de  Margarita. 


N»  4. 

LES  LETTRES  D'ASSEURANGE, 

DONNEES  AUX  CONFEDEREZ. 

MargieritEjPAR  la  grâce  de  Dieu,  Duchesse  de  Parme  et 
de  Plaisance,  Régente  et  gouvernante,  pour  le  Roy,  mon  Sei- 
gneur, es  pays  de  pardeça  :  A  tous  ceulx  qui  ces  présentes 
verront,  Salut.  Comme  il  soit,  que  grand  nombre  de  Gen- 
tilshommes de  ce  pays  de  pardeça.  Nous  ayent  présenté  par 
ensemble,  des  le  mois  d'Apvril  dernier,  certaine  requesle,  à 
fin  que  le  plaisir  de  sa  Majesté  fust,  ostcr  et  abolir  l'Inquisi- 
tion, etPlaccarls,  tant  vieulx  que  nouveaulx,  qu'ils  disoyent 
cstre  trop  rigoreux,  et  à  reste  occasion,  ne  se  pouvoir  mettre 
en  exécution,  et  en  lieu  d'iceulx,  en  faire  aultres,  par  advis 
et  consentement  des  Estais  generaulx  desdicts  Pays,  requi- 
rans  que  ladicte  requeste  fust,  par  nous,  envoyée  à  sadictc 
Majesté,  pour  y  pourveoir.  Sur  laquelle  aurions  tenu  plu- 
sieurs grandes  consultations ,  avecq  les  Gouverneurs  des 
provinces,  Chevaliers  de  Tordre,  consaulx  d'eslat,  et  privé 
de  sadicte  Majesté.  Et  enapres  représenté  le  tout,  avecq  nos- 
tre  advis  à  sadicte  Majesté,  et  pour  ce,  que  trouvions  bon, 
par  advis  que  dessus,  que  à  l'occasion,  que  lesdicts  Gentils- 

hommes  pourroyent  avoir  quelque  scrupule  et  double,  que 
sadicte  Majesté  ne  voulsisl  prendre  de  mauvaise  part  ladicte 
requeste,  ensemble  le  compromis  qu'ilz  auroyent  sur  ce  fait 
par  ensemble,  et  tout  ce  que  s'en  estoit  ensuyvi,  et  que  telle 
doubte  pourroyt  estre  cause  de  plusgrand  mal,  et  trouble  en 
cesdicts  pays.  Nous,  par  le  mcsme  advis,et  délibération  des- 
sus mentionnée,  avons  requiz,  que  pareillement  le  plaisir 
de  sa  Majesté  fust,  leur  donner  lettres  d'asseurance,  que  à 
ceste  occasion,  pour  l'advenir,  ne  leur  seroyl  quelque  chose 
par  elle  imputée  :  Surquoy  sadicte  Majesté  nous  a  mandé 
son  bon  vouloir  et  intention,  ensuyvant  laquelle,  nous,  de- 
sirans  le  bien, repos,  et  tranquillité  de  sesdicts  Pays,  et  main- 
tenir et  rendre  tant  plus  voluntaires  iceulx  Gentilshommes 
supplians  :  à  l'obeyssance  et  service  de  sa  Majesté,  selon  l'o- 
bligation qu'ils  en  ont,  tant  de  nature  que  par  serment,  et 
comme  ilz  se  sont  tousjours  offerlz  :  Avons  à*leur  requeste 
et  remonstrance ,  et  ensuyvant  le  povoir  et  authorité,  que 
avons  de  sa  Majesté,  et  comme  Régente  et  Gouvernante  gé- 
nérale desdicts  Pays,  et  par  advis  desdicts  Gouverneurs, 
Chevaliers  de  l'Ordre,  et  Conseil  d'Estat,  estant  lez  nous, 
donné  pour  leurdicte  asseurance,  l'escript,  signé  de  nostre 
main,  en  la  forme  et  manière  que  sensuyt  : 
Son  Alteze,  etc. 

Sçavoir  faisons.  Que  toutes  les  choses  susdicts  considé- 
rées, et  en  ensuyvant  le  consentement  et  volunté  de  sadicte 
Majesté,  et  le  povoir  et  commandement  que  avons  d'icelle. 
Nous,  au  nom ,  et  par  vertu  du  povoir  que  dessus,  avons 
promis,  et  promeclons  par  ccstes,  que  pour  cause  de  ladicte 
requeste,  et  compromis  susdict,  et  ce  que  s'en  est  ensuyvi 
jusques  à  présent,  ne  leur  sera  imputé  par  sadicte  Majesté, 
ny  nous,  aucune  chose,  moyennant  le  serment  et  foy,  que 

lesdicls  Gentilshommes,  tant  pour  eux  que  pour  les  autres 
confederez,  nous  ont  faict,  conforme  aux  poincts  et  articles 
cy  dessus  couchez, et  dont  ils  ont  donné  leurs  obligations.  Si 
requérons  et  ordonnons,  de  la  part  de  sa  Majesté,  à  tous 
Gouverneurs,  Chevaliers  de  l'ordre,  et  gens  du  Conseil  d'Es- 
tat  susdict,  Chicf,  Président,  et  gens  du  Conseil  privé,  et  à 
tous  autres  Justiciers,  et  Officiers  de  sadtcle  Majesté,  cui  ce 
regardera,  que  cesle  présente  asseurance  ils  entretiennent  et 
facent  entretenir  inviolablement,  et  a  tousjours,  et  que  de 
tout  le  contenu  en  cesdictes  présentes,  ils  facent,  seuffrent  it 
laissent  lesdicls  supplians  plainement,  paisiblement,  et  per- 
pétuellement jouyr  et  user,  sans  leur  faire,  mettre  ou  don- 
ner, ne  souffrir  estre  faict,  mis,  ou  donné,  ores,  ny  en  temps 
advenir,  directement  ou  indirectement,  aucun  trouble,  ou 
empeschemcnt  au  contraire,  ny  aussi  atlempter  de  faict,  au- 
cune chose,  contre  lesdicts  supplians,  à  la  cause  que  dessus, 
en  manière  quelconque.  Car  le  plaisir  de  sadicle  Majesté  et 
le  nostre,  est  tel.  En  lesmoing  de  ce,  avons  signé  ces  pré- 
sentes, de  nostre  nom,  et  y  faict  appendre  nostre  Seel. 

Donné  en  la  ville  de  Bruxelles,  le  vingtecinquiesme  jour 
d'Aougst,  L'an  de  grâce,  i^GO. 

Signé  soubs  le  ply  du  costcl  dextre  :  Margerita.  Et  sur 
ledict  ply  du  costel  senestre,  estoit  escript  :  Par  ordonnance 
expresse  de  son  Alteze,  et  soubsigné,  d'Overloepe,et  estoyent 
ces  lettres  scellées  du  seel  de  son  Alteze,  en  cyre  vermeille, 
cl  double  queue  pendant 


N°  4. 

LES  ARTICLES  DE   L'ACCORD, 

i?M  là  mmmïï, 

au  nom  du  Roy,  faict  auecq  les  nobles  confederez, 
le  23.  d'Aougst,  et  inséré  depuis  au  long  en  ses 
lettres  d'asseurance,  contenuz  dessus  au  feuillet 
228.  ou  le  commenchement  est  aussi  touché  : 

Son  Altesse  a  Faict  retourner  les  Gentilshommes  sup- 
plians,  au  vingtiesme  de  ce  mois  d'Aougst,  pour  leur  donner 
Responce  à  leur  Requeste,  pendant  lequel  temps,  est  si  bien 
venu  à  propos,  que  elle  a  receu  Lettres  de  sa  Majesté,  par  où 
elle  aura  meilleur  moyen  de  leur  donner  responce  certaine 
et  absolute. 

Et  en  premier  lieu,  leur  declaire  que  sa  Majesté,  prenant 
regard  à  ce  que  son  Alteze  luy  a  remonstré,  par  advis  des 
Seigneurs,  Chevalliers  de  l'Ordre,  et  autres  de  ses  Consaux 
d'Estat  et  Privé,  est  contente  que  l'Inquisition,  dont  ils  se 
sont  plainctz,  cesse. 

En  second  lieu,  a  sadicte  Majesté  consenti,  que  soit  fait 

nouveau  Placcart,  mais  icelle  n'estoit  encores  résolue,  si  ce 
sera  par  là  voye  des  Estatz  generaulx.  Neantmoins  son  Al- 
teze  espère,  que  par  le  premier  en  aura  Resolution,  selon 
que  sa  Majesté  luy  en  a  escript.  Et  fera  encores  tousjours  vo- 
luntiers  le  debvoir,  affin  que  sadicte  Majesté  veulle,  à  ce  que 
dessus,  condescendre,  ainsi  qu'elle  a  faicl  par  itérées  Lettres. 

Et  au  regard  de  TAsseurance,  dont  par  leurs  dernières 
Requestes  font  mention.  Que  son  Alleze  estoit  bien  délibérée 
de  la  leur  donner,  aultant  qu'en  elle  estoit.  Et  f  omme  pre- 
sentenient,  elle  les  peult  du  tout  asseurer,  voyant  que  sa 
Majesté  l'a  consenti,  luy  ayant  donné  l'auctorité  de  la  forme 
et  manière,  comme  elle  trouveroit  convenir.  Parquoy  leur 
dict  et  declaire,  que  sadicte  Majesté,  désirant  mettre  bors  de 
souspeçon,  tous  cculx  qui  pounoyent  penser, quelle  fut  mal 
informée  d'eulx,  et  osier  à  tous  la  diflidence  (cause  de  ces 
troubles)  icelle,  veullant  user  de  son  accousiuniee  Clémence, 
n'abhorrissant  riens  plus  que  aigreur,  est  contente,  que  sa- 
dicte Altezc,  pour  faire  cesser  toutes  difticultez,  leur  face 
donner  toutes  telles  lettres  h  ce  servantes,  et  en  telle  forme, 
qu'elle  verra  convenir,  à  leur  plusgrandc  seureté,  et  ce  pour 
le  passé.  Moyennant  qu'ils  se  conduysent  comme  bons  et 
leaulx  Vassaulx  et  subjeclz  de  sa  Majesté,  Se  confiant  qu'ilz 
ne  fauldrontau  debvoir,  qu'ilz  luy  doibvent.  .'i  quoy  présen- 
tement sadicte  Alteze  ogt  preste  d'entendi* . 

Et  comme  ils  ont  plaine  et  entière  satisfaction,  Son  Alteze 
ne  vcult  refuser  l'offrequ'ilz  ont  diverses  fois  faict,  de  s'em- 
ployer au  sqrvice  de  sa  Majesté,  et  de  sadicte  Alteze,  pour  le 
bien,  repos  et  tranquillité  du  Pays,  et  à  quoy  le  debvoir  do 
lidelité  et  naluralité  les  oblige.  Suyvanl  quoy,  entend,  «ju'ilz 
luy  donnent  la  foy,  en  premier  lieu,  qu'ilz  ne  feront  ny 
pourchasseront,  directement  ny  indirectement,  chose  con- 

tre  sa  Majesté,  ses  Estatz,Pays  et  Subjcctz,  mais  qu'ils  s'em- 
ployeroîit  entièrement,  à  faire  toutes  et  singulières  les  choses 
que  bons  et  loyaulx  Vassaulx  et  subjectz,  doibvent  alendroit 
de  leur  souverain  Seigneur  et  Prince  naturel. 

En  ce  faisant,  aideront  de  tout  leur  pouvoir,  et  de  bonne 
foy,  à  empescher  ces  troubles,  émotions  ,  et  tumultes  pre- 
sens,  et  à  refréner  ceste  populace  eslevee.  Et  que  ces  saccai- 
gemens,  pilleries  et  ruines  des  Temples,  Eglises,  Cloistres  et 
monastères,  en  tous  lieux  cessent,  mesmes  assisteront  à  faire 
chastier,  ceux,  qui  ont  faict  tels  sacrilèges,  oultraiges  et 
abominations. 

Que  nul  tort  ne  soit  faict  à  aucunes  Personnes  Ecclesias- 
ticques.  Ministres  de  Justice,  Gentilshommes,  ny  autres  sub- 
jects  et  vassaux  de  sa  Majesté. 

Que  feront  tout  leur  effort,  et  à  bon  escient,  que  les  armes 
prinses  es  mains  par  ledict  populace  (dont  tant  de  maulx 
sont  ia  esté  commis,  et  peuvent  encoires  plus  estre)  soyent 
posées  et  mises  lus  incontinent. 

Ils  feront  leur  mieulx,  et  tous  bons  offices,  pour  empes- 
cher que  les  Presches  ne  se  facent  es  lieux  où  elles  n^ont  esté 
faictes,  Et  es  lieux  ou  de  faict  elles  se  sont  faictes,empesche- 
ront  que  on  n'use  d'armes,  scandale  et  desordre  publicq. 

Au  demeurant,  ils  s'employeront  et  ayderont  selon  l'obli- 
gation et  serment  de  fidélité,  qu'ilz  ont  vers  sadicte  Majesté, 
au  repoussement  de  tous  estrangiers  ennemis  et  rebelles  d'i-^' 
celle,  et  de  la  Patrie. 

Pour  la  fin,  feront  debvoir  pour  le  crédit  qu'ils  peuvent 
avoir  vers  ceulx  qui  sont  aujourdhuy  altérez  pour  la  Reli- 
gion et  autrement,  d'eulx  submetlre  à  ce  que  par  sa  Majesté, 
à  l'advis  de  ses  Estatz  généraux,  pour  le  bien  de  la  Religion, 
repoz  et  tranquillité  d'icelle,sera  ordonné.  Faict  à  Bruxelles 
le  xxiii^  jour  d'Aougst.  1566.  Soubzsigné,  Margarita. 


N»  4. 

COPIE  DES  LETTRES  REVERSALES, 

PAR    LES 

CONFEDEREZ  DONNEZ  A  LA  REGENTE. 

Noi  s  Louis  Conte  De  Nassau,  Eustace  de  Ficnncs  Seigneur 
d'Esquerdes,  Charles  de  Revel  Seigneur  d'Audrignyes,  Ber- 
nard de  Merode  Seigneur  de  Rumen,  Charles  de  vander  Noot 
Seigneur  de  Risoire,  George  de  Monlegny  Seigneur  de  Noyel- 
les,  Martin  de  Serclas  Seigneur  deTilly,  Philippe  vander 
Meeren  Seigneur  de  Slerbeke,  Philippe  de  Marhais  Seigneur 
de  Louverval,Iehan  de  Montegny  Seigneur  de  Viiers, Charles 
de  Lievin  Seigneur  de  Famars,  François  de  lïaeften,  Jehan 
le  Sauvaige  Seigneur  d'Escaubecquc,  Tant  en  nostrc  nom 
privé,  que  comme  députez  et  commis  par  tous  les  autres  Sei- 
gneurs et  Gentilshommes  confederez,  et  ayans  présenté  la 
Requeste  à  sa  Majesté,  au  mois  d'Avril  dernier,  sur  le  Fait 
de  l'Inquisition,  et  Placcarts  au  fait  de  Hérésie  :  Comme  ce 
jourdhuy  nous  ayons  receu  de  treshaute  et  tresexcellente 
Princesse  Madame  la  Ducesse  de  Parme  et  de  Plaisance,  Ré- 
gente et  gouvernante  ipour  le  Roy,  en  ces  Pays  de  pardeca, 

certaines  lettres  patentes  de  son  Alteze,  surce  auctorisee  du 
Roy  nostre  souverain  Seigneur  et  Prince  naturel,  en  la  forme 
et  manière  que  s'ensuyt  : 

MARGUERITE  par  la  grâce  de  Dieu,Ducesse  de  Parme  et 
de  Plaisance,  Régente,  etc.  comme  es  Lettres  d'asseurance 
cydessus.  SAVOIR  FAISONS,  Que  en  ensuyvant  lesdictes 
lettres  d'asseurance.  Nous  avons  promis  et  promettons,  par 
nostre  Foy  solennelle,  et  en  parolle  de  Gentilshommes,  de 
vrays  et  loyaux  Vassaux  et  subjectx  de  sa  Majesté.  Que  nous 
entretiendrons,  observerons  et  accomplirons,  tous  et  quelz- 
concques  les  poinctz  et  articles  dessusdicts,  tant  pour  nous, 
que  pour  et  au  nom  de  tous  les  autres,  desquelz  sommes  dé- 
putez, et  avons  pouvoir,  commission,  auctorité  et  mande- 
ment, pour  lesquelz  nous  nous  faisons  forts,  et  les  ferons 
observer,  entretenir  et  accomplir  par  iceux  nos  Confederez. 
Et  à  cest  effect,  tenons  nostredict  compromis  nul,  cassé  et 
aboly,  tant  et  si  longuement  que  ladicte  Seureté  promise  par 
son  Alteze,  au  nom  de  sa  Majesté,  tiendra.  En  tesmoing  de 
ce,  nous  avons  signé  ces  présentes  de  noz  noms.  Faict  audict 
Bruxelles  ledict.  xxv"".  jour  d'Aoust  audict  an  1566.  Ainsi 
soubzsigné  Louis  de  Nassau,  Eustace  de  Fiennes,  Bernard  de 
Merode,  Charles  de  vander  Noot,  Charles  de  Revel,  George 
deMontegny,  Philippe  vander  Meeren,  Philippe  de  Marbais 
seigneur  de  Loverval,  Ichan  de  Montegny  seigneur  deVilers, 
Charles  de  Lievin  seigneur  de  Famars ,  Jehan  le  Sauvaige, 
Martin  de  Tserclas,  et  François  de  Ilaeften.  Et  sur  le  doz 
estoit  escript,  Aujourdhuy  xxv™^  d'Aoust  1566.  Les  députez 
et  commis  des  Seigneurs  et  Gentilshommes  confederez,  dé- 
nommez au  blancq  de  cestes ,  Saulf  le  S"",  de  Tilly  et  Fran- 
çois de  Haeften  absens,  Ont  fait  le  Serment  solempnel  et  per- 
tinent, tant  pour  eulx,  que  pour  et  au  nom  de  tous  les  autres 

leurs  confcdercz,  d'entretenir,  observer  et  accomplir  tous  et 
quelzconques  les  poinclz  et  articles  contenu z  audicl  blancq 
de  cestes,  Et  ce  es  mains  de  Messeigneurs  les  Princes  d'O- 
rengts  et  de  Gavre,  Conte  de  Ilornes,  Seigneur  de  Hachicourt 
et  conseillier  dAssonleville  à  ce  commis  par  son  Alteze. Ainsi 
soubzscript.  Moy  présent.  Et  signé  D'Overloepe.  Embas  estoit 
encoires  escript,  Le  xxvii™^  jour  dudict  mois  d'Aoust  audict 
an  1566.  lesdiclz  Seigneur  de  Tilly  et  François  de  Haeften, 
Apres  que  la  lecture  du  contenu  dudict  blancq,  leur  a  esté 
faicte,  y  ont  aussi  mis  leurs  noms  et  signatures,  et  fait  le 
serment  que  dessus,  es  mains  de  Messeigneurs  les  Prince  de 
Gavre,  Contes  do  Mansfelt,  et  de  Homes,  S^  de  Hacbicourl, 
et  conseillier  d'Assonleville  ,  à  ce  commis  par  son  Alteze, 
comme  dit  est  cy  dessus.  Soubz  escript.  moy  aussi  présent. 
Et  signé,  d'Overloepc. 


N»  4. 

COPIE  DES  LETTRES 
CLOSES      PAR      LA      REGENTE, 

sur  ce  envoyez  aux  Consaulx,  et  villes  des  Pays  bas. 

MARGVERITE  par  la  grâce  de  Dieu 

Ducesse  de  Parme , 

de  Plaisance^   etc.  Régente  et  Gouvernante,   etc. 

Trescihers  et  bien  aimez,  Nous  ne  voulons  laisser  vous 
advertir,  comme  le  Roy  Monseigneur,  par  ses  lettres  du 
tresiesme  du  mois  passé,  nous  advertitdesa  resolution,  sur 
ce  que  l'avions  consulté  et  requis,  des  le  mois  de  May  der- 
nier. Surquoy  sadicte  Majesté  n'auroit  peu  plustost  donner 
Responce,  attendant  la  venue  des  Marquis  de  Berghes,  et 
Baron  de  Montigny,  par  nous  députez  vers  icelle ,  à  la  rela- 
tion desquels,  tout  le  principal  affaire  se  remeltoit.  Et  de 
faict  touchant  l'Inquisition,  sadicte  Majesté,  prenant  regard 
à  ce  que  luy  en  avons  remonstré  par  advis  des  Chevalliers 
de  l'Ordre,  et  de  ceux  des  Consaulx  d'Estat  et  Privé,  estans 

Içz  nous,  est  contente,  qu'elle  cesse  :  comme  aussi  touchant 
les  Placcars  sur  le  faict  des  Hérésies,  est  contente,  que  s'en 
facent  nouveaulx,  ayant  regard  que  la  saincle  Foy  Catholic- 
que,  et  l'auctorité  de  sa  Majesté,  soyent  gardées.  Ne  s'estant 
encoires  résolue,  si  ce  sera  par  la  voye  des  Estatz  gencraulx, 
ou  par  autre.  Surquoy  luy  avons  derechief  escript  bien  in- 
stamment, et  attendons  brièvement  la  bonne  intention  et  vo- 
lunté  de  sadicte  Majesté. 

Et  au  surplus, Comme  nous  avons  remonstre  à  sadicte  Ma- 
jesté, la  double  que  ce  nombre  des  Gentilshommes  (nous 
ayans  présenté  la  Requeste  au  mois  d'Avril  dernier  aulx  fins 
que  dessus)  avoit  que  sadicte  Majesté  ne  print  de  mauvaise 
part  ladicte  Requeste,  et  le  compromis  qu'ils  aviont  faict  par 
ensemble  sur  ce  poinct.  Laquelle  doubte  pourroit  causer  dif- 
fîdence,  et  consequemment  troubles  et  altération  au  Pays, 
Sadicte  Majesté  ,  veullant  user  selon  son  accouslumee  clé- 
mence, et  ne  abhorrissant  riens  plus  que  aigreur,  a  esté  con- 
tente, que  en  cas  que  nous  veissions  que  cela  puisl  faire  ces- 
ser les  difficultez  (comme  nous  en  a  esté  donné  la  promesse) 
que  leur  feissions  l'Asseurance  pertinente,  en  la  forme  et 
manière  que  verrions  convenir.  Ce  que  a  esté  faict,  que  riens 
ne  leur  seroit  imputé  par  sa  Majesté,  ny  nous,  pour  raison 
des  choses  passées, Moyennant  qu'ilz  se  conduysent  d'orese- 
navant  comme  bons  et  loyaulx  Subjectz  et  vassaulx  de  sa 
Majesté.  Et  si  doibvent  tous  compromis,  eslre  nulz,  cassez 
et  aboliz,  si  longuement,  que  ce,  que  par  nous  a  esté  promis 
au  nom  de  sa  Majesté,  tiendra,  comme  vous  verrez  par  les 
Actes  sur  ce  expédiez. 

Advertissant  en  outre,  que  sa  Majesté  veult  et  entend 
maintenir  la  vroye  ancienne  Religion  Catholicque,et  que  les 
Gouverneurs,  Consaux,  Officiers  et  Magistraux,  facent  en- 


—  239  — 

tierement  leur  debvoir ,  affin  que  pendant  que  sa  Majesté 
viendra  par  deçà,  pour  donner  ordre,  ne  puissent  advenir 
nulz  inconvenienSjCe  qu'elle  promet  de  faire  de  briof,  et  au 
plustost  que  par  tous  moyens  luy  sera  possible. 

De  toutes  lesquelles  choses ,  comme  servantes  à  la  pacifi- 
cation et  tranquillité  de  ces  presens  troubles,  tant  en  la  Re- 
ligion, que  estât  publicq,  Nous  vous  avons  voulu  advertir, 
affin  que  ayez  à  vous  évertuer  tant  plus,  à  faire  vos  debvoirs, 
comme  vrays  et  fidelz  subjectz  de  sa  Majesté,  aussi  d'ensuy- 
vir  la  saincte  et  bonne  volunté  d'icelle,  et  résister  aux  per- 
vers séditieux  et  perturbateurs  de  la  Republicque  pour  la 
conservation  de  la  Foy  Catholicque,  service  de  sa  Majesté, 
repos  et  tranquillité  de  la  Patrie,  et  de  vous  mesmes  en  par- 
ticulier, A  tant  Treschiers  et  bien  aimez,  nostre  Seigneur 
vous  ait  en  sa  saincte  garde.  De  Bruxelles  ce  xxv°»^  jour 
d'Aoust.  1566. 


N«  5. 

COPIE  DE  LA  LETTRE 

escripte  par  le  Boy  de  sa  main  propre^ 

AU     PRINCE    D'ORENGES, 

TRADUICTE  DE  L*ESPAIGNOL  EN  FRANCHOYS. 


Note  de  Véditeur,  Cette  pièce  ayant  été  annexée 
à  l'Apologie  du  Prince  d'Orange  de  1582,  nous  l'a- 
vons  déjà  insérée  dans  le  présent  volume,  page  27. 

LETTRES 

DE  UAMBASSADEYR  DE  FRANGE, 

A  LA  GOUVERNANTE. 

Madame, ENCOiRES  que  je  vous  aye  escript,bien  amplement, 
depuis  quinze  jours,  et  mesmes  par  le  Courrier,  venant 
d'Espaigne,  qui  passa  par  icy,  le  xxvi.  du  passé.  Si  eslce, 
qu'ayant  hier  receu  une  depesche  d'Espaigne,  Je  n'ay  voulu 
faillir  d'en  tenir  incontinent  vostre  Alteze  advertie,  et  luy  en- 
voyer la  copie  de  deux  lettres,  que  l'on  m'escript,  par  les- 
quelles elle  pourra  veoir  plusieurs  particularitez,  d'ont  je 
m'asseure,  elle  aura  contentement,  et  mesmes  d'entendre  le 
bon  ordre  que  sa  Majesté  donne,  et  les  grands  préparatifs, 
qu  elle  faict  de  jour  à  autre,  tant  pour  faire  teste  à  l'armée 
Turcquesque,  si  elle  venoit  à  surgir  es  costes  de  delà,  et  y 
faire  entreprinse,  que  pour  rcduyre  tous  ses  subjects  à  l'o- 
beissance  de  Dieu,  et  sienne.  Vostre  Altesse  cognoistra  aussi, 
combien  l'on  est  sotisfaict,  de  la  façon,  dont  elle  s'est  dé- 
portée depuis  le  remuement  sus  venu  aux  Pays,  où  elle  est. 

Et  que  sur  tout,  l'on  a  trouve  bon,  et  à  propos,  le  dernier 
poinct  des  intelligences  et  places  fortes  :  Tellement  que  par 
la,  sa  Majesté  faict  maintenant  estât,  de  parvenir  au  but  de 
son  desseing,  avecq  peu  de  peine,  et  resislence,  contre  le 
doubte,  qu'elle  en  a  eu  au  eommencement,  Pourveu  mesme- 
ment  que  les  estrangiers  ne  s'entremeslent  point  trop  avant, 
et  aussi  par  le. moyen  delà  continuation  de  la  prudence,  et 
dextérité,  dont  vostre  Altesse  a  commencé  à  conduire  tout  ce 
faict.  A  laquelle,  je  vous  puis  bien  asseurer,  Madame,  que  sa 
Majesté  attribue  la  conservation  de  ses  pays  bas,  après  Dieu. 
Lequel  fera,  par  sa  grâce,  que  de  ce  mal,  qui  y  est  advenu, 
sa  Majesté  tirera  ung  si  grand  bien,  et  commodité,  que  de 
les  veoir  reduictz  à  son  entière  obéissance,  et  à  Testât,  gou- 
vernement, et  règlement,  auquel  ses  prédécesseurs,  n'ont 
jamais  peu  parvenir,  et  que  de  si  long  temps  elle  désire  et 
desseigne,  ensemble  avecq  ceste  occasion,  laquelle  aucun 
bon  serviteur  de  sa  Majesté,  ne  luy  conseillera  de  laisser 
perdre,  d'avoir  moyen  de  dompter  les  ungs,  et  se  desfaire  des 
aultres,  de  ceulx  que  bon  luy  semblera,et  qu'elle  cognoistra, 
estre,  pour  pouvoir  cy  apre^  ,  s'opposer,  au  bien  de  ses  af- 
faires, audict  pays.  Et  d'aultant,  Ma-dame,  que  le  poinct, 
qui  me  semble  aujourdhuy  plus  important,  et  de  plus  grande 
conséquence,  en  ce  faict,  est  d'asseurer,  de  plus  en  plus,  les 
serviteurs  masquez,  que  vous  sçavez  :  vostre  Altesse  ne  trou- 
vera (s'il  luy  plaist)  mauvais,  si  je  l'ay  souvent  advertie,et  si 
derechief  je  luy  ramentoy,  par  la  présente,  de  temporiser 
avecq  eulx,  et  de  se  contraindre,  jusques  là,  que  de  leur  te- 
nir assez  souvent  propos,  ou  faire  tenir  par  personnes  in- 
terposées, de  la  grande  opinion  et  satisfaction,  que  sa  Ma- 
jesté a  de  leurs  actions,  et  de  la  bonne  volunté  qu'elle  leur 
pOrte,  voire  jusques  à  leur  affermer,  qu'elle  croit,  et  dict, 

qu'ils  luy  ontfaict  ungsi  notable  service, qu'elle  se  sent  tenue 
àeulx,Dc  ce  que  ses  pays  bas  sont  encoircs  en  son  obéissance, 
et  que  sans  leur  présence  et  prudence,  ilz  eussent  esté ,  ou 
en  proye  des  estrangiers,  ou  baignez  du  sang  de  ses  propres 
subjectz.  Car  encoires,  Madame,  qu'ils  fussent  aussi  simulez 
et  accortz  ,  comme  on  les  faict.  Si  est  ce,  que  le  temps  et 
l'occasion  requièrent,  que  pour  le  service  de  sa  Majesté,  l'on 
use  de  tels  langages  artificieulx  :  et  croy,que  vostre  Altesse 
verra,  par  expérience,  qu'ils  serviront  de  quelque  chose,  à 
les  entretenir,  ou  pour  le  moins  à  les  contenir,  comme  desia 
nous  en  sommes  apperçeuz,  non  seullement  en  leur  endroict, 
mais  aussi  des  deux,  qui  sont  allez  vers  sa  Majesté, avec  les- 
quelz  on  n'a  failly,  de  se  gouverner  dextrement ,  et  indus- 
trieusement,  leur  usant  de  si  bon  traictement,  qu'ils  ne  ju- 
rent, que  par  la  foy  qu'ils  doibvent  à  leur  Maistre.  Et 
d'aultre  part,  on  a  donné  si  bon  ordre,  et  faict  telles  prac- 
ticques  en  leurs  familles,  que  suyvant  les  moyens,  dont 
vostre  Altesse  donna  advis,  ils  ne  sçauroient  faire,  ne  dire 
chose,  dont  l'on  ne  soit  bien  adverty.  Ce  pendant  on  a  bien 
délibéré,  de  leur  faire  tenir  bonne  résidence  auprès  de  sa 
Majesté  et  de  ne  les  en  laisser  partir,  non  plus  que  le  Sei- 
gneur d'Ibermont,  qui  s'en  pensoit  incontinent  retourner. 
Mais  il  fault  que  je  vous  die,  Madame,  que  le  plus  grand 
mal,  que  je  cognoy  pour  le  présent,  en  cest  affaire,  est,  que 
ceulx  qui  ont  plus  de  puissance  et  crédit  auprès  de  sa  Ma- 
jesté, et  mesmes  le  Duc  et  le  Prince  (1),  s'accordent  bien, 
pour  le  chastiement,  mais  n'ont  point  le  moyen.  Car  l'ung 
presse, le  plus  qu'il  peult,lepassaige  de  saMajeslé,  et  l'autre 
l'empesche  au  contraire,  et  le  retarde,  et  mect  en  avant  nou- 

(1)  Ce  Ducq  est  le  Ducq  d'Alba;  et  ce  Prince  le  Prince  Deboly  Ruygomei. 

veaulx  moyens.  De  ma  part,  j'ay  tousjours  pensé,  qu'en  tel- 
les choses,  la  présence  de  Maistre  serviroit,  et  que  sur  tout, 
la  diligence  et  cderité  y  estoit  nécessaire,  et  eniportoit  gaing 
de  cause,  et  qu'aux  inopinées  maladies,  il  est  besoing  d'ap- 
plicquer  remèdes  promptes,  voire  violents, qui  est  lopinion, 
en  quoy  l'on  me  mande  (par  une  petite  ame  seullement)  sa 
Majesté  estre  maintenant  ferme  et  arrestee,  et  que  le  jour 
qu'elle  arriva  à  Madrid  dernièrement,  après  sa  maladie,  elle 
jura,  en  présence  des  Seigneurs  dcssusdicts,  qu'elle  sçavoit 
bien,  que  en  ce  qu'avoit  esté  faict  en  ses  pays  bas,  il  alloitde 
sa  repuUtion  non  seullement,  mais  aussi  du  service  de  Dieu  : 
Et  qu'elle  s'en  resentoil  tant,  que  plustost  elle  hazarderoit 
tout  le  reste  de  ses  Estais,  que  de  faillir  à  faire  ung  cbastie- 
ment  exemplaire,  et  en  veùe  de  toute  la  Chrestienté,  dune 
telle  rébellion.  Et  pour  cest  effect,  lors  au  Heu  mesmes,  sa- 
dicte  Majesté  résolut  de  partir  d'Espaigne,  le  plustost  qu'il, 
luysera  possible,  et  mener  avecq  soy  le  Prince  son  fils,  et 
la  Royne,  laquelle  on  prnse  toutesfois,  pouvoir  faire  passer 
par  France,  laissant  sa  seur  gouvernante  aux  Pays,  et  ses 
nepveux,  les  deux  enfans  de  l'Empereur,  avecq  elle,encoires 
que  ledict  Seigneur  Empereur  soit  après,  pour  en  retirer 
l'aisné.  Que  quelques  jours  auparavant ,  le  Ducq  passera, 
pour  refreschir  les  garnisons  d'Italie,  et  en  tirer  les  meilleurs 
et  plus  vieulx  souldats  et  Capitaines,  pour  mettre  en  leur 
place  ceulx  qui  passeront  d'Espaigne  avecq  luy.  Quebien  tost 
après,  sa  Majesté  arrivant  en  Italie,  parlvTa  à  quelques  Prin- 
ces et  Potentats,  et  s'abouchera  avecq  le  Pape,  et  par  après 
avecq  l'Empereur  (s'il  est  possible)  pour  confermer  ensemble 
j'onseils  et  forces,  auquel  a  desia  demandé  deux  de  ses  Regi- 
mentz,  que  l'on  ne  doubte  point,  qu'elle  n'obtienne,  com- 
bien que  pour  la  guerre,  qu'il  a  avecq  le  Turcq,  il  n'en  ait 

peu  rendre  encoircs  response  asseuroe.  Cela  fa ict,  l'ordre  qui 
est  requis  pour  son  desseing,  estant  donné,  sadicte  Majesté 
faict  son  compte,  de  s'arrcstcr  en  la  France  Conté, pour  après 
descendre  au  pays  bas,  avccq  telle  force,  que  bosoing  sera, 
selon  le  deportement  de  ses  subjects,  et  la  contenance  qu'ils 
tiendront  de  se  humilier,  ou  de  faire  resistence,  à  lin  de  s'y 
faire  obeyr  ,  et  Dieu  premièrement.  Au  reste,  Ma-dame,  il 
me  semble,  ne  debvoir  obmectre  à  vous  dire,  Que  le  Conte 
Palatin,  et  Lantgrave  de  liesse,  et  autres  Princes  Luthériens, 
ont  envoyé  deux  Ambassadeurs  par  deçà,  qu'on  dict  estre 
Docteurs,  l'ung  nommé  Junius,  et  l'autre  David,  lesquels  y 
sont  arrivez,  depuis  ung  mois,  ou  cinq  Sepmaines,  soubs 
couleur  de  demander  quelques  deniers,  que  lesdicts  Princes 
presterent,  durant  les  troubles,  de  ce  Royaulme,  aux  Chiefs 
Huguenots,  ensemble  pour  recommander  au  Roy  de  France, 
ceulx  qui  tiennent  leur  belle  Religion,  mais  à  la  vérité,  c'est 
(à  ce  que  j'ay  peu  d'escouvrir)  pour  faire  practicques  avec 
lesdicts  Huguenots,  et  donner  nouveaulx  moyens  d'entre- 
prinse,  contre  l'Estat  et  pays  de  sa  Majesté  Catholicque.  Et 
parce  que  j'ay  seeude  bon  lieu,  et  au  vray,  que  aucuns  du 
Conseil  desdict  Roy  et  Royne,  et  mesmes  des  plus  grands  et 
plus  vieulx  (quelques  Catholicques  qu'ils  disent  estre)  es- 
toyent  d'advis,  de  se  servir  de  l'occasion  de  ceste  légation, 
pour  trainer  quelque  liguis  avec  lesdicts  Princes,  et  se  forti- 
fier de  leur  confédération  et  amitié,  j'ay  esté  quelques  jours 
en  peine  de  trouver  moyen  de  rompre  ce  coup  :  Mais  estant 
le  Cardinal  venu  en  ceste  ville,  bien  à  propos,  lequel  à  la  vé- 
rité, faict  icy  ung  monde  de  bons  offices,  et  en  feroit  d'avan- 
tage, s'il  avoit  le  moyen,  Je  l'ay  veu,  et  ay  longuement  dis- 
couru avecq  luy,de  l'importance  de  cefaict,etla  conséquence 
qu'il  tire. pour  la  ruyne  Catholicque,  de  ce  Royaulme,  et  luy 

ay  faict  tellement  peser,  qu'il  ny  alloit  pas  seullement  de  Tin- 
terest  du  Roy,  mon  Maistre,  mais  du  sien  propre  :  luy  bail- 
lant, par  mesmcs  moyen,  couleur  de  s'attacher  audit  Junius, 
pour  estre  subject  et  natif  des  Pays  bas,  que  des  le  lende- 
main il  partit  d'icy,  pour  aller  en  une  maison  de  la-dicte 
Royne,  nommée  Monceaulx,  où  estoit  la  Court.  Et  a  si  bien 
faict,  estant  là,  qu'incontinent  lesdict  Roy  et  Royne  depes- 
cherent  une  lettre  au  Prévost  de  leur  hostel,  pour  mettre 
prisonniers  lesdicts  Ambassadeurs  Luthériens, estans  enceste 
ville,  et  se  saisir  de  leurs  lettres,  mémoires,  papiers,  et  In- 
structions. Ce  qui  eust  esté  exécuté,  sans  ce,  que  durant  la 
contestation,  qui  survint  lors,  que  ledit  Prévost  les  vouloit 
mener  en  prison  :  quelqu'un  dudict  Conseil,  estant  en  ces  te 
ville,  fust  d'advis,  qu'on  surceyt  l'exécution ,  jusques  à  ce, 
qu'il  y  eust  nouveau  commandement.  Si  est  ce,  que  je  sçay, 
que  encoires  que  depuis  on  ait  essayé  de  r'accoustrer  ceste 
faulte,  lesdicts  Ambassadeurs  sentent  avoir  receu  une  telle 
escorne,  et  leurs  maistres  une  telle  injure, que  je  voy  par  la, 
ceste  practicque,  qui  se  brassoit,  rompue, sans  pouvoir  estre 
renoudé.  Attendu  nu*smcmenl,  que  de  nouveau  ilz  se  sen- 
tent offensez,  de  ce,  qu'au  lieu  de  reparer  ladicte  injure,  ilz 
ont  esté  assez  mal  receuz  en  ceste  court,  en  l'audience  qu'ils 
ont  eue,  et  pensent  avoir  esté  peu  agréables  ausdicts  Roy  et 
Royue,  et  à  ceulx  de  leur  Conseil,  et  qu'après  leurdictc  au- 
dience, on  s'est  mocqué  d'eulx  :  chose  qui  ne  peult  sinon 
tourner  au  grand  bien  des  affaires  de  sa  Majesté,  et  par 
mesme  moyen  destituer  de  plus  en  plus,  d'amys  et  aliances. 
La  Dame  (vous  scavez  laquelle)  je  pense  estre  une  des  plus 
simulées  du  monde,  et  plus  je  negotie  par  deçà,  plus  je  de- 
meure ferme  en  l'opinion,  que  j'ay  faict  souvent  entendre  à 
vostre  Alteze,  qu'il  ny  a  en  elle  liance,  asseurance,  amitié. 

ne  resolution,  je  luy  ay  parlé  par  plusieurs  fois,  de  l'affaire 
quesçavez,  qui  importe  à  sa  Majesté,  et  luy  assez  vifve- 
ment  remonstré,  l'obligation  qu'elle  y  a  :  le  secours,  qu'elle 
en  a  receu,  à  son  grand  besoing,  et  encoires  tous  les  jours 
j'use  de  tous  les  moyens,  dont  je  me  puis  adviser,  pour  faire 
réussir  les  choses,  selon  l'intention  de  sadicte  31ajesté,  et  de 
vostre  Alteze.  Mais  je  n'en  rapporte  que  parolles,  et  suis 
aussi  peu  asseuré  que  le  premier  jour.  Si  est  ce  que  j'ay  bien 
.délibéré  de  la  presser  tellement,  à  la  première  audience,  que 
j'auray,  qu'il  fauldra  qu'elle  parle  ouvertement,  Elle  envoyé 
souvent  versmoy,  lepetit  homme  noir,  d#nt  j'ay  quelque  fois 
escript  à  vostre  Alteze,  Lequel  a  esté  souvent  en  Espaigne, 
lors  que  le  Seigneur  de  sainct  Suplice  y  estoit  Ambassadeur. 
Et  bon  qu'il  semble  à  ladicte  Dame,  que  par  luy,  elle  me 
faict  croire  tout  ce,  qu'elle  veult,  et  qu'il  tire  de  moy  beau- 
coup de  secretz.  Je  ne  luy  veulx  faire  cognoistre,  que  je 
l'entende,  ne  les  tirer  de  ceste  opinion,  au  contraire,  je  de- 
monstre  de  parler  à  luy  librement.  Et  de  ceste  façon,  je  me 
suis  apperceu,  que  je  leur  en  baille  quelques  fois  de  bonnes, 
et  bien  à  propos,  et  que  je  tire  plus  d'eulx,  qu'ilz  ne  font 
de  moy,  pour  le  moins  donneray-jc  bon  ordre  désormais, 
avec  l'ayde  de  Dieu,  qu'ilz  ne  se  vanteront  point  d'avoir 
trompé  ung  Espaignol,  j'ay  receu  ceste  d'^pesche  par  ung 
courrier,qui  partit  de  Madnd,avecqledict  Seigneur  de  sainct 
Suplice,  Lequel  ladicte  Dame  avoit  n'agueres  envoyé  vers  sa 
Majesté,  et  l'a  laissé,  le  premier  de  ce  mois,  à  Bayonne, 
pour  s'en  retourner  en  France,  l'on  me  mande  qu'on  luy  a 
tenu  le  langaige  qu'il  falloit,  et  dont  j'avois  donné  adviz,  le- 
quel, je  m'asseure,prouffitera.  Et  si  n'a  point  tant  à  pris  de 
Nouvelles,  qu'il  pensoit,  etcomme  l'intention  estoit  de  ceulx, 
qui  l'avoyent  envoyé.  Le  Ducq  avoit  dict  quelques  jours 

auparavant,  qu'il  vouloit  m'escrire.  Mais  par  ce  que  ledict 
courrier  le  veit,  lors  de  son  parlement,  merveilleusement 
triste,  à  cause  du  mariage  de  son  filz  :  Il  ne  luy  en  osoit 
parler.  On  ne  scavoit  point  encoires  la  mort  du  Sultan  Soly- 
maii,  en  Espaigne:  Laquelle  aussi  lost  qu  on  aura  entendue, 
je  m'asseure  d'avoir  une  depesche,  par  laquelle  je  pourray 
scavoir,  si  sur  ceste  nouvelle,  il  y  aura  eu  quelque  change- 
ment d'advis,  aux  particularitez  dessusdicts,  dequoy  je  ne 
fauldray,  de  tenir  incontinent  vostre  Alteze  advertie,  la- 
quelle, etc. 


N«  G. 

COPIE  D'UNE  AVTRE  LETTRE, 

Escripte  par  ledict  Francisco  d'Alava,  Ambassadeur 
pour  le  Roy  d'Espaigne,  en  France,  à  la  Duchesse 
de  Parma,  etc.  Gouvernante  :  oultre  celle  qui  est 
insérée  dessus,  au  feuillet  241.  N°  6. 

Madame,  l'advertissemekt  que  vostre  Altesse  m'a  donné, 
des  affaires  de  pardelà,  m'a  confermé  l'opinion  que  j'avois 
tousjours  eu,  que  ce  remuement  ne  se  faisoit  point,  sans  in- 
telligence ,  et  sans  le  support,  des  plus  grands  :  et  mesmes 
des  Trois  (1),  qui  font  si  bonne  mine.  Car  comme  vostre  Al- 
tesse l'a  soigneusement,  et  avec  grande  discrétion,  considéré, 
aussi  doibtelle  croire,  que  de  ces  Trois  vient  toutle  mal.  Je 
n'ay  faîllyd'advertir  sa  Majesté  de  toutes  choses,  et  mesmes 
de  ce  faict.  Et  m'asseure,  comme  vostre  Altesse  l'a  recom- 
mandé à  sa-dicte  Majesté,  ne  les  fauldra  traicter,  comme  il 
fault,  et  suyvant  vostre  recommandation,  et  se  peuvent  bien 

(1)  n  désigne  le  Prince  d'Oranges,  le  Conte  d'Egmont,  et  le  Conte  de 
Hornes. 

asseurer,  qu'ils  seront  les  premiers,ausqucls  sa  Majesté  s'en 
attachera,  non  pour  user  de  grâce,  en  leur  endroict,  car  ilz 
ne  le  méritent  pas  :  mais  pour  les  faire  punir  et  chastier, 
comme  leur  rébellion  en  est  digne.  Il  ne  fault  point  pour- 
tant, que  vostre  Altesse  leur  face  mauvaise  chore,  ny  aucune 
démonstration  de  mescontentement,  de  peur  d'empirer  les 
affaires.  Mais  les  tenir  tousjours  en  espérance,  d'estre  reco- 
nnus par  sa  Majesté,  pour  ses  fidelles  serviteurs,  et  cela  ser- 
vira beaucoup.  Car  se  laisser  ainsi  persuader,  on  en  jouyra 
plus  aisément,  Mais  quant  le  temps  sera  venu,  l'on  leur  par- 
lera bien  ungaultre  langaige.  Etdoibt  vostre  Altesse  s'asseu- 
rer,  que,  si  elle  a  bonne  volunté  de  leur  faire  reccpvoir  le 
payement  qu'ils  ont  mérité,  sa  Majesté  n'aura  point  moins 
d'affection,  de  faire  encest  endroict,  ce  que  sera  nécessaire. 
Aussi,  Madame,  suyvant  ce  que  vostre  Altesse  m'a  faict  en- 
tindre,  de  vous  tenir  advertie,  en  quelle  asseurance  nous 
sommes  du  secours  de  France  :  Je  suis  constrainct  le  dire  à 
vostre  Altesse,  que  Ton  nous  faict  assez  de  promesses,  mais 
je  crains,  que  cela  ne  nous  servira  de  beaucoup,  et  que  à  la 
fin,  le  tout  ira  en  parolles,  n'estant  leur  volonté,  et  n'ayant 
le  moyen,de  nous  secourir,  comme  ils  promectent  :  oultre, 
que  les  Huguenotz  de  pardcça,  sont  forts,  et  lèvent  la  teste. 
Je  ne  laisseray  de  faire  ce,  que  sera  possible  :  Dont  j'adver- 
tiray  à  vostre  Altesse  à  toutes  occasions,  mais  sur  tout,  je  la 
supplie,  de  se  gouverner  avec  une  grande  dextérité,  alen- 
droict  de  ces  Trois,  que  je  vous  ay  nommé,  A  tant  etc.  De 
Paris,  le  29.  d'Aougst  i  566. 


N«  7. 


RESPONSIVE 


DU 


PRINCE  A  LA  CITATION  DV  FISCAL. 

Monsieur  le  Procureur  J'ay  roceu  copie  de  l'ad- 

joiirnement,  que,  par  cry  et  edict  publicq,  avez  faict  exécu- 
ter, et  publier  à  ma  charge.  Et  me  ressentant  des  accuses, 
y  contenues,  comme  Seigneur  de  ma  qualité  doibt  faire  :  Ne 
désire  rien  tant  (comme  aussi  de  faict  j'espère  de  faire  appa- 
roir) que  de  deûement,  et  comme  il  appartient,  y  povoir  con- 
tester et  respondre.  N'estant  aucunement  d'intention,  laisser 
au  cœur  des  ignorans,  impression,  que  n'auroys  satisfaict  à 
mon  honneur,  et  obligation  que  doibz  au  Roy,  et  que  me 
seroys  mal  et  indeiiement  acquicté  des  charges,  Estatz,  et 
offices  dont  à  sa  Majesté  a  pieu  parcydevant  me  pourveoir, 
ou  autrement.  Espérant  par  discours,  et  collation  de  mes 
deffenses,  monstrer,  que  les  bons,longtains,et  loyaulx  servi- 
ces, despens,  et  dommaiges,  esquelz,à  caused'iceulx,suis  cn- 
courru, surpasseront  de  beaucoup  mes  obligations  et  mercedes. 

Ayant  à  tant  cause  et  raison ,  de  n'avoir  moindre  désir,  que 
l'on  entre  en  ceste  calculation,  que  celuy,qui,  par  clôture  et 
afïinement  des  comptes,  espère,  et  attend,  le  redressement 
de  ses  affaires.  Mais  (  omnie  ce  que  le  plus  desirons,  et  avons 
en  intention,  est  souvent  le  dernier,  qui  se  peult  (procédant 
deiiement  et  par  ordre,  comme  il  appartient)  mettre  en  exé- 
cution. Et  que  par  là,  le  Médecin  ou  Chirurgien  ne  cerche 
de  guarir,  et  consolider  la  playe,  qnoy  qu'elle  soit  griefve, 
ou  dangereuse,  s'yl  n'a  preallablement  à  ce  dispose  le  fond  et 
humeurs  d'icelle  :  Ne  aussi  l'architecte  baslir  l'édifice,  si  au- 
paravant il  ne  l'a  bien  fondé  :  Suis,  par  la  qualité  de  vostre- 
dictadjournement,  forcé  et  constrainct,  différer  l'allégation, 
et  explication  de  mesdicts  deffenses,  jusquesà  ce  que  vosdicts 
accuses  seront  faicles  en  jugement  compétent,  idoine,  et  non 
suspect,  et  auquel  l'on  puisse  espérer,  que  à  ce  que  sera  pro- 
posé, l'on  prendra  le  regard  qu'il  appartient,  et  l'on  procé- 
dera à  l'absolution ,  ou  condempnation ,  selon  l'exigence  et 
mérites  de  la  cause.  Et  ce  pendant,  me  fauldra  consoler  des 
exemples,  dont  les  hysloires  sont  plaines,  de  ceulx  qui,  par 
avoir  au  danger  de  leur  vie,  et  despens  de  leurs  biens,  con- 
servé et  amplié  les  Estats,  Pays,  et  dommaines  de  leurs 
Princes,  Roys,  et  Seigneurs,  ont  esté,  non  seullement  infa- 
mement  adjournez  et  décriez, mais  reportans  au  lieu  de  mer- 
cede,  punition  corporelle  et  exemplaire,  ont  esté  tuez,  exé- 
cutez, banniz,  et  dechassez  :  Voyans  les  loyers  et  recompen- 
ses de  leurs  services,  attribuez,  A  ceux  qui  moins  les  meri- 
toyent.  Ce  que  treuve  moins  estrange,  en  nostre  temps,  veu 
que  l'on  y  peut  rendre  le  phis  innocent  qui  soit,  non  seulle- 
nïcnt  suspect,  mais  odieux  et  abominable  :  le  faisant  seulle- 
ment,par  (pielques  ajwstez,  tenir  etreputer  pourhereticque. 
Car  estant  ce  poinct  gaigné,non  seullement  se  trouvera  frustré 

de  tous  ses  biensfaietz, services, et  mérites  :  Mais  estant  privé 
et  despouillé  de  toutes  bonnes  presumptions, demeurera  sus- 
pect, et  accusablede  rébellion, commotion,  et  sédition,  et  en 
gênerai,  de  toutes  espèces  de  crimes,etdelictz,comprenables, 
soubs  tiltre  de  lèse  Majesté.  Voire  estant  l'accusation  de  pré- 
tendue hérésie,  pour  le  temps  qui  court,  odieuse,  est  quasi 
nécessaire,  pour  la  punir,  sans  incourrir  l'indignation,  et 
diversion  des  cœurs,  que  l'on  veult  retenir  en  service,  la  cou- 
vrir du  manteau  desdicts  delictz,et  crimes  de  lèse  Majesté, 
desquels  à  tant  l'accuse,  en  vain  se  prétend  purger  et  des- 
charger, devant  celuy,  auquel  il  se  sent  suspect  de  ladicle 
hérésie.  Car  n'estant  iceux  la  cause  finale,  pour  laquelle  il 
est  poursuivy,  prins,  arresté,  et  accusé,  ne  peut,  oires  qu'il 
face  deuement  apparoir  de  son  innocence,  espérer  absolu- 
tion, ou  délivrance,  ains  fault,  que  soubz  tiltre  et  pretext 
desdicts  delictz,  soit  condamné,  ou,  que,  estant  son  inno- 
cence, par  trop  notoire ,  par  prolongation  de  procédures,  il 
attende  une  perpétuelle  et  misérable  détention  :  ce  que  pour- 
royt  soulïir,  pour  excuser  ma  non  comparition,  par  devant 
le  Ducq  d'Alve,  Gouverneur  et  Capitaine  gênerai  de  Pays 
bas.  Ne  fust  aussi,  que,  par  plusieurs  raisons,  vostre  impe- 
tation  se  treuve  de  droict  Nulle,  et  telle ,  que  ne  suis  tenu 
d'y  obéir.  Car  oultre  que  l'huyssier  n'a  faict  aucune  signifi- 
cation, sommation,  ou  insinuation  de  son  exploict,  à  moy, 
qui  après  advertissement  faict  à  Madame  de  Parma,  lors  Ré- 
gente, à  cause  d'aucuns  mes  urgens  affaires,  me  suis  retiré 
en  ceste  ma  Conté  de  Nassau ,  comme  aussi  à  sa  Majesté, 
passé  long  temps,  avois  déclaré  estre  d'intention  de  faire,  et 
non  pour  fugir  ou  latiter,  comme  vostre  mandement  con- 
tient, sont  les  termes,  dilays,  et  intervalz  si  briefz,  qu'il  est 
impossible,  endedens  iceulx,  estre  adverty  de  la  publication. 

faicte  à  Bruxelles,  et  se  trouver  en  ladicte  ville,  et  beaucoup 
moins  es  aultres  plus  loinglains,  esquelles  le  Duc  d'Alve  se 
pourroyl,  ce  pendant,  transporter.  Car  ayant  cliascun  terme 
et  delay  son  effect,  est  notoir ,  que  regard  doibt  estre  prins  à 
chacun  d'icelluy,  et  non  aux  trois  d'iceulx  delays  conjoinctz 
et  accumulez  par  ensemble.  Et  que  à  tant  profiger  termes  de 
quinzaines,  en  distance  telle,  qu'est  d'icy  à  Bruxelles,  n'est 
aultre  chose,  que  proposer  edictz,  adjournemens,  et  Cita- 
tions ausquelles  est  impossible  que  l'on  obeyssc  Et  accumu- 
lant lesdicts  delays,  et  prenant  les  trois  pour,  ung,  se  treuvc, 
que  en  causes  de  si  grande  importance,  et  contre  personnes 
de  la  qualité,  que  je  suis,  l'on  prétend  procéder,  par  une 
Citation  seuUe,  contre  tout  ordre  de  justice  :  Veu  que  en  cas 
semblables,  selon  droict,  l'on  procède  a«sez  sommierement, 
en  gardant  seullement  Tordre  accoustumé,qui  est,queapres 
trois  distinctes  Citations,  impetrees,  du  moins  après  l'in- 
terval  de  dix  jours  à  chacune,  l'on  parvienne  au  pcremptoir. 
Et  que  le  juge  s'estant  deiicment  informédes  lieux  et  places, 
où  les  absens,  que  l'on  veult  adjourner,sc  treuvent,ordonne 
les  delays  à  l'advenant'de  la  distance  d'iceulx.  Ce  que  n'es- 
tant faict  par  vostre  adjournement,  s'ensuyt  nécessairement, 
qu'il  est  Nul,  et  de  nulle  valeur.  Laquelle  nullité  se  com- 
prend en  toutes  actes  Judiciaires,  indeûement  et  incompo 
temment  faictes,  de  tant  plus  que.  vostre  prétendue  citation 
et  adjournement,  ne  peult  avoir  lieu  ou  e(Tect,comme  faict  à 
celluy,  qui  se  tient  hors  le  terroir  efjurisdiction  du  Roy,  es 
limites  de  l'Empire,  et  est  membre  et  Estât  dudict  Empire. 
Auquel,  conformément  au  droict,  l'on  doibt  requérir  renvoy, 
de  ceux,  qui  s'y  sont  retirez,  sans  qu'il  soit  permis  les  evoc- 
quer,  par  Citation  faicte,  hors  dudict  Empire,  par  prétendue 
publication  et  edict.  Ce  que  a  esté  parcydevant  tellement  es- 

timé,  que  par  ceste  raison  principalement,  la  sentence  ren- 
due par  l'Empereur  Henry,  contre  Robert,  Roy  de  Secille,  a 
este  déclarée  nulle,  et  de  nulle  valeur,  y  joinct  que  ledict 
Empereur  estoit  accompaigné  d'une  armée  puissante,  sus- 
pecte audict  Roy  Robert,  comme  à  présent  ledict  Duc  d'Alve 
est  d'une  armée  des  Espaignolz,  nous  portans  l'affection,  à 
chacun  notoire  :  Ce  que  se  doibt  à  tant  suffir,  pour  descou- 
vrir la  nullité  de  vostredicte  Citation  et  adjournement  :  veu 
mesmes,  que  ledict  Ducq  est,  en  mon  regard,  notoirement 
Juge  plus  incompétent,  que  ledict  Empereur  estoit,  au  re- 
gard dudict  Roy  de  Secille.  Attendu  que  les  Chevaliers  de 
l'ordre,  suyvant  les  loix,  contractz,  et  constitutions  d'icelluy 
ordre,  ne  peuvent  estre  adjournez,  que  devant  les  Chiefz,  et 
leurs  confrères,  à  cause  des  mauvais,  énormes,  et  reprocha- 
bles  cas,  qu'ilz  pourroyent  commettre.  Mesmes  ne  peult-on 
procéder  à  l'appréhension,  saisissement  et  détention  desdicts 
Chevaliers,  sans  que  icelle  soit  décrétée,  du  moins,  par 
l'advis,  de  six  de  leurs  confrères,  et  doibvant  en  ce  cas  estre 
mis  promptement  à  la  garde  du  collège ,  et  amiable  compai- 
gnie  dudict  ordre ,  et  non  traictez  à  la  rigeur,  dont  on  use 
vers  noz  cousins  et  confrères  desja  appréhendez,  qui  con- 
ferme  aussi  ladicte  nullité  de  vostre  impetration,  et  mesmes 
de  la  clause  rigoureuse  d'appréhension  corporelle,  y  insérée  : 
Car  estant  l'homme  naturellement  incité  à  conserver  soy 
mesme,  n'a  aucune  apparence,  que  l'on  nous  vuelle  faire 
comparoir,  entre  gens,  et  devant  juges  suspectz,  et  mesmes 
en  prisons  plus  estroictes  et  rigoureuses,  que  ne  sommes 
tenuz  et  obligez,  et  que  de  droict  n'appartient.  Par  lequel  la 
prison  sert  seullement  pour  s'asscurer  du  prisonnier,  et  non 
pour  le  forclore  de  toutes  conversations  ,  communications, 
Conseil,  et  advis,  sans  lesquelles  est  impossible,  qu'une 

cause  d'importance  soit  bien  et  deuement  démenée  et  def- 
fendue.Donttoutesfois  entendons  que  de  faict  Ton  a  usé  et  use 
encoires  au  regard  de  nosdicts  cousins  et  confrères,  lesquelz 
voyons  aussi  emmenez  hors  du  Pays  de  Brabant,  nonobstant 
les  expresses  conventions,  loix  et  conlractz,  soubz  lesquels, 
ledict  Pays  est  tenu  et  obligé  à  l'obeyssance  de  sa  Majesté. 
Et  le  mesme  estre  advenu  en  la  personne  de  nostre  filz  le 
Conte  de  Bueren,  sans  avoir  aucun  regard  à  son  bas  eage,  et 
notoire  innocence,  que  nous  sert  d'advertissement,que  ledict 
Ducq  d'Alve,  ne  s'entend  arrester  à  aucuns  contractz,  obli- 
gations, loix,  droictz,  et  coustumes,  et  que  à  tant  nous  se- 
roit  impossible  de  luy  obtenir  absolution  :  Combien  que 
suflissamment  faisions  apparoir  de  nostre  innocence,  par 
semblables  allégations.  Pourquoy  et  que  tant  de  droict  que 
en  vertu  de  la  convention,  portée  par  la  joyeuse  entrée,  con- 
tenant les  loix,  soubz  lesquelles  la  Ducbé  de  Brabant,  doibt 
obeyssance  :  Nous,  qui  avons  tenu  nostre  domicilie  en  la- 
dicte  Ducbé,  sommes  fonciez  de  retenir  et  suspendre  toute 
obeyssance,  que  debvons  au  Roy,  jusques  à  ce  que  sa  Ma- 
jesté, anieulx  informé,  aura  reparé,  ce  que  contre,  et  en 
préjudice  d'icelle  joyeuse  entrée,  a  esté  faict,  et  atlempté . 
Vous  avons  bien  voulu  advertir  et  déclarer  par  cestes,  que 
parles  raisons,  cy-devant  reprinses,  tenons  vostredicte  ad- 
journementet  Citaticm,  pour  nulles,  et  de  nulle  valeur.  Pro- 
lestans  par  exprès  de  ladicte  nullité,  aussi  au  regard  de  tout 
ce,  que,  en  vertu  et  conséquence  d'icelles,  sera  faict  et  dé- 
crété, attendu  mesmes  la  notoire  incompétence  dudict  Ducq 
d'Alve,  auquel  la  commission  de  ceste  cause  en  qualité  de 
(iouverneur  et  Capitaine  gênerai  du  Pays  bas  ,  s'addresse, 
vuellantz  qu'en  son  regard,  et  pour  autant  que  besoingsoit, 
cestc  nous  serve  d'excuse,  et  par  ordre  aussi  de  récusation. 

Pourcc  que  trouvons  de  faict,  et  par  expérience,  que  de  luy, 
pour  les  causes  susdictes,  ne  pourrions  espérer  d'obtenir  le 
droict,  que  nostre  cause  pourra  mériter.  Ofl'rants  de  nous 
représenter  devant  l'Empereur,  Electeurs,  Princes,  Estatz, 
et  aultres  de  l'Empire,  ou  aultres  juges  idoines,  et  non  sus- 
pects :  Et  qui  apparentement,  sans  partialité  ou. affection, 
cognoistront  et  jugeront  des  mérites  d'icelle  :  Protestant 
iterativement  de  nullité,  de  tout  ce,  que  par  ledict  Ducq 
d'Alve,  Juge,  comme  dist  est,  incompétent,  suspect,  et  ré- 
cusé, ouceulx,  qui,  pour,  et  au  lieu  de  luy,  seront  commis, 
se  pourra  en  nostre  préjudice  faire,  dire,  ordonner,  juger, 
et  décréter.  Et  ne  servant  ceste  à  aultre  effect,  que  de  vous 
insinuer  lesdictes  déclarations,  offres,  et  protestations,  à  fin, 
que  par  vous  et  aultres,  y  soit  prins  le  regard,  qu'il  appar- 
tient :  prieray  le  Créateur,  vous.  Monsieur  le  Procureur, 
avoir  en  sa  saincte  garde. 

Escript  à  Dillenbourch,  le  troisiesme  de  Mars.  1568. 
Soubsigné,  Guilliaume  de  Nassau. 

La  superscription  estoit,  A  Monsieur  le  Procureur  gê- 
nerai. 


No  7. 

AV  DVC  D'ALI  E, 

Responsive  du  Prince  d'Oranges,  sur  la  Citation. 

Monsieur,  comme  mes  actions  peuvent  assez  los- 

moingner,  qne  depuis  ma  jeunesse,  n'ay  riens  plus  désiré, 
que  de  m'eraployer  au  service  de  feu  de  treshaulte  mémoire 
l'Empereur,  et  depuis  du  Roy  mes  maistres,  avois  espéré  que 
sa  Majesté,  estant  de  par  moy  advertie,  (comme  aussi  a  esté 
3îadame  de  Parma ,  lors  Gouvernante,)  que  j'estoys  venu  en 
ce^te  ma  Conté  de  Nassau,  pour  certains  mes  Iresurgens  af- 
faires, prins  regard  à-  ma  lidelilé  et  désir,  n'eusse  laissé  me 
faire  la  faveur  de  me  commander,  en  quoy  je  luy  eusse  peu 
faire  service,  que  avois  tousjours  offert  par  mesdicts  lettres 
d'adverlence,  ou  pour  le  moins,  j'eusse  entendu  de  vous,  que 
l'intention  de  sa  Majesté  auroit  esté,  que  je  deusse  laisser 
mes  affaires  pardeçà,  et  retourner  incontinent  par  delà, 
comme  avez  adverty  l'intc^nlion  de  sadicte  Majesté,  à  tous 
autres  Seigneurs,  Estats,  et  Villes.  Et  comme  je  suis  tous- 
jours  esté  attendant,  avec  grande  dévotion,  les  commande- 
mens  de  sa-dicte  Majesté,  suis  esté  adverty,  que  l'on  s'est 

advanché  de  procéder  contre  moy,  par  saisissement  de  mes 
Seigneuries,  terres,  et  biens.  Et  qui  pis  est,  par  proclama- 
lion,  soubz  le  nom  du  Procureur  gênerai,  plaine  de  faulxet 
insupportables  calumnies.  Et  par  après,  par  appréhension 
de  mon  fîlz,  lequel  avois  laissé  à  Lovain,pour,  par  cy  après, 
tant  mieulx  pouvoir  faire  service  au  Roy,  et  la  Republicque. 
Dont  suis  esté  bien  ebahy,  et  m'a  semblé  bien  estrange,  que 
l'on  ayt  procédé  de  telle  sorte ,  contre  ung  de  ma  qualité, 
oubliant  si  tost  les  grands  et  notables  services,  tant  par  mes 
prédécesseurs,  que  par  moy,  faicts  :  et  nommeement  en  ces 
troubles  dernières.  Parquoy  ayant  raisons  et  justifications 
bien  bastantes,  pour  fonder  et  déclarer  mon  innocence,  et  le 
tort  que  l'on  me  faict  en  cest  endroict.  Lesquels  je  reserve  à 
temps  et  lieu  :  ay  pour  le  présent  bien  voulu  respondre  en 
haste,  audict  Procureur  gênerai.  Et  avant  l'expiration  du 
précipité  terme,  à  moy  prefîgé,luy  alléguer  et  remonstrer  la 
nullité,  et  autres  raisons,  que  j'ay  contre  son  adjournement. 
A  fin  qu'on  ne  pense,  que  je  me  sens  coulpable,  ou,  que  je 
n'entende  de  poursuyvre  mon  droict,  comme  en  raison  trou- 
veray  fondé.  Dont  ay  bien  voulu  à  vous  aussi.  Monsieur, 
faire  l'insinuation,  en  vous  envoyant  copie  de  la  lettre,  qu'ay 
escript  audict  Procureur,  joincte  à  ceste ,  à  fin ,  que ,  par 
ignorance,  ne  soit  attempté  ou  procédé  contre  moy,  ou  le 
mien,  plus  avant,  que  par  droict,  cy  après  pourra  estre 
soustenu.  Auquel  j'espère  avoir  mon  recours  quelque  jour. 
Et  pour  ne  servir  ceste  à  autre  effect.  Supplie  Dieu,  Mon- 
sieur, vous  donner  en  santé,  ce,  que  pour  vostre  salut  con- 
vient, et  à  moy,  que  mon  Prince  puisse  unefois,  au  vray  en- 
tendre, la  sincérité  de  mes  actions.  De  Dillenbourch,  ce 
troisiesme  de  Mars  1568.  Soubs  estoit  escript  :  Vostre  con- 
frère Guilliaume  de  Nassau.  La  superscription  esloit  :  A 
Monsieur,  Monsieur  le  Ducq  d'Alve. 


N«  8. 

LETTRES 

DU  PRINCE  D'ORANGES  A  LA  REGENTE. 

Madame, 


4'ay  rfxeu  les  lettres  (I),  qu'il  a  pieu  à  vostre  AUcsse 
m'c5criprc,  ensemble  A  ceulx  du  Conseil  de  mon  gouvern**- 
mcnt,  et  entendu  l'inlenlion  de  sa  Majesté,  sur  trois  poinets, 
me  commandant  bien  expressément,  de  faire  exécuter  chas- 
eun  d'iceulx,  par  toutes  les  placi^s  de  mondiet  gouvernement. 
El  combien,  Madame,  i\\iv  n'ay  esté  requis  d'advis  en  chose 
de  si  grand  poix  et  conséquence  :  Toutesfois,  comme  leal 
serviteur  et  vassal  de  sa  Majesté,  esmeu  d'ung  zèle  désireux, 
à  satisfaire  au  deu  de  mon  estât  et  serment,  n'ay  sceu  laisser 
en  dire  mon  opinion  librement  et  franchement,  aymant 
mieulx  attendre  le  hazard  d'avoir,  pour  le  présent,  mauvais 
gré  de  mes  advertissemens  et  remonstrances,  (pie,   par  ma 

(1)  Cosont  les  lotircs,  avec  la  résolution  du  Roy,  par  tout  envoyez  par 
la  llegenlo,  le  18.  Decemb.  1565.  dessus  insérez,  N«m.  2.  Fol.  211).  et  218. 

connivence  et  silence,  après  l'esclandre  et  désolation  du  Pays, 
estre  noté  et  blasmé  d'infidel,  négligent,  et  nonchaillant 
gouverneur. 

Premièrement,  quant  à  l'exécution  du  Concile,  oires,  que 
au  commencement,  il  y  avoit  quelque  malcontentement  et 
murmuration  :  Toutesfois  veu  qu'on  y  a  depuis  adjousté  au- 
cunes réservations,  je  croy,  que,  en  cest  endroict,  il  y  aura 
peu  de  difficulté.  Et  quant  à  la  Reformation  des  prebstres, 
et  aultres  ordonnances  Ecclesiasticques ,  n'estant  chose  de 
ma  vocation,  je  le  remets  à  ceux  qui  en  ont  la  charge,  et  où 
il  sera  besoing,  satisferay  au  commandement  de  sa  Majesté. 

Quant  au  second  poinct,  contenant,  que  les  Gouverneurs, 
Consauix,  et  aultres  Officiers,  debvroyent,  à  tout  leur  pou- 
voir, favoriser  aux  Inquisiteurs  ,  et  les  maintenir  en  l'aucto- 
rité,  que  de  droict  divin  et  humain,  leur  appartient,  et  dont 
ils  auroyent  usé  jusques  à  maintenant. 

Vostre  Altesse  peult  avoir  souvenance,  que  les  plainctes, 
oppositions,  et  difficultez,  esmeùes  par  tout  le  pays  de  par- 
deça,  alendroict  l'cstablissement  des  Evesques,  n'ont  esté 
pour  aultre  regard,  que  de  peur,  que,  soubs  ce  pretext,  l'on 
taschat  introduyre  quelque  forme  d'Inquisition.  Tant  est,non 
seullement  l'exécution,  mais  aussi  le  nom  odieulx  et  desag- 
greable. 

Oultre  ce,  peult  sçavoir  vostre  Altesse,  et  est  cler  et  notoir 
à  la  pluspart  des  subjects ,  et  gens  de  bien  de  par  deçà,  que 
sa  Majesté  Imperialle,  et  celle  de  la  Roy  ne  Marie,  ont  plu- 
sieurs fois  asseuré  les  Inhabitans,  tant  de  bouche,  que  par 
escript,  que  ladicte  Inquisition  ne  s'introduyroit  en  ce 
Pays  bas ,  ains  seroit  le  mesme  pays  maintenu  et 
riglé,  comme  de  toute  anchienneté  auparavant.  Voire 
sa  Majesté  mesmes,  pour  ester  ceste  impression   ausdicts 

Inhabitans,    a  faict  souventesfois    semblable  asseurance. 

Les  asseurances  et  promesses  susdictes,  Madame,  ont  in- 
failliblement gardé  les  subjects,  et  autres  resseans,  tomber 
en  quelque  altération,  et  de  ce,  que  beaucoup  de  gens  de 
bien  et  de  pouvoir,  n'ont  aliéné  leurs  biens,  cerchans  au- 
tres places,  pour  y  vivre,  sans  crainte  d'aucune  Inquisition. 
Dont  consécutivement  s'est  retenue  l'union,  tranquillité, 
traffîcque  de  marchandise,  et  fournissement  de  la  plus  part 
des  finances,  pour  le  soustenement  de  la  guerre,  là  où  au- 
trement, le  Pays  desnué  des  Inhabitans,  vassaux,  et  de- 
niers, fust  allé  en  proye  à  ceulx,  qui  y  eussent  voulu  met- 
tre la  main. 

Touchant  le  troisiesme  poinct,  par  lequel  sa  Majesté  veull 
et  ordonne  bien  expressément,  que  les  Placcarts,  faicts  tant 
par  l'Empereur,  que  sa  Majesté,  soyenl  en  tous  poincts  et 
articles,  gardez,  ensuyviz,  et  exécutez,  en  toute  rigueur, 
sans  aucune  modération  ny  connivence. 

Madame,  ce  poinct  me  semble  semblablcment  fort  dur, 
d'aultant  que  les  Placcarts  sont  plusieurs  et  divers,  et  par- 
cidevîint  quelquefois  limitez,  et  non  ensuyviz  à  la  rigueur, 
mesmes  au  temps  que  la  misère  universelle,  n'estoit  si  as- 
pre,  comme  maintenant,  et  nostre  peuple,  par  incitation  et 
practicques  de  nos  voisins,  non  tant  inclin  à  nouvellité. 

Et  de  vouloir  présentement  user  de  plus  d'extrémité,  et 
tout  en  ung  coup,  avecq  plus  de  véhémence,  renouvcllcr  la- 
dicte  Inquisition,  et  passer  oultre  aux  exécutions,  en  toute 
sévérité  :  Je  ne  puis.  Madame,  comprendre,  que  sa  Majesté 
y  puisse  gaigner  aultre  chose,  que  mettre  soy  mesmes  en 
peine,  et  le  pays  en  trouble,  de  perdre  l'affection  de  ses  bons 
subjects,  donnant  à  ung  chascun  suspicion ,  que  sa  Majesté 
vueille  procéder  d'autre  pied  qu'il  a  tousjours  asseuré  et  de- 

monstre,  mettant  le  tout  en  hazard,  de  venir  es  mains  de  noz 
voisins,  tant  pour  les  gens,  qui  se  dépayseront,  comme  par 
le  peu  de  fiance,  qu'on  aura  de  ceux,  qui  resteront,  le  tout, 
sans  nul  prouffit,  au  redressement  de  la  Religion.  J'obmects 
icy,  pour  éviter  prolixité,  d'alléguer  plusieurs  inconveniens, 
saichant,  que  sa  Majesté  et  vostre  Altesse ,  en  ont  souventes- 
fois,  par  cy  devant,  esté  tout  au  long  advertis.  Oultre  ce, 
que,  parlant  à  correction,  le  temps  me  semble  mal  propre, 
pour  esmouvoir  les  cerveaulx  et  humeurs  du  peuple ,  par 
trop  altéré  et  ^rouble,  par  la  présente  nécessité  et  chierté  de 
bleds.  Et  vaudroit  mieux,  à  mon  advis,  le  tout  différer  et  re- 
mettre, jusques  à  la  venue  de  sa  Majesté,  laquelle  l'on  dict 
se  préparer,  pour  se  trouver  par  deçà,  et  vouldrois,  qu'elle 
fusse  servie,  se  haster,  à  fin  qu'en  sa  présence,  il  y  fust 
donné  l'ordre ,  qu'il  trouveroit  convenir,  pour  le  service  de 
Dieu,  de  sa  Majesté,  repos  et  prospérité  des  Pays  et  sub- 
jects  de  par  deçà.  Car  en  cas  de  trouble,  seroit  le  remède 
plus  prompt,  en  sa  présence,  que  aultrement. 

Si  toutesfois  sa  Majesté,  et  vostre  Altesse,  persistent  et 
vueillent  desmaintenant,  que  l'on  l'ensuyve,  en  tous  lesdicts 
poincts,  voyanjt  clairement  et  à  l'œil ,  qu'il  ne  se  peult  pré- 
sentement exécuter,  sans  grand  hazard  de  la  totale  ruyne  du 
Pays,  en  quoy,  peult  estre,  sa  Majesté  prendroitesgard,  si 
elle  estoit  icy,  Aimerois  mieulx,  au  cas  qu'elle  ne  le  vueille 
dilayer  jusques  à  là,  et  des  à  présent  persiste  sur  ceste  In- 
quisition et  exécution,  que  sa  Majesté  commisse  quelque 
aultre  en  ma  place,mieulx  entendant  les  humeurs  du  peuple, 
et  plus  babil  que  moy,  à  les  maintenir  en  paix  et  repos, plus 
tost  que  d'encourir  la  note,  dont  moy,  et  les  miens, pourrions 
estre  souillez ,  si  quelque  inconvénient  advint  aux  Pays  de 
mon  gouvernement,  et  durant  ma  charge. 

Et  se  peuvent  bien  asseurer  sa  Majesté  et  vostre  Altesse, 
que  je  ne  dis  cecy,  pour  ne  vouloir  ensuivre  ses  comman- 
demens,  ou,  de  vivre  aultrement,  que  bon  Chrestien, comme 
de  ce,  mes  actions  précédentes  peuvent  rendre  bon  tesmoin- 
gnage,  et  que  j'espère,  sa  Majesté  aura  cogneu ,  par  expé- 
rience, que  je  n'ay  jamais  espargné  corps  ny  biens,  pour  le 
service  d'icelle,  comme  je  désire  continuer,  tant  que  la  vie 
me  durera.  Oultre  ce,  que,  si  les  affaires  du  Pays  allassent 
aultrement,  que  bien  à  poinci,  je  y  mettrais  (par  dessus  l'o- 
bligation que  je  doibs  à  sa  Majesté,  et  à  la  patrie)  non  seul- 
lement  tout  ce  que  j'ay  au  monde,  mais  aussi  ma  personne, 
ma  femme,  et  mes  enfans,  que  pour  le  moins,  la  nature  me 
commande,  préserver  et  garder.  A  quoy  plairat  à  vostre  Al- 
tesse, prendre  regard,  selon  sa  trespourveiie  et  couslumiere 
discrétion,  prenant  ceste  ma  remonslrance ,  de  bonne  part, 
comme  procédant  de  celluy,  qui  parle  d'ardant  désir  et  af- 
fection, qu'il  a  au  service  de  sa  Mîijesté,  et  d'obvier  à  tous 
inconveniens.  Dont  je  prens  Dieu  en  tesmoing,  auquel  je 
prie  après,  m*eslre  recommandé  treshumblement ,  en  la 
bonne  grâce  de  vostre  Altesse,  donner  à  icelle  en  santé, 
bonne  vie,  et  longue.  De  Bruxelles  le  xxnii,  jour  de  jan- 
vier 4565.  slyl  de  Brabant  (1). 

(1)  Cest  1366«  stil  de  Lempire. 


N«  8. 


RESPONSIVE 


LA  REGENTE,  AVX  LETTRES  DV  PRINCE. 

• 

Mon  bon  colsin,  j'ay  receu  deux  vos  lettres  du  xvi^  de  ce 
présent  mois^ar  l'une  desquelles, excusez  vostre  venue  ceste 
part,  selon  que  vous  en  avoys  prié.  Et  par  l'autre,  me  ra- 
mentevéz  les  remonstrances,  que  autresfois  m'avez  faicts,des 
inconveniens  qui  pourriont  soudre,  sur  les  trois  poincts,que 
le  Roy,  Monseigneur,  a  commandé,  dont  j'ay  bonne  souve- 
nance, Et  est  depuis  ce  temps  là  (comme  je  suis  informée)  le 
mescontentement  et  murmure  du  peuple,  en  gênerai,  telle- 
ment creu,  que,  par  advertences  diverses,  me  venans  de  jour 
à  autre,  de  bons  lieux,  l'on  me  faict  entendre,  que  lesdicts 
inconveniens  sont  tresapparens  et  prochains,  de  bien  tost  se 
monstrer,  et  laisser  veoir.  Ce  que  a  faict  trouver  convenable 
et  requis,  appel! er  icy  les  gouverneurs,  comme  j'ay  faict, 
pour  Lundy,  ou  Mardy  prochains,  au  plustard,  pour,  à  leur 

assislence,  délibérer  sur  ce,  que  pourra  convenir,  pour  al- 
ler au  devant  desdicts  inconveniens,au  bien  du  service  de  sa 
Majesté,  repos,  et  tranquillité  du  Pays,  et  seurcté  des  vas- 
saux, subjects,  et  manans  d'jceluy.  Et  cognoissant  vos  affec- 
tion et  zèle,  aux  affaires  de  sadicte  Majesté,  et  endroict  ces 
Pays,  je  m'asseure,  que  ne  fauldrcz,  remettant  et  postposant 
tous  autres  affaires,  vous  trouver  audict  temps  icy,dont  vous 
prie,  mon  bon  Cousin ,  bien  affectueusement  par  ceste  (la- 
quelle à  celle  fin  seullcment,  va  expresse  vers  vous)  et  au 
Créateur,  qu'il  vous  doint  ce,  que  plus  luy  vouidriez  de- 
mander. De  Bruxelles  le  xix.  jourde  Mars,  lofio  (I).  Estoil 
soubz  escript  :  Vostre  bonne  Cousine,  Et  signé,  Margarita. 
Et  encoire^  contresigné,  Berty.  Et  la  superscription  estoit, 
A  mon  bon  Cousin,  le  Prince  d'Oranges,  Conte  de  Nassau, 
Chevalier  de  TOrdre,  Gouverneur  du  Conté  de  Bourgoingne, 
et  pays  d'Hollande,  de  Zelande,  et  Utrecht.  • 

(i)  Cest  1566.  selon  le  stil  Commun. 


No  9. 

EXTRAICTS  D'AVCVNS  POINCTS, 

compris  en  quelques  vngs  des  Placcarts,  et  ordon- 
nances, publiez  au  Pays  bas,  alendroict  le  Faict 
de  la  Religion, 

ET  PREMIERS,  DU  PLACCART  et  Edict  gênerai, 
faict  et  statué  par  l'Empereur  Charles,  le  22.  de 
Septembre,  l'An  l^^O.  lequel  fut  ordonné  après  que 
vng  autre  aussi  si  rigoureux,  avoit  esté  émané, 
Eanimi. 

f  PouRCE  EST  IL,  QUE  nous,ce  consideré,  desirans  de  tout 
nostre  pouvoir,  extirper,  abolir,  et  desraciner  lesdictes  con- 
damnées et  réprouvées  sectes,  erreurs  et  hérésies,  et  conte- 
nir nos  subjects  en  la  crainte  de  Dieu,  et  la  vraye  obser- 
vance de  nostre- dicte  saincte  foy  Catholicque,  ensemble  en 
l'obeyssance  de  nostre  mère,  la  saincte  Eglise,  Avons  avecq 
grande  et  meure  délibération  de  conseil,  et  par  advis  de 
nostre  treschiere  et  tresaymee  seur,  la  Royne,  Douagiere  de 
Hongucrie,  Bohême,  etc.  Régente  et  Gouvernante  de  nos 
Pays  de  pardeça,  aussi  eu  sur  ce  l'advis  de  nos  principaux 


—  ^268  — 

Consaulx,  de  nostre  propre  volunté  et  certaine  science  or- 
donné et  statué,  ordonnons,  et  statuons,  pour  edict  et  loy 
perpétuelle,  ce  que  s'ensuyt  : 

Premièrement,  que  personne,  de  quelle  qualité  ou  condi- 
tion qu'il  soit,  ne  pourra  avoir,  vendre,  donner,  porter,lire, 
prescher,  instruire,  soustenir,  communicquer,  ne  disputer, 
secrètement  ne  publicquement,  des  doctrines,  escripts,  ne 
livres,  qui  sont  faict,  ou  se  pourroyent  faire,  par  Martin 
Luther,  Jehan  Wiclef,  Jehan  Hus,  Marelle  de  Padua,  OEco- 
lampade,  Ulrich  Zwingle,  Philippe  Melanchlon,  Franchoys 
Lamherli,  Jehan  Pomeraen,  Otte  Brunsfelt,  Juste  Jonas, 
Jehan  Puper  et  Gorciaen,  ou  autres  autheurs  de  leur  Secte, 
ne  autres  Uereticques  et  sectaires,  c(u  erreurs  reprouvez  par 
l'Eglise,  ne  mesmes  la  doctrine  de  leurs  adh(  rens,  fauteurs, 
et  complices,  voyre,  non  aussi,  les  Nouveaux  Testaments, 
Imprimez  par  Adrian  de  Bergues,  Christollle  de-Remunde, 
et  Jehan  Zell,  Phrases  scripturœ  ilivinœ,  Interpretatio  no- 
mimim  Caldcorum,  Epitome  topographica  Vadiani,  Para- 
lipomena  rerum  memorabilitim,  Htstoria  de  Germanorum 
origine,  Commentaria  in  Pithagorœ  poëma,  Commentarin 
in  Physicam  Aristotelis  per  l valeur ionem,  Eobani  Hessi 
opéra,  Dominicœ  precationes  Griphij,  Melliodus  in  prœci- 
puos  scripturœ  divinœ  locvs,Erasmi  Sarcerij  Catechismus, 
ScJiolia  ejusdem  in  Evangelia,  secundum  Matlhœum,  Mar- 
cum,  et  Lucam,  Pastilla  ejusdem  in  Evangelia  Domini- 
calia,  per  totum  annum.  Item, de  rationedisccndœ  Theolo- 
giœ,  De  Instituenda  vitu,et  moribus  corrigendis,  Parenesis 
Christophori  Jfegendorphij}i ,  Ejusdem  Christiana  insti- 
tutio  studiosœ  juventulis,  cum  expositione  Orationis  Do- 
minicœ Philippi  MelanchthoniSj  Epitome  Cliromcarum  en 
Latin  et  Th'iois,  A nnotationes  Sebastiani  Munster i  inEvan- 

gelhim  secimdwn  Matthœum.  Et  les  jeux  depuis  n'agueres 
représentez  en  nostre  ville  de  Gand,  par  les  dixneuf  Cham- 
bres de  Rhetoricques,  sur  la  demande  :  Quelle  soit  la  plus 
gravide  consolation  pour  l'homme  mourant^  Ne  aussi  quel- 
ques autres  livres,  escripts  ou  imprimez,  depuis  48.  ans 
ençà,  sans  déclaration  de  l'Autheur,  Imprimeur,  temps  et 
lieu,  semblablement  non  le  nouveau  Testament,  les  Evan- 
giles, Epistres,  Prophecies,  ou  autres  livres  en  Franclioys, 
ne  en  Thioys,  contenant  Préfaces,  Prologues,  Apostilles,  ou 
Gloses,  resentans  doctrines  réprouvées,  repugnans  ou  con- 
trarians  à  nostre  saincte  foy  Catholicque,  aux  Sacraments, 
ou  aux  commandemens  de  Dieu,  ou  de  l'Eglise,  Aussi  non 
paindre  ou  faire  paindre  ou  pourtraire,  tenir,  avoir,  ou  gar- 
der quelques  Images,  Pourtraictures  ou  Figures  schanda- 
leuses,  de  la  vierge  Marie,  ou  des  Saincts  canonisez  par  l'E- 
glise, ne  aussi  rompre,"  casser,  ou  tracher  les  images  faicts 
ou  à  faire  en  l'honneur  ou  mémoire *d'iceulx,  et  si  aulcuns  a 
soubs  luy,  ou  tient,  aucuns  tels  livres  ou  painctures,  qu'il 
les  brusle  incontinent. 

Sur  peine,  en  cas  que  aulcun  se  trouve  avoir  contravenu  à 
aulcun  des  poincts  dessus  déclarez,  d'estre  exécuté,  à  sca- 
voir,  les  hommes  par  l'espee,  et  les  femmes  par  la  fosse,  si 
avant  qu'ils  ne  veuillent  soustenir  ou  deftendre  leursdicts 
erreurs,  et  si  avant  qu'ils  persistent  en  iceulx  leurs  erreurs 
et  hérésies,  seront  exécutez  par  le  feu,  et  en  tous  cas  leurs 
biens  déclarez,  confisquez  à  nostre  prouffit. 

Veuillans  et  declarans,  que  des  le  jour  que  lesdicts  Here- 
ticques  seront  tombez  en  leurs  erreurs,  seront  inhabils,  pour 
disposer  de  leurs  biens,  et  que  toutes  aliénations,  dons,  ces- 
sions, venditions,  transports ,  Testaments,  et  dernières  dis- 
positions, par  eulx,  depuis  tel  jour  faicts,  seront  nuls, et  de 
nulle  valeur. 

Ordonnons  et  statuons  enoultre,  pour  edict  et  loy  perpé- 
tuelle, comme  dessus,  que  personne  ne  s'advance  de  tenir  ou 
permettre  en  sa  maison,  ou  autrement,  aucuns  conventicles 
ou  assemblées,  nje  de  comniunicquer  ou  disputer  de  la  saincte 
cscripture  (signamment  en  matière  dubieuse  ou  difiicile)  ne 
de  lire  ladicte  saincte  escripture  à  autres,  ou  la  prescher, 
s'ils  ne  sont  Théologiens  approuvez  par  quelque  fameuse 
Université,  ou  par  l'ordinaire  du  lieu  à  ce  admis,  sur  sem- 
blable peine. 

Que  personne  nes'advance  d'imprimer,ou  faire  imprimer, 
ou  autrement  publier,  aucun  livre,  parlant  ou  faisant  men- 
tion de  la  saincte  escripture, ou  aucunement  touchant  nostre 
saincte  foy,  et  les  constitutions  de  l'Eglise,  s'il  n'est  prealla- 
blement  visité  par  l'ordinaire  du  lieu,  et  qu'il  ayt  de  nous 
obtenu  octroy  et  licence,  pour  l'imprimer,  sur  la  mesme 
peine. 

D'avantage  ordonnons,  et  statuons,  que  personne,  de  quel 
estât  ou  condition  qu'il  soit,  ne  s'advanchc  de  loger,  recep- 
voir,  Iraicter  ne  favoriser  aulcuns  hereticques,  ne  Anaba- 
ptistes, et  que  tous  ceulx,  qui  les  auront  logé,  receu,  trniclé 
ou  favorisé,  saichans  qu'ils  sont  tels,  viennent  à  les  denun- 
cier  et  accuser  à  l'Officier  du  lieu,  (s'il  est  previlegié)  ou  (en 
cas  qu'il  ne  l'est)  au  principal  Officier  de  la  plus  prochaine 
bonne  ville,  de  leur  résidence,  sur  peine  d'cstre  punis, 
comme  hereticques. 

f  Et  à  cause  que  desirons  venir  à  la  notice  desdictes  hé- 
résies, erreurs,  et  abus,  Ordonnons,  que  les  accusateurs  et 
denunciateurs  auront  la  moitié  des  biens  d'iceulx  denunciez 
ou  accusez,  si  avant  que  de  leurs  mesuz  poisse  deuément 
apparoistre,  et  qu'ils  en  soyent  convaincus,  moyennant  que 
iceulx  biens,  n'excèdent  la  somme  de  cent  livres  de  gros  de 

Flandres  une-fois, mais  s'ils  passent  icelle  somme,  auront  en 
tel  cas,  seullement  le  dixiesme  denier,  de  ce,  que  lesdicts 
biens  surpasseront,  les  mises  et  despens  de  justice,  prealla- 
blement  défalquez. 

-J-*Et  affin  que  noz  Justiciers  etOfficiers,qui  auront  appré- 
hendé lesdicts  Hcreticques  ou  Anabaptistes,  n'ayent  occasion 
de  dissimuler  avecq  iceulx,  ne  leurs  complices  et  fauteurs, 
ou  de  les  punir  moins,  qu'ils  n'ont  mérité,  soubs  ce  pretext, 
que  les  peines  pourroyent  sembler  trop  grandes,  et  rigo- 
reuses,  et  seullement  mises  à  la  terreur  des  delinquans, 
comme  l'on  trouve,  qu'il  soit  souvent  advenu.  Nous  voulons 
et  ordonnons,  que  tous  ceulx,  qui  auront  contravenu  à  ceste 
nostre  ordonnance,  tenant,  imprimant,  vendant,distribuant, 
ou  publiant  livres,  escripts,  ou  painctures  hereticques,  ou 
schandaleuses ,  ou  autrement,  contrevenant  aux  poincts 
dessus  déclarez,  ou  aucuns  d'iceulx,  soyent  indifféremment 
punys  ,  et  corrigez  par  les  peines  dessus  déclarées,  deffen- 
dant  à  tous  noz  Juges ,  Officiers ,  et  Justiciers ,  de  altérer, 
modérer,  ou  changer  icelles  peines  en  manière  quelconque, 
mais  seulement,  que  (quant  leur  sera  apparu  de  ladicte  con- 
travention) ils  déclarent  lesdictes  peines,  suyvant  la  pré- 
sente nostre  ordonnance,  à  peine  d'estre  privez  de  leurs  Es- 
tats,  et  Offices,  et  déclarez  inhabils  à  jamais, de  porter  office, 
et  d'avantage  d'estre  arbitrairement  corrigez.  Ordonnant  à 
tous  nos  Officiers,  d'advertir  à  nous,  ou  à  nostredicte  seur  la 
Royne,  quant  nos  Juges,  Eschevins,  ou  autres,  ayans  co- 
gnoissance  sur  les-dicts  delinquans,  feront  difficulté  d'en- 
suyvre  ceste  nostre  ordonnance,  et  de  décréter  les  susdictes 
peines,  pour  faire  procéder  contre  iceulx,  par  les  mesmes 
peines. 

D'avantaige  ordonnons,  que  si  avant  que  aulcun  sçait  aul- 

cun  lieu,  où  quelque  Hereticque,  ou  Anabaptiste,  se  tient 
secrettement,  qu'il  soit  tenu  de  le  déclarer  à  rOlTicier  du 
lieu,  sur  peine  d'estre  tenu  pour  fauteur,  receptateur,  et  ad- 
hèrent à  l'heresie,  dont  la  personne  cachée  sera  infectée,  et 
d'estre  corrigé  de  la  mesme  peine,  que  seroyt  le  mesme 
caché,  s'il  fut  appréhendé. 

Et  à  cause,queparcidevant,  quant  aucun  desdicts  Heretic- 
ques  ou  Anabaptistes, estans  accusez  ou  adjournez, se  sont  re- 
tirez du  Pays,  s'absentez  ou  tenuz  secrettement,  Tonna  peu 
procéder  contre  iceulx  à  condigne  punition,  mais  seullement 
parbannissementjEtque  tels entendans  leurs  complices  etad- 
herens,estre  morts  ou  exécutez,  de  sorte  qu'il  ne  seroit  pos- 
sible à  l'Officier,  de  prouver  contre  eulx  soufîsamment,quilz 
estoyent  Rebaptisez  ou  ïïereticques,  s'advancent  journelle- 
ment surcestuy  espoir  et  confidence,  de  présenter  requeste, 
pour  obtenir  mandement  de  purge,  ou  autre  provision  de 
Justice.  Ce  que  donne  occasion  de  retardement  de  Justice,  et 
ausdicts  Hereticques  et  Anabaptistes,  hardiesse  de  retourner 
en  nosdicts  Pays,  et  y  semer  leurs  erreurs  et  faulses  doc- 
trines, au  grand  péril,  schandale,  et  prejuiice  de  nosdicts 
Pays  et  subjectz  :  et  veuillans  en  ce  pourvoir,  défendons  aux 
Chiefz  de  noz  courts  souveraines,  et  Presidens  de  noz  Con- 
saulx  provinciaux,  de  accorder,  concéder,  ou  faire  seeller 
ausdicts  suspectez  et  accusez  pour  ïïereticques  ou  Anaba- 
ptistes (lesquclz  ayans  unesfois  esté  appeliez  en  Justice,  ne 
seront  comparuz,  mais  par  contumace  se  auront  laissé  ban- 
nir) aucune  provision  de  Justice,  pour  se  mettre  à  purge  ou 
autrement,  pour  fréquenter  en  nosdicts  Pays.  Et  déclarons 
que  tels  fugitifz  et  bannyz,  seront  tenuz  pour  convaincu/, 
et   que  l'on   procède   contre  iceulx,  selon  les   peines  sus- 
dictes. 


1 

1^ 

f  Défendons  enoultre  à  iing  chascun,de  quel  rstat  ou  con- 
dition, qu'il  soit, sur  paine  d'estre  tenu  pour  fauteur  des  He- 
reticques  ,  de  présenter  à  nous,  ou  à  noz  consaulx  (ayans 
pouvoir  de  donner  pardon)  requeste  pour  lesdicts  fugitifz, 
bannys,  rebaptisez,  ou  autres  entachez,  ou  ayant  esté  enta- 
chez, desdictes  sectes  réprouvées,  pour  obtenir  grâce  de 
leurs  mesuz,  erreurs,  et  hérésies,  laquelle  ne  voulons  estre 
accordée,  sur  peine  d'estre  à  tousjours  tenu  inhabil,  pour 
pouvoir,  avoir,  ou  exercer  Estât  ou  Office  en  nosdicts  Pays, 
et  d'avantaige  corrigé  arbitrairement,  Semblablement  aussi 
à  tous  Advocats,  Procureurs,  Clercs,  Practisiens,  et  Sollici- 
teurs, de  coucher,  escripre,  ou  présenter  telles  Requestes, 
sur  semblable  peine. 

f  Tous  lesquels  Poincts  et  Articles, nous  voulons  et  ordon- 
nons, à  jamais  inviolablement  estre  gardez  et  observez, selon 
leur  forme  et  teneur.  Et  à  fin  que  ung  chascun  en  soit  ad- 
verty.  Que  vous  les  faciez  incontinent,  et  sans  dilay,  publier 
par  tout  esdicts  nos  Pays,  es  lieux  où  l'on  est  accoustumé  de 
faire  publications.  Procédant,  et  faisant  procéder  contre  les 
contraventeurs  et  desobeyssans ,  par  rigoreuse  exécution  des 
peines  dessus  déclarées,  sans  aucune  grâce,  simulation,  ou 
connivence,  non  obstant  opposition  ou  appellation,  faicte  ou 
à  faire,  ne  aussi  aucuns  Privilèges,  Ordonnances,  Statuts, 
costumes,  ou  usances  au  contraire,  Lesquelles  ne  voulons, 
ne  entendons  debvoir  avoir  lieu  en  cest  endroict,  Mais  avons 
de  nostre  certaine  science,  aulhorité ,  et  pleine  puissance, 
derogué,  et  deroguons  à  icelles  par  cestes. 

f  Et  pour  accomplir  ce  que  dict  est,et  ce  que  en  dépend, 
donnons  à  vous,  nos  Officiers,  Justiciers,  et  gens  de  loy,  à 
cui  ce  appartiendra,  plain  pouvoir,  authorité,  et  especial 
mandement.  Commandons  et  ordonnons  à  ung  chascun,  que 

à  vous,  et  euh,  en  ce  faisant,  ils  obeyssent,  et  entendent  di- 
ligemment. Car  ainsi  nous  plaist  il. 


N«  9. 
SECONDEMENT, 

du  Mandement  et  edict  perpétuel,  ordonné  et  émané, 
le  penultiesme  d'Apvril,  L'an  1550.  ayant  aupa- 
ravant aussi  esté  décrétez  autres  rigoreus.  L'an 
1544.  et  1546. 


f-j-  Et  PREMIEREMENT,  quc  pcrsonne,  de  quel  estât  ou  con- 
dition qu'il  soit,  ne  pourra  imprimer,  escripre,  copier,  de 
son  sçeu,  avoir  soubs  luy,  recepvoir,  porter,  garder,  receler, 
retenir  soubs  soy,  vendre,  achapter,  donner,  distribuer,  se- 
mer ou  laisser  tomber  es  églises,  par  les  rues,  ou  en  aultres 
places,  aulcuns  livres  ou  escripts,  composez  par  Martin  Lu- 
ther, lehan  Ecolampade,Ulrich  Zwingel, Martin  Bucer,Iehan 
Calvin,  ou  autres  Ilereticques,  et  autheurs  de  leurs  Sectes, 
ou  d'aultrcs  mauvaises  et  faulses  Sectes,  réprouvées  par  la 
saincte  Eglise,  ou  de  leurs  complices,  adhérons  et  fauteurs, 
fourvoyans  de  nostredicte  saincte  foy  Catholicque,  plus  am- 

plemenl  spécifiez  en  certaine  déclaration  et  spécification  (I), 
joincte  à  cestes,par  nostre  commandementde  nouveau faicte, 
par  le  Recteur,  et  ceulx  de  L'université  de  nostre  ville  de 
Louvain,  datée  du  26.  de  Mars,  dernier,  laquelle  déclaration 
avons  authorisé,  et  authorisons,  veuillans  et  ordonnans,que 
icelle  soit  ensuyvie,  entretenue  et  publiée  avecques  ces  pré- 
sentes nos  lettres,  ne  aussi  aulcuns  autres  livres,  composez 
ou  imprimez,  ou  qui  ce  pourront  par  après  composer  ou  im- 
primer, sans  déclaration  de  l'Autlieur,  Imprimeur,  temps  ou 
lieu. 

-j-j-  Ne  pareillement  paindre  ou  faire  paindre,  vendre  ou 
mettre  à  vente,  avoir,  retenir,  ou  garder,  aucuns  Imaiges, 
painctures,  ou  figures  schandaleuses  de  la  vierge  Marie,  ou 
des  saincts,  canonisez  par  la  saincte  Eglise,  ou  de  Testât  Ec- 
clesiasticquc  :  Ne  rompre,  casser  ou  Iracher  les  Imaiges  et 
painctures,  faits  à  l'honneur  et  mémoire  d'iceux. 

ff  Ne  en  ses  maisons,  ou  autrement,  tenir  ou  souffrir 
estre  tenus  aulcunes  secrètes  conventicules ,  ou  indeiies  as- 
semblées, ne  soy  y  trouver,  esquclles,  lesdictes  Hereticques 
et  séducteurs  sèment  et  endoctrinent  secrètement  et  à  ca- 
chette, leurs  erreurs,  rebaptisent,  et  font  plusieurs  conspi- 
rations contre  la  S.  Eglise,  et  la  Republicque. 

Enoultrc  deffendons  à  tous  gens,  Layz,  et  autres,  de  com- 
municquer,ou  dispuler,en  publicq  ou  en  secret,de  la  saincte 
escripture,  signamment  en  matières  grandes  et  doubteuses, 
ou  de  prelire  ou  enseigner  à  autres,  la  saincte  escripture  : 


(I)  En  icclIe  se  dcfondont  qnasi  tons  les  Bibles  cl  Tostaraonfs.  autres  que 
lalins,  el  se  contient  vng  nombre  infmy  de  livres,  et  entre  aultrcs  aussy 
ceux  de  Melanthon.Carlstadt.Corvin.  Sarcer. Lambert.  Bullinger.  Agrippe. 
VVyclef.  Hus.  Pomeraen.  Pupper.  Iodc.  Breiicc.  Spangenberg.  Rive.  Epin. 
Martir.  Vrban.  Muscule.  Bucer. 

s'ilz  ne  sont  Théologiens,  endoctrinez  en  la  Théologie,  et  ap- 
prouvez en  quelque  fameuse  Université,  ou  ad  ce,  par  l'or- 
dinaire du  lieu,  admis.  Aussi  de  prescher,  défendre,  alléger 
ou  soustenir,  en  publicq  ou  en  secret,  aulcunes  doctrines 
desdicts  autheurs  : 

Sur  peine, en  cas  que  aucuns  se  treuvent avoir  contravenu, 
ou  faict  contre  aulcun  des  poincts  dessus  inserez,  d'estre  pu- 
nys,  comme  personnes  séditieuses, et  perturbateurs  de  nostre 
Estât,  et  du  bien  commun,  et  pour  tels  estre  exécutez,  A 
sçavoir,  les  hommes  par  l'espee,  et  les  femmes  par  la  fosse, 
quant  ils  ne  veuillent  soustenir  ou  défendre  leurs  erreurs. 
Mais  si  avant  qu'ils  persistent  en  leurs  erreurs,  opinions,  et 
hérésies,  d'estre  exécutez  par  le  feu,  et  en  tout  événement 
tous  leurs  biens  déclarez,  confisquez,  et  fourfaicts  à  nostre 
prouffit,  déclarant  iceulx  inhabils,  pour  pouvoir  disposer  de 
leurs  biens,  des  le  jour  que  auront  faict  contre  nostre  or- 
donnance, statut  et  deffence,  ou  qu'ils  seront  tombez  esdicts 
erreurs.  Et  toutes  aliénations,  dons,  cessions,  venditions, 
transports,  testaments,  et  dernières  voluntez,  depuis  cedict 
jour,  par  eulx  faicts,  ou  passez,  seront  nuls,  invalides,  et  de 
nulle  vigueur. 

Ordonnons  enoultre,etdeffendons,Que  personne  de  quelle 
qualité  ou  condition  qu'il  soit,  ne  s'advanche  de  loger,  re- 
cepvoir  en  sa  maison,  traicter,  fournir  ou  administrer  aucu- 
nes victuailles,  habillemens,  ou  deniers,  d'assister  avecq  ses 
biens,  ne  autrement  de  son  sçeu  favoriser,  aucun  qui  aytesté 
tenu,  ou  suspecté,  pour  Hereticque.  Et  que  tous  ceulx  que 
logeront,  recepvront  ou  hanteront  iceulx  ,  (saichans  qu'ilz 
sont  telz)  seront  tenus  de  le  denuncier  et  déclarer  à  Vln- 
quisiteur,  ou  Officier  du  lieu,  si  avant  que  le  mesme  lieu  est 
previlegié,  ou,  en  cas  que  non,  au  principal  Officier  de  la 

plus  prochaine  bonne  ville  de  leur  résidence  :  Sur  peine, 
s'ils  en  fussent  defaillans,  d'estrc  punys,  comme  faulteurs 
desdicts  Hereticques. 

Item  nous  voulons,  ordonnons  et  statuons,  que  personne 
de  quelle  qualité,  estât  ou  condition  qu'il  soit,  ne  sera  admis 
ne  receu  en  ville  ne  villaige  de  noz  Pays  de  pardeça,  pour  y 
demourer,  s'il  ne  apporte  certification  de  sa  conversation, du 
Cure  du  lieu  de  sa  dernière  résidence,  laquelle  certification 
il  sera  tenu  d'exhiber  et  délivrer  es  mains  du  principal  Olfi- 
cier  de  la  ville,  ou  villaige,  où  il  vouldra  demourer  :  Sur 
paine,  que  ceux  qui  n'apporteront  telle  certification,  ne  se- 
ront admis  a  y  demourer,  mais  seront  tenuz  pour  suspectz, 
et  ordonnons  aux  Officiers,  de  se  informer  soigneusement 
contre  icculx,  et  y  procéder,  comme  il  conviendra.  Sans 
qu'il  sera  permis  ausdicts  noz  Officiers,  ou  aux  Seigneurs 
particuliers,  ou  leurs  Officiers,  de  donner  aulcun  congié  ou 
saulfconduyct  à  telles  personnes. 

Item  voulons  aussy,  que  tous  noz  Justiciers,  Officiers,  et 
gens  de  loy,  et  ceux  de  noz  Vassaulx  et  subjectz.  Seigneurs 
temporelz  et  haulx  Justiciers, à  paine  de  fourfaire  leursdicts 
Offices,  jurisdictions,et  haultes  Justices,  ou  aultre  paine  ar- 
bitraire, selon  Texigence  du  cas,  seront  tenuz  de  s'encpiesler 
soigneusement,  et  de  procéder,  ou,  par  leurs  Officiers,  faire 
procéder,  contre  toutes  personnes,  de  quelle  qualité  ou  con- 
dition qu'ilz  soycnt,  signamment  en  ce,  que  concerne  la  con- 
travention de  nostre  dicte  ordonnance,  et  es  matières  com- 
petans  à  leur  cognoissance,  et  dependans  de  leur  temporele 
jurisdiction.  Et  que  enoultre  à  la  réquisition  et  demande 
des  Inquisiteurs  de  la  foy,  et  des  juges  ordinaires  des  Eves- 
qucs,  (veuillans  par  ensemble,  ou  par  concurrence,  procé- 
der contre  aulcun,  pour  aultant,  qu'il  touche  le  crime  Eccle- 

siasticque  de  l'heresie)  leur  lacent  et  donnent  toute  ayde, 
faveur  et  assistence,  pour  l'exécution  et  accomplissement  de 
leurs  charges, et  d'avantage  pour  appréhender,  emprisonner 
et  détenir  ceulx,  qu'ils  trouveront  infectez ,  sujvant  l'in- 
struction (1),  que  lesdicts  Inquisiteurs  ont  de  nous,  et  les 
mandemens,  que  leur  avons,  à  ceste  fin,  faict  depescher. 
Ausquels  Officiers,  Justiciers,  et  vassaulx,  nous  ordonnons 
de  faire  ladicte  assistence,  sans  aulcun  dilay  ou  empesche- 
ment,  soubs  pretext,  d'aucune  litispendence,  prévention  ou 
autre  occasion  quelconque.  Commandant  à  nos  Procureurs 
generaulx,  et  leurs  substituts,  de  procéder  contre  les  negli- 
gens,  et  prendre  conclusion,  au  fin  de  privation  de  leurs 
Estats  et  Offices,  et  commise  de  leurs  Jurisdictions,  et  autres 
peines,  comme  selon  l'exigence  du  cas,  trouveront  convenir. 
Item,  Que  tous  ceulx,  qui  scauront  ou  cognoistront  au- 
cuns infectez  de  hérésie,  seront  tenus,  de  incontinent  et  sans 
dilay,  les  denuncier,  déclarer,  nommer,  et  donner  à  co- 
gnoistre  aux  Inquisiteurs  ou  Officiers  des  Evesques,  et  en 
leur  absence,  aux  Pasteurs  et  Curez  des  Eglises,  pour  en 
faire  l'advertence  à  leurs  Supérieurs.  Semblablement  si 
avant  que  aulcun  se  trouve  avoir  faict  contre  nos  ordonnan- 
ces et  delfences,  soy  monstrant  infecté,  ou  fauteur  des  He- 
reticques,  ou  faisant  aucune  acte  contre  nosdictes  ordon- 
nances et  defences,mesmes  tendantes  à  schandale, commotion 
du  peuple,  ou  sédition,  que  tous  ceulx  qui  les  scauront  et 
cognoistront,  seront  tenus  d'enadvertir  incontinent  nos  Pro- 
cureurs, ou  leurs  substituts,  et  commis,  ou  les  Officiers  du 
lieu,  où  tels  infectez,  fauteurs,  ou  delinquans  demoureront. 
Pareillement  seront  ils  tenus,  si  avant  qu'ils  sçaivent  quel- 

(1)  Laqualle  estoit  ample  et  rigoreuse  à  merveilles. 

que  lieu,  où  aucuns  tels  Herelicques  se  tiennent  et  cachent, 
de  le  déclarer  à  l'Officier  du  lieu,  sur  peine  d'estre  tenus 
(comme  dict  est)  pour  fauteurs  ,  receptateurs,  et  adherens 
de  l'heresie,  et  d'estre  punys  de  la  mesme  peine,  que  seroit 
l'Hereticque  ou  délinquant,  s'il  fut  prins. 

f  ^M  mesme  Mandement  sont  aussi  (entre  autres) reprins 
et  répétez  les  mots  et  effect  des  sept  Poincts  et  Articles  du 
précèdent  Mandement ,  signez  au  commencement  d'une 
croix.  -|* 


N^  9. 
'  TIERCEMENT, 

De  l'ordonnance  et  Placcart  gênerai  et  perpétuel, 
faictet  publié  le  25.  de  Septembre  15o0.  renou- 
velle et  confirmé  par  le  roy,  es  années  15o6. 
60.  64.  etc.  (1). 

Défendons  en-oultre  à  tous  gens ,  Lo^yz ,  et  autres,  de 
commimicquer  ou  disputer  de  la  saincte  Escripture,  en  pu- 
hlicq  ou  en  secret,  mesmes  non  es  matières  dubieuses  et 
difficilles  :  ou  de  la  mesme  saincte  escripture,  prelire,  ensei- 
gner, déclarer,  ou  interpréter  à  aultres,  s'ils  ne  fussent 
Théologiens,  et  en  la  Théologie  ou  droict  Canon,  graduez  et 
approuvez,  par  aucune  Université  fameuse,  ou,  que  à  ce  fus- 
sent admis  par  les  ordinaires  du  lieu.  Bien  entendu,  que  ce 
ne  s'entendra  de  ceulx,  qui  simplement  et  sincèrement  com- 
municqueront  par  ensemble  de  la  saincle  escripture,  sur  ce 
alleguans  les  expositions  des  saincts,et  approuvez  Docteurs  : 
mais  de  ceulx,  lesquels  pour  seduyre  autres,  ou  pour  les  en- 

(1)  Tous  les  Placcaits,  faicts  sur  Thcresie,  se  trouvent  joinctz,  au  livre 
des  ordonnances  du  Pays  bas,  Imprimé  à  Gand. 


—  282  — 

seigner  Et  endoctriner  chose  défendue,  soustiennent  et  ensci- 
i^nent  (contre  l'ordonnance  de  nostre  Mère  la  Saincte  Eglise), 
propositions  et  doctrines  mauvaises  et  faulscs,  et  que  sont 
notoirement  tenues  pour  Hereticques  :  Aussi  ,  de  prcschcr, 
défendre, dire  et  soustenir  en  publicq,  ou  en  secret,aulcunes 
doctrines  des  autheurs  dessus  nommez. 

Sur  peine,  que  si  aulcuns  se  trouvent  avoir  contravenu, 
ou  faict  contre  aucuns  des  poincts  dessus  déclarez,  qu'ils  se- 
ront punys  comme  gens  séditieux,  et  perturbateurs  de  nostre 
Estât,  et  de  la  tranquillité  publicque.  El  pour  tels  exécutez, 
à  sçavoir,  les  hommes  par  Tespee,  et  les  femmes  par  la  fosse, 
en  cas  qu'ils  ne  veuillent  soustenir  ou  défendre  leurs  er- 
reurs :  et  au  cas  qu'ils  persistent  en  leurs  opinions,  erreurs, 
et  hérésies,  par  le  feu.  Et  en  tous  cas,  tous  leurs  biens  dé- 
clarez, confisquez,  et  fourfaicts  à  nostre  prou  Ait. 

Et  touchant  ce,  que  par  nostre  dernière  ordonnance  en 
nos  precedens  Placcarts  avions  ordonné.  Que,  des  le  jour 
(pi'ilz  y  auroyent  contravenu,  ou  esté  tombez  esdicts  erreurs, 
ilz  seroyent  inhabilz  pour  pouvoir  disposer  de  leurs  biens, et 
(juc  toutes  aliénations, dons, cessions,  venditions,  Iransportz, 
Testaments,  et  dernières  volunlez,  par  eux  faicts,  et  passez 
depuis  Icdict  jour,  seroyent  nuls,  et  de  nulle  valeur  ou  vi- 
i;ueur.  Déclarons  nostre  intention  n'avoir  esté  (comme  au- 
cuns ont  voulu  dire  et  divulguer)  d'aulcunement  empescher 
esdicts  nos  pays,  la  permise  négociation  et  contraclation  en- 
tres les  marchans  estrangiers,  et  nos  subjects,  ne  aussi, qu'ils 
ne  pourroyent  librement  disposer  de  leurs  biens,  selon  le 
droict  escript,  et  les  costumes  du  lieu  respectivement  :  Mais 
bien  de  pourveoircontre  ce  qu'ils  vouldroyent  faire  en  fraude, 
et  pour  éviter  les  peines  de  nos  ordonnances,  et  par  la  per- 
dre la  crainte  que  doibvent  avoir,  pour  y  contravenir  ou  me- 

suser.  Comme  nostre  intention  est  seullement  de  pourveoir 
pour  le  service  de  Dieu,  leur  propre  bien, et  le  salut  de  leurs 
âmes  (en  ce  monstrans  l'office  de  bon  Prince) qu'ils  nesoyent 
scduicts,  ne  directement  ou  indirectement  tirez  et  menez  en 
aucuns  mauvais  et  reprouvez  erreurs. 

Ordonnons  enoultre,  et  deifendons,  Que  personne  de 
quelle  qualité  ou  condition  qu'il  soit,  ne  s'advanche  de  loger, 
recepvoir  en  sa  maison,  traicter,  fournir,  ou  administrer  vi- 
vres, habillemens  ou  argent,  d'assister  avecq  ses  biens,  ou 
autrement,  à  son  sceu,  favoriser,  aulcuns  qui  ayentesté  te- 
nus, ou  notoirement  suspectez,  d'estre  hereticques.  Et  que 
tous  ceulx  qui  logeront,  recepvront,  ou  traicteront  iceulx 
(saichant  qu'ils  sont  tels,  et  qu'ils  tachent  de  seduyre  et  in- 
fecter publicquement  ou  secrètement  eux  ou  autres)  seront 
tenus  de  les  denuncier  et  déclarer  aux  Juges  Ecclesiasticques, 
ou  à  rofficier  du  lieu,  si  le  mesme  est  previlegié,  et  en  cas 
que  non,  au  principal  Officier  de  la  plus  prochaine  bonne 
ville  de  sa  résidence  :  sur  peine,  s'ilz  en  sont  defaillans, 
d'estre  punis  comme  fauteurs  desdicts  hereticques.  Sans 
toutesfois  par  ce  défendre  aux  hosteliers,  |ou  aultres,  de  re- 
cepvoir et  loger  ceulx,  qui  viennent  en  nosdicts  pays,  pour 
leur  négociation  ou  aultres  affaires,  qu'ils  y  ont,  de  quel 
pays  qu'ils  soyent.  Saulf,  que  tels  estrangiers  ne  contravien- 
nent  à  ceste  nostre  ordonnance,  et  se  conduysent  sans  aucun 
schandale.  Et  en  cas  de  contravention,  si  avant  qu'ils  ne  les 
denuncent  et  accusent,  comme  dist  est,  nous  ordonnons  et 
déclarons,  qu'ils  tomberont  aux  peines  susdictes. 

Item,  à  cause  que  plusieurs  desdicts  nos  pays,  estans  sus- 
pects de  Hérésie,  et  signamment  de  la  secte  des  Anabaptis- 
tes, changent  leur  domicilies,  pour  infecter  les  simples  gens, 
es  lieux,  où  leur  qualité  n'est  cognue.  Nous,  pour  à  ce  pour- 

veoir,  voulons,  ordonnons,  et  statuons,  Que  personne  des 
Inhabitans  de  nosdicts  Pays  bas,  de  quel  estât,  qualité,  ou 
condition  qu'il  soit,  ne  sera  receu  ne  admis  en  ville,  ne  vil- 
lage desdicts  paVs,  pour  y  demourer,  s'il  n'apporte  certifica- 
lion  du  Curé  du  lieu  de  son  dernier  domicilie.  Laquelle  cer- 
tification il  sera  tenu  d'exhiber  et  délivrer  es  mains  du  prin- 
cipal Officier  de  la  ville  ou  village,  où  il  vouldra  demourer, 
sur  peine,  que  ceulx  qui  n'apporteront  telle  certification,  ne 
seront  admis  pour  y  demourer.  Et  nous  enchargeons  aux 
Officiers,  de  se  informer  diligemment  contre  iceulx,  et  en  ce 
procedcr,comme  il  appertiendra.Sans  que  nosdicts  Officiers, 
ou  les  Seigneurs  particuliers,  ou  leurs  Officiers,  puissent  à 
Iris,  donner  licence  ou  saulfconduict.  Et  touchant  le  mar- 
chant estrangier,  et  autres,  qui  vouldront  venir  esdicts  nos 
pays  bas,  Nostre  intencion  n'est  point  de  les  constraindre  à 
apporter  ou  exhiber  ladicte  certification,  saulf  qu'ilz  y  vi- 
vent selon  nosdictes  ordonnances,  et  se  portent  sans  schan- 
dale,  comme  dessus. 

Item,  voulons  aussi,  que  tous  nos  Justiciers,  Officiers,  et 
gens  de  Loy,  et  ceux  de  nos  vassaulx  et  subjectz.  Seigneurs 
temporels,  et  haults  Justiciers,  sur  la  fourfaicture  de  leurs- 
dictes  Offices, Jurisdictions  et  haultes  justices  (ou  autre  peine 
arbitraire,  selon  l'exigence  du  cas)  seront  tenus  de  s'enques- 
ter  diligcmment,ct  de  procéder, ou,  par  leurs  Officiers,  faire 
procéder  à  la  vérification  des  matières  susdictes, contre  toutes 
personnes,  de  quelle  qualité  ou  condition  qu'ils  soyent,  si- 
gnamment,  en  ce  que  concerne  la  contravention  de  noslre- 
dicte  ordonnance,  et  es  causes  appertenantes  à  leur  cognois- 
sance,et  dépendants  de  leur  Jurisdiction  temporelle. 

En  oultre,  quant  les  Juges  ecclesiasticques  vouldront  pro- 
céder contre  aulcun,  pour  autant,  qu'il  touche,  le  crime  Ec- 

clesiasticque  de  rhcresie,  pourront  à  ceux  de  nos  Courts 
souveraines,  ou  Consaulx  Provinciaulx,  requérir,  que  leur 
soit  donné  aulcun  de  leur  Collège,  au  autre  adjoinct,  tel  que 
le  mesme  Conseil  ordonnera,  pour  estre  aux  Informations  et 
procédures,  qu'ils  voudront  faire  contre  les  suspectez,  veul- 
lans,  commandans,  et  ordonnans  à  tous  nos  Officiers,  Justi- 
ciers, et  vassaulx,  qu'ils  facent  et  donnent  ausdictes  Juges, 
et  adjoinct,  toute  ayde,  faveur,  addres  et  assistence,  pour 
l'exécution  et  accomplissement  de  leur  charge  susdicte,  et 
aussi  en  l'appréhender,  emprisonner,  et  détenir  de  ceux, 
qu'ils  trouveront  infectez*sans  dilay  ou  empeschement,soubs 
pretext  d'aucune  litispendence ,  prévention,  ou  autre  occa- 
sion quelconque,  sur  peine  d'estre  corrigez  arbitrairement. 
Commandant  à  nos  Procureurs  generaulx,  et  leurs  substi- 
tuts, de  procéder  contre  les  negligens,  et  prendre  conclu- 
sion, à  la  fin,  de  privation  de  leurs  Estats  et  Offices,  et  de 
commise  de  leurs  Jurisdictions,  et  d'autres  peines,  comme, 
selon  l'exigence  du  cas,  trouveront  convenir. 

Item,  que  tous  ceux  qui  sçauront  ou  cognoistront  aulcuns 
infectez  d'heresie,  seront  tenus  de  les  incontinent  et  sans  di- 
lay, denuncier,  déclarer,  nommer,  et  donner  à  cognoistre  à 
tous  Juges  Ecclesiasticques,  Officiers  des  Evesques,et  aultres 
qu'il  appartiendra.  Aussi  si  quelqu'un  fut  trouvé  avoir  faict 
contre  nos  ordonnances  et  deffenses,  soy  monstrant  infecté, 
ou  d'estre  fauteur  des  Hereticques,  ou,  faisant  aucune  acte 
contre  nosdicts  ordonnances  et  commandemens,  mesmes 
tendans  à  schandale,  commotion  du  peuple  ,  ou  sédition  : 
Que  ceulx  qui  les  sçauront  ou  cognoistront,  seront  tenus  d'en 
advertir  incontinent  nos  Procureurs ,  ou  leurs  substituts  et 
commis,  ou  les  Officiers  du  lieu,  où  tels  infectez,  faulteurs, 
ou  delinquans  demoureront,  et  ce,  sur  peine  arbitraire. 


—  286  - 

Semblablcment  seront  tenus  (si  avant  qu'ils  sçaivent  le 
lieu,  où  quelques  ungs  de  tels  Hereticques  se  tiennent  et  ca- 
chent), de  déclarer  le  mesme  à  roflicier  d'icelluy  lieu,  sur 
peine  d'estre  tenus  (comme  dict  est)  pour  fauteurs,  reccpta- 
teurs,  etadherens  de  Iheresie,  et  punis  de  la  mesme  peine, 
que  seroit  tel  liereticque  ou  délinquant  ,  s'il  fust  appré- 
hendé. 

Et  à  fin  que  lesdicts  Justiciers  et  Ofliciers,  que  auront  ap- 
préhendé lesdicts  Hereticques,  Anabaptistes,  et  transgres- 
seurs  desdicts  nos  ordonnances  et  Mandemens,  n'ayenl  occa- 
sion, de  dissimuler  avec  icculx  leurs  complices, et  faulteurs, 
soubs  pretexl,que  les  peines  sembleroycnttrop  grandes  et  ri- 
goreuses,  et  seullement  apposées  au  terreur  des  délinquants 
et  malfaicteurs,  ne  aussi  de  les  punir  moins  griefvement, 
qu'ils  n'ont  mérité,  comme  Ton  a  trouvé  estre  parcidevant 
souvent  faicl  :  Nous  voulons,  que  ceux  qui  sciamment  auron^, 
faict  contre  ceste  ordonnance,  retenant  auprès  d'eulx,  impri- 
mant, vendant,  distribuant,  ou  publiant  quelques  livres, es- 
cripts,  ou  painclures  hereticques  et  schandaleuscs,  ou  aul- 
trement  faict  et  contravenu  contre  les  poincts,  cy  devant  ou 
après  déclarez,  ou  aulcun  d'iceulx,  soyent  reallement  punys, 
corrigez  cl  chastiez  par  les  peines  dessus  déclarées. 

DeiTendantà  tous  nos  Juges,  Justiciers,  et  Officiers,  en- 
semble à  nos  vassaulx  et  subjects,  Seigneurs  temporels, ayans 
haulte  Justice,  et  leurs  Officiers,  de  altérer,  modérer,  ou 
changer  les  susdictes  peines,  en  manière  que  ce  soit.  Mais 
que,  après  que  leur  sera  apparu  de  ladicte  contravention, 
ils  déclarent  nuëment,  et  decrettent  lesdictes  peines,  suy- 
vant  ceste  ordonnance  :  Sur  peine  d'estre  rigoreusement 
chastiez,  ne  fut  que  pour  aucunes  grandes  et  notables  con- 
sidérations, iceux  Juges  trouvassent  en  quelque  cause,  diffi- 

culte,  alendroict  la  précise  exécution  de  la  peine,  par  nos- 
dicts  mandements  ordonnée  contre  le  transgresseur,  auquel 
cas  toutesfois,  eulx  ne  pourront,  de  leur  authorité,  procéder 
à  quelque  modération,  mais  seront  tenus,  de  porter  ou  en- 
voyer fidellement,  clos  et  scellé,  iceluy  procès  criminel,  au 
Conseil  souverain,  ou  provincial,  soubs  la  jurisdiction  du- 
quel, ilz  resorteront,pour  illecq  estre  veu,  visité  et  consulté, 
s'il  y  tombe  aucune  altération  ou  modération  desdictes  pei- 
nes, ou  non.  Et  au  cas  que  lesdicts  de  nos  Consaux,  trou- 
vent, que,  en  bonne  Justice,  et  selon  droict  et  raison  (dont 
nous  chargeons  leurs  consciences)  y  chet  quelque  modéra- 
tion, ou  altération,  en  tel  événement  pourront  ils  la  mesme 
adviser,  et  rédiger  par  escript,  et  le  tout  r'envoyer  ausdicts 
Justiciers,  et  Ofiiciers,  pour  vuyder  et  terminer  ledict  Procès 
selon  cela.  Leur  ordonnant  toutesfois,  et  commandant  bien 
expressément,  et  à  certes,  mesmes  sur  peine  d'en  estre  ar- 
bitrairement corrigez  et  chastiez  ,  qu'ils  n'ayent  à  prendre 
ladicte  consultation, sans  grande  et  notable  cause,  ains  se  rè- 
glent (tant  que  peuvent,  et  au  plus)  selon  la  teneur  de  la 
présente  ordonnance. 

-{"j-  Au  mesme  Mandement, sont  aussi,entre  au  très, inserez 
de  mot  à  aultre,  les  trois  premiers  poincts  ou  articles,  con- 
tenus au  Placcart  précèdent,  et  illecq  au  commencement 
notez  'par  une  double  croix  ff . 

\Semhlahlement ,  y  sont  reprins  et  répétez  les  mots,  et 
effect  de  tous  les  Articles  et  Poincts,  annotez  et  marquez  au 
susdict Placcart  de  l'An  1  D40,par  ung  croix  f  réservé  celuy 
oit  est  adjousté  une  estoille.  f  *. 

